
Josip ignjat Kraszevvski, 


potomak bogate i plemenite staropoljske obitelji, rodi 
se 26. srpnja 1812. u Varšavi. Odgojen u kući prababe 
si Konstancije Nowomiejske i babe si Malske u Ro:na- 
novoj na Podlašju podje na nauke u Bialu i Lublin*) 
pa onda na gimnazij u Svisloču. Kako je bio bujne i 
žive mašte, uze djakom jošter, snovati pripoviedke i 
romane. Nagovoren prijateljskimi savjeti učitelja Wa- 
lickoga, prionu uz ozbiljnije nauke te stade izućati 
jezike i poviest. Uputiv se u literaturu i jezik poljski, 
pa uvještiv se jeziku latinskomu, francezkomu i ruskomu, 
stupi g. 1829. na Vilensko sveučilište; tuj se posvema 
posveti naukom literalnim te uze izučati vrstnije pa¬ 
dove domaće knjige, najpače djela iz zlatne dobe poljske 
literature, iz dobe Sigmundove. Napisav razpravu o 
poviesti jezika poljskoga, zatraži g. 1832 stolicu jezika 
poljskog na sveučilištu Kijevskom. Razpravu mu cdo- 
briše, nu pošto bi domala dokinuta stolica za poljski 
jezik, ne postiže profesure. Pripoviesti, što ih je napi¬ 
sao tih godina i izdao pod imenom „Kleofasa Fa- 
kunda Pastenaka u (Jan Walery 1831. „Wielki 
šwiat malego miasteczka‘ 4 1831 i dr.) ne uspješe 
nimalo. Godine 1835. ode na Volinj te tuj probavi tri 
godine, pišuć marljivo u ,,Tygodnik petersburgski“. 


*) Sjećajuć se Lublina napisa roman: „Maleparta", 
(hrvatski p:e/od od J. E. Tomića u Jistku „Naro.lnih Novina" 
oi gol. 1875.). 

IV 


Tih godina nikoše „Poezye u , lirske pjesme, „Szatan 
i kobieta u dramatična fantazija u 11 noći, ,,Ulana,“ 
jedna od najboljih njegovih pripoviedaka, ,,Witolo- 
randa, u pjesma, crpena iz litavske poviesti (to je prvi 
dio epijske trilogije ,,Anafielas Ci . Drugi dio „Min- 
dows“ izda 1843. a treći dio, ,,Witolwowe boje“, 
1845.)- Oženiv se 1838. sa Sofijom Woroniczowom, ode 
1840. na dobro svoje Grodek. Bavio se tuj gospodar¬ 
stvom, čitanjem i risanjem, a uz to napisao silu božju, 
što pripoviedaka *), što učenih članaka. Uslied toga ime¬ 
novali ga u Odesi članom tamošnjeg archeologičnog 
družtva a do mala postade članom archeologičnog druž- 
tva u Kodanju a g. 1848 izabra ga Varšavsko učeno 
družtvo svojim članom. — Od g. 1841.—1852 izdavaše 
,,Atheneum, u u kojem objelodani mnogo svojih sasta¬ 
vaka. Preseliv se u Žitomir, gdje je ostao sve do 
g. 1860., postade začastnim kuratorom tamošnjeg liceja 
i ravnateljem kazališta. Od g. 1851. stade marljivo pi¬ 
sat u „Dziennik Warszavski“ i „Gazetu War- 
szawsku u a g. 1859. preuze uredničtvo „Gazete 
Codzienne“. G. 1860. ode u Varšavu, gdje osta do 
g. 1863. Kad ga g. 1863. razgnaše, podje u Galiciju a 
zatim u Draždjane, gdje još i sad boravi. 

U poljskoj literaturi uzalud ćete tražiti pisca pio ■ 
dnijeg od J. I. Kraszewskoga. Njegova su djela naj¬ 
raznovrsnija: n njih ćete naći pripoviedaka historičkih, 
običajnih, humorističkih, socialnih, pučkih; naći ćete 
pjesama, tragedija i veselih igara, pisanih što vezanim 
što ne vezanim slogom; naći ćete putopisnih, etnogra- 
fijskih sastavaka, historičkih razprava, naći ćete osim 
političkih članaka takodjer članaka o umjetnosti pače 
i o filosofiji. Uz to valja znati, da sva ta djela niesu 

*) Tih godina napisa pripoviest: Ostap Bondarczuk. 
(Hrvatski prevod od J. E. Tomića u listku „Narodnih Novina" 
od god. 1876.). 

možda djela tek osrednje ruke: historićki njegovi spisi 
razsvietliše mnogi dielak poviesti poljske a njegovi pu¬ 
topisni i etnografijski sastavci nadkriliše u velike djela 
te ruke, što ih poznaje literatura slovjenska u obće a 
naposeb poljska — a sve je to pisano živo, zanimivo^ 
vjerno. 

Kad se u dvadesetih — tridesetih godinah ovoga 
vieka ustalo protiv tobožnjega klasicizma, koji je zavla¬ 
dao bio poljskom knjigom te ju učinio pukim robom 
kojekakvih tudjih — najpače francezkih — kopija onih 
pravih staroklasičkih uzora, poče i roman poljski stre- 
sat sa sebe okove, u koje ga sputao nadriklasicizam. 
Sretno ga započeše svojimi historičkimi romani Niem- 
cewicz, Bernatowicz, Wezyk, Skarbek, a Rzewuski, Czaj- 
kowski, Kaczkowski, Korzeniowski, Chojecki, Zacharia- 
siewicz i dr. izvojevaše svojimi historičkimi, političkimi 
i socialnimi romani poljskomu romanu častno i sjegurno 
mjesto u modernoj svjetskoj literaturi. Nu nijedan tih 
pisaca ne može se — što je plodnosti i uspjeha — 
mjeriti sa J. I. Kraszewskim: oni su oslobadjali poljski 
roman tudjih okova a Kraszewski ga je oslobodio; oni 
su tjerali tudji, naposeb francezki roman iz poljskih 
salona, a Kraszewski ga je iztjerao. Njegovi običajni 
romani („Chata za ws4 Ulana u , „Poeta i šwiat/ 1 ) u 
kojih nam riše sjedne idealiste a s druge sviet pa onda 
propadajuće boljarstvo i radini požrtvovni srednji stalež; 
njegovi političko-tendencijozni romani, što ih 
je napisao u drugoj dobi svoga književnoga rada (od 
g. 1863) pod imenonm ,,Boleslawita a (Dziecie sta- 
rego miasta, Szpieg, Para czewona, Žid i dr.) u kojih 
riše uzroke, razvoj i posljedice dogodjaja g. 1863; nje¬ 
govi historički romani crpeni iz prapoviesti poljske 
(,,Lubowia, u ,,Zmartwych wstaicy“, ,,Boleszczie“ i dr. 
bit će ih do 60 svez.), u kojih crta borbu medj Slovjen- 
stvom i Njemstvom; napokon njegovi pravi histo- 

ri5ki roman i, crpeni iz dobe Saksonaca (1700—1763) 
pa onda iz dobe posljednjeg kralja Stan. Poniatovvskoga, 
(„Briihl“, „Z siedmoletniej wojni“, „Starosta Warszaw- 
ski“; — „Ostatnie cbwile Ksiecia Wojewody“ i dr.) 
ovjekovječiše J. I. Kraszevvskoga u poviesti literature 
poljske.*) 

Prve njegove romane, kao što bi spomenuto, pri- 
miše Poljaci prilično hladno. God. 1839. izda u Poznju 
roman: ;,Poeta i swiat“, u kojem nam vjerno i živimi 
potezi predočuje boj, kojino bije prava, idealna, pjes¬ 
nička duša sa neprilikami zemaljskog života. Taj mu 
roman prokrči put k slavi. Istina, našlo se je kritičara, 
koji su i tomu djelu koješta prigovarali. Tako su se 
primjerice neki pobojali, da će se ih naći, koji će se 
povesti za Gustavom; neki su opet nazirali u tom ro¬ 
manu suviše skepticizma pače i bezvjerstva, nekim se 
opet niesu svidjale one mjestimice rezke i ujedljive ( 
reflexije itd. Kraszewski nije vriednim scienio ozbiljno i 
odgovoriti kritičarom te ruke, jer je držao, da će djelo 
samo dovoljno odgovoriti svakomu kritičaru, koji će ga 
zbiljnije pročitati. Kraszevvski se nije prevario: do mala 
izadje ruski, češki, franeezki i njemački prevod njegovog 
romana — a to je najljepša ocjena, najbolja kritika. 

Pružaj uć hrvatskomu svietu jedan najboljih romana, 
što ih poznaje poljska literatura, pripomenut nam je, 
da će do godine biti petđeset godina tomu, što je 
J. I. Kraszewski započeo raditi na književnom polju. 
Da se što boljma uzmogne proslaviti petdesetgodišnjica 
tog velikana, priredit će se u Varšavi sjajno izdanje naj- 


*) Bilo bi neprilično a i od slabe koristi, da se na ovom j 
mjestu pobroje sva djela J. I Kraszewskoga, kojih je do sada. 
izašlo do 500 svezaka Gubrynowicz i Szmitt u Lavovu izdaju 
od nekoliko godina _ svekolike njegove romane (na godinu po 20 
svezaka). 

boljih begovih spisa a u Poznju izaći će „Zlote 
myšli“, izbor misli, izcrpenih iz njegovih djela. 

Već je tomu petdeset godina, što se Kraszewski 
trudi na književnom polju a udilj jošter nija klonuo 
duhom: kako je bio prije deset, dvadeset godina tako 
je i danas: bodar, neumoran. Dao Bog te se Kraszevv- 
ski ovjenčao jošter kojim lovor-viencem! 

Prevodilac. 

PRVI DIO 


i. 

Djeca i cvieće. 

Vidiš li djecu ondje na livadi, izvezenoj poput per¬ 
zijskoga saga raznolikim cviećem, štono ga je kiša i 
zemlja satkala a sunce omastilo ? Troje ih je ondje izpod 
šumice: dva dječaka i jedna djevojčica. — Jedan tih 
dječaka pripasao drvenu sabljicu, nabio na glavu papir¬ 
nati šešir, prikopčio slamnate naramice a na noge pri- 
tegnuo drvene ostruge pa poigrava drvena konjica. — 
Djevojčica nosi na rukh lutku, koju je okitila cviećem 
i vienci do dva puta većimi od same lutke. Isto se pri¬ 
mjeri gdjekad i udesu: i on će po koji put dati ljudem 
veću sreću, nego T što su oni sami. — Onaj drugi dječak 
zagledao se u nebo u ruci drži cviet. 

— Što si ti tamo stao razmišljat o tom cvietku? 
doviknut će mu djevojčica, bit će bolje te ga pokloni 
mojoj Mandici, kojoj upravo spremam svatove. 

— Ne! odvrati dječak, zagledav se u čašku zvoni- 
čarke; ne, škoda je toga cvietka. Kad sam ga ubrao po¬ 
mislih : moguće te neće on biti za to uzrastao i procvao 
da vene u naših ruku; gledj, Marice, kako ga je Bog 
liepim ruhom zaodjeo! Divno li je ovo safirasto ruho — 
kao krila lepirova! 0 ta tvoja safirasta suknjica, štono 
ti ju majka prigotovila, nije ni par ovoj. čuj! Meni se 
sve čini, da i cvietak mora da žive, mora da ljubi svoje 

pjesnik i iriet. 1 

sestrice, svoju braću — ostalo cvieće; a mi ga ubi¬ 
jamo — 

— Cvieće ne žive, uzvrati djevojčica, ta ono je, 
Gustave, ko što i moja lutka. 

— Molim! prihvati dječak, tvoju lutku načiniše 
ljudi, a cvieće ti je samo niklo iz zemlje razcvalo se 
na suncu, zadojilo se rosom, nahranilo se zemljom, sve 
ljubeći svoju braću — cvieće. 

Još oni u rieči — al eto drugog onog dječaka: 
zajahao konjica, i maše drvenom sabljicom pa svakomu 
cvietku, štono mu se na putu namjerio, odkida glavu. 

— Stid te bilo, Frane! reče Gustav, što toliko 
cvieće satireš; da si barma to cvieće, ko što Marica, 
savio u vienac. 

— A zašto mi raste tuj na putu? odvrati onaj 
drugi dječak. 

— Pa tko ti je rekao, da upravo tud bježiš? 

— A tko će mi to zabraniti? prihvati oholo Fran: 
moja je livada, moje je cvieće. 

— Livada i cvieće, to je božje a ne tvoje! 

Fran to čuje i nečuje — jaši on dalje. 

Gustav ostao sam, sklonio glavicu pa promatrao cviet. 

Znadete li onaj čas, kad no u dušu djetinju sadje 
s neba prva pomisao, kadno prvi onaj sierak ponimanja, 
blied kao mjesečina, obastre driemajuću jošter glavicu ? 
U taj vam se čas probudi duša! 

U taj čas kao da se sve razgaljuje, kao da sve 
nazireš očima inim, očima duhovnim; u taj čas kao da 
ti neki nutrnji glas progovara duši, kao da ti se dugi 
crni snovi razbijaju o vedrije mašte. — Tako je ćutio 
Gustav, razgledjući cvietak, koji mu je prvu misao za- 
ciepio u dušu. 

Promatrajuć odielo njegovo zače Gustav kao kroz 
san domišljat se tomu, da će valjda biti tkogod, koji 
mu je stvorio i sazdao oto odielo, koji je razasnuo oto 

cvieće po livadi, koji je kazao tomu cvieću da raste, 

cvate, vene.I podiže Gustav oči k nebu — 

a na nebu zalazilo sunce. 

Na ružičastom ležaju, obkoljenom oblačići, umire pola¬ 
gano sunce, bliedi, pogled mu biva sve slabiji i slabiji, dok 
najzad neugasne. Nu posljednji mu jošter pogled kaza 
Gustavu isto što i cvietak. U taj par shvatio je Gustav 
Boga i sviet — da što na koliko je u obće moći u toj 
dobi shvaćati — a sitno mu srdašce obuzeo strah i 
rieponjatno neko čuvstvo milja, udivljenja, veličanja. 

— Vidiš li ti Frane, sunce? upita ga Gustav. 

— Vidim — zapada! odvrati dječak vježbajuć onako 
na .vojničku svoju sestricu. 

— Pa zar ono tebi ništa ne govori? 

— Sunce? zar sunce govori? Samo u bajkah i 
pričicah. 

— Zar ti ništa ne misliš, kad gledaš gdje sunce 
zapada ? 

— Mislim, da će do mala biti večera a zatim da 
ćemo poći spavat. 

— A ovaj cvietak? 

— Ta znadeš, da cvieće tek u bajkah govori. 

— A zar niesi mislio, Frane, gledajuć cvietak, da 
ga je morao netko stvoriti, da mu je morao netko ka¬ 
zati da cvate? Tako i suncu-. Zar ti nisi na to mislio? 

— Ne! odvrati Fran, jer ja na gospodina Boga tek 
u crkvici mislim, ako nije slučajno zima, pa onda kad 
molimo, ako niesam pospan. 

— Ta on je svagdje, reče Gustav, u cvietku, u 
suncu — svagdje. Pomolimo mu se Frane ti za maj¬ 
čicu i ćaćka, a ja ću za svoje, prera su mi već pomrli. 

— Ja ću se već u večer pomoliti! Hio, hop, hio, 

hop! I pobježe na konjicu a za njim prista Marica sa 

lutkom. Kako je nagnula bježat uznjihao se vienac te 

se tako mnogi cvietak putem izgubio. Tako vam se i 

čovjeku na putu njegova života izgubi mnoga obmana, 
mnoga nada. 

Kako niesu Gustava vršnjaci mu razumjeli, pomisli 
on u prvi mah, da su mu valjda bile misli tek čudno¬ 
vat neki san; morao se osvjedočiti, da je pravo mislio 
— t& to mu je srce govorilo; nije druge, mora da 
otvori srce ma komu, koji će ga razumjeti — i s toga 
hajde k tetki. 

— Molim te teto, reći će Gustav unišav u sobu, 
je li da je Bog tako krasno zaodjeo cvieće? 

— Jest, diete moje. 

— Zar ne, da je cvieće za oto na svietu, prekide 
mu Fran, da ga mi beremo? 

— Je 1’ tetko, da nije za oto cvieće na svietu? 
doviknu Gustav. Ta cvieće žive; ta cvieće ljubi cvieće, 
ko što čovjek čovjeka. 

— Cvietak, drago moje, odvrati gospoja Vernerova, 
ne ljubi i to 8 toga, jerbo nema duše, niti može misliti, 
cvieće rabi čovjeku hranom, uresom, ljekarijom. 

— Ah! teto, nastavi Gustav, zar je to sve Bog 
stvorio za čovjeka? pa što vraća čovjek za oto Bogu? 

— Čovjek mora za oto da bude pobožan, poslušan 
dobar, da sve ljubi a nikoga da ne mrzi, valja da ljubi 
gospodina Boga nada sve- 

— Ali, teto moja, teto moja, prekide ju Gustav, 
je li to moguće, da bi cviet klicao, nicao, sisao zemlju, 
pio rosu te se na suncu otvarao — tek čovjeku za volju ? 
A u pustinjah, gdje nema ljudi, zar ne, da ima cvieća? 

To pitanje smelo je malko gospoju Vernerovu, nu 
da se rieši dječaka, odgovori: 

— Nema, diete moje. 

Gustav se zamislio. 

— Pa kako to ljudi znadu, kad tamo nema ljudi? 

— Kadkada se namjeri po koji čovjek i u te kra¬ 
jeve, odgovori tetka. 

— Pa kad đodju ljudi u te krajeve, niknc li odmah 
cvieće ? 

— Dakako, ako ga tko posije. 

— Ali samo od sebe neće da nikne? 

— Ne. 

— Ja bih rekao, teto, daje gospodin Bog stvorio cvieće 
ne za ljude, nego za cvieće; a ljudi da to govore samo 
onako, jer im nitko nemože zabraniti, da beru cvieće. 

— Šta brbljaš Gustave! ozva se grubim glasom 
gospodin Verner ustajuć sa kanapeta, na kojem je mirno 
pušio svoju lulu. Tetka znade to bolje nego ti. 

Zamuknu Gustav, bojao se strica kao žive vatre, 
zamuknu pa pogledav na ruže, štono su cvale na pro¬ 
zoru, pomisli u sebi: 

— Ta ove biedne nevoljnice nisu same amo došle; 
gle, kako im cvietići zirkaju na polje — ovdje mora 
da im je tavno! Sirotice! kako su bliede! One ruže, 
štono rastu pod prozorom na svježem zraku, mnogo su 
ljepše od ovih tuj. 

— Teto, počet će iznovice, potegnuv ju polagano 
za suknju pa pogledav plaho na strica, je li ovo cvieće 
iz vrta? 

— Jest, iz vrta. 

— Dakle isto što i u vrtu? 

— Jest, isto. 

I opeta ušuti te se zamisli. 

Medjutim Fran gradio na stolu palaču od karata: 
kako bi ju sagradio, dune u palaču a palača se sruši. 
Marica stala živo razgovarat sa svojom lutkom — Gustav 
gledao to pa mislio. 

— Teto, upita iztiha Gustav, opaziv, kako se 
Franu srušila palača, bi li se i naše kuće srušile, kad 
bi čvrsto zapirio vjetar? 

— Znade se gdjekad i to dogoditi, kad su zlo 
zidane- 

— A ako su čvrsto sazidane, uzdrže li se za 
uvjeke ? 

— Za uvieke ne — al dosta dugo. 

— Kako dugo? 

— Kako kad; kadkada veoma dugo. Daleko odavle 
u najvrućoj strani svieta, u Africi, zove se jedan kraj 
Egipat i tuj imade ogromnih zdanja, sličnih vanjskim 
licem onoj tamo palači, što no ju diže Fran; a buduć 
da su ta zdanja ogromna te od samog kamena, preži- 
vješe već mnoge i mnoge tisuće ljudi. 

— Kako se zovu te sgrade? 

— Piramide. 

— A jesu li to crkve ili kuće? 

— Grobovi. 

— Pa grobovi preživješe ljude? zapita Gustav. A 
ova tu zdanja, gdje mi sada stanujemo, budu li ta do¬ 
skora propala? 

— Do sto godina sjegurno ih više nema. 

— A onda? 

— Moguće da ih tko iznovice sagradi, a moguće 
da ih više nitko nediže. 

— A šta će biti onda na ovome mjestu? 

— Na ovomu mjestu može biti sve — ili ništa : 
polje, crkva, groblje staje. 

— A neće nitko znati, da smo mi ovdje stanovali? 

— Sjegurno nitko. 

— To je žalostno!- 

— A je li će se smjeti na istom mjestu, gdje ćemo 
mi umrieti, takodjer zabavljati? 

— Zašto ne! 

— Šta buncaš, Gustave, šta naklapaš; čemu do- 
sadjuješ tetki, odazva se gospodin Verner; čemu ta 
pitanja? Ako te je već volja pitati a ti pitaj što pa¬ 
metnijeg. Šta se ti brineš za ono što jest, što će biti; 
uči pa ćeš malo po malo moći sve to razumjet. Zašto 

radje nepitaš, kako se žito sije, kako se polja oru, kako 
se volovi krme, kako se kupuje, kako se prodaje? 

— A šta će to meni, striče? zapita Gustav. 

— Ta danas sutra bit ćeš gospodarem. 

— Neću! 

— Kako to ? a da što kaniš ? 

— Ne znam. — Ja ću misliti o gospodinu Bogu 
i o cvieću. 

Pogledali se Vernerovi — oni niesu toga razumjeli. 
U to se ozva Fran. 

— A ja ću majko biti vojnikom; imat ću svietle 
naramice — ko što gospodin Adolf, krasnu perjanicu, 
čižme sa podkovami i sa velikimi bielimi ostrugami. Poći 
ću u boj, pa ću se biti — sve ću smlavit, postat ću 
gjeneralom — a kašnje i kraljem. Zatim ću oženit pre¬ 
krasnu kraljevnu, koja će imati, — ko što ona u pričah 
— mjesec na čelu, a skute od samih zviezda — a plakat 
će samo biserje. — Ne — ne će plakati; ta čemu pla¬ 
kati? — I tako ćemo biti veoma sretni, imat ćemo ve¬ 
liki, veliki grad od samoga zlata, a prozori će mu biti 
od čistoga alema. 

— Pa što ćete raditi? upita majka sinčića, uhvativ 
ga za podvoljak. 

— Šta ćemo raditi? Liepoćemo se odievati, sjedit 
ćemo ko što ti i tata, pa ćemo se tako dugočasit. 

Roditelji udariše u smieh. 

— Čemu se dugočasit? Ta mi se nedugočasimo. 

— Zar nije to dugočasno, sjedit tako sveudilj na 
jednom kanapetu? 

— Mi i radimo. 

Kakav mi je to posao, kad mamica čarape plete a 
tata noge njiše! 

— A1 tata često piše i uza to svedjer misli — a 
i ja kada ništa ne radim, promišljavam. 

— A, kakove misli! Ja neću nikada mislit — čemu 

to? Šta će to meni? To je odviše dosadno! Ja ću se 
okolo klatariti! Ej Marice! kad budem jednom kra¬ 
ljem, vidit ćeš, kakovo ću odielo pokloniti tvojoj lutki, 
a tati i mami dati ću mnogo, mnogo, cielu vreću novaca 
jer tata i mama to osobito vole. 

— A ti Marice? upita ju otac, koga je to veoma 
zanimalo. 

— Ja neznam, tato, kako će biti; ja bih rekla, kad 
porastem, da ću biti gospodjica kako treba, tada ću 
sjedit nakanapetu a sve će mi se klanjat i ruke cjelivati. 
Tada neću više imati dadilje ni lutke, mnogo ću govorit 
i smijat se medju gosti, pitati ću zajutrak — jer ću 
biti veoma krasna. U to opazit će me kakvi bogatun, 
pa će me oženiti; kupit ćemo si dvoje djece pa ćemo 
ih njegovat i ljubit ko što i nas ljube i njeguje tata i 
mama. Kad ostarim, bit ću ko što je gospoja kaštela¬ 
nova, — mjesto lutke, imati ću psića, nositi ću naočale, 
ići ću svaki dan k svetoj misi, o svakoga ću se jezikom 
zadievat, plesti ću čarape i zievat. 

— A kakav si ti, Gustave, želiš, život? Kako bi 
ti najvolio? 

Biedno se diete porumenilo, pogledalo sve na okolo 
pa odgovorilo kroz plač: 

— Ja ću mislit o Bogu i o cvieću. 

— Pa ćeš biti sretan? 

— Ne! odvrati sirotan, otiruć si suze. Ja neću biti 
sretan, dok nevidim mame i tate. 

Tetka pogleda na nj, pa kako ju to bilo rastužilo, 
privine ga k sebi, poljubi ga u čelo — ali ni rieči da 
bi prozborila. 

— Je 1’, teto, da će i oni jednom izaći iz toga 
groblja, izpod te trave, što no na njih raste, i izpod 
kamenja, što ih tišti? upitat će potiho sirotan. 

Jel’ da ću ih jednom ipak vidjeti? je T da će me 
ljubiti tako, ko što ti, teto, ljubiš Mandaljenu i Frana? 

— Jest, jest, srce moje — ma nemoj plakati. 
Hajde se zabavljat, hajdete se igrat sliepoga miša. 

— Sliepoga miša! opetovahu djeca vukuć sa sobom 
Gustava, koji si je jošte suze otirao te iz tiha šaputao: 

— Ja bih volio mislit o Bogu, o tati, o mami o 
cvieću. 

— čudnovata mi dječaka! ozva se gospodin Verner 
odlažuć lulu — je 1’ Sofijo? Ja mislim, da će on sje- 
gurno poluditi, ta svedj mu se motaju po glavi koje¬ 
kakve bezsmislice a uviek spominje otca si i majku. 

— Nesretna sestro! odvrati gospoja Vernerova; 
dao Bog te bilo joj diete sretnije od nje. Tako je rekla, 
a mislila je jadna žena: dao Bog te bilo sretnije od 
nas sviju. 

Gospodin Verner pogleda ženu, uze si nešto pri- 
pievati i ode da si iznova napuni lulu. 


ii. 

Poljubac. 

Jesi 1’ kada na selu doživio tihu večer? Mh ne 
na kakovom visu, s kojega je vidjet, kako se po dno 
tebe nižu šume, doline i brežuljci, ne u pustom polju, 
gdjeno čuješ tek šuštanj bielih breza, već usred doma¬ 
ćeg si vrta, iza drvoreda lipa, gdjeno slušaš štektanje 
svojih pasa, koje razaznaješ po glasu, gdjeno slušaš 
blejanje ovaca, hrzanje konja, riku volova, veseli smieh 
čeljadi, spiev slavulja u hvojah razcvale bazgovine, 
sjetnu pjesmicu svoje ljube, sestre, kćeri, pjesmicu, koja 
pozdravlja zapadajuće sunce, te odiše večernjom sjetom, 
pjesmicu, koja trepti nad palom rosom, koja se mieša 
s dimom tvoje prozajične lule i sa grubimi psovkami 
tvoga ekonoma — kao što spiev angjeoski sa rikom 
gjavolskom ? 

Takovo bijaše podvečerje, kadno je Gustav — sad 
ie bilo već sedamnaest godina — sjedio na klupi 

u vrtu, pod ogromnim kestenom, sjedio, gledao u zala- 
zeće žarko sunce, što no zirkalo kroz granje — te se 
zaglibio u misli. 

Mladjahna mu već glava gorjela trostrukim zapalom: 
mladosti, ljubavi i poezije; srce mu udaralo, prsa mu 
se nadimala od tisuć nejasnih želja, zaplakane oči bacao 
na sve strane, prekrštene mu ruke drhtale. 

I ćutio je jadnik, da mu je plakati, m& zašto? 
Nezna. 

Jadni pjesniče! 

U to zabjelasa se kroz bazgovo grmlje suknjica i 
začu se pjesmica: 

0 moj andjelce, ajdmo sadruženi 
Životom, svietom, radošću i jadom, 

Ko zavoj, što na hrastu se zeleni 
I goji stablo mekog lišća hladom, 

Ko suze dvije, ko dva uzdisaja 
Sve zajedno — do žića, svieta kraja; 

Ti sa mnom viek ja s tobom svako doba 
Na svietu, na nebu i usred groba. 


— Ah! I ti ovdje Gustave! prekide Marica pje¬ 
smicu, zacrveniv se malko i otresav rosu sa kitice, što 
no ju slagala. 

— Jest, ja sam! odvrati sjetno Gustav. 

— A šta si mi tuj radio? 

— Ništa — mislio sam. 

— Mislio? S toga mi i jesi sveudilj tako turoban, 
jer svedjer misliš. Beci mi, misliš li, da će ti misli 
osladit budućnost, promienit ti život i udes? Je 1’ da 
neće? Ta misli tek sjetu i kojekakve slutnje radjaju 
— čemu dakle misliti? — Gle, ja nikad ne mislim.! 

— Moram dakle ja — za nas oboje! 

— Hvala ti! Bit će bolje te se kaniš toga. Zar 
misliš, da me to veseli, kad te vidim svedj namrštena 

čela, uviek bolna? Pa šta je, molim te, liepo te molim, 
reci mi, šta je tebi te si se tako snuždio? 

I poskočiv približi mu se. 

— Molim te, reci mi! Bit će to kakva, tajna a 
medju nami ne smije biti nikakovih tajna. Je li? 

— Ne mogu ti reći — jer ne znam. 

— Ti se šališ. To nije liepo, Gustave, ne, to nije 
liepo. — Ja ću se srditi. — Ti moraš! 

I nadoveza pogledav kiticu: 

— Molim te, liepo te molim, kaži mi! Ja ti iskreno 
velim, da ja toga nikako ne razumijem: ta mene sve 
to veseli. — Sunce svieti, cvieće cvate i miriše, leptiri 
lieću, slavulj pjeva, a sviet je toli dobar . . . kamo 
krenem svagdje sreća! A ti, — mh reci mi, s česa si 
se tako snuždio? 

— Jer tebe ljubim! 

— Ah!, krasna mi uzroka! vriedna od ista da se 
srdim Kad ti ja velim, da te ljubim, da snivam o divnoj 
budućnosti — to ti vidiš u mojoj ljubavi tek jade i ne¬ 
volje . . . Kad je tako — s Bogom! 

I kao da se razgnjevila, htjede pobjeći nu Gustav 
ju prihvati za ruku, te onako žažarena lica i uzrujana 
srca, privinu ju k sebi. 

— Marice moja! angjele moj! — kad-mi jošte 
tebe nebi bilo, tad čini mi se, život moj bio bi toli 
nevoljan, ah! toli jadan, da bi mi se od nevolje i jada 
moralo srce razkinuti- 

Marica porumeni, ustne joj i oči zatitraše, nu 
taj drhtaj usana, očiju i govora minu, čim mu se bliže 
primakla. Ona ga pogleda, privi se uza nj, uzdahnu i 
zamuknu, a Gustav ju ogrli objema rukama, privinu 
svoje lice njenomu, pa u vatrenom zagrljaju zatvori oči 
i uzdahnu: 

— Ah! da mi je tako umrieti! 

— A meni da je tako živjeti! prihvati Marica. 

1 stopiše im se nevina ustašca poljubcem, koji im 
poput munjevne iskre razli plamenu struju svimi žilami: 
♦udari u glavu — glava se uzpali, udari u grudi — grudi 
zabuktješe a srca im uzplamćeše. — U taj par nesta 
svega: sunce, večer, sviet, bol —sve to izčeznu.—Ne¬ 
sta i cvatućeg bazga i pjevajućeg slavulja — svega nesta, 
nebijaše ničesa van dvoje usana i nebo nad njimi —1& 
sav im je život navro na ustne. 

Bijaše to onaj svećenja čas, kojemu se stariji bru¬ 
kaju, u koji ženskinje kao da ne vjeruju, iz kojega 
mladji rado šale zbijaju; bijaše to onaj čas, koji je tek 
jedan u životu. 

Taj je čas kao cviet vječnosti upleten u život ljud¬ 
ski; taj je čas alem kamen eiele mladosti čovječje. 

Eašnje se u život u jošte gdjekad probudi spomen na 
taj čas te ti donosi san iz svieta mladosti — ali nitko 
više neće položiti na vrele ustne tog prvog poljubca, 
kojim je čovjek ubrao prvienac zemaljskih slasti, kojim 
je čovjek naslutio nebo. 

I doista — kadno je oboje jošte drhtalo a Marica 
pridigla sa zemlje kiticu te praštajuć se s Gustavom uprla 
žarki svoj pogled u suzne mu oči — pomisli Gustav: 

— Tako mora da je u nebu! 

Na polazku stisnu mu Marica ruku te mu jošter 
jednom reče: 

— Ne budi mi žalostan! Molim te! 

I pobježe drvoredom, ubra jošte po gdjekoji cviet 
a kad je već bila odmaknula, začu se iznovice njena 
pjesmica: 

0 moj anđjelče, ajđmo sadruženi 

Kroz viek bez cilja, zemljom leđnom tamnom, 

Kroz bure lieta, vihrom od jeseni — 

0 prijatelju duše podji sa mnom. 

— A, gospojice Marice — javi se u dalji gospodin 
Verner, a taj glas pade na srce Gustavovo, kao crna 

rlja na plesnu odoru — vezivo je tamo u dvorani pod 
rozorom , sve u najvećem neredu razbacano amo 

imo, pravi darmar- 

Gustav, koji nije razumio tih rieči, dopirućih iz 
irostoga mu svieta, dosta da je čuo poznati mu kre- 
šteći glas izprekidan kašljanjem i on pobježe. 

Sunce, kupajuć se u ružičastom moru, stade zapa¬ 
dati, slavujj je pjevo, hladni je vjetrić vijao večernje 
misli te donosio sa sobom sladke snove. — Gustav po- 
posta te se zamisli. — U to ga probudi nekakov šu- 
štanj. — Stane, sluša i začu jasni i veseli glas Franov: 

— Ma sad mi lje ne utečeš, Ludoviko, sad te 
imam. 

Ludovika vam bijaše služavkom u gospodina Vernera. 
— Ma pustite me! — viknu djevojka — evo čujem 
dolazi gospodin — netko ide — za Boga molim vas, 
gospodičiću, ne ludujte — molim vas gospođine Frane 
— ja ću sve gospoji kazati — ja ću vikati — vjere 
mi, ja ću vikati! 

— A na samo jedan poljubac, Ludoviko! — pa što 
to Škodi? 

Mogao si čuti kako se to poljubilo i to ne jedan 
već deset puti — a Ludovika zamuknu. 

— A joj! viknu Fran. 

— Što je za Boga? upita ga Ludovika. 

— Nabodoh se na tu prokletu iglu! Dakako, ti 
moraš uviek nositi na prsiju te nesretne igle — čovjek 
te nemože ni taknuti a da se neokrvavi. 

Ludovika udari u smieh — ma ne pobježe, akoprem 
je mogla, buduć da ju je Fran pustio te si onako kisela 
lica stao sisati krv iz prsta. 

— Boli li vas jošte? upitat će ga kroz smieh Lu¬ 
dovika Vidite, to vam je Božja kazan — takvih se bu¬ 
dalaština valja kaniti! 

— Pa se ti još šališ sa mnom? — 0! toga ti ja 

neoprostih; prihvati Fran te će opeta k njoj. Ludovika 
viknu nu posvema tiho se poljubci i zagrljaji započeše 
iznovice. Gustav presenećen tom čudnovatom ljubavi, 
koje nije mogao ponjati, ljubavi toli hladnom, toli 
lahkoumnom — oneveseli se te malo po malo i eto žar, 
što no mu ga u srcu ražario prvi poljubac, ohladnje. 

U to se začu negdje u blizini lagani, sjegurni, od¬ 
mjereni korak, koji je odista već mnogi desetak godina 
gazio ovaj sviet. 

Kao striela pobježe Fran na jednu a Ludovika na 
drugu stranu. U biegu sukobi se jadnica sa Gustavom: 
pocrveniv vrisnu a prije nego 1’ što je mogla dalje po¬ 
bjeći — ukaza se, kakova dva koraka iza njih, liepo 
počešljana vlasulja gospodina Vernera. 

— Divno! Prekrasno! povika u taj čas gospodin 
Verner. Kako vidim to gospodin Gustav i Ludovika ne 
dangube. Krasno, mladi moj gospodine, akoprem malko 
prerano! Dakle toga radi ide se pod večer na šetnju! 
— Gospodično moja, da ste odmah pobrala svoje stvari 
pa onda — odlazi iz moje kuće! doda gospodin Verner, 
a glas mu se potresaše od jeda. 

— Ali ja — molim milostivi gospodine — prihvati 
služavka, prodjoh vrtom, i tako mi Boga, evo sada tek 
što se sretoh sa gospodinom Gustavom — a ni rieči da 
bi s njim progovorila. — Kako možete baciti sumnju — 

— Dosta! Dosta! Rekoh i — dosta! viknu gospodin 
Verner po tresujuć crvenom vlasuljom i lupajuć batinom 
o zemlju. Odlazi! — Izdiri mi iz kuće! S Bogom! 
S Bogom! Ni rieči! Prekrasno! Našla vreća krpu! 

Ludovika ode prkosito a Gustav ni da bi se makao! 

— A ti, momče, u svoju sobu! Odlazi! Sutra ćeš 
u Vilno. U mojoj te kući nije više treba! Razuzdanče 
nijedni! Dangubo! — Zašto se ne ugledaš u Frana? 
Jesi T vidio kada, da je on šta slična počinio? 

Tako govoraše gospodin Verner Gustavu, vodeć ga 

sa sobom kući. Gospodin Verner udje u sobu, iz koje 
je prodiralo kroz staklena vrata svjetlo zapaljene svieće 
a Gustav skrenu sav uzrujan u svoju sobicu. 

Gospodin Verner, ušav u dvoranu, tresnu vratima 
pa baci ljutito šešir i batinu. Supruga mu i kćerka od¬ 
mah zamietiše da se je gospodin Verner nešto ozlovoljio 
te kako su radile podigoše oči a Marica će ga upitat: 

— Bi li, oče, čitala? 

— Ne treba — odvrati gospodin Verner i pijunu. 

— A gdje si bio? zapitat će ga supruga. 

— U vrtu! Liepoga sam biesa vidio! Tamo u gr- 
novlju — razgovara se Gustav sa Ludovikom! Ja joj 
naložili, da mi se s mjesta iz kuće nosi. 

Marica, čim joj otac spomenuo Gustava., porumeni 
u licu, ruke joj uzdrhtaše, poniče glavom te nastavi što 
je brže mogla vezti; nu kad je otac dovršio pripovjest 
udari joj krv u glavu! Ne može da vjeruje svojim ušima. 
— Gustav, taj Gustav, taj da bi mogao dati poljubac 
drugoj kojoj djevojci, služavci? toga nije mogla ponjati, 
t& još je ćutila na ustnah svojih vrući mu poljubac — 
toga nije htjela vjerovati a ipak prisiljena da vjeruje, 
sve i nehotice proplaka a suze joj orosiše vezivo. 

— Taj je dječko posvema pokvaren! ozva se go¬ 
spodin Verner. Prava danguba. Od njega nikad ništa! 

— Moguće te si se prevario, osmjeli se po tiho 
primietiti gospoja Vernerova. 

— Molim, milostiva, tu nema varke! moje se oči 
lje nikad ne prevariše, bubnu starac, lupajuć nogom o 
pod, moje oči ne varaju! Ta ja sam već odavna zamietio, 
da je taj dječak pokvaren — to će vam biti pravi ra- 
zuzdanac! Ja ga nemogu dulje držat u kući, tk može 
mi još i Frana pokvariti. — Je li se šta takova dogo¬ 
dilo s Franom ? 

Majka kimnu glavom: 

— I on nije bolji. 

— Da što, jer ti nije u volji! dovikna gospodin 
Verner — jest džt, al njegove zabave: psi, konji, lov, 

— to niesu griešne zabave — a uza to on ni časak da 
bi ljenčario — Fran će vam biti čovjek na mjestu; on 
se razumije u gospodarstvo, on mi pomaže u koječem; 
ovomu tek jednom dadoh domaće račune, i bies si ga 
znao, šta mi je od njih načinio! — Samo da mu je 
lieniti se — svedjer je nekako snužden, boležljiv, do¬ 
sadan — pokvaren! Bit će jedan teret manje u kući. 

— Sa Ludovikom, molim obračunat pa joj plati što ju 
ide a onda — s Bogom! 

Gospoja Vernerova i kćerka joj odoše iz dvorane. 
iii. 

Ne trpi svaki put krivac. 

Plačuć pobježe Gustav u svoju sobicu te se bad 
na krevet, dočim je Fran posvema hladnokrvno kod stola 
čistio svoju pušku te si mrmljao, držeć u ustiju smotuljak 
kudelje, nekakovu veselu pjesmicu. 

— A šta je tebi? Jesi 1’ bolan, Gustave? upitat će 
ga Fran. 

Gustav na to pitanje ni rieči, nu pomisliv, da mu 
je doskora otići, te tako se prvi put udaljit od svoje 
Marice i mjesta, gdje je odrasao, spopade ga grozno 
očajanje te se poče bacati po krevetu. 

— A šta je tebi? Možda te je biesan pas ujeo? 
zapita ga iznovice Fran. 

— Šta je meni? viknu Gustav skočiv kao pomaman 
— šta je meni? Ti si uzrokom te me tjeraju od kuće! 

— Ja? molim, to je nešto nova! reče Fran i udari 
u smieh. 

— Tako — smij se — tvoja prokleta Ludovika 
pobježe, srete se sa mnom, stric nadodje, nadje nas oboje 
zajedno, nju odpravi a mene protjera! 

— A tko vam je rekao da se sastajete ? Ti! To je 
veoma ružno, Gustave! 

— Reci ti to sebi, a ne meni, hrdjo nijedna! viknu 
gnjevno mladić. — Ne! ne toga ne bude! Tko je krivac 
neka trpi; neka nju pitaju — čemu da ja za tebe trpim! 

— Ti za mene? promrlja Fran odlažuć pušku, pa 
šta sam ja učinio? 

— Zar niesi ti bio u grmovlju sa Ludovikom? 

— Ja? to je gola kleveta, reče Fran posvema 
hladno, molim, da nebi svojih ludorija meni prišivao! 

— Pa se ti jošte usudjuješ tako bezobrazno lagati? 

— Ja ne — valjda ti. 

— Ja, ja da lažem! viknu Gustav, i ti se usudjuješ 
to reći — pogledaj mi u oči, pogledaj, ako si junak! 

—• Ti si ludov, odvrati Fran a u sebi pomisli: do 
vraga! ode i Ludovika; — uzme čapku te ode polagano 
iz sobe. 


IV. 


Ludovika u svojoj sobi. 


Ludovika plakaše, spremajuć si stvari u svojoj so¬ 
bici; težko joj bijaše pustiti službu a moguće te joj 
bijaše što drugo ostaviti jošte teže. 

Otvore se vrata a u sobu stupi gospoja Vemerova. 

— Šta si to opet učinila, Ludoviko? 

— Ja? Ništa gospojo — odgovori mirno djevojka. 
Bog mi je svjedokom, da niesam ma ni riečce progovorila 
gospodinu Gustavu, tek što smo se sreli i to, duše mi, 
neznam kako — posve slučajno. — Ma gospodinu nije 
moguće nikad ništa dokazati. 

— Nema druge, drago moje, ja vjerujem, da 
si ti nedužna, ja bi te zadržala, ali ti poznaješ go¬ 
spodina. 

— Velike li sramote! uzdahnu Ludovika — a šta 
će sviet na to ? Jadnu djevojku na takav način uništiti! 


Pjesnik i sviet. 

Šta će na to moj zaručnik! Sav mi čestiti život evo 
propade! Fa zašto da ja trpim? Da bi barem zašto! 
— dada jecajuć djevojka. 

U to se otvoriše vrata, a Fran pomoli glavu, na 
s mjesta uzmače. 

— Šta tražiš tuj? zapita ga majka. 

— Tebe, majko — odvrati smjelo Fran. 

— Šta hoćeš? 

— Ništa, ništa, kazati ću ti već kašnje. I pobježe 
prevejanac te pričeka na stubah, dok je otišla majka. 
Tek što je majka zatvorila za sobom vrata, eto Frana 
kod Ludovike. 

— A šta je to Ludoviko? 

— Pa vi još pitate? odgovori Ludovika sveudilj 
plačuć. Vi ste me upropastili, vi ste mi uzrokom te iz- 
gubih i poštenje i službu. — Sve će to saznati moj 
zaručnik! 0 Bože moj, Bože moj! Po šta sam išla u 
taj prokleti vrt! 

— Umiri se! ne plači, Ludoviko! čuj me. — Ja te 
veoma — ljubim. 

— Voljela bih neznat za tu ljubav! 

— Ja ću do mala stanovat sam za se, otac će mi 
dati moj imetak a onda ću te ja — oženiti. 

— Odlazite do biesa! kriknu djevojka — ja ne 
trebam ni ljubavi ni milosti vaše — ja netrebam ništa 
od vas. Tražite si drugu ludu! Hajte do biesa, odla¬ 
zite — 

Fran uze fićukat te udari u smieh i podje. 

— Kad je tomu tako — a ti ostaj s Bogom! reče na 
pragu ponešto ljutito. 

— Bog dao te si slomio vrat, doda Ludovika otiruć 
si suze. Spremiv svoje stvari sjede u kut i stade iznovice 
plakati. 

Na hodniku se začu stupaj koraka, ona to preču, 
vrata se otvoriše — ona tog ne zamjeti; unidje gospo- 

din Verner, ona ga ne opazi — tš. sveudilj je gorko 
plakala ta jadnica. 

Gnjevnim podsmiehom na modrušnih ustnah, potre- 
sujuć glavom i vlasuljom a pljuckajuć oko sebe — nago¬ 
vori starac djevojku: 

— Ti si već spremila? 

Prene se djevojka, ustade i plačuć uprie se o stol. 

— Eto ti 'plaće! reče gospodin Verner i baci joj 
na stol tri rublja; ja izplaćam sve do krajcare! 

— Ali učinjene mi nepravde nećete lje nikada na¬ 
platiti, odgovori jecajuć Ludovika. Ni kriva ni dužna 
izgubih dobar glas! Šta će reći sviet? Tko će me htjeti 
primiti u službu? 

— Bijaše, ti mene slušati, pa se ne upuštat u ta¬ 
kove ludorije, prihvati po iztiha starac. 

— Ala vam liepi bijahu savjeti! odvrati mu smiono 
Ludovika. 

— 0 tom ne bi nitko ništa znao i sve bi bilo u 
redu — doda starac jošte tiše; ali dašto sviko ti se onaj 
ludov, Gustav. Valjalo dakako gubiti glavu. 

— Varate se, gospodine, jer niti je on meni, niti 
sam ja njemu ikada mit samo rieč kazala; ako vas je 
volja, ja prisižem na to. 

— Čemu to? Hoćeš li ostati? — dobro, ja sam ti 
već rekao pogodbe. 

Na te rieči pogleda Ludovika prezirno gospodina 
Vemera, uze svoj svežanj i ne progovori ni rieči više; 
starac razumjev dobro odgovor, slegnu ramenima i ode. 

I opet se otvoriše vrata a netko udje u sobu — 
Otvori djevojka oči i pogleda — a to bijaše njezin za¬ 
ručnik Gašpar — mlad momak, plavac, pristao, rumen, 
okretan, brkat, u ruci mu je ubrus a pod pazuhom 
tanjur, čim je začuo da su odpravili Ludoviku, ostavi 
kredencu i pohiti k njoj. 

— Što je to? doviknu joj momak — ti si spremna? 

— Kako vidiš. Otjerali me. 

— A zašto? 

— Radi toga prokletoga Frana; pograbio me u 
vrtu- 

— Aha! reče Gašpar te namrštiv čelo uze kimat 
glavom. Tako dakle! I htjede da izadje. 

— Poslušaj me barem, doviknu mu Ludovika u 
zdvojnosti, baciv mu se pred noge. Zar si i ti već protiva 
meni? Kad je čuo, gdje dolazi gospodin, pusti me i uteče, 
»a ja podjoh na drugu stranu i tuj se sretoh sa Gusta¬ 
vom — nadodje gospodin i opazi nas- 

— 0! Gustav, to je pravi ptić, doda Gašpar, liepih 
sam ja stvari vidio. 

— Kaznio me gospodin Bog i sveta gospa Često- 
hovska, ako sam išta skrivila! 

Gašpar se počesa iza ušiju. 

— Ja te veoma volim, ali- 

— Zar mi možda ne vjeruješ? upita ga Ludovika. 

— Vidiš, to ti je tako — što oko vidi, to srce 
vjeruje. Tako je — vrag si ga znao; tako je sa žen- 
skimi glavami! I opet se počesa iza ušiju. Ludovika 
umuknu, smrsnu obrve i lupi nogom o pod. Gašpar 
hodjaše po sobi te sažimaše ramenima. 

— Krasno li će to biti, kad te uzmu na jezike! 

— Odlazi, viknu mu Ludovika. 

— Molim, vrati mi prsten — doda Gašpar. 

Djevojka mu baci prsten pred noge i stade ridati. 
Gašpar turi prsten u džep i prihvati za kvaku od brave. 

— Da ste mi zdravo, gospojice — doviknu joj 
Gašpar. — Adieu! 

I ode. 

V. 

On je nevin. 

Nesretna Marica! ode ona u svoju sobicu te udari 
u plač a srce, kako joj se steglo, stade silnije udarati; 
iza takova razkošja takovi jadi! Čovjek, što nenadom 
padne iz sreće u nesreću, mora ili — kao posuda ba¬ 
čena iz hladne vode u vrelu vodu — prsnuti ili grozne 
muke trpjeti. — Ona je strašne mučila muke. 

Kod prozorka, kroz koji je pogledao mjesec u njenu 
tihu sohicu, stajaše sirotica te držeći u ruku onu istu 
kiticu, što je bila posrednikom prvoga im cjelova, gle¬ 
daše u nebo i plakaše. 

— Slavulj si je biljisao, Fran fićukao, gospodin 
Vemer sveudilj nešto vračao a Ludovika trpjela za sve. 

U jedanput predomisli se Marija. 

— To .nemože da bude, ne, to nemože da bude! 

I zaugrnu se rubcem te pohiti u sobu Gustavovu. 

Gustav ležaše i plakaše. 

— Prekrasno, Gustave! — doviknu mu Marica, 
stojeć jošte na vratih — to li je tvoja ljubav? 

— Zar si ti? viknu mladić te skočiv, baci joj se 
pred noge. 

— Zar i ti vjeruješ ? — I stade joj prekidice kroz 
plač pripoviedati sve, kako je bilo. Marica se zapanjila. 

— 0 taj Fran! Prokleti taj vjetrogonja! odazva 
se iztiha Marica. Otac ga voli, da što, da neće tebi 
vjerovati, ali ja ću se barem umiriti, jer znam, da ti 
tek mene ljubiš, tek na mene misliš, — je 1’ Gustave, 
da ćeš me svedjer ljubiti i to samo mene — je P ? 

— 0 angjele moj! Je li moći ma samo i posumnjati 

o tom? Ali ja odilazim sutra — i ti ćeš na me za¬ 
boraviti. — Odilazim, moguće za dulje vremena, mo¬ 
guće za mjesec, moguće te umrem!- 

— Ne govori mi toga! — prekine Marica zaklopiv 
mu usta — ti ćeš mi se vratiti, ja ću te čekati, te neću 

ljubiti nikoga do tebe; ja bih i sad pošla s tobom, dra¬ 
gane moj! 

— Kuda? kamo? Ta nemam ni kućišta ni ognjišta ? 
zapita ju sirotče. I udariše oboje gorko plakati i plakahu 
dugo, ah dugo, a suze im bijahu sladke: ta slievahu 
im se na gorućih obrazih. 

Ogrliše se a Marica mu prišapuu: 

— Sjutra rano — o izlazu sunca — u vrtu! 

vi. 

Prijatelji sirotčeta. Razstanak. 

Divno vam bijaše jutro ali žalostno kao svaki raz¬ 
stanak ! jer vesela svud na okolo narav, to vam je biela 
vrpca, štono je na crnom ruhu samo za to, da crnina 
bude još crnja. 

Kao što svagda tako i ovaj put sunce je izašlo, 
kao što svagda tako i ovaj put ptice su pjevale, kao 
što svagda tako i ovaj put cvieće se napajalo bisernom 
rosom a rode šklocale od veselja svojimi kljunovi na 
visokih jasenih, sve, sve je bilo kao što obično biva, 
sve osim Gustava. 

Već rano u jutro, prije nego što je sunce izašlo, 
usta sirotče te se pomoli pred krevetom, gledajuć iz 
daleka na taj sfiet, u koji ga je samcata bacilo, u 
kojem nije poznavao nikoga do Boga i cvieća. — Oh 
prijatelji, znanci i srodnici sirotanovi — o kako mu 
često dostaju! Bog i vječnost govore s njim svagdje — 
a kad se razparano srce zakloni u pusti kakov kutić 
izpred pogleda i rieči ovoga svieta — i onda jošte 
nadje one iste vierne si prijatelje. Cvieće, kamenje, 
zviezde — ti prvi znanci sirotanovi, idu s njim svuda 
pa i na kraju svieta sastaje se s njimi. — Ti si sviet- 
lila mojoj prvoj ljubavi; ti si bilo u viencu moje mi¬ 
ljenice ; tebe ubrah za njenu kiticu; ti si cvalo na nje- 

zinu prozorku; ti si uvenuto u našem zagrljaju! I to 
su prijatelji i srodnici sirotanovi; najbližji srodnici; jer 
oni koje imađe na 'zemlji, ljube ga, ako imade novaca, 
novca radi; ako li je ubog, da ne bude zazorno svietu; 
drže ga doklen ga trebaju, a otjeraju ga kad im ne 
može rabiti. Sretan je enaj, koji se odbačen od sviju 
sjeća svojih prvih prijatelja: Boga i cvieća. 

Po dovršenoj molitvi sadje Gustav u vrt: sve je 
jošte bilo vlažno, kano što njegove oči, srce i njegove 
misli; nad vodom slegla se magla, na nebu se križali 
bieli oblačići a jedini slavulj, slavuj-pojac pjevao je 
svojemu milovanju sjetnu pjesmicu, koje mi ne razumi¬ 
jemo. Svud na okolo tišina, kao da je sve zamuklo u 
oči razstanka, zamuklo je sve, sve osim slavuj-pojca. 

Podje Gustav i sjede na isto mjesto gdje i juče, na 
klupu pod kestenom, sjede sjetan a pomisliv, da ne će 
za dugo, a možda nikada više tuj sjediti, pokri si oči 
i obori glavu. 

— Dobro jutro! ozva se Marica. 

— Ah! dobro jutro! da si mi zdravo! prihvati joj 
Gustav te se podiže. Danas nam se je razstati! Tko bi 
to bio jučer ma samo pomislio? 

Umukoše te se približiše: podadoše si ruke kao i 
juče, ustne im se primakoše kao i juče a duše — već 
nešto mlačije. Pačila im sjeta a hladno im jutro sa izi- 
lazećim suncem porodi onu neponjatnu stidljivost, koju 
podvečerje zameće, a noć uništuje: poljubljaj im bio 
hladan kao rosa jutrnja, a čist kad rosa nebeska. 

— Dodjoh da se oprostim i donesoh ti nešto na 
spomen — poče Marica, najprije ovaj prsten i — nu dok 
si ovdje ne meći ga na ruku. 

— Objesit ću si ga, da mi bude na grudih, odgo¬ 
vori Gustav. 

— Ja ću reći, da sam ga izgubila, doda potiho 
Marica^ 

I to joj bje prva laž u životu. 

— Uzmi i ovu ružičastu vrpcu, Gustave; dala bih 
ti vlasi, nu ne ću, vele, — tako sam čula — da to ne 
sluti na dobro. 

— A šta da ja tebi dadem? Ja ne mam ništa — 
ni prstena kojim bi te zavjerio pred Bogom. 

Na to, kao da se je predomislio, skide s ruke viticu. 

— To je vitica moje majke — jedino moje blago 
— ali za te, Marice- 

— Ja čii ju nosit, ne ću je nikad izgubiti, jutrom 
i večerom moliti ću se za te i plakati — gledajuć vi¬ 
ticu. — GledJ! Sunce izlazi, ono sluša naše prisege. 

Zagrliše se pa gledajuć na jutarnje sunašce i pri- 
sluškujuć biljisu slavuja, podadoše si treći u životu cjelov 
te prisegoše-Djeca!! 


VII. 

Razstanak i molitva. 

Kad je Gustavu nestalo izpred očiju doma, od kojeg 
se nije jošte nikad dielio, ne dade mu se nikako oba- 
zirat, jer je iza sebe vidjao tek pjeskovite gore — te 
onako razžalošćenu poletiše suze — ta umio je plakati. 
Grobove svojih roditelja i miljenicu svoju i mjesto uz 
koje je priraslo djetinje mu srce — sve to morade osta¬ 
viti te onako na pusto otići u daleki sviet, gdje nije 
imao nikoga, koj bi ga mogao susretati. I ono jedino 
srce, koje ga je ljubilo, i ono već ostade daleko, daleko 
za njim! — 

Pomisli na Boga te mu se djetinjim pouzdanjem 
pomoli, ne bi li mu dopustio te bi mogao jošte kada 
vratit se u taj kraj. Nije botio a nije ni mogao pomislit, 
da se nikad više ne će vratiti; jer nikad, to je naj¬ 
strašnija, što je ima pod suncem, i rieč i pomisao: pra¬ 
voga joj i težkoga znamena ne može da shvati srce i 

oko mladjahne duše. Treba ti daleko iza sebe ostavit 
život te više poletiti, da uzmogneš strašni taj i ogromni 
lik shvatiti onako kao što jest. — Nikad to je gore 
od smrti; jer iza smrti ostaje jošte ona evangjeoska: 
vidjet ćemo se — a iza ove strašne rieči: nikad nema 
ništa, ništa, tek ogromna neskončljiva tama. 

0 zemljo! na kojoj umiruć ostavljamo toliko uspo¬ 
mena, o zemljo, krasna majko naša! — Kad se razsta- 
jemo s prijatelji, nadamo se vidjeti ih ondje gore, u 
nebu; nu milih nam miesta, tvojih lipovnika, malenih 
koljebica, rieka i potočića, tvojeg svedjer mladjahnog 
proljeća, tvoga ljeta, tvoje jeseni, svih onih uspomena, 
kqje za života razsijasmo po tebi — nikad, ah, nikad 
ne ćemo više vidjeti. Gdje će biti slavulj, gdje li cvieće, 
gdje divna jutra, gdje li sjetne večeri, gdje će biti sve 
nevine nam zabave i razkoši? 

Bude li gebo tako veliko, tako veselo, te ćemo mi 
zaboraviti stare naše prijatelje? Bude V pred rajskirai 
vrati tekla zabitljiva Leta? 

0! doista, al umirući, kadno smo jošter grudom 
zemlje, toli je težko vjerovat u nebo te sve to ostaviti! 

Da ne plačemo zemlju, valja se od nje dieliti zimi, 
kadno je turobna, blieda, pokrita sniegom, kadno njom 
probijaju vode, kadno je obastrta naoblačenim nebom, 
kad njom duvaju mrzli vjetrovi, kad ju naseljuju vrane 
i gavranovi te kad je kao mrtva; treba se dieliti od 
nje plačuć nezahvalnost ljudsku, svoje krivine i izra- 
njeno srce; valja se od nje dieliti, kad je za nas mrtva 
— a tada je ne ćemo žaliti. 

Gustav nije tako ostavio jedinog mu milog i znanog 
mjesta na zemlji; ostavio je on ondje sve — i uspo¬ 
mene i miljenicu i proljeće toli mlado, toli svježe, toli 
krasno! 

Nije još bio daleko odmakao i on opazi pred sobom 
seoce i malenu crkvicu sa drvenim križićem, iztrošenim 

plotom, i sa humovi što no ih privinula k sebi; oko 
crkvice poredale se lipe i narod, koji čekajuć službu 
božju, posjedao po grobovih te stao veselo razgo¬ 
varati. 

U dubini otvorene crkvice ckiljela uljenica a sjetan 
i polagan spiev dopro mu do ušiju — i on stade. Bi 
li mogao ljepše započeti svoj put po svietu nego 1’ što 
ga je započeo — molitvom? Podje te na izprhlih daskah 
pred velikim žrtvenikom, što no bijaše zavješen vienci, 
lancem i platnom — pomoli se i poče plakati. U to 
pričini mu se, da vidi na obrazu gospinu, koju je na¬ 
vikao već od malenih nogu poštivati, blisnuti suzu, štono 
ju ona prolila nad njegovim udesom i jadom. 

Sad pohrli narod u crkvu te ga obkoli, zvona i 
zvončići zazvonješe, kađionice se zadimiše, pjesme za- 
mnješe, svećenik pristupi k žrtveniku a služba božja 
odpoče. i 

Dugo se moljaše Gustav i razmišljaše, kad eto 
brkata kočijaša, koj je medjutim povjerio nekomu konje, 
te ga probudi iz pobožnih snova. 

— Budemo li ovdje hranili? zapita potiho — ja 
sam gladan a i konji stoje onako gladni već či¬ 
tavu uru. 

Gustav se okrenuo — i nije ga razumio. On mi¬ 
šljaše o nebu, a taj nesretnik dodje te mu razbi pjes- 
ničko-vjerske njegove mašte, sjetiv ga onako suhoparno 
konja i sebe! — S mjesta usta biedni pjesnik te muče 
podjoše dalje. 

Je V da je čovjek, koji je velikih misli te koji se 
mora prilagoditi neznatnomu životu dvonožaca — sku¬ 
pocjeni biser, štono je u mjesto puceta prišit na grubu 
seljačku surinu? 

VIII. 

On i oni. 

Putujuć tako dalje mišljaše Gustav: 

Zašto nisam ja poput inih ljudi, kojim se misli 
kreću tek u uzahnom krugu svjetovnih zamišljaja, koji 
ne umiju plakati, koji se rugaju patnjam srca, te vje¬ 
ruju da je moći tek s gladi, zime i kljastosti patiti — 
jer samo oto mogu ćutiti. 

Oti ljudi i usred gorkih suza, koje se ne dojimlju 
srca već očiju njihovih, misle jošte na jelo i na san. 
Nebo im je mjesto, gdje će produljiti zemaljski svoj 
viek; utvaraju si, da će jednom onamo dospjeti, ali o 
nebui nikad ni ne misle ni ne govore, jer ga ne umiju 
ponjati. Vele oni, da je dobrinja ne raditi ništa zla, da 
čovjek može biti dobrim sve bez žrtava i bez zataje, 
sve onako udobno u toploj sobi, dočim sirotinja i ne¬ 
volja škrguće ^ubi od gladi, zime, pogrde i ruga; vele 
oni, da ga nije u tom dobrinja, da činimo dobro, već 
da dostaje da ništa zla ne tvorimo. Kamenovi! — Takovi 
se ljudi obično nikad ne žene, jer u ženi vide tek brige 
a najmanju žrtvicu zovu oni ludosti. Ako li se i ožene, 
to jadikuju čitav život na ženitbu, te si od žene i 
biedne djece stvaraju roblje; ne ostave im ni volje 
ni razuma, ništa, što bi bilo njihovom svojinom, titraju 
se njimi kako im se kada svidi, te se uza to smiju, 
muče ih kad ih je volja, onako za zabavu; njim su to 
stvorovi podčinjeni, kojim neće svanuti dan oslobodjenja. 

Djeca im i žene nemaju nikad svojih misli, svojih želja; 
misli tih samoljuba, te židovske, cincarske misli, kreću se 
tek u oko dukata, kano što vuk oko jame, u kojoj gusak 
sjedi; svi se moraju za njimi povoditi, njihovo ledeno srce 
ima biti cielomu podredjenomu im rodbinskomu svietu pra¬ 
vilom života, uzorom čuvstva; njihova sreća mora da do¬ 
staje svim, koji od njih ovise a ljute se, ako se komu pre¬ 
malo čini tek ota vruća sebična sreća. Jao si ga ženi 

i 4jeci! Potrate život u robstvu i duševnom i tjelesnom 
a takav čovjek ne može ni da pojmi žrtava učinjenih 
njega radi, to on drži dužnosti; ne razumne im patnja 
i smije se, sjeđeć kod tople peći, potuže li se te ne¬ 
sretne žrtve, da pate. 

Ja niesam takav, kao što su ovi ljudi, ja se scienim 
slugom svoje braće; ja mislim, da sam više za njih 
nego 1’ za se stvoren; svoj život, svoje srce, sve bi im 
dao te bi si želio tek tu nagradu, da ih vidim kako 
im srce gori angjeoskom ljubavi za sve, kako su ši po¬ 
dali desnice da bude mir; da vidim vječno proljeće nad 
njimi: proljeće zemlje, proljeće srca, proljeće razuma, 
jer svaka je zima strašna, a najstrašnija ona, koja je 
zavladala srcem i glavom, koja stvara od čovjeka suhi 
kostur, koji skuplja u sebi sve trakove cieloga svieta, 
koji žive tek o jednoj misli, o jednoj riečci: Ja! Što¬ 
vanje koje si nastoji steći, novac koji zg^će, lica koja 
privlači k sebi hladnom i podlom — jer hijenom — lju¬ 
bavi svojom, sve to smjera onomu: Ja! 

Ine su moje misli i moje srce; meni je zemlja tek 
predvorjem neba — dočiin je njima nebo; ja se sma¬ 
tram ovdje putnikom te nazirem u njihovih velezatnašnih 
poslovih djetinjarije, u njihovoj bojazni i naprezanju tek 
puste trice. Da što oni pogledaju na zemlju sa zemlje 
a ja s neba, gdjeno mi misli žive. Kršćani vjeruju u 
Krista za to, jer je učio pokornost, dobročinstva, milo- 
srdje, ljubav, a to sve oni za sebe zahtievaju; ja vjeru¬ 
jem u Krista, da uzmognem nauku njegovu vršiti, a oni 
tek da se okoriste njegovom naukom. — Njim je poe¬ 
zija, ti rajski zvukovi duše, koja te visoko uznosi, koja 
te najzad posvema odkida od svieta, neponjatnim žago- 
rom, u kojem sladak sklad i melodiju ciene, ali misli im 
ne razumnu, zanosa im ne ćute. Oni vjeruju u dušu, 
jer im ona obećaje život budući; ali za života na zemlji 
pptaju ju u svoje razkoši, ubijaju u sebi, trude se i 

nastoje, da se po njoj užiju svih zvierskih slasti, te 
zahtievaju jošte k tome život, koji je obećan angjelom. 
— Koji je od njih bio ikada pjesnikom? Ni da bi jedan; 
jer mišlju svojom kruže tek okolo sebe — kao što svilac 
koji vije nit oko sebe; zgodi li se te otvori koji usta, 
to će zapjevat tek o sebi i o svojem. Nikada ne poleti 
on više a misli su mu mutne, muzgave, pune kala u 
kojem se pitomci iz črede Epikurove kaljaju — napu- 
njuju nebo zemaljskimi razkoši, kao da je u nebu druge 
razkoši nad ljubavi, koja sve obimlje, koja miljune mi- 
Ijuna staplja u jednu cielost s Bogom! 

IX. 

Što je pjesniku grad? 

Kad je unišao Gustav u Vilno, čudnim mu se pri¬ 
čini grad, ta došao je iz sela toli dražestnoga, toli poe¬ 
tičnoga, toli mirnoga, toli naravskoga! Sve i nehotice 
padoše mu na um rieči englezkoga pjesnika: „Bog je 
stvorio selo a čovjek je sagradio grad.‘“ 

To množtvo ljudi, koji su toli blizu jedan drugomu 
a ipak medju sobom su si tako tudji kao nigdje, koji 
stanuju u uzkih kućah iz kojih nema izgleda van na 
crvene krovove, na zadimiljeno nebo, na komad pločnika 
i zelenu svjetiljku — množtvo ljudi hladnokrvnih, se¬ 
bičnih, koji ne čuju ino van što je njim u prilog, sve to 
pričini se Gustavu posve inim svietom; te velike sgrade, 
hladne, puste: pričinjahu mu se grobovi a grad sam grob¬ 
ljem živih. 

Pače i u crkvah bijaše ini Bog a ne onaj što na 
selu; smiešnim mu bijaše ono zlato, srebro, drago ka¬ 
menje, mramorje, kojim htjelo uresiti mjesto, štono samo 
svojom veličajnosti nadkriljuje sve urese. — Sveštenici 
u grimizu, u zlatu, ne činjahu mu se slugami onoga 
Boga, koji no je naučao poniznost i ubožtvo. Služba božja 
koja se dojimala očyu a ne srca, bijaše hladna i tašta 

te mu ne mogaše nadomjestiti skromnih onih molitava 
u seoskoj crkvici, gdjeno puk na trulih daskah, pred 
drvenim žrtvenikom, sa suzom u oku hvali i moli Boga! 

A gradski ljudi, koji no imaju za svakoga dosta pod¬ 
smjeha a za nijednoga pomoći; kojim je sladka učtivost 
na ustnah a u srdcu mraz i otrov sebičnosti — bolesti, 
nerazlučive od njihove naravi; koji odbijaju sa pogrdom 
uboge a klanjaju se možnim i bogatim većma nego 1’ 
u crkvi, kamo zalaze ne da mole, već da svoje dražesti 
pokazuju — koli pokvarenimi pričinjahu se ti ljudi pri¬ 
prostomu seoskomu srcu Gustavovu! 

A ženskinje gizdave, dražestne, milostne sa pod¬ 
smjehom na ustnah, kojimi će na mig ovoga ujesti, a 
s onim ljubakati, ženskinje koje ne umiju porumeniti 
niti oboriti očiju, koje niesu imale nikada mladosti, — 
buduć da niesu poznavale stida, — ženskinje, koje su 
izgubile nevinost jošte prije nego 1’ im je mogla uzrasti 
u srcu — čim se dotakle svieta: ote ženskinje daleko 
li se odmakoše od uzora prečistih angjela, o kojih je 
Gustav snivo! 

I žalostnim se pričini pjesniku grad, jer grad je 
stecište i sjedište trgovine svake ruke; u gradu je utr- 
nuti svakomu čuvstvu a tek sebičnost kraljuje; sve se 
prodaje: razum, dragosti, razkoš, štovanje, zdravlje — 
sve počam od lule duhana pa sve do molitava, štono ih 
mole na grobu za pokojne duše. 

— Ah! — mišljaše Gustav, koliko bi si ti ljudi 
privriedili na selu u svježem zraku, u sladkom naručaju 
tihe prirode, u većoj samoći; manje hi pogledali na se 
a tim bi većma ljubili, ondje bi ćutili Boga, koga ovdje 
ni ne vide ni ne čuju, jer od ropota karuca nije čuti nje¬ 
gova gromka glasa. Čudesom njegovim ruga se glupa 
svojta nadrimudraca. Veličajnost njegovu uništuju sit- 

narije ljudske, koje se svetinji pričinjuju velikimi. 0 ti 
ljudi svedjer skrpani znadu svoje pogrješke, podsmievaju 
se vrlinam; nikad im ne dostaje vremena da promišljaju, 
jer u vječitoj smetenosti kreću se bez misli, kao da su 
u vrtlogu brze rieke. 

A ote žene, svježe, mlade a bliede, odcvale prije 
nego 1’ im je bilo procvasti; žene koje su vidjele sto 
puti sav život ljudski na nahižju, na ulici, koje ne vje¬ 
ruju već u dvanaestoj godini u ništa osim u novac, kako 
bi ote žene oživjele pod seoskim nebom, gdjeno sve 
odiše čistom ljubavi, vjerom i uhvanjem, što ćeš zaman 
tražiti pod nadimljenim krovom gradskih zidanica! 

Pa vele, mišljaše Gustav, da se za oto šalje mladež 
u gradove, da se ugladi, da se uputi u svietu. — A 
čemu se nauče? — Nauče se drzovitosti a izgube stid 
— u kratko: izkvare se. Izobraziti reći će: izgubiti 
vjeru, čuvstva, stidljivost i ljubav, osvjeđočit se o tom, 
da je najzad nuždna sebičnost pa onda vratiti se kući 
te zaprljanim srcem i ustma zavoditi seljake, njima se 
rugat te im podavati uz dobre kamate ono, čim su ih 
u gradu primili: ruganje i varanje. — Nekoliko dana 
obćaše Gustav sa mlađežju i već se uvjerio, da do mala 
izgubi tuj mladež — ma i bila doma, dobro Uzgojena, 
priprostost, iskrenu pobožnost i kršćansko srce, uprili¬ 
čeno obiteljskimi čuvstvi i materinjirai rukami. — Vidio 
je kako se mladež uzajamno zasliepljuje, kako trati svoj 
viek u takovih razkoših, koje ni imena razkoši ne za¬ 
služuju, kako gubi skupocjene dane onako u pusto, ne¬ 
promišljeno. 

Bolno ga je stislo oko srca, kad je vidio i čuo gdje 
se grde čuvstva, koja je on u ovaj par držao svetimi: 
štovanju i zahvalnosti naprama roditeljem i srodnikom, 
požrtvovnosti za prijatelje, svetomu poštovanju ženskoga 
spola, strahopočitanju pred siedimi vlasi — svemu tomu 
se rugalo. Boljelo ga čuvši, gdje huljenje drže umijem; 

gdje govore': biti bezočan i drzovit — to će reći, znati 
živjet; gdje molitvu njegovu, štono ju molio na koljenih 
pred krevetom, popraćuju dugotrajnim sroiehom i pre- 
zirnimi pogledi. — Nu sav rug i svi zli primjeri koji 
inače najjače smućuju — neuzkolebaše Gustava. 

Šetajuć jednom po ulici, mišljaše upravo o tom 
gradskom svietu, koji je toli različit od tihoga mu dana, 
gdjeno ga uzgojiše, toli različan od seoskih ljudi, od 

onih ženskinja-kad, eto opazi pred sobom 

staricu, siedu, zgrbljenu, gdje ide upiruć se o štaku. 
Lice joj bliedo, nabrano, oči upale, ruke suhe; u jednoj 
ruci imadjaše suncobran, prevučen komadom žutkaskog 
perkala. Po odielu sudeć nije tomu davno što je osiro¬ 
mašila, jer odielo joj bijaše sastavljeno od ostataka ne¬ 
kadanjeg izobilja: suknja joj bijaše stara, otrcana ali 
od altasa — a rubac sada na gusto izpreoran, bijaše 
nekoč od batista. Svjetina prolazila hladno mimo sta¬ 
rice a mnogi ju je i gurnuo, mnogi je opet dobacio ili 
koju ujedljivu rieč ili pako još ujedljiviji pogled — tek 
Gustav, dirnut u srcu, pogledao je na tu ruševinu ne¬ 
kadanjeg obilja, kako se tužna, sama, zapuštena povlači 
medju veselimi i bogatimi. 

Starica, ne gledajuć nikoga, idjaše polagano napried; 
podiže veliku knjigu iz koje su virile naočali te će svr¬ 
šiti molitvu, taj razgovor duše s jedinim prijateljem za¬ 
puštenih, s Bogom. 

U to iznenada iza njih začu se kako dovikuje ko- 
čijaš; u šesteroprežnoj kočiji vozaše se nekakvi propa¬ 
lica, koji je jošte živio, kao pijavica, od suza i krvi ne¬ 
koliko obitelji. Lete konji, dovikuje kočijaš, svi bježe s 
puta što brže mogu — samo se starica ne uklanja; 
bijaše bo ta sirota gluha te nije ćula kočijaša a nije 
ni vidjela gospodske kočije. Sad će ju na pogaziti konji, 
kad al eto Gustav, probudjen iznenadnim krikom, uhvati 
prestravljenu staricn pa ju povuče na stran te prije, 

nego li se osviestila starica umakne Gustav dalje, samo 
da izbjegne njezinim hvatam i zahvalam. Nu starica 
nagnu za njim, ne pusti ga s oka, te kad je on po- 
postao, uhvati ga za kaput. 

— Stani, diete moje, reče mu tihim glasom; stani, 
da ti zahvalim za tvoju čestitost — daj, da te blagoslovim. 

Gustav sklonu glavu a starica ga polagano blago¬ 
slovi. — Bog ti naplatio, diete moje, ja ti ne mogu 
inače van svojimi željami a u spomen evo ti ove sličice. 

— I izvadi iz svoje molitvenice svetoga Antuna 
Padovanskog, na kojem su se jošte vidjevali tragovi po¬ 
ljubaca; jošte ga jednom poljubi te ga dade Gustavu. 

— To je najbolji moj zaštitnik, najkrepčiji, — na¬ 
stavi starica — njemu se uteći, kad te snadje nevolja 
na svietu; on me je često spasio! 

I biedna je starica hvalila svoga spasitelja prem 
da ju je ostavio u otrcanom odielu, samu samcatu, o šljaci 
pod starost, bez djeteta, bez prijatelja. 

Tako je dobio Gustav prvi blagoslov u životu, a 
prem da ga je blagoslovila tudja ruka, ipak je oćutio, 
da je ponio sa sobom blago. Ta zar nije starački bla¬ 
goslov blago ? 

Morao je takodjer svoje ime kazati starici, jer inače 
ga nije htjela starica da pusti. 

Na to uze sličicu, zahvali se starici i izniknu 
skrenuv u drugu ulicu. Starica se odvukla kući držeć 
se zida i dovršujuć prekinutu molitvu. Jedan od drugova 
Gustavovih vraćao se u taj par kući te je sve to vidio. 
Došav u svoju sobicu, baci knjige na pod te poče svojim 
sudrugovom: 

— Taj Gustav vam je ludov! Sad sam vidio gdje 
malo da se nije bacio pred konje — da spasi nekakvu 
staru babu. Da je bila mlada — još još, — mogao bi 
se nadati kakovoj nagradi! A tako je dobio nekakav 
blagoslov i molitvieu! Ha! ha! 

Pjesnik i sviet. 3 

X. 

Razmišljanja. 

Prepušten shm sebi, mučen vlastitimi svojimi misli, 
znao bi Gustav po čitave dane razmišljati. 

Ljudi, mišljaše on, pokvariše sve na svietu, hoteć 
sve popraviti; oholi njihov um obrete kosture u cvieću 
i mrlje na suncu. — Oto čisto, vedro nebo, na kojem 
trepte zviezde, to ruho naše neumrlosti, u koje upire 
čovjek svoje oči, idući zemljom — oto. nebo, naše za- 
uhvanje, prometnuše oni dahokrugom plinova; blistajuće 
zviezde, prehodnice života, s kojimi su nam skopčane 
tolike uspomene, nazvaše oni grudami kala; od sunca 
načiniše ognjevitu peć, a munja — to im je iskra pod- 
vržena zakonom konductor&. Povukoše crte, ustanoviše 
brojeve, pobrojiše svjetove i nebo — kao da je to nji¬ 
hova svojina, razdieliše to medju sobom te stadoše go- 
spodarit, opredieliv prazna mjesta zvjerinam a plaćena 
junakom. 

Od kiše — te rose i suze, kojeuo- roni nebo nad 
zemljom — učini čovjek nečist izliev zemaljskih izpa- 
rina. Bistru i hladnu vodu potočići raztvori u počela.— 
Od svačesa učini isto! Nema toga mjesta, gdje nije um 
čovječji zatro svaki trag poezije, koji mu po naravi pri¬ 
pada, te gdje nije stavio svojih suhoparnih istina na mjesto 
toli bajnih mašta. — I život posta od razkošnoga prolaz¬ 
noga sna zbiljnim i žalostnim putovanjem. — Tražahu 
istinu — a nadjoše pustu žalost i crnu budućnost, koje 
odprije bilo nije. Sve su odkrili a sada, pošto nemaju 
čemu da se dive — zievaju. 0 Bože moj, kako su ti 
ljudi pokvarili tvoj sviet, koji je bio odprije toli krasan, 
nevin i svjež! — Livade, na kojih beru djeca cvieće a 
s cviećem i misli o sebi i o nebu — te livade razpa- 
raše ljudi, zasijaše ih travami, pretvoriše u novac; 
protjeraše cvieće iz prirodjene mu djedovine a posijaše 
trave! — Ote gore, gle! kako su ih razčupale ruke 

ljudske, tražeć željezo i zlato — smrt drugim, razkoš 
sebi! Te moći zemaljske, kosti mamutove, što no su 
spavale tisuće godina u utrobi majčinoj, oni izkopaše, 
očistiše, nebi 1’ iz njih odgonetali starost svieta, nebi T 
po pješčanih zrncih izračunali, koliko je godina tim 
kostim. Lakomo razderaše poetične zavjese prošlosti i — 
to im ne bje dosta, — opredieliše viekove budućnosti, 
proračunaše ih, postaviše stup, te zapovjediše suncu da 
utrne, kao njihova svieća na stolu. 0 mudraci! 0 lu- 
djaci! čemu li ste nas probudili iz krasnih sanja, da 
nas ubijete istinom? zar nije bilo bolje spavat u dje¬ 
tinjoj koljevci te se ljuljat pjesmom uspomeni! i nadi.. 

Liepe doline — vas više nema! zaprljani gradovi 
spustiše se na vaša djevičanska prsa! Poput stara razuz- 
danca otrše oni svojim dodirom sa vašeg lica onaj ’ 
mašak nevinosti i djevičanstva, koji vas je nekoć resio. 
— Rieke! Mostovi vas obujmiše, vaša ledja moraju da 
im nose proračunane dobiti a gole vaše obale pune su 
žitnica. I vas, drveće, podložio si je čovjek: on vas je 
poraz sadio na pravac kao vojnike, uredio, pobrojio, po¬ 
bilježio u knjižicu, nadjeo vam imena, da se nikad ne 
divi vašem lišću i cvieću, da vas svako već iz daleka 
uzmogne razaznat po boji i po kroju. On vas je izču- 
pao iz rodjene vam zemlje: sa leda prenio vas u vru¬ 
ćinu, izpod žarkog sunca prenio vas u sniegove — taj 
gospodar, gazda ovog svieta! Ništa nije više onako, kao 
što je bilo, svagdje je opaziti tragova ljudskoj ruci — 
kao na lovčevu odielu tragove šapam medjedovim. 

Hladni stvorovi! Učiniše si od zemlje krletku, iz¬ 
mjerenu, zatvorenu, pretraženu, u kojoj nema ni kutića 
kog nebi znali, a ni nade, da će odkrit što nevidjena, 
nova, nepoznata! O kako se je postarjela zemlja od onog 
poetičkog doba, od početka empirizma u nauci. 

U ono vrieme živjeli su jošter na zemlji grifi, zma¬ 
jevi, orijaši, patuljci; pelikan je napajao djecu svoju 

krvlju svojih grudi a fenić se pomladjivao na lomači, u 
grobovih su stanovali duhovi, a u drveću hamadrijade; 
Vezuv je bio kovačnicom Vulkanovom, zviezde su se 
radjale sa čovjekom te mu ravnale na nebu udesom; 
cvieće je bilo spomenom, kao što narcis ili tajnom kao 
što lotus; potočići su bili živuća bića a u zvjeradi i 
kamenju bile ljudske duše!!! 0 krasni časovi vjere! o 
poetični vjekovi zemlje — kuda ste se djeli! ? 

Zasuše vas kojekakvi tehnički nazivi bez značenja, 
blieda i iztančena pravila, koja nalažu prirodi: ovo radjaj 

— onog ne radjaj. Sve su odbacili ljudi kao što onaj, 
koji bi se iz sladkoga sna probudio navlaš samo zato, 
jer da ne će uživati takove slasti, koja je tek sanja. — 
Sanja! Pa kažite mi što je na zemlji san, a što istina? 

Vaše istine tamane se medjusobno kao što djeca 
Kadmova: jedan viek ubija drugi, nauka nauku, novija 
iznašašća starjja — dakle ni u vas nije istine! Vi ju 
vidite tamo negdje iza oblaka, hrlite za njom kao pijani 
za divljim ognjem, ma ogreznut ćete, ogreznut! Blago 
istine pogleda na vas, kao kostur iza neprozirne zavjese; 
vam se pričinja da je iza ove zavjese lice i život — 
al kad dignete zavjesu a to je kostur! 

Kažite mi, mudraci, otvoreno — stavite ruku na 
srce — je li bio ma samo jedan od vas, koj nije u onaj 
čas, kad se zamislio ili počivao, driemajuć ili dugočaseć 
se — rekao o sebi, o svojoj mudrosti i o nauci svojoj: 

— veliko ništa! 

Kažite mi iskreno — je 1’ da se je vas svaki po¬ 
tiho sam sebi smijao; jer vaša zemaljska mudrost tako 
je ništetna i suhoparna, da onaj, koji se je jednom s 
njom sprijateljio, izgubi za uviek vjeru, nadu i svako 
volju za život? 

Što učiniste, mudraci, od žene, tog dragog cvietka 
biedne naše zemlje? — Stroj, koji od nužde ljubi, koj 
plače kao oblak kad se u njem suviše sakupilo suza, 

koji ljubi kao gušilica-zmija, kad se gladna obavije oko 
svoje žrtve. Šta ste učinili od njezinih najljepših čuv¬ 
stva stidljivosti i nevinosti, — tiesno ruho neuputne 
mladosti; od njezinih skupocienih suza? — gorko slanu 
tekućinu; od njezina posmieha? — trzaj mišica smija- 
lica: od njezine ljubavi? — nagon životinjski; od nje¬ 
zinih zagrljaja? — pomame; od njezinih poljubaca? — 
dodir dvaju ustnih rubova; a od najdražje razkoši ? 
prostu normalnu funkciju!! — Dajte mi, mudraci, onaj 
pjesnikov sviet, one nekadanje ljude, njihovo djetinstvo 
i njihove pogreške, njihove sanje i mašte, a uzmite si 
vaše hladne istine, koje kako pomalo gore, izpale sve 
u čovjeku, te ga stavljaju na kostur ovog svieta, da 
bude kosturom bez duše, da mu bude u ruku šestilo, 
pred očima teleskop a u srcu — očajanje! 

Sve su ljudi pokvarili, sve — pače i ono što naj¬ 
manje podpada njihovoj vlasti, što se najteže dade po¬ 
kvariti — a to je neuzkolebivo, neuništivo vrieme, o 
kom se mislilo, da si ga nije čovjek podvrgao. — U 
davnini, kadno nije jošte palo čovjeku na um da raz- 
kroji vrieme, da ga razmjeri kao što je zemlju, na kojoj 
sjedi, te da ga podieli u jednake česti — ne bijaše sati 
i časova; bijahu dani — ali ti dani ne bijahu — kao 
što danas, ravni jedan drugomu; bijahu godine, ali go¬ 
dine bijahu sad dulje, sad kraće. U davnini ne bijaše 
sat satu, čas času, godina godini jednaka; nesretniku 
bijaše vrieme duže, sretniku kraće, sto sati onomu> 
bijaše ovomu tren oka. — Nu čovjek ne htjede toga; 
on je rekao: sat satu, a dan danu ne smije da bude 
jednak; ti, koji imaš dvadeset godina, i ti koj imaš isto 
toliko godina — vi ćete biti vršnjaci, makar si ti u 
onih dvadeset godina proživio njih tisuće, a ti možda 
tek koju. — Grozne mi nepravednosti! — Strašne mi 
laži! Ded pogledaj na zeca i kornjaču, ti hladni uraru! 
— U jednom će satu prevaliti onaj milju — a ova 

možda dva koraka, a ti hoćeš da ljudi u istom vremenu 
isti viek života proživu? Jedni malo po malo, istom 
nakon mnogo godina, postanu izkusni, dočim drugi ni 
sami ne znadu, kako su postali izkusni; a opet imade 
i takovih, kojim je razum hrpa smeća, što no se malo 
po malo nagomilala: takovim je sve izkustvo u onom, 
što im je sporo protičuće vrieme iza sebe ostavilo i 
snašlo, kao kal i mulj, što ga snaša rieka. 

Pomamiše se ljudi: hoće da sve vjeruju i da sve 
znadu — a to je pokvarilo sve, što je na svietu. Od- 
kako se propisalo čovjeku: u tih godinah razviti će ti 
se razum, u tih ćeš ga opet izgubiti, u tih ćeš godinah 
biti sretan, u tih oduševljen, u tih hladan i mlak — 
od onda je čovjek hladnom grudom zemlje, štono se 
kotrlja po propisanoj joj kolotečini i strojem, kojim te¬ 
orije kojekakvih trubili kreću. Od tog vremena nema 
čovjek svoje volje — morao ju podložit zakonom; od 
tog vremena nema čovjek značaja — morao ga žrtvo¬ 
vati učtivosti; od tog vremena družtvo je jednolikim 
bliedim kipom i gromadom sličnih si stvorova —* koji 
nastoje da barma vanjštinom budu si što sličniji. Od 
tog vremena nema više pojedinac svoga mnienja — 
vlada javno mnienje; u pjesništvu nema zanosa — tek 
oblik vriedi; nema ljubavi — od nje preosta tek uko¬ 
čena, dotjerana, nabožna, kriepostna, skromna i mlaka 
vanjština. Nema ništa više što bi bilo naravski, sve je 
umjetnost, šestilo, zakon, pravilo, teorija. Od tog vre¬ 
mena čovjek je robom svjetovnih nazora, u koje se sam 
zakiva pa se muči i kini, misleć bezumnik, da je sve 
onako, kao što mora da bude! 

Tko ne pozna — zapisa Gustav u dnevnik svojih 
promatranja — one vrsti ljudi, po kojoj smo mi naj¬ 
bliži srodDici majmunom? Ta stvorenja imadu lice po¬ 
dobno čovječjemu, glas čovječji, nos zakovrčen, čelo 
plosnato, usta široka, smieh im je glup a u mjesto 

mozga imadu komad spužve, sve imađu što i čovjek 
osim volje — njihova je volja, da sve oponašaju. S toga 
je i moći takova čovjeka nazvati majmun - čovjekom 
te mu nadjet ono ime, što ga je nekoč darežljivi Linne 
nepromišljeno nadio majmunom, a to je: Homo tro¬ 
gi odytes. Ta bagra ne nalazi se možda tek u stano¬ 
vitom podneblju ili u stanovitoj strani svieta — svagdje 
je ima; pače ona postaje i od običnih ljudi. Osobiti 
biljeg, po kojem se razaznaje, jest taj, da svedjer opo¬ 
naša druge. Sami od sebe ne čine ništa; šupalj im mozag 
ne može da probavi i porodi ma ni mrvice misli. Kao 
što pijavica pije krv iz drugih stvorova — tako i ova- 
kovi sišu misli iz tuđjih glava te tako od gotovoga živu. 
Takovi su ljudi u gradovih prvi zatočnici mode; njim 
ne uteče iz frankfurtskog žurnala ni jedan zavežljaj 
rubca, ni jedna boja, kojom se je svidjelo parižkomu 
prosvjetitelju namazati sliku: moraju se nosit, kako im 
moda nalaže i prije bi se dali objesiti, nego li bi do¬ 
pustili, da se ma u čem sgrieši protiva zakonom te 
krpice. Takov kicoš-majmun razlikuje se od ostalih 
kicoš-magaraca, kicoš-telića i kicoš-lisjaka, da on nikada 
ne stvara mode, već da ju uviek samo prihvaća. 

Na selu Homo troglodytes pazi na svaku pro¬ 
mjenu, što se dogadja u susjeda —, samo da ju može 
što nespretnije oponašati Pazite samo. Susjed kopa 
grabe, da izsuši močvaru; i on se prihvati posla: kopa 
grabe na suhoj livadi, jer — veli — nema ljepšega nad 
grabami! To je najbolje! I kopa grabe, one mu ostanu 
suhe a trava ih zaraste. Kašnje se čudi, gdje to ništa 
ne koristi, pa udari psovati susjeda — a tko mu je 
kriv? — Susjed sije rano — i on sije rano; susjed 
žanje — on ne žanje; od tog vremena ne sije nikada 
više rano pa se tuži na susjeda i na ranu sijadbu. — 
Susjed diže vjetrni mlin — diže ga i on; Onaj na brdu, 
a ovaj, jer nema brda, u dolini medju šumami; onaj se 

okreće — ovaj da što stoji, pa s toga nemaju za nj vje- 
trni mlinovi nikakove vriednosti itd. 

Drugi opet lieće amo tamo pa traži rieči, izraze, 
misli, da ih pokrade te pod svoje da ih proda drugomu, 
čm'e li koga, gdje psuje kazalište i kazalištne komade 
— to će sutra odmah kamo na većem, tuj će zaprest 
razgovor o kazalištu, samo da se iztakne svojimi misli, 
što ih je juče pokrao. Buduć da ne umije podkrie- 
piti svojih navoda, to se čudi, kako to, te ne može ni¬ 
koga da osvjedoči. A1 šta istom onda, ako tko proti tim 
pokradenim i gotovim nazorom stavi protivne nazore! 
Strašna borba i neodlučnost! I ovo i ono mnienje čini 
mu se dobrim, vriedno bi ih bilo posvojiti, ma da i jesu 
protivni, uzruja se, stane mislit, sažme ramenima pa 
hajde dalje! On hvata čitave misli rieč po rieč pa ih 
tura u svoj razgovor; on skuplja svoje duševno blago, 
kao oni siromasi, što po smetištih sabiru dronje. Nje¬ 
gova glava priliči prosjačkoj suknji skrpanoj od komada, 
koji su se tuj prvi put tako na blizu sastali. 

Takovi ljudi osobito vole poslovice; buduć dt su 
te gotove a dadu se uz to dobro navraćati — to su im 
dobro došle. Gdje nema misli, dobro može .pristati po¬ 
slovica a to je veoma sgodno; s toga valjda i zovu po¬ 
slovice mudrošću naroda, prem one dokazuju nešta 
posve inog. 

Poznavao sam čudnovatog nekog majmuna, koji je, 
čuvši kakovo mnienje ili misao ili izraz, najmanje četvrt 
sata to isto opetovao onim osobam, koje su to isto baš 
ovaj čas čule iz inih ustiju. 

Toj bagri pripada ona čeljad, koja je tobože stvo¬ 
rena za literate. Takove je čeljadi sila božja: malone 
svi kompilatori, strukovnjaci, prevodioci pače i mnogo 
originalnih pisaca, koji samo njuškaju nije 1’ se gdjegod 
pojavio novi, neobični umnik, nebi V se gdjegod domogli 
rtove kakove forme stila. Izmami li novi kakav Mojsija 

šibikom svog veleumja iz hridine izvor-vodu, — oho! 
— eto ti njih oko te vode: piju i piju, mute, razlievaju, 
grade mostove, pijjane, valjare, spuštaju mreže, kupaju 
se, utapaju se, nose vodu na vedra, navraćaju na svoja 
polja, u kratko, oni se ljudski užiju tog dara; a upitaj 
ih, odakle to vrelo? Kako bi ga našao? upitaj ih, ne ćeš 
dobit odgovora. Nesretni se Mojsija nije ni užio te vode, 
nije se je ni napio, oteli su mu ju muklojelice! 

Svakoj je školi na čelu mal’ ne uviek ili veleum 
ili pako veliki talenat: njegovi su nasljedovnici puki 
majmuni, koji si prisvajaju njegove forme, osebunjke, 
nazore, — pa pišu. Gdjekad umiju pokupiti prilično dobre 
komade, od kojih zatim nešto skrpare, al je lasno raz- 
poznat krpariju od onog, što je od jednog komada, od 
onog što nije na mahove sašiveno. 

Osobit nam primjer poda nedavno Sir Walter Sco tt. 
Još nije bio ustalio oblika svojim romanom, kako mu 
pokazuju prvi romani — i već su oni, koji love uzore, 
opazili u njegovih djelih nešto osobita i s mjesta su se 
latili posla. Čini se, da su ti oponašatelji ili bolje pre- 
našatelji Walter Scotta, pokazali sami tomu piscu njegov 
način pisanja po nezgrapnom oponašanju i da je po tom 
stalno usvojio poprimljenu formu. 

Da nema takovih literalnih majmuna, nikad nebi 
bilo onog, što nazivamo školom; svatko bi pisao i mi¬ 
slio onako, kako ga je narav osposobila, ali škole po¬ 
mažu, te se prikupi oko svake umne glave čitav roj 
manjih glavica', koje se nahere na onu stranu, na 
koju se je okrenula uzor-glava. — Imade dašto pi¬ 
saca —■ ti su posvema osebujni — za kojimi se neda 
povesti. 

Takav je u Niemaca Richter i to je možda jedini 
takav pisac. Ne znam, da bi tko i pomislio povesti se 
za njim. Hoffman, čudak kao što i Richter, ne bi¬ 
jaše tako sretan — jer je bio priprostiji. 

U književnosti ćeš razpoznati djela majmuna po 
tom, što ona nemaju ama nikakove osebitosti; svaki 
im je svezčić odraz inog kojeg djela, što no su ga vješto 
prilagodili vremenu u kojem pišu, ili je pako odsjev 
knjige, koju su netom pročitali; osim toga njihova djela 
kao da su si u rodu. 

Ovoj je bagri moći pribiojit i one ljude, koji opo¬ 
našaju i najneznatnije navade, grieške pače i ludorije 
velikih muževa. 

Takovi majmuni, ugledav se u Fridrika velikog, 
kralja pruskog, nose burmut u džepu, vrze stolicom, 
objeduju hodeć, kao što je Napoleon objedovao i hodao; 
oni nose poput Napoleona sivkastu kabanicu, stoje pre- 
krštenih ruku, ne tuže se, da ih boli glava itd., — a 
to nam jasno pokazuje, da je nebo podobnije zemlji, 
nego što su oni njemu. 

Pazite: buduć da su učenjaci i pjesnici, koji živu 
na inom svietu, obično raztresene pameti, to se svi, koji 
hoće da su literati, ili hvale ili nariču, da su raztreseni 
i smeteni. 

— O teladi! 


XI. 

Srce. 

Kako je mnogo razmišljao, a još više plakao, uvidi 
najzad Gustav, da nije druge van prihvatit se rada, te 
oćuti, da mu jedine one nauke, koje mu pokvariše njegov 
djetipji sviet, mogu biti provodičem u životu. Uvidiv da 
je nuždan rad, a to se pjesnikom ne mili, uzdahnu i od¬ 
luči, da će polaziti predavanja raznih nauka, te onda 
da će si odabrati struku pa nastojati svimi silami, da 
bude u njoj što vrstniji. Ali težko bijaše birat: u prvi 
mah pričini mu se sve sjajnim, a pošto je bolje razmislio, 
uvidi, da je sve ništetno. Liečničtvo je smatrao Gustav 
veoma koristnim, nu nije ni pomislio kolika se množina 

nauka hoće za tu jednu struku. Odabra si tu struku, jer 
po njegovu mnienju, nema ljepše i častnije dužnosti od 
one: spašavati i tješiti ljude. 

— Biti ću liečnikom! pomisli — i ode jednomu 
svojih znanaca gospodinu Adamu. 

Gospodin Adam tek nedavno što je postao liečnikom. 
Staviv svoj pergamenovi patenat u okvir, započe sa si¬ 
romasi. Stan mu bijaše upravo na liečničku: velika 
zračna soba, na stieni anatomičke slike bez okvira, u 
kutu kostur: na glavi muliečnička čapka, a kod nogu 
papiri, razbacan novac, sat i britve, prsten od kose i 
obvezci, ljubice i očimei!! Kraj kreveta list od gospojice 
Petronele, a na njem pilule od žive; nad krevetom pi¬ 
štolji i Hanemanova slika. Sve to razbacano, sve to u 
neredu: čudnovatim nekim načinom izpremiešao se tuj 
naš sviet i liečnički sviet. 

U sred toga nereda sjedjaše na široku stolcu go¬ 
spodin Adam: u ustiju mu lula, u ruci razprava o kol- 
tunu a pod pazuhom jedan svezak Valter Scottovog ro¬ 
mana, Vjerenica Lam ermoor ska. Sjedjaše i 
driemaše. 

Čim je unišao Gustav u sobu, usta gospodin Adam 
sa stolca, stisnu mu ruku, te ga ljubezno umoli, da 
sjede. 

— Što mi ga radiš, mlađi moj prijatelju, nagovori 
ga Adam, je 1’ ti dosadno u gradu? 

— I te kako — odvrati Gustav. S toga upravo i 
dodjoh k tebi, da me svjetuješ. Naumih učiti. 

— To je najlaglje! Ali šta da učiš? Valjda ne 
liečničtvot — doviknu mu kroz smieh Adam. Mnogo 
truda, nastavi hvastavo, a slabo koristi. Znanost ota te¬ 
melji se na kojekakvih domnjevah nije — čvrsta. — 
Možeš mi vjerovati, ta sam sam liečnikom — i po¬ 
kaza na svoj patenat — a ne misli, da ti ne navidim, 

pa da te s toga odgovaram: imade, hvala Boga, dosta 
bolestnika, a jošte više lutaka — dosta za sve nas. 

— Naumih posvetiti se liečničtvu, odvrati Gustav, 
jer to je stališ, u kojem možemo mnogo dobra tvoriti. 

— Ali i mnogo zla, prekide mu Adam. Ta će ti 
nauka oteti svako čuvstvo i vjeru, postati ćeš materi- 
jalistom, bezbožnikom, prye reda ćeš ostariti, biti ćeš 
nesretnikom. Iz daleka pričinja se liepom: čovjek ple¬ 
menita srca može ju zavoljeti, njom može pomagati 
ljudstvu; ali dati se na liečničtvo dobitka radi, to ti 
je proštitucija. 

— Za taj trud, kao i za svaki ini, hoće se nagrada, 
primjeti Gustav. 

ep — Jest, ali što ćeš mi kazati ob onom, koji imajuć 
u svojoj ruci život brata svoga, prima novca zato, da 
mu dade život? Zar ne znaš, da je prvom dužnosti sva¬ 
koga čovjeka, da pomaže srodne si stvorove? Zar mo¬ 
žemo za ono, što smo dužni činiti, primat nagradu? 
Sreća i Bog, Gustave, te nitko ne pazi na to. Ja ti 
velim i opetovano velim: liečničtvo ti izsušuje sviet, 
ono stvara od ljudi strojeve, po liečničtvu nema nam 
život nikakve dražesti: život je lutkarnica u kojoj vi¬ 
djesmo niti, kojimi se kreću lutke. 

— Dobro, reče Gustav, ali ne ogorčava tek lieč¬ 
ničtvo života; svaka nauka čini isto. — Ja sam na 
čistu. 

— Ah! kad bi ti znao, koliko ćeš izgubiti blago! 
povika zanosito Adam, —svu, svu dražest ovoga svieta! 
— Kako si se jednom upoznao sa liečničtvom, čovjek 
će ti biti onaj karteni dječko, njegov gnjev biti će ti 
razdraženost živaca, izliev žuči, a zaustave kojekakvih so¬ 
kova, dojam vlažnog dahokruga njegova ljubav — dje¬ 
tinje sebičnost. A žena! taj zemaljski angjeo, u kojem 
vidi mladić tolike čare, razkoši, toliko idealnih izvrst- 
nosti — žena biti će ti tek trideseti dvorebro stvorenje 

na dvie noge! Kad si ju jednom vidio nagu na anato- 
mičnom stolu, izvrgnutu pogledom stotine i stotine ljudi, 
koji ne znadu ni stida ni ikojeg drugog nježnijeg čuvstva 
kad ti pokažu mišice i izpod rumenili joj jagodica žilice, 
u ustih žliezde slinovniqe, u oku živac, što ide do mož- 
djana, izpod biele joj puti žutkastu kost, zatim izpod 
sniežnih joj grudjju kostur i srce, u kojem nema ništa 
do kolajuće krvi — tad će ti ona biti, dok si živ, 
mrtvom, sjedio ti uza nju ili ju grlio, glednuv na nju, 
pomisliti ćeš na skalpel i pincetu; kad ćeš joj stiskati 
ruku i nehotice ćeš joj brojiti kucaj bila: istina, gola 
istina, kostur nauke ubit će u tebi snivanu sreću. Ne 
uči liečničtva, Gustave, ne uči, smiluj se sam sebi. Ja 
na primjer, nastavi Adam, prodjoh tu vatru, jošte nie- 
sam posve osurovio, a već ćutim, da sam prilično daleko 
od one prijašuje, djetinje plemenite čudi. Kad sam bio 
gladan, zadužen, bez prebite pare, pa me pozvalo 
k bolestniku, o koliko mi puti pade na um misao: ne 
bi 1’ mu produljio bolest — za novac! A tako radi po¬ 
lovica onih liečnika, koje sviet drži najsvjestnijimi ljuđmi. 
Grozno je to —iz tudje nesreće crpiti dobitak! užasno 
je željeti bolesti, svedjer se kretati medju stizami, ne¬ 
mirom, strahom! Treba tomu tvrda i kamenita srca! 

Gustav uzdahnu. 

— Volio bi liesove pravit, volio bi biti grobarom 
— reče Adam — strašno je biti liečnikom. Dodaj tomu, 
što sam ti rekao, jošte i to: naše oko vidi smrt na licu 
prijatelja, rođjaka, supruge, djece, godinu dana prije 
nego I’ tko drugi! — Promisli nadalje, da se mi sami 
grizemo za đelog nam života, utvarajuć si kojekakove 
bolesti; da svaki od nas, kad lieči sušičava, traži u sebi 
klicu i znakove sušici, da svaki liečeć bolest, nađje u 
sebi zrcalo te bolesti, te nekim čudnovati^ moralnim 
pojavom odrazuje sve .boli, koje ga okružuju. — To je 
kombinacija sebičnosti sa naukom. Tulpius spominje. 

kako je netko samo čitajać liečnička i ranarska djela, 
izgubio pamet, a Monro je poznavao jednog, koji je 
slušao liečničtvo kod slavnog Boerhava, pa kako je 
bio bipohondar, svaki si je put, kad je slušao Boerhava, 
uvrtio u glavu, da boluje od bolesti o kojoj je govorio 
profesor. Na taj način bijaše se tako zatro, da se je 
morao u polovici svojih nauka kaniti liečničtva, samo 
da si spasi život 

— Uza sve to, reče Gustav, to mi je sva nada. 
Moram barem pokušati. Ajdemo slušat predavanje. 

— Koje? — zapita ga Adam, udariv u smieh — zar 
misliš, daje samo jedno? Ha! Ha! Ta ti je znanost 
storuki Briarej; ona sastoji od toliko posebnih nauka, 
da im je težko i imena izbrojiti Prije nego ćeš samo 
liečničtvo počet učiti moraš proučiti: fiziku, kemiju, 
mineralogiju, botaniku, zoologiju, matematiku, poviest, 
jezike. Sad dolazi anatomija, a u njoj opet imadeš: oste- 
ologiju, angiologiju, neurologiju, sindesmologiju, miolo- 
giju, splanhnologiju. Iza toga eto ti farmakologije, 
fiziologije, terapije, patologije, kirurgije, dietetike, kli¬ 
nike, sudbene medicine, veterinarstva itd. — ta morao 
bi ti do jutra dosadjivati, kad bi ti htio podati tek 
površni oris tog predmeta. Zapamti dobro, da je malo, 
ako ti kažem, da ćeš koji desetak tisuća naziva, česti 
tiela, bolesti i ljekarija morati naučiti na izust, kao pa¬ 
piga, ako si voljan postati liečnikom. Zakovat će te u 
forme, a branit će ti svaku vježbu. Nalažu ti, da stupaš 
kao tele stopami predšastnM, nesmiješ mozgati i tražiti 
uzroka. Dosadnimi nazivlji ubit će ti svaku energiju; a 
kad svemu tomu udovoljiš, opazit ćeš, da neznaš ništa, 
jer niesi imao vježbe, i izkustva; a bez toga si kao 
onaj, koj umije zarezati pero, a neće umjeti pisati, ako 
ne počme od potezA A valja biti rutave ćudi, hoćeš li 
se uvježbati, jer će to mnogi platiti životom. — Hoćeš 

li dakle uza sve te poteškoće i neprilike posvetit se 
liečničtvu ? 

— A šta da učinim? odvrati Gustav. Ajdemo slušat 
anatomiju. 

— Ajde, reče Adam. 

Putem mučahu Oba. Gustav si otiraše rukom čelo 
i uzdisaše. Težina budućega rada pritisla mu srce, a 
neka slutnja privela mu pred oči taj bliedi i žalostni 
sviet, kako ga je opisao Adam. 

Udjoše u dvoranu. Dvorana bijaše prostrana i vidna, 
a oko dvorane dizale se postupice klupe, a mnogobrojni 
slušatelji posjedali po klupah: žamore, smiju se, kao 
grobari na karminah. Oko njih donesene kosti sa pre¬ 
parati živaca i mišica. Jedni u dvoranu drugi iz dvorane. 
Oči im bijahu upale od rada, nespavanja, lica žuta, prsa 
stegnuta; guši ih zagušljivi zrak u dvorani, kašlju; 
odielo. im bijaše otrcano i staro. 

Usred dvorane bijaše okrugao stol i stolac za pro¬ 
fesora, na stolu ležaše nešta velika, a bijaše pokrito 
plahtom; izpod plahte virila noga čovječja, noga ma- 
ljušna i biela. Cielomu družtvu bijaše ona predmetom 
šala — bijaše to noga biedne nekakove djevojčice. Do 
mala i udje profesor Bielkievicz, — sve je zamuknulo. 
— Sjede, a podvomik skide plahtu — ukaza se truplo 
s jednom tek nogom, a bez ruku: bijahu to odrezali — 
trebalo je za pokuse. Gustav prikri oči — bijaše truplo 
djevojčice; ostrižena joj glavica sa zatvorenim očima, 
bliedima ustnama, visaše niz stol — kao da spava. 
Do trupla stajaše profesorov podvomik, ridja, garava, 
plečasta Ijuđeskara, zvjere u čovječjoj koži; kako je 
viko gledati trupla i smrt, prometnuo se mesožderim 
zvjeretom; parajuć truplo, oblizavao si prste, a istim 
nožem, kojim je komadao čovječja trupla, rezao si pe- 
čenku. 

Zavladala grobna tišina: pera stoje nad papirom,- 

svi uprli oči u sredinu dvorane, pa slušaju! — Nož 
razpara prsi, razkomada tielo, podiže kosti i razgali 
srce. — Iza toga začu se zvonki, tihi, ugodni glas. — 

»Srce, Cor, jest organom i središtem kolanju krvi, 
jest mišica, koja nije pođvržena volji; imade u njem 
šuplin&, koja obće sa plućnimi žilami - krvnicami. 
Srce naliči piljku, kojemu je temeljnik, basis, šira 
strana srca, te obći sa žilami; vršak mu je dolje okrenut, 
te je gdjekad razdieljen brazdicom. Prednja mu je po¬ 
vršina dutka, a stražnja oploštena. Srce je izvana raz- 
đieljeno brazdicami, kojim odgovaraju šupljine Sulcus 
cordis longitudinales. 

— Bježmo! Bježmo! — poviknu Gustav, potegnuv 
za kaput Adama, koj se sveudilj smijao — Bježmo! — 
i pobježe, začepiv si uši. — Čim su stupili na ulicu, 
sav se strese, te pogledav Adamu u oči, uzkliknu: 

— Srce! Srce! — To što smo mi vikli držati naj¬ 
ljepšim u čovjeka, to srce, nije ino van mišicom, koja 
je središtem kolanju krvi? — kriknu Gustav — ne, neću 
da budem liečnikom! 

Adam udari u smieb. — Nesretni pjesniče! To što 
si sada čuo, to ti nije jošte ništa! Koliki bi predmeti 
izgubili za te svaku dražest, kad bi ih vidio na anato- 
mičnom stolu! 

— Budeš li mogao odsele, prekide mu pjesnik — 
izustiti toli znamenitu rieč: srce? Budeš li mogao koga 
pohvaliti s dobra srca, prekoriti koga zlim srcem? 
— t& u oba je tek krv, koja nije podvrgnuta volji, krv 
i ništa više! — A gdje je duša? zapita ga naglo. 

— Svagdje i nigdje — odgovori mu Adam — po¬ 
srednici medju dušom i tielora jesu živci, a njihova je 
matica u moždjanih. 

— To me ne smućuje — reče Gustav, udarajuć 
rukom o čelo — d&, dš, ćutim, da mi je tuj duša. 

— A popitaj se u žena, one će ti reći, da im je 
duša u srcu, buduć da ju one ondje ćute. 

— Moguće. 

— Ali kako bi se ti istom začudio, biedni Gustave, 
kad bi ti profesor u tom stanu tvoje duše pokazao n. 
pr. Varoljev mostić i tursko sedlo. Krasnih mi imena! 
Kad bi ti, Gustave, poznavao čovjeka onako, kao što- ga 
mi poznajemo, ti bi s neba spao na zemlju! Kad bi ti 
vidio, kako neznatni zemaljski dojmovi vladaju njegovim 
zapalom, misli, gnjevom, suzarai, dobrotom! Kad bi ti 
vidio, da je moći u njem, kao u kakovom stroju, ovom 
ljekarijom razpaliti ljubav a okom mržnju; da može 
jedno zrnce driemka otvrdnuti njegove moždjane, po 
kojih će onda hodati kojekakve čudnovate utvore; da 
gdjekad čaša kave ili čaja podije pjesnikom oduševljenje 
i zanos, onu svetu vatru, koja se često prigotavlja u 
samovaru ; da će to isto pogodit u ovog čašica vina, u 
drugog .kakva god druga ljekarija — o! kako bi se 
tebi, Gustave, grustio taj stvor! 

— Ne! odvrati Gustav, jer kad bi sve i vidio tu 
nevolju duše, koja je podvrgnuta tielu — buduć da u 
njem stanuje, to ipak nebi nju, neumrlu, nikad pogrdio: 
za nju su ovi časovi kušnjom, da se izkuša, prije nego r 
će u nebo! 

— A tielo čovječje, prekide Gustav, taj mikrokos- 
mos, sviet u malenom, kako bi ti se ono sgrustilo, kad 
bi ga iz bliza promatrao u svih njegovih prelazih, koje 
prolazi, dok se ne razpadne u pepeo, što no oživljuje 
i hrani ostale stvorove? Čovjek je nikao od crva te je 
pun crvi: crvi u vlasih, crvi u ranah, koje ga kriju, u 
krvi mu plivaju crvi, u želudcu mu živu crvi, u dlesnih 
i u zubih stanuju crvi; crvi svud i svagdje, dok ga 
najzad po smrti posve nepožderu! Kad pomislimo na 
to, je li moguće da ljubimo žene! 0! Gustave! to je 
grozno! 

Cjenik i rviet. i* 

— Šuti! Ne govori o tom — prekide Gustav, koga 
to sgrozilo. — Nu, nastavi za koji čas, da li nam je, 
kad spoznamo tu čudnovatu gradjevinu čovječjeg tiela, 
jasnije veličanstvo božje, a vjersko čuvstvo plemenitije ? 

— Pače ona sve to uništuje, odgovori Adam i uz¬ 
dahnu. Od sto liečnika dvadeset i devet nevjernika, ma- 
terijalista, bezbožaca. Jer šta su vidjeli pod skalpelom 
i pincetom? Tielo pa opet tielo! A pod sitnozorom? 
Crviće! Nigdje nisu našli duše, nisu je pipali, parali, 
pa s tog i ne vjeruju u nju. Ludjacil 

— Ne ću biti liečnikom, — reče Gustav, ja niesam 
za oto stvoren. Taj jedini pokus dugo mi ne će dati spa¬ 
vati, a moguće, te ću se jošte, budem li uz ljubovcu, 
budem li joj se dotako udarajućeg srca, sjetiti tog gnjusnog 
predavanja anatomije. 

— Ajde k meni, reče mu Adam, da ti pripovjedim 
čudnovat dogodjaj iz godina mojih nauka. Kako je poe¬ 
tičan taj dogodjaj, to ćeš ti sjegumo od njeg učinit 
kakovu baladu ili legendu. 

—- Dobro, odvrati Gustav, zadubiv se u misli i 
udjoše u stan Adamov. 


XII. 

Mrtvi hoće svoje. 

(Pripoviest liečnikova.) 

Naložili na ognjištu vatru, primakli dva traljava 
stolca, a Adam uze prigotavljati čaj. 

— A tvoja propoviest? sjetit će ga Gustav. 

— Dok sam pripravio č£y, pripravio sam i pripo¬ 
viest — odvrati kroz smieh Adam, — pa ću te onda 
ponuditi obojim. 

Za koji čas pa je gotov i čaj i pripoviest. Sjedoše, 
zapališe lule, a mladi liečnik odpoče : 

— Bijaše to zimi, pred izpiti, u drugoj godini mojih 
nauka, kadno sam upravo anatomiju slušao. Dva dana 

i dvie noći sjedili smo u mrzloj sobi; gorljivost, kojom 
prionasmo uz nauk, bljutavi čaj pa ljuti duhan — to 
nas je troje grijalo. Bilo ti je naučit na izust cielu ana¬ 
tomiju, sva ona latinska imena' krsti, mišića, kožica, 
kucavica, živaca, plinova itd. Sve to morao sam naučiti 
tako, da bi mogao na svako pitanje odgovoriti, jer o 
tom je visjela ciela buduća godina: ne podju li izpiti za 
rukom, a ti šibaj natrag pa iznovice jošte jednu godinu 
gutaj školsku prašinu. Domišljaš se i sam tomu, kako 
je mučno izgubiti godinu, — a osobito nam, koji smo 
bili krajnje sirotinje, koji smo danju živjeli od toga, 
što smo si noću zaslužili prepisujuć bogatijim preda¬ 
vanja; koji niesmo imali ni dobra kaputa ni dobrih 
cipela, koji smo tek od nade živjeli, te nestrpljivo bro- 
jili svaki časak — ne će li nam se jednom već izpuniti 
nada. Dugo smo sjedili za stolom, opetovali cielu ana¬ 
tomiju pa vukli pitanja. Nesreća htjede te ja povukoh 
nekoliko puti pitanje iz osteologije; a ja neznam dobro 
opisati kosti; prepao se ja i nije druge — osteologiju 
preda se, pa čitaj cielu noć, dok ne naučiš da ne možeš 
bolje, sve do najneznatnijih onih apofiza, eksostiza, ru¬ 
bova, uzvisa; riečju sve od početka pa do kraja. 

Sat udari jedanaest i p6. Užgah novi komadić svieće, 
popih čašu zdene vode, zapalit lulu, cmrknuh burmuta, 
pa skupih sve sile, ne bi 1’ protjerao san. Iza tog iz¬ 
vučem zaprašene bilježnice a iz ormara izvadim čitav 
kostur složen od svakojakih kosti, što sam ih našao na 
groblju, ili ih kupio ili pokrao. Bazredah kosti po stolu 
pa da ću učiti. A1 tek što ja sio, već mi se krpe oči 
— ta nisam već dvie noći spavao. Taman sam ja tje¬ 
rao san misleć na nevoljni svoj udes, na izgubljenu go¬ 
dinu, jer domala i san posta po moje tielo toli potre¬ 
bitim, da mi je sve ine misli shrvao i pao na oči, a ja 
opetujuć frentališ usnuh onaj težki san, koji napade 


Digitized by 


Google 



52 


vojnika na dugom mu hodu: vojnik mu se otimlje al 
mu se ne može oteti. 

Tek što ja zaklopio oči, al preda mnom pukla svietla 
nekakva dolina, duga, da je ne možeš okom opasati; 
nad dolinom nadvilo se nebo, jasno, vedro — a na njem 
nema ni sunca, ni zviezda, ni mjeseca. Dolina se sjajila, 
bjelasala, a na njoj ni da bi travce, ni stabalca, ni kuće, 

— ništa; duga bijaše ta dolina, gladka, ravna, neo- 
končljiva kao propast. Za koji čas i eto u daljini vidiš 
gdje se nešto stalo micat pa sve bliže k meni; izprvice 
kao crna kakova točka — a kašnje sve to veće i veće, 
dok napokon ne opazih, da ku to nekakovi stvorovi — 
kao da su ljudi. 

I obuze me neki neponjatni strah: stadoh drhturit 

— a ne možeš s mjesta kao da si prikovan. Do mala 
i ja razabrah, da je to velika četa kostura— namjeriše 
prema meni. Jedan bio bez glave, diugi bez ruku, taj 
se upire tek o jednu nogu, ovaj bez kičme, a onaj bez 
rebara, sve to hrli prema meni, napravac prema meni 

— a ja shm samcat. Vlasi mi se stadoše ježiti, noge 
mi se izpriižiše, hoću da utečem al da, ni makac. Ne- 
ponjatna neka sila kao da me prikovala. 

Hoću da viknem al ne možeš ustiju da otvoriš. A 
vidjet tu rulju, groznu žutkastu, kako hrli urličuć k 
meni: sve bliže i bliže, maše rukama, stoji vika kao iz 
tisuć grla. — Što oni bliže k meni — a to veća tama 
preda mnom; pot mi stao ćurkom curiti, živci mi se 
kao struna pod lučcem stali tresti, krv mi navali u prsi, 
u zatiljak, u sliepočice, srce mi stade skakat — sve se 
uzrujalo, nebi 1’ se otelo toj muci, al sve uzalud: ja ni 
s mjesta, a rulja viče pa surla sve bliže k meni. 

Već su nk do mene te me stadoše okruživat. Nas ta 
tmina, a tek žutkaste kosti svjetlucahu u tamnoj noći. 
Iz bezubih čeljusti orahu se grozni glasovi i eto ih već 
oio mene, za mnom, preda mnom, nada mnom; krv mi 

susta a živci mi obumrieše. Zamrh te ležah ukočen ali 
ipak čujah sve. 

U to će jpdan iz rulje jednako k meni, baci mi se 
na grudi pograbi me za kaput, te mi pokaza da nema 
glave; a drugi, koji je bio bez ruke, zakrešti mi upravo 
u uho: 

— Amo naše kosti! Lopove nijedni! Lupežu! Amo 
naše kosti! Vrati onomu glavu! 

— Vrati mi ruku! 

— Vrati mi nogu! 

— Moje rebro! 

— Moju kičmu! — i sunuše svi na mene, pa me 
stali vući za ruku, za glavu, za noge, kao da. me na- 
umiše sad nh razderati. 

— Kako ću ja stajati na sudnjem danu bez nogu? 
— đoviknu mi jedan — amo moje noge! Šta si učinio 
od mojih nogu? Amo — ili ću si tvoje uzeti! Valjda 
si od njih načinio voštilo za svoje čižme, ili tuš za svoje 
risarije, ili kakovu boju? Moje noge! Kako mogu biti ja 
bez nogu? 

A drugi mi je rekao s druge strane: Moja čeljust- 
nica! Moja čeljustnica! Hoćeš da budem sablazan, bogalj ? 
O što ću objesit svoje tielo? Čim ću jesti i cjelivati u 
nebu? .Čim ću u paklu škrgutati? Moja čeljustnica! 
Amo moju čeljustnicu, jer je trebam! Ona je moja! 
Četrdeset i šest sam ju godina nosao, a ti šta si mi 
učinio od nje? Podložio si njom svoj šepavi stol, učinio 
si od nje kljuku za svoja vrata? 

Nisu mi dali da im odgovorim, svi u jedno vikali 
pa me stali čupat sa svib strana. Ja sam grozne muke 
trpio. 

U to će opet jedan priskočit: Gdje su moji zubi, 
moji liepi bieli zubi? Nisam ih valjda pojio dok sam 
bio na životu — a nisu ni iztrunuli, ni izpali, bili su 
liepi, mladi, bieli. Izpukao si ih iz moga trupa, poraz- 

bacao si ih po smetištu; gdje da ih sad tražim? Amo, 
propalice, moje zube! 

I razvali svoje čeljusti, kao da će me proždrieti a 
svoje žute prste rinu mi u usta, da mi poizpuče zube. 

A svi vikahu: 

— Moja noga! 

— Moja ruka! 

— Moji prsti! 

— Moje rebro! 

— Njegova glava! 

— Moje srdce! Gdje je moje srdce, moje liepo, 
mlado srdce — šta si iz njeg učinio? Možda si ga za- 
marinovao u špiritu? — Možda si ga pojio? 

— Moje diete! Šta si učinio od mog djeteta, do¬ 

vikne mi drugi kostur: stavio si ga na ormar — pa 
su mi ga miši izjeli. — Vrati mi sinka! 

— Kamo, lopove, možgjani moje žene ? zavrišti mi 
drugi. Ha! Ha! Sjegurno si ga namočio, prigotovio, 
razrezao, razdrobackao — a tko će sad za nas dvoje 
govorit na posljednjem sudu? Ona je odlučila da će i 
mene i sebe braniti. Ah! nesretna mene! Šta ću ja bez 
možgjana moje žene! 

I tako vikahu svi redom, a ja drhćem, ne mogu da 
utečem. U to iznenada zamuknu rulja a pred mene 
stupi visoki kostur, tako visok, da mu je lubanja bila u 
oblacih a noge mu do koljena bile u zemlji, a imao samo 
jednu ruku. 

— Tiho! zaviknu, ta valjda ga ne ćemo moliti, da 
nam vrati, što je naše? Svaki uzmi svoje! 

Tek što je to izustio, a rulja na mene: orijaš mi 
odkinu ruku, onaj zube, treći mi uze iz lubanje mo- 
žgjanc, četvrti rebra, peti noge, šesti srce: riečju od 
mene ne preosta ništa — a ja sam sve to ćutio. Rulja 
se udari svaditi za plien, stadoše jedan drugomu pre- 
otimat, stadoše se tući, vrištat, bježat — a ja se pro- 

budib. Na stolu mi goraše stienj izgorjele svieće, od 
plamena mu ogariše se kosti, a moje vlasi planuše a 
polovica stola i papira izgorješe. Vatra se već stala 
hvatati postelju i spavajućih mi sudrugova, smrad i 
oblaci crnoga dima napuniše sobicu. — Skočih na noge, 
viknuh i sruših se na tle. 

Iza toga oboljeb, uhvati me vrućica i ja bolovah 
dugo, izgubih godinu; nisam položio izpita — te kako 
vidiš, posve očelavih. 

Bi li možda još treću čašu čaja? 

Gustav se strese, stavi čašu na stranu, otre si rukom 
čelo i zahvali se gospodinu Adamu za čaj. Ono preda¬ 
vanje i ova pripoviest pokaza Gustavu, što bi od njega 
bilo, kad bi se posvetio liečničtvu. Od tog časa ni da 
bi pomislio o liečničtvu. 


XIII. 

Samostan i pravnik. 

Bit ću dakle duhovnikom, reče si Gustav, i u tom 
staležu moći je biti liečnikom duša, utješiteljem nesret¬ 
nika, posrednikom medju Bogom i čovjekom. Zatvorit 
ću se u samostan: nit sam ja za sviet nit je sviet za 
mene. Ja i ljudi ne možemo se sporazumjeti — ostat ću 
dakle s Bogom, koji me razumije. 

Tako govoreć podje razgledat samostane, ne bi l v 
u kojem od njih našao skroman si stan, i grob, u koj 
bi se živ zakopao. Djetinja njegova mašta prikazivala 
mu te zidine gluhimi, lica tih stanovnika bliedimi i 
sjetnimi — sve poetično i zbiljno kao grobna tišina. 
Nadao se tomu i podje, ali kao što svaki put tako se 
i ovaj put prevari biedni Gustav, koji je sve risao po- 
etičnimi crtami i ono, što nije nikad ni bilo poetično. 
Na mjesto sjetnih golih zidina, nadje biele, čiste, svježe 
stiene, na mjesto hladnog kamena nadje skoro izribani 
pod, na prozorih povehlo cvieće u lončićih, sve proza- 

jično i hladno. Nigdje kostreti i bičeva, nigdje sjete na 
čelu, svagdje živu crven, upravo bljutavu pretilost, bučnu 
radost, nigdje onog tihog veselja, koje gleda mirno s 
našega svieta na nebesa — već svjetski smieh, izpre- 
kidan štucanjem i kihanjem. 

Tek za službe božje, obzorje se samostanske — 
kao da je sunce izašlo — promienilo i uzdiglo k nebu 
dušu Gustavovu. Kad su zagrmjele orgulje a samostanci 
na koru zapjevali, kad se nad razprostrtom mrtvačkom 
prevjesom razliegalo Dies irae, kad su usried oblaka 
od tamjana u sumračju crkvenome zackiljele bliedim svje¬ 
tlom voštanice — kao da su zviezde na nebu zatitrale — 
u taj čas pojavi se na obrazu tog života čudnovata ona 
poezija samrtne postelje, a sva ta rumena lica poblie- 
diše razsvietljena trakom zanosa Nu tek što se posljed¬ 
nje amen* razbilo o svodu i palo na pod — nesta onog 
čarobnog sna a nastupi java sa smiehom, kašljanjera, 
štucanjem, trbušinami, smrdežem, java gadna, gladna i 
željna žira--a nesretni ju Gustav odbježe. 

Jadni je Gustav za tog prvog posjeta tek jednu 
stranu samostanskog života upoznao a i te ne posvema. 
Kad bi se on bio odputio u pustinju kartuzijancem i 
kalmudoncem, to bi se oštar život tih redova magnetič* 
kom nekom silom dojmio bio njegove poetične duše, te bi 
bio oćutio, da nema ljepšega, poetičnijeg života nad 
onim, gdjeno se dragovoljno čovjek podaje promišljanju 
i umrtvenju; bio bi oćutio, da je mnogo učinio onaj, 
koji se odrekao u istinu cieloga svieta, koji se je odre¬ 
kao puti, da uzmogne djelatnost i uzhit duše pobožnim 
zaniećem uzdignuti. Nu na nesreću a moguće na sreću 
njegovu (jer tko zna, kamo li ga to dovelo) vidio je 
en tek one samostane, u kojih je nekadanji onaj život, 
posvećen nauci i promatranju, zamienila briga za tje- 
lesnimi pogodami. Nesretniče! U današnjem vieku niesu 
samostani ono, što su nekoč bili. čistiji je danas u njih 

život od onog, kako ga čitamo u nekadanjih biskupskih 
vizitah — ali se zato slobodno, pozemno razvija jedna 
i jedina misao o trbuhu, o dobroti materijalnoj: to je 
postalo jednim jedinim ciljem samostanaca. Nekadanji 
jžgredi bijahu- tek izgredi, prestupci, današnje nehajno 
životarenje bez rada i misli gore je, jer je prošlo u na¬ 
vadu, u običaj. 

Ne mogu da budem liečnikom, ne mogu da budem 
samostancem, biti ću dakle pravnikom, reče si Gustav. 
U tom staležu mogu biti štitnikom sirota i ubogih, 
mogu podpomagati nevoljnike, mogu se uviek boriti za 
pravo; mogu zasramljivat varalice, upućivat neuputne, 
podavat ruku pomoćnicu ostavljenim; moći ću dokazat 
da se pravica ne kupuje nego podaje, da se zakon ne 
osvećuje nego da kazni; da su naredbe više zato da 
preprieče zlo, nego 1* zato da ga guše ako bukne. — 
Bit ću pravnikom! 

Razmišljajuć tako podje Gustav vještomu nekomu 
pravniku, koj smješeć se sasluša njegovu namisao i 
molbu. '— Pravne znanosti — reći će pravnik — to 
vam je neizcrpivo more: Pandekte, novele, kodeksi, 
statuti, kazneno pravo, gradjansko pravo, pravo javno, 
naravno pravo, kanoni i zakoni crkveni, poviest u naj- 
žirjem značenju, filozofija — temelj svemu, jezici — po¬ 
moćne znanosti, politična ekonomija — posliedak, i ti¬ 
suće inih predmeta sačinjavaju pravne znanosti; dodaj 
tomu poznavanje svih zakona počam od Mojsije pa do 
predsjednika Montesquieu-a, sa tisućami tumača, kojih 
je deset puti više od samih zakona: treba dakle već u 
napried, prije nego P ćeš stupit nogom u taj labirinat, 
omjerit svoje sile i uztrajnost, a hoće se posvetiti toj 
znanosti cieli život Kao što svaki stalež, komu se 
čovjek posvećuje dobitka radi, tako i ovaj zahtieva da 
izmjenjuješ svoju rječitost i svoje znanje izlicitovanom 
robom. U nas nema pravednosti — u nas je tek novac; 

odvjetnik ne brani onoga, koji je nevin, već onog koj 
plati. Ako ste voljan žrtvovat svoju svie3t, svoj život, 
a što je najviše dobar svoj glas — ajte u pravnike, 
odvjetnike, bilježnike — što vas je volja. Nu mislite li, 
da će smrtna osuda, zator ciele obitelji, njezini jadi *i 
suze, zatim sviest, da su vašom pripomoći otela djeca, 
ili prevejani kakvi lopov ili susjed kojoj obitelji i zadnju 
koricu kruha — ako će vam to težko biti na duši — a 
vi se kanite! To vam je na bludničku, poda vat mk komu 
god svoj razum, talenat, znanja, mnienje, svoje časove* 
a najzad i svoju sviest. 

Takvim načinom stečeni komadić kruha ogrkne u 
ustiju: valja da je dobro gladan i nesretan, koji će za 
njim segnuti. Kad bi na samrti imali birati: hoćeš ne¬ 
volju uz čistu sviest ili pako zlato popljesnivjelo od suza, 
stečeno tim, što smo prodali dušu — a to je gore, nego T 
ako prodademo tielo — mi bismo odabrali nevolju. 
Sviet često izvinjuje — sviest nikada, i oni dapače koji 
nas na oči štuju, koji nam se klanjaju, koji nas hvale, 
čine to onim čuvstvom, kojim čuvar pasa njeguje ukro¬ 
ćena vuka. Imadete glavu i ruke a pred sobom tisuć 
puteva — vidite i radite. 

Ode Gustav zamišljen, a rieči, što mu .ih rekoše 
Adam i pravnik, sjetiše ga na one Mollierove: Vous 
etes orfevre, Monsieur Josse! 

I nehtje poći ni u liečnike ni u pravnike. 

XIV. 

Četiri godine. 

Kašnje je ogledao Gustav svaku nauku, ali svaka 
ga je prevarila. 

Pod sbiljnim plaštem povjestnice odkrio je tek su¬ 
hoparnu mješavinu kojekakvih podataka, imena, razma¬ 
tranja, bajka i kronologijskih prepiraka. To može na- 

trpati šuplju glavu nepotrebitom hrpom imena — ma 
bez ikakove moralne koristi, bez ikakove svrhe. Žalio 
je, što u mjesto te velike slike, kojoj tek bezlike crtaju 
crte, žalio je, što ne podaju mladeži životopisa takovih 
ljudi, kojih čini bijahu u savezu sa daljnjim njihovim 
preznačenjem, životopisa ljudi, rodom nižih al značajem 
plemenitijih, ljudi, koji se ne spominju u poviesti, ali 
koji to zavriediše prije od mnogih inih, koje. je mjesto, 
što no ga zauzimahu u svietu, turilo u poviest, koji su 
imali za sobom skupo plaćenu slavu a zlo užite talente. 
Što si ga bolji, kad čuješ, da se je Aleksandro' Veliki 
pred smrt opio, da je zavirio u Diogenov lagav poželio 
biti Diogenom, kad nebi bio ono što je bio t. j. kad 
nebi bio tako slavan kao što je bio, to bi želio imati 
barem toliko slave, kao što je imao Diogene? Koga će 
poboljšat toli čest primjer ljudi, koji sve posvetiše slavi, 
jadnoj slavi Herostrata, izprosjačenoj podlošću i zločini? 
Tako — mišljaše Gustav — poviest ne bi imala biti 
za oto, da ju uče djeca, već za oto, da ju razmišljaju 
stariji. — 

Tako ga isto prevarila literatura. Literaturu i este¬ 
tiku nacije on suhim kosturom, u kojem je bilo više 
razdiela, razreda i definicija nego 1’ misli, u kojem je 
bio pusti mekanizam jači od samog duha; pravila i za¬ 
koni zagradiše put umovom, udariše svemu propise i 
uzore dovikujuć toli tvomikom koli naravi: Ne radjaj 
ništa, što ne bi bilo podobno onomu što je jurve radjeno, 
što se nebi dalo skučit u vrstu, rod, razred, oblik. 

Morao se podsmjehnuti sve od sažaljenja i smilo- 
vanja onim cjepidlakam, koji su u pjesmi tek usjeke i 
srokove vidjeli a u prozi razgodke tek i pravopis, koji 
su pisali rieči bez misli ili pako sa misli ne samoni- 
klimi već povadjenimi iz svog pustog pametovanja* 
Smijao se onim tričarem, koji se naježili latinskimi re- 
čenicami te za svaku Horaca (kao što oni liečnici, koji 

za svaku bolest rabarbaris), koji grme i udaraju na malko 
poletnije umne plodove te hoće, jer im se ne mogu do¬ 
vinuti, da se svatko snizi u tjesnac njihova ponimanja. 

Smijao se onim ljudem, koji .bogatstvo jezika uma¬ 
taju u prnje frazeologije te dovikuju jeziku: Nećeš 
dalje! koji počitanjem cjelivaju rječnike a prisižu na 
slovnice, koji živu od trulih navoda a umiru praćeni 
pljeskanjem svjetine, koja ne zna zašto ih uznosi. 

Smijao se svim onim, koji stežu razmnjevu te vežu 
kojekakvimi zakoni maštu za noge; smijao se kumirov- 
cem starini te onim koji no drljaju ode, elegije, pjesme, 
pa se nazivaju pjesnici, a jedva što umiju skovati koji 
kukavni sročić i brojiti slovke, koji nemaju a m& ni 
iskrice nebeske vatre u svojoj duši, koji nemaju ni žara 
ni vjere pa pišu hladno ditirambe te ih griju kod peći 
i boee, koji pišu tragedije na stolu uz čaj a elegije 
usried buke, kad se kod kuće povade za luk i peršin. 

Smijao se svim onim, koji pišu a niti razumiju 
sebe niti umiju pisati, koji pišu a niesu na to zvani već 
pišu jer okolnosti tako hoće; — košto čižmar Čižme 
šije, a drvar drva eiepa samo da si hljeba steče, tako i 
oni: kada hoćeš i kako hoćeš — samo da je plaćeno! 

Smijao se svim onim, koji ulievaju žar i čuvstvo, koji 
grade pjesnike kao lonce od gline, koji razvijaju umove, 
umove! koji se sami razvijaju bez ičije pomoći životom pa 
izabranom i krepkom naukom. Svim tim smijao se 
Gustav te ih žalio. Ah! poeziju učiti! — nije li to 
čudo? ne znači li to pačati se u božje poslove — u 
stvaranje? Pjesnika da je moći od ništa stvoriti! Zar 
je moći zapovjediti magarcu, da sagradi dabrovu kliet 
ili da izvije nit paučine — gdje mu narav nije dala po¬ 
trebitih ustroja i sila? Bit će to pjesnik, kao što je onaj 
P. F. D. ili onaj P. I. S. ili onaj T. M. ili čitava abe¬ 
ceda takovih velikih pisaca, koji slove kako je duga 
ulica gdjeno stanuju; ali stvorite mi — ako vas je volja 

— Byrona, Goethe-a, Shakespeara! Ovakovib, čini se, 
nestvara nitko — ovakovi se rode! 

I tako je dvie godine i jošte dvie godine zagledao 
Gustav svakoj nauci na dno, a svedjer je na dnu našao 
ili crno bezdno ili mutni talog; oni, koji su površje pre¬ 
gledali, zamietiše mnogo liepa. Na to mu klonuše ruke 
a život mu se prikaza tužnim, dugim, koj se ne da pre¬ 
živjeti, pričini mu se branom, od koje ni prvih zalogaja 
ne može da probavi! 

Četiri godine! Koliko su one promienile mladenačku 
njegovu ćud, koliko se je puti prevario u te četiri go¬ 
dine, koliko se je puti raztužio, koliko se je puti bacio 
na krevet željan ne osvanut drugog jutra. Četiri godine, 
koje je potratio podučavajuć djecu, da si privriedi koru 
hljeba, prodavajuć svoj život dnevice od prvog pa do po¬ 
sljednjeg sata za branu, odielo i krov — do česa inače 
nebi bio došao! Koliko je puti prokleo dan, u koji se 
je rodio, gledajuć oholu gospodu, ujedljive gospo dje, 
razuzdanu djecu, gdjeno se rugaju gospodinu odgojitelju, 
koga su scienili ravnim plaćenomu svomu lakaju! 

Onaj, koji nije okusio zanata jadnog odgojitelja, 
ne pojmi, kako taj kruh, naočice toli lahak, moraš sticat 
mnogimi tegobami a uživat ga — imaš li iole mrvu 
čuvstva — težkim jadom. 

Gustav, ničemu inomu sposoban, morao se latiti toga 
staleža; ali do mala i on uvidi, da bi mnogo lagodnije 
bilo rukama si služit hljeb, biti zanatnikom bez mislt 
nego 1’ mislećim čovjekom, vezanim sponami odgojničtva, 
i da su jošte ljući okovi, u koje ga okovaše ljudi, oko- 
ristiv se njegovom nevoljom. 

Samo da bi se mogao nadati komu mjestu, trebalo 
je okrilja, oglasa, pohvala. Trebalo je obilaziti, moliti, 
poniziti se i pravo rekuć prosjačiti, ne bi li mu prihvatili 
i naplatili tpid. Tomu prosjačenju i poniženju pridodaj 
ovu gorku: prezirno ga primali naduti oholice, koji pra- 

vilno, ni najmanje nježno ne postupaju s onimi, koji 
u njih traže ma kakove pomoći. 

— Dodjite sutra, — vidit ćemo! odvratili bi za¬ 
štitnici A kada ga uveli, tada istom bijaše ujedajućih 
pogleda i pitanja, kojimi mučilo biedna mladića. Majka, 
otac, ujak, tetka, bratučeda i djeca — sve ga to redom 
ogledalo, kao kakovo pokućtvo, što ga htjelo kupiti, 
kao konja na tržištu. 

— Ne svidja mi se, reći će tetka, ne nosi ogrce! 

— Pričinja mi se očajanim, odazva se majka — čelo 
mu je namršteno. 

— Umijete li šah? zapita ga otac. 

— Premlad, odsieče ujak, — jeste li već gdjegod 
služio ? 

— Suhonjast je, bit će bolježljiv, ne će moći točno 
obdržavati predavanja, doda zabrinuta majka. Čemu bo¬ 
lesti i brige u kuću! 

Nakon -te paklene kušnje odpraviše ga praznoruka 
iz kuće. Sad je trebalo iznovice obilaziti, moljakati, pa 
se ponizavati. Ovim je bio preskup, onim premlad; ovi 
htjeli Franceza, oni Niemca; a drugi opet tražili da 
umije udarat u glasovir, slikat uljenimi mastmi, plesat, 
mačevat i bog si ga znao šta sve nisu htjeli da imade 
— kao nož koji u jednih koricah imade po dvadeset 
oštrica. 

Svatko ga je ogledao, kao staro odielo na stare- 
žištu, pa ga odbacio! Nu to bijaše tek predigra životu 
odgojiteljevu! 

A život sam! Vi ga, bogatuni, ne možete ni po¬ 
mislit! Dvonožnomu zvjeretu, koje ne ćuti u sebi duše, 
dobro je na takovu mjestu; ali čovjeku, u kog je čuvstva 
i duše—ah jao njemu, jao! — bolje, sto puti bolje bilo 
bi po nj, da obraća mlinsko kolo!! 

Izprvice kako tako, djeca se ga boje i kao da ga 
štuju, roditelji su barma učtivi, svi samo gledaju i paze, 

što radi i kako radi: da li rano ustaje, da li šta pi če, 
da li se je komu smijao, da li je pogledao koju go- 
spodju, da li je koga u predsoblju nagovorio. Nu do 
mala, kako se š njim upoznaju — kao vrebci sa stra¬ 
šilom — djeca i roditelji — počima muka. Muke po- 
čimaju tim, što mora linovati papir za upisnike pa onda 
gospodjicam dosadne uzorke risat u mrzloj sobi, a za 
to bude naplaćen hladnim naklonom. Iza toga šilju ga 
u grad sa porezom; i mrgode se ako preskupo kupi 
asignate; mole ga, da bi pomogao kod obiranja jabuka, 
kod pretakanja rakije; mole ga, da bi prepisao molitvicu, 
slovo, gdjekad i cielu knjižicu, pošiljaju ga, postupaju 
s njim, rabe se njim kao starom metlom i drže ga 
čovjekom, koji je za svašto, te uza to sciene, da mu 
timi dosadnimi i suhoparnimi poslovi, koje mu naprćuju, 
izkazuju čast; kad se već posvema s njim sprijatelje, to 
mu sve iz pouzdanja i prijateljstva za nagradu, što je 
gdjekad, kad nije bio praznik, morao loveć zeca stajati 
na kiši ili, što je na kakovoj staroj mrcini morao letati 
za hrtovi, počimaju oduzimat, što mu je najpotrebitije 
za život: dodju li gosti — odprave ga u žitnicu, dodje 
li kakova komisija, mora ju zabavljati; u svetak ne sjedi 
s ostalimi za stolom; napajaju ga čajem bez sladora; 
hrane ga onim, što je preostalo od prekjuče; smiju mu 
se u oči; gospodja ga moli da joj pridigne klupko a i 
isti gospodin znade mu izpodmaknut stolac! 

Ja nebih izbrajao tog jadnog grizkanja, da ne bi u 
njem bilo nahvalična jeda i moralna potištenja, koje 
najzad završile tim, da gospodin odgojitelj ne smije ni¬ 
kada imati svojih nazora: usmjeli li se ih koji put 
spomenuti — sve sažima ramenima, sve mu se čudi, 
sve se naburi, sve mu se ruga! ! 

Više vam o tom mučeničkom životu ne ću da ka¬ 
zujem: niste li ga upoznali iz ovo nekoliko crtica — 
neupoznaste ga nikad. 

0, koliko je puti u te četiri gorke godine propla- 
kao Gustav sam nad sobom; o kako je sve dalje i dalje 
odmicala sreća, koja mu je u djetinjih sancih bila toli 
bliza! Koliko je puti u ove četiri očistilištne godine za- 
vidjao bogatašem, koji mirno živu te ne umiju cieniti te 
zlatne slobode, slobodnog tog života, koji izključivo 
njima pripada! 

0! — znao bi često pomisliti — Marica i ja — 
razdruženi smo na uvieke! Šta će ona? 

Od nje nikakve viesti; tek gdjekad pisali bi mu 
Vemerovi i dodali: primi od sviuh srdačni cjelov. Ma¬ 
rica mu je znala samo prve godine pisati i to kradi- 
mice — kašnje mu prestala pisati. Gustav je svedjer 
nosio njezin prstenak i ružičastu vrpcu, svaki dan se mo¬ 
lio za nju i spominjao, — kašnje svaki tjedan, svaki 
mjesec a najzad samo onda, ako ga je kakav cvietak ili 
drvo, miris ili poznati mu zvuk, sjetio prošlih časova. 

Iza četiri godine spremi se Gustav krasnog jednog 
lipanjskog dana k Vernerovim. 

Bilo bi dječinski, da opisujem, šta je ćutio, kad je 
opazio mjesta odavna toli znana, toli mila. Taj ga tren 
stvori iznovice djetetom i izbrisa mu iz pameti one mučne 
četiri godine. Pričinjalo mu se da jošte ubire cvieće na 

livadi. —-Tko da opiše ona čuvstva, štono ga 

obuzeše, kad je zapazio poznata mu mjesta, koja znade 
svatko, pače isto zvjere! Ima u tih čuvstvih nešta nad¬ 
zemna, neponjatna; neki pjesnički zanos obuzme čovjeka 
ni najmanje pjesničkoga, najveselijemu navru suze, naj- 
turobnijemu nasmješkuju se usne! 0 mladosti — ti 
zlatni vieku života! Kada te je već čovjek i izgubio, 
žive spominjuć se tebe: kad je pojeo plod oljuštiv lupinju, 
željno pobire putem lupinje! 0 mladosti! 0 mladenačke 
glave! Nek mrmljaju starci, neka sgrću novce, — vaša 
spominjanja, vaša razkošja draža su od onoga blaga; 
ono ostaje na zemlji, vi čete svoje ponieti u nebo! 

0 mladosti baštino duše! Tko nije u sreći žalio tvojih 
suza? 

Tko nebi, uljudiv se medju ljudini i uzpev se u vi¬ 
sine, odbacio svoga ruha, te ga zamienio onim pripro¬ 
stim surim košuljcem, u kojem je obilazio za mladih 
ljeta domaćimi dolinami? 

Recite mi: imade li ga medju vami, koji se nebi 
potresao, kad samo čiye slovo: mladost, koji ne bi njojzi 
na spomen postavio u duši svojoj žrtvenika? Jao si ga 
onomu, koj nema uspomena; jer prošlost jest štap, o 
koji se upiruć stupamo k budućnosti. 

XV. 

Posjet. 

— Tko se to doveze u tih traljavih tarnicah? za¬ 
pita gospodin Verner, gledajuć kroz prozor, sjegurno 
došlo kakovo plemče ili kakvi Bernardinac prosjačit; 
neka počeka u predsoblju. — Pitajte ga, što hoće? 

Sluga ode, a za čas eto ga natrag. 

— Gospodin Gustav je tuj! 

— Moj sestrić! kliknu čestita gospoja Vernerova, 
odbaciv pletivo. 

— Gospodin Gustav! mrmljaše Verner, popravlja- 
juć si vlasulju. Sjegurno je spao na najdolnje grane, pa 
je došo moljakat novaca, hm! Recite mu, da sam bo¬ 
lestan, da ne mogu s njim biti! 

Na to unidje Gustav i začu posljednje rieči. Stislo 
ga oko srca i htjede pobjeći, nu tetka mu se u taj par 
savi oko grla i stade ga na materinsku grliti. 

— A, kako si mi poraso, moj Gustave, kliknu 
tetka; ala si se uljepšao! Veseli me, da te vidim! 

— Dede odpočini! ostaješ dugo kod nas ? 

— Samo na kratko vrieme, odvrati Gustav, pozdrav- 
ljajuć hladno gospodina Vernera — tek da se propitam 

za vaše zdravlje i pošto se tako dugo ne vidjesmo. 

rjonik i sriet. 5 

— Molim sjedi, prekide Verner zlovoljno i sam 
sjede, pa stade fićakati i toptati nogom o zemlju, znak, 
da je bio srdit 

— Pa kako mili Gustave? zapita tetka 

— Radim, odvrati Gustav; nije najbolje. 

— Domišljao sam se ja tomu, mrmljaše iztiha go¬ 
spodin Verner. Došao je prosjačit novaca — aT dš, 
biesa će dobit! 

Uzrujana srdca ogledao se Gustav i očekivao Ma¬ 
ricu, bacajuć raztresen očima na sve strane. 

— A gdje je brat Frane? upitat će Gustav, pošto 
za nju nije smio pitat. 

— On je, ko što uviek, tako i sada u lovu, on će 
se valjda istom pod večer vratit. 

— Da vidiš, kako ti je odrasao i pristao čovjek — 
prihvati gospodin Verner — nije tako kao ti, blied, su- 
honjast — veće čil momak, krv i mlieko, veseo, rumen! 

— Jer je sretniji od mene, odvrati Gustav. 

— To sjegurno šiba na novce, promrmlja gospodin 
Verner, natežuć nestrpljivo vlasulju — ma (ja ne dam 
ništa! Ako hoće milostiva štogodj dati, slobodno, ali od 
svoga. Ja ne dam, ne dam!i 

— A gospodjica Marica? upitat će do mala Gustav. 

Na te rieči smrče se gospodin Verner i zamuknu, 
a gospodja Vernerova odgovori: 

— Upravo danas ode sa gospodjom Ostrovskom 
na god; vidjeti ćeš ju sutra! Ali da znadeš kako se je 
promienila! Nije ti to seljanka! Bijaše dvie godine u od- 
gojilištu u Varšavi; kako ti udara u glasovir i pjeva, 
kako ti francezki govori! 

— Imadejurve i milostnika! pridoda gospodin Ver¬ 
ner s naglaskom. Gustav se zarumeni i spusti čapku 

— Zar samo jednoga? odvrati majka. Samo da 
hoće! 

— Pa zašto ne će ? upita u zaboravi otac. 

— Zar ja znadem? šaptnu potiho majka. Gustav 
šućaše, nu iz tih rieči razabra, da se Vernerovi ne po* 
gadjaju tako dobro, ko što nekoč i da se bije u kudi 
boj o djecu. 

Gospodin je Verner cielu večer pušio lulu i nate¬ 
zao vlasulju od jednog uha na drugo, a gospodja Ver- 
nerova razgovarala s Gustavom. 

— Evo Frana iz lova! reče majka iztiha i uzdahnu 
potresav glavom. 

Gospodin Verner zazvoni. Je li sgotovljen čaj i ve¬ 
čera? Fran je već došao. 

U to se začu pod prozori štektanje i skomljavina 
pasa. Amo! Na stran od konja! Amo sokole! Šarove! 
Kako su prispjeli u vežu opali Fran hajkaćom pse, što 
no su skakali oko njeg, a zatim se začu njegov glas: 

— Je li žderanje za pse gotovo? He? Ala ću iz- 
lemat tog prokletog Antuna! Čim se vratim, da je žde¬ 
ranje za pse već gotovo! A možda je i ovčje nožice za¬ 
boravio? Trebat će ljudski izmlatit tog Antuna i Pavla! 

Gospoja Vernerova sažimaše ramenima, a gospo¬ 
din Verner otvori vrata i reče: 

— Dašto, izlupat ih sve redom! Kako je Frane? 

— Odmah, odmah otče, samo da ovomu tu još ne* 
šta naložim! I šaptnu nekoliko rieči konjuhu u uho, pa 
onda, kakav je bio, poprskan blatom, u lovačkom odielu, 
u težkih čižmah, s rogom i hajkačom u ruci i sa dva 
hrta, štono bili uviek uza nj, poleti u dvoranu. Zagrli 
otca, pokloni se iz daleka majci, pogleda Gustava žmir- 
kajuć očima i zasukujuć brkove u vis te zašuti. 

6ustav mu se približi. 

— Ta to je Gustav — prišapnu mu majka, zar ga 
niesi prepoznao? 

— Kako si mi? progovori Fran na po rieči i okrenu 
mu ledja. 

* 

U pjesniku je sve uzkipjelo i on pade na stolac. 

— Marijo! pomisli on, da mi tebe nije, moja noga 
ne prekorači nikad praga ove kuće! Tebi za volju pre- 
gorjeti ću sve, da i ovu sramotu! 

— A zašto ne dadu čaja ? zapita kiselo otac. Zazvoni. 
Ta rekao sam za čaj, zašto ga ne dadete? 

Gospodja Vernerova usta sama i ode. Fran se raz- 
vagani sa svoja dva hrta na kanapetu i stane baš ljudski 
zievati. 

— Danas je bio slab lov; dati ću sve pse postrielat, a 
strielce izprebijat. 

— Dakako, odvrati gospodin Verner. Ta zašto je 
bio danas lov tako slab ? Tebi je bilo dosadno! Otjeraj 
te svoje strielce, pa si kupi boljih pasa! 

— Za hrticu hoće gospodin Trepša 400 zlatnih, da 
mi dadeš novaca, otče, ja bih ju kupio. 

— A dakako! Mora se kupit! odgovori otac. A 
zašto ne daju tog čaja? 

— Eh! Ti sluge, reče Fran,-svim bi im po¬ 

lupao zube. Majka ih je razmazila — ne će ti ništa 
valjati; ja ne bih dao ni jednoga svoga hrta za sve nje. 
Sokole! Amo! Sokole! Amo na koljena! Tako! Ded 
ljubni me! Tako! I grleć svoga hrta progovori Gustav: 

— A kako mi ti, brate? 

— Hvala, odvrati ponosito Gustav, dobro! 

— Jesi 1’ bolovao, te si tako blied? 

— Ne! Ta takav sam uviek. 

— Da li što strieljaš, loviš? 

— Nikada! 

— Nikada ? A ta šta mi činiš ? zapita Fran sav u fcudu 

— Učim se i radim. 

— Lov — to ti je pravi posao! kliknu lovac, a 
sve ostalo ludorije, dječarije, babje trice i kučine! Bi li 
ti sutra sa mnom u lov? 

— Ne znam. 

— A! ti moraš vidjeti, kako ti moj sokol lovi — 
nema mu premca. Pozvati ću nekoje susjede. Ti ćeš s 
puškom stajati na Danilovoj livadi, tu ćeš vidjeti hrtove, 
a moći ćeš i pucati, jer tuj nije lošo mjesto. Ali ako 
mi promašiš, brate, ne minu te batine! 

— Ta vi bi mi jošte ubili to mehkušče, primjeti 
gospodin Verner. 

— A da! Ništa mu neće biti, odvrati Fran kroz 
smieh. Ded Gustave pripoviedaj nam štogodj nova, što- 
godj smiešna, jer ja ti volim smijati se, kad dodjem iz 
lova. Ded, Gustave, ded! 

— Ja ne znam ništa smiešna! odgovori Gustav. 

— Pravi pravcati smolko, prišapnu sin otcu. 

Donesoše ćaj. 

— Nisi vidio Marije? započe do malo Fran, zalie- 
vajuć se čajem. Krasno djevojče! Žalim, te mi je sestra! 
Pravo lane! Ta nije li nekoč vas dvoje ljubakalo? doda 
Fran i udari u smieh — hoće da se razpane od smieha. 

Gustavu se zaiskriše oči. Gospodin Verner pogleda 
kroz prozor i stade toptati nogom. Gospoja Vernerova 
proli čaj. 

— Šta? Nije T tako? opetova Fran. 

— Kao brat i sestra! odvrati iztiha i nerazgovjetno 
Gustav. 

— 0 ne! Inače: kao jarac i koza — prihvati do¬ 
mišljati braco; pa kako ga je obradovala ta dosjetka 
udari u grohotan smieh. Tako! Tako! Bijaše nekako 
tako! Ha! Ha! 

— Gustav sav smeten ne znadjaše, što da počme. 

— A sada, kad ćeš ju vidjeti, uzet će te vrag od 
jeda, što si tako siromašan, dovrši neštedice Fran; ma 
ne znam, jeda li će se ona siećat onog davnoga dje¬ 
tinjeg ljubakanja. Ti moraš strašno oskudjevati! Valjda 
si bio odgojiteljem? 

— Ne oskudjevam, jer mi svega dostaje, odvrati do 
živca uvriedjeni Gustav i ne tražim od nikoga gišta! 

— Ne tražiš ništa? od nikoga ništa? uhvati ga na 
brzu gospodin Verner za rieč; nikad ne ćeš prositi? ni¬ 
kada ne ćeš tražiti? 

— Nikada! 

— Ljubezni Gustave, reče tetak ganutljivo, daj da 
te zagrlim! Sretna mene, gdje mi ništa ne trebaš! Već 
sam se pobojao! 

— Već -je na stolu! oglasi se sluga. 


XVI. 

Lov. 

U noći se snilo Gustavu, da je bio mužem Mari¬ 
jinim, da je učio svoju djecu, da su sjedili pod shodom 
cvatuće bazgovine, a nad njimi da je sjajio mjesec, a 
slavulji biljisali. Krasan bijaše to san ali kratak! Iz¬ 
nenada tri šviga hajkačami i dva roga oglasiše se kod 
njegova kreveta. Gustav skoči na noge i opazi pred 
sobom Frana, spremna da će u lov. 

— Ustaj pospanče! zapišta mu u uho, odpraviv 
svoja dva konjuha s hajkačami, koji mu pomogoše toli 
uspješno probuditi Gustava. Ti ćeš sa mnom u lov; 
tebi samo za volju naredih, da se saberu danas ljudi, 
prem su jučer cio dan letali; pozvah nekoje susjede na 
lovački objed u šumu, sve je u redu, samo tebe još 
čekamo. Obuci se, jer pripeče li sunce te nestane rose, 
psi ne će moći dobro po suhom loviti. Vjetar nam je 
izvrstan, a uzeo sam nove ogare, te sam ti priredio 
pušku, jer sjegurno svoje vlastite nemaš. Hajde! Hajde! 

Hoćeš ne ćeš, Gustav morade ustati; ta šta da učini? 
Fran se bacio na stolac. 

— Zar se više ne srdiš, Gustave, na mene, zbog 

Ludovike ? — progovori do mala Fran kroz smieh. Krasno 
li bijaše to djevojče! 

— Davno ti ja jur to zaboravih! odvrati Gustav. 

— Bio sam i kašnje s njome, nadoda lovac, zasu- 
kujući brkove; liepa ti je tučna; pomisli, bila ti je na 
sajmn u Zelnu. Krasne li djevojke! A jesi li vidio sa- 
danju služavku moje sestre, Agatku? 0! Gospodski ti 
je to zalogaj! Ja sam ju sam nasnubio amo, prem se 
tomu nitko ne domišlja. Bit će nekakvo sirotče — tako 
nešta! Ha! Ha! Gospodin mi je Trepša za nju davao 
svoju glasovitu hrticu ma ja mu je ne dadoh! 

— Pa jesi 1’ joj sklon? upita ga ujedljivo Gustav. 

— Prilično! ta ona je i vesela, bodra, dragostna; 
a koliko znade pjesmica! Ona jedina te jedina! — Po¬ 
gleda kroz prozor. — Nuder brže! jer konji već čekaju, 
a sunce već odskočilo; kašnje o Agatki a sad na po¬ 
sao! Nije vriedno sbog takovih dječarija potratiti toli 
krasno jutro! 

I odoše u lov. Ne ću da opisujem svih zgoda i ne¬ 
zgoda lovačkih, kojim se i onako lahko svatko domisli, 
koji je bio mk jedanput samo u životu u lovu. Ta uviek 
su jedne te iste sgode, jedne te iste dosjetke, štono 
predajom prelaze od koljena na koljeno: Kako je tvrda 
koža — ako tko promaši; kako je zvier prostrielio, kada 
ga pogodi itd. Gustavu se nekako namjerilo, te ubio 
lisicu i Fran ga zavoli u velike. Najbolji od cielog lova 
bijaše veseli lovački objed, na koji se sašle neocienive 
karikature — kakovih ne ćeš tako brzo i u takovu broju 
naći. Bijaše to četica od šest stvorenja. 

I. Gospodin Bonifacije. Bijaše to stari pleme- 
nitaš sa starim trbuhom. On je polazio u lov, da se 
uzmogne po koji put napiti rakije, a da ne bude sumnja 
na njega, da je pijanica; nadalje išao je u lov, da se 
uzmogne pohvaliti kako je jednom u životu ubio losa, 
o kojem je toliko puti govorio, koliko je puti mogao. 

Gospodinu je Bonifaciju manjkao ne samo peti, već sva 
je prilika, takodjer četvrti, treći, drugi pače i prvi kotač. 
'Imao je ženu i djecu, ma nikad ni da bi pomislio o 
njih; imao je imetak, kojim nije gospodario; imao je 
pušku, kojom nije nikada strieljao idvie stare knjižice, 
kojih nije nikada čitao. Umio je sve moguće poslovice 
i dosjetke, koje je širom svieta pohvatao, pa zatim za¬ 
gonetke, smješice i pripovjedčice, koje je tako točno, 
kao ura, pripoviedao. U ostalom bijaše to čovjek dušom 
i tielom poštenjaković, kao što svi poštenjakovići i do¬ 
bričine, koji ne mogu niti velike ludorije počiniti. 

II. Gospodin Trepša. Taj imadjaše onu slavnu 
hrticu, štono ju nudjao gospodinu Franu u zamjenu za 
Agatku. Bijaše to stari igrač, stari bećar, glasoviti laži- 
torba, zadirkivalo, kakova je riedko naći, zaneseni lovac* 
brkač sa čelavom lubanjom, u kojoj se dogotavljalo 
ono laži, što ih je jošte imao u svom životu na sviet 
iznieti. 

III. Gospodin Vincentije, jarac žrtvovni toga 
družtva. U njega bi zabadali, kako im se prohtjelo: 
počeli bi peckanjem, a dočeli grubimi psostmi i posmie- 
hivanjem. Bijaše on pokoran, maljušan, sivih očiju, a 
povrh sivkastih vlasi imadjaše crvenkasti perčin. Inače 
bećar, veseljak — kako no svjedoči crveni mu nos i 
široka usta s odvaljenim usnicama. Kad mu vrncalo u 
nos, smijao se; kad ga uzelo psovati, stao se tobože lju¬ 
titi i to samo onda, kad se je najzad već morao ljutiti, 
nu bojeć se dvoboja kao žive vatre, starao se svimi mo- 
gućimi načini o sporazumak. Obično dakle znali se oko¬ 
ristiti tim, te jedan te isti prizor, sa malenimi promje- 
nami, ponavljao se, čim se je samo nekoliko osoba sa- 
bralo u tako zvano veselo lovačko družtvo: go¬ 
spodin Vincentije nije nikada manjkao, premda je jako 
dobro znao, što ga je u družtvu čekalo. Znao je on 
svoju sudbinu i imao pri tom inih povoda: on je posu- 

<yivao svakomu novce na zalog te kao da se ni ne na¬ 
miče, znao je mnogoga dovest na tu sretnu misao, da 
posudi u njega koji desetak dukata. U ostalom bijaše 
skupac, kakvomu nije para, podao — ma neškodljiv, 
bijaše to kukavica; bojažljiv, nemiran i prilično glup — 
to jest malko pametniji od gospodina Bonifacija. 

IV. i V. Braća Mamurci. Ta dva razmazanca 
imadjahu zelene merinovskom vunom podstavljene zo- 
bunce, jednake surdute, jednake čapke i čižme jednako 
poderane; nadalje jednake čibuke, jednaka čačkala od 
pera, jednake puške i jednake glave; bijahu to dva 
posve mladjabna nitkova, pod štitničtvom majke, koja je 
imala doživotno uzdržavanje na njihovu imanju. Inače 
nerazdruživi prijatelji. 

VI. Gospodin Tryk, koji je slovio na četiri milje 
daleko sa svoje dosjetljivosti — dočim je u istinu bio 
neizmjerno zloban a nipošto dosjetljiv, jer slavne nje¬ 
gove peckavice bijahu svedjer naučene, usiljene, trpke 
a neslane. On je umio francezki toliko, koliko obično 
umiju učeniji školnici ili seoski plovani latinski; nje¬ 
mački nešto manje od Židova a poljski toliko, koliko 
gradski sluge. Strieljao je tako, da nije, što je živ, nikad 
ništa pogodio; pio je za trojicu, jeo za četvoricu, govo¬ 
rio za desetoricu a pjevao za jošte više njih. Ili ga 
molio tko ili ne, gdjegod je bio, ma i uz krevet umi¬ 
rućeg, morao se dočepati kakove guitare, otvoriti gla¬ 
sovir pa onda udarajuć akorde — a polovicu mu akorda 
uzkratiše neposlušni prsti — beči svoje pjesme sad 
vesele (najčešće bi ih kroz nos pjevao), sad ganutljive o 
Filidi, Damonu, Eleridi, Iridi, Evelini, Eorilu i sličnih 
junacih — a to bi držale kćeri ovdješnjih ekonoma naj- 
ljepšimi i najnovijimi proizvodi umjeća i mnogi bi im 
težki uzdisaj znale izmamiti ote pjesme. S toga je on 
sjao u kćeri ondješnjih ekonoma pa u dobrog plemstva 

sa svoje domišljatosti, umnosti, sa szog znanja, ponašanja 
pt. poznavanja svieta kao svjetla zviezda. 

To vam bijaše družtvo lovaca, medju kojimi se je 
Gustav po vražje morao dugočasiti preko pol dana; jer 
istom poslije podne vratio se on kući, sav umoren, bo¬ 
lan a što je najgore, sav izmučen dosjetkaranjem bez 
dosjetljivosti, i kojekakvimi nesgrapnimi doskočicami. 
Njegovi su drugovi dobro znali njegovu sudbinu i ne¬ 
volju, nu ipak scienili su hvale vriednim, da ga, čim je 
bilo zgode i prilike, bočnu pitajuć ga nahvalice po sto 
puti: koliko bere plaće, što je odgojitelj? Sjedi li sa 
ostalimi za stolom? itd. 

Gustav ozlovoljen timi pitanji odgovori im najzad 
dosta grubo: 

— Kako vidim, vam bi svim, gospodo, trebalo od¬ 
gojitelja. ali za nikakove novce ovoga svieta ne bih se 
ja odlučio te poduzeo vas obučavati. 

Na pola snujuć, na pola kiskajuć primise taj od¬ 
govor a s Gustavom bijahu svi nezadovoljni i gospodin 
Tryk, jer mu nije htio kao što ostali hvaliti njegovih 
dosjetaka i jer mu na svu nesreću nije nekoliko puti 
razumio njegove franceštine; i braća Mamurci, kojim je 
zabranila mamica, da se ne miešjgu sa kojekakvim sme¬ 
ćem; i gospodin Bonifacije, jer mu nije htio do kraja 
slušati pripovjesti o losu; i gospodin Vincentije, koga 
je sve nehotice braneć razdražio tim, što mu je nešto 
dvolična pripomenuo o novcih; i gospodin Trepša, jer 
mu je sunuo sa koljena hrticu upravo onda,, kada se 
ona namjestila na njih te se spremila dugi sanak sniti- 
Fran se vraćao pobjedonosno kući: ubio lisicu pa ju 
objesio na drvo, buduć da joj koža nije ništa vriedila, 
i digao dva zeca, koje su psi izjeli, a pri tom smijao 
se, samo što se nije razpao. 

— Sastat ćemo Gustave Maricu! reče mu Fran 
bližajuć se vratim te se zlobno nasmjehnu. Srce Gu- 
stavovo uze silno udarati, ali Marice ne sastadoše jošte- 

XVII. 

Marija. 

Ne pucnu ii bičem? Zar gosti? Ne, niesu gosti! 

— To je Marija! 

U Gustavu sve uzplamti i on podje sa ostalimi na 
hodnik; Fran se zlobivo smijaše i ne pusti ga s očiju. 

Iz daleka bilo vidjeti četveroprežnu kočiju, a u 
njoj veselo se razgovarale dvie gospoje, obje u kićenu 
odielu i u šeširih urešenih cviećem. Kočijaš opetova bi¬ 
čem pozdrav, a kočija dopiri pred hodnik. Gustav glednu 
i ne prepozna Marije. 

Da li je to ona? Marija iz djetinjih ljeta? Marija 
izpod procvale bazgovine? Ova je Marija zrela, zbiljna, 
liepa gospojica: blieda, liepa kao angjeo, urešena kao 
čudotvorni kip; ali iz njena lica izgleda tek hladna 
sjetnost, sva razboritost vremešne i razborite gospoje; 
nije u nje onoga čuvstva, one slobode, koje se je sje¬ 
ćao Gustav. 

Druga gospoja, kozičava, crna, visoka, skoči za 
njom iz kočije; popraviv si uvojke pozdravi se brže 
bolje sa svimi, dohvati iz kočije torbicu i košaricu pa 
udari brbljat (kao što vetrenjača melje, kadno navali 
bura) bez oduška, bez prestanka , ogledajuć se tek, 
da li ju slušaju, pa pljuckajuć oko sebe na zemlju, u zrak, 
na ljude, uze cmrkati trenac i nudjati ga u okolo. Ma¬ 
rija ne prepozna Gustava, nakloni mu se hladno i po¬ 
nosito pa se okrenu majci i zapita ju: 

— Tko je to? 

— To je Gustav! 

— Niesam ga prepoznala, odvrati Marija pa se 
malko porumeni; biednomu Gustavu samo da ne puče 
srce: zamjeti, da je zaboravljen, razabra to po držanju, 
osjeti to po pogledu. 

— A kako je gospodine Gustave? progovori Ma- 

rija, glasom sladkim ali leđnim. Davno li se već ne 
vidjesmo! 

— Davno 1 kao da se nikad ni ne vidjesmo! od¬ 
vrati sjetno Gustav. 

Marija ode, da se preobuče, a za njom gospoja 
Ostrovska i Fran. Gustav žalostan i strven hladnim 
njenim dočekom osta s roditelji na hodniku. Za koji 
čas poćuti on suze u očiju, uze šešir i podje u vrt i to 
upravo pod staru onu bazgo vinu! 

A u sobi Marijinoj stalo se živo razgovarati. Ma¬ 
rija si pred zrcalom popravljala uvojke i — zievala, 
ta cielu je noć plesala. Fran je sjedio na stolcu a go¬ 
spoja Ostrovska hodala je s burmuticom u ruci po sobi. 

— Zar niesi spoznala Gustava, reći će kroz smieh 
brat Marijin, ta to je bio prvi tvoj ljubovnik? 

— Ostavi me s mirom, odvrati mu ljutito sestra, 
u tvojih je očiju svatko mojim ljubovnikom! 

— A šta sve ne će izmisliti gospodin Fran, doda 
gospoja Ostrovska, samo da govori; a tko je to vidio, 
ta on je sestričić i siromašan- 

— Kao turski svetac! prihvati Fran. 

— Uza to turobna lica. 

— A kako se tebi, Marijo, svidja? zapita ju Fran, 
pa iznova u smieh. 

— Niesam ga motrila, odvrati brzo Marija. Vidim, 
da mi misliš njime dosadjivat; ali te molim, ostavi me u 
miru — jer inače ću majci kazati. 

— A šta će mi majka? Zar ne gospodjo Ostrovska? 

— Što ste rekao? 

— Je 1’ da je sivac uviek stariji od dorata? ope- 
tova Fran. 

— Šta? 

— Pitao sam, kako ste se zabavljala na godovno ? 

— E d&! odvrati gospoja Ostrovska prirodjenom 
joj hitrosti. Pomislite: sto gosti, sladoled, aventure, 

pera, briljanti, aventure, plesovi! I ja sam plesala — 
u kratko — aventure! 

— A tko je bio toli sretan, te je s vami plesao ? na¬ 
stavi peckavo Fran. — Kozičava i crna gospoja Ostrov- 
ska odgovori mu, pogledav ga kiselo: 

— Svi! 

— Valjda nije bilo dovoljno gospoja ? 

Gospoja se Ostrovska osovi, zvecnu Frana i stade 
mu se groziti kuckajuć ga prstom po nosu; zatim do¬ 
hvati iz torbaka nekakvi sladkiš — a bio je pun bur- 
muta — razlomi ga na dvoje, manju polovicu poda 
Franu te mu reče kroz smieh: 

— Ja gorko vraćam sladkim. 

— Jer gorko nebih ja ni primio, odvrati Fran. 
Ama gle! zaboravih, doda: ta iz vaših ruku sve je 
sladko! i uze se smijati, previjati i čavrljati kao u 
okladu sa nenadgovorivom gospojom Ostrovskom — sve 
dok si je Marija popravila uvojke i odielo. Najzad im 
kaže Marija, da će leći, jer da ja boli glava. Oni 
odoše a Marija ogledav se samo, pobježe sama u vrt i 
dopade kao nagonom tjerana upravo na isto mjesto, 
gdje no je Gustav žalostan i zamišljen sjedio kao i 
prije četiri godine. 


XVIII. 

Pjesmica. 

Nadjoše se, stadoše, pogledaše se i umukoše. Ona 
skide s vrata na vrpci viseću viticu majke Gustavove, 
a on s prsta prsten i vratiše ih jedno drugomu. 

— A naša ljubav? zapita po tiho Gustav. 

— Dječarija! odvrati Marija. 

— A naše prisege? 

— Ne sjećam se . .! 

— S Bogom! 

— Adieu! 

I nesta njene haljine u grmovlju a grlo njeno za¬ 
pjeva u daljini jurve pjesmicu, pjesmicu veselu, koju 
si je na odlazku zapjevala, veseleć se, što se je riešila 
i zadnjeg spomena, koji ju je vezao sa nekadanjim mi¬ 
ljenikom. 

Dugo su jošte odjekivale u njegovih ušiju rieči te 
pjesme a u srcu za uvieke ostadoše one: 

Leptiru dodji, sklanjaj svoje krilo; 

Zapregnut ću te! Nosi me visoko! 

Na zelen letmo i na cvieće milo, 

Kud želi srdce, kamo pregne oko, 

Prek neba, svieta krilo ti se vilo, 

Daleko nosi, nosi me visoko ! 

XIX. 

Sutra dan u jutru. 

Sutra dan u jutro polazio je Gustav, ma ne ko 
nekoć zaplakan, već blied, sjetan, u niemom očajanju. 
Oprostio se sa svimi: Gospojica Marija sjedjaše kod 
prozora i čupkaše veliku kitu biele bazgovine, te opet 
pjevaše o leptiru. Kola bila već pred hodnikom, tetka 
ga je blagoslovila zaželiv mu sretan put a pjesma o 
leptiru, svedjer istim grlom pjevana, razliegala se s pro¬ 
zora nad njegovom glavom. 

Uzdiže oči i zaželi ma jedan samo pogled za cieli 
život — nu i toga mu ne poda Marija, ta struk baz¬ 
govine bijaše toli mirisan, pa ona da ga pusti Gustavu 
za volju? Majka posla po nju da se oprosti s bratom. 

— Bolestna sam! odgovori slaniku i nastavi pjevat. 

Odveze se Gustav a na vratih sastadoše mu ku¬ 
kavna putna kola ukusnu kočiju sa inglezkimi vranci, 
n kočiji pristao mlad čovjek. 

I vidio je, kako se je Marija nagnula na prozor, 

kako ju je on pozdravio, kako mu je ona bacila u ko¬ 
čiju struk bazgovine, što no ga držala u ruci. 

Vidio je to i pošao dalje. 

xx 

0 Ijubovnih prisegah. 

Tuj mi je malko popostati te reći koju o pred¬ 
metu, kojega sve dosada niesu dovoljno razpravili — 
premda je od velike vriednosti — to jest, reći mi je 
koju o Ijubovnih prisegah, o njihovoj svetosti, vriedno¬ 
sti i trajnosti. S toga vas molim, da se koji časak po¬ 
topite, a ja vam zalažem svoju rieč, da ne ću mnogo o 
tom govoriti, jer znadem, da bi to moglo mojim čitao¬ 
cem uzkrisiti po koju neugodnu uspomenu. — 0 tih se 
prisegah u obće scieni, da su iste vriednosti s onimi, 
štono svaki dan izilaze iz ustiju ljudskih, bez ikakove 
svrhe i vriednosti; i odista pravo; jer u svih ljubov- 
nih prisegah nema ama ni zere zdrave pameti! Zar je 
moći komu priseći vjernost ili ljubav?! . . . Ona ulazi 
i izlazi iz srdca čovječjega na nepoznati nam način, rast 
joj je tek ponekle u ruci čovječjoj. Ona je vrst vrućice: 
postanak joj a isto tako i prestanak prouzrokuju vanj¬ 
ski uzroci. Zar je moći priseći, da ćemo, dok smo živi, 
biti u vrućici? Kad bi prisegao, da ćeš ljubiti, isto bi 
učinio što i pijan, koji bi prisegao, da se nikada neće 
iztriezniti: čim nestane uzroka, dodje ti trieznost, a 
da se i ne pita. Kad se dvoje djece zavoli od srca 
svim žarom svomu vieku prirodjenim, mogu si priseći, 
da će se ljubit, kako će dugo samo moći, al nikad da 
će se u vieke ljubiti; jer to je, kao što vidjesmo, puka 
bezsmislica. Isto je tako bezumno prisizati komu pošti¬ 
vanje; čim ga niesi zavriedio, izčezne. Vjernost jest 
nešto posve ina; čovjek mora da je vjeran ili bi barem 
morao biti vjeran, — dakle je moći priseći vjernost ali 

nikada vječnu ljubav i poštivanje. Medju onimi, što no 
pišu o ljubavi, veliko je to i nerazrešivo pitanje — kao 
i četvorenje kruga. Sve od kraljice Bianke pa do go¬ 
spojice Scuderi nema ništa stanovita te nitko jošte nije 
razriešio toga gordijskoga čvora. Šta je učiniti, ako je¬ 
dna strana ljubi, a druga zaboraviv prisege, prestane 
ljubiti? Naš će devetnaesti viek posve lahko na to od¬ 
govoriti: Pogazi li jedna stranka vjeru, to nije dužna 
ni druga stranka držati vjere, a ako je tvrdokorna srca, 
te se ne će s mjesta oprostiti prisege, slobodno joj je 
plakati nevjeru ljudsku — a to je oslada u tih gorkih 
časovih — i proklinjati sve što je pod suncem, pa se 
zalievati suzami, dok najzad vrieme, taj sveobći liek ) 
ne smrvi ili vrućice ili čovjeka. 

Zbilja da ne zaboravim. Filip, kralj Macedonski, 
(molim liepo, da mi oprosti, što ga iz groba izvlačim) 
rekao je veoma pametno, da se djeca igračkami a od¬ 
rasli ljudi prisegami zabavljaju. I odista to je prilično 
dobra igračka, škoda samo, što se tako često krši! 

Pokoj vječni Filipu Macedonskomu! 


XXI. 

I opet se vrati Gustav u grad, akoprem nije trpio 
gradova i one vreve, tjesnobe, buke, i onog zadušljivog 
zraka; nije trpio gradova, gdje no su ljudi samoljubni, 
žene bezstidne, gdje no djeca ostare prije mladosti, a 
mladež moralno umre prije no što dozrije, gdje no je 
pokvarenost u svem i svačem; gdje no se sve prodaje 
od tiela počam pa do duše! A1 šta da počme : pjesnik 
nije imao ni kutića na širokoj zemlji, gdje bi mogao 
spokojno snivat, nije imao stabla, o kom bi mogo reći: 
sjena je njegova moja, nije imao cvieta, koji bi mu 
cvao i mirisao — morao se dakle vratiti u grad, medju 
Židove, u stecište ljudi i blata, jer grad je onoga, koji 

mu plati; selo je ljuba vjerenica, a grad je bludnica, 
koja će svakog za novac primiti! 

Gustava morila tuga za Marijom, koje se je sve- 
djer spominjao, a nije mogao uskladiti davnih onih uspo¬ 
mena sa sadanjom njenom hladnosti. Ljubljaše onu ne¬ 
kadanju Mariju, koju si je zavjerio poljubcem, uz poj 
slavulja, pod cvatućom bazgo vinom; spram ove pristale 
i bliede Marije bijaše hladan. Žao mu bijaše one, al 
ona je umrla, one ne bijaše više na svietu; bijaše tek 
u njegovu srcu i nigdje je ne mogaše naći, nigdje, dh, 
ni u istom nebu! Ona Marija bijaše crvak, iz kojega 
se razvio i nikao leptir, a u tom leptiru ne bijaše ništa 
onih davnih crta, ne bijaše ništa nekadanjeg; pa ipak 
bijaše taj leptir nekadanji onaj crvak. I ljudi se mie- 
njaju ko što i leptiri! 

Ljubovni jadi Gustavovi morali se razbiti o još 
jadniju zbiljnu nevolju: morao je najzad latiti se rada, 
da uzmogne preživjeti. Mnijaše, da će posvetiv se pisa¬ 
nju, književnosti i pjesničtvu, imati i od toga komadić 
hljeba i već računaše, sirota, koliko će si moći pri- 
vriediti svojim svetim žarom i svojimi vatrenimi pjesnič- 
kimi misli. Priečilo ga jedino to, što bijaše mlad i ne¬ 
poznat; bijaše mu proći svu književničku kušnju, koja 
počima bezsmislenom kritikom mekanizma, a dočima po¬ 
bjedonosno papigastimi pohvalami kojekakve teladi. Stra¬ 
šna je to kušnja, koju ti je prolaziti u trapnji i mrtve- 
nju tiela i duše sve dotle, dok ti se ne javi na ustiju 
svjetine ime, pozdravljeno ili pljeskanjem ili zviždanjem. 

Gustav bi noćju u časovih zanosa radio za sebe i 
za svoju slavu, a danju za novac. Prevadjao bi novinar¬ 
ske članke, izpravljao bi rječnike, snosio bi najgnjusnije 
književne terete, samo da uzmogne živucati i posvetiti 
ma i dielak samo zavoljenomu radu. Nu domala uvidi, 
da se je uzalud nadao i slavi i novcu, da mu je i ta 
nada, ko što i ostale puki san. 

Pjesnik'i eviet. 0 

Napisav prvi svežčić pjesama, zaputi se jednoga 
jutra s pjesmami u knjižaru. 

— Šta je to? zapita ga knjižar, te si stade kreve¬ 
ljiti oduge bliede obraze, grizkajuć si usta i gladeć si 
crvene zaliske. 

— Pjesme! 

— A! Pjesme! odvrati knjižar i stade listati. Vi 
hoćete, da se to tiska? Je 1’ vašom nakladom? 

— Ne, ja bih to prodao. 

— Ja ne mogu biti nakladnikom, odvrati izvinju- 
juć se knjižar, tiskara mi je zapremljena rječnici i slov- 
nicami. Pjesama danas nitko ne čita, a još manje ih tko 
kupuje. 

Gustav već uze rukopis pod pazuho. 

— U ostalom, prihvati knjižar, ne biste li mi osta¬ 
vio, da pročitam. 

— Drage volje! 

Za nekoliko dana dodje si po rukopis. Knjižar mu 
se pokloni do zemlje, te mu vrati rukopis. 

— Oprostite, ja ne mogu preuzeti! 

— Zašto? 

— Imadem inih poslova! Nemojte se gospodine 
ljutiti, ali u istinu — molim oprostite. Istina Bog — 
napokon — mogao bi štogodj žrtvovati, ali prodja nam 
je tako slaba i nesjeguma, te bi vam nagrada bila mal 
ne nikakva. 

— Ma ipak, na primjer? zapita ga Gustav. 

— Nekoliko rubalja! odvrati. 

— Za dvogodišoji trud! uzkliknu pjesnik. 

— To se piše više za slavu, nego 1’ za novac, od¬ 
vrati knjižar, grizkajuć si usta. 

— Dobro dakle, reče Gustav, ali želim, da što 
ljepše i što brže izdadete. 

— Prye nego prodje godina dana! odvrati mlitavo 
knjižar; što se plaće tiče, to ćemo se o tom jošte po- 

razgovoriti! — izvolite mi gospodine ostaviti rukopis. 
U ostalom možete na ime plaće uzeti knjiga, izvrstnih 
rječnika — a ostalo vidjet ćemo, kad se dotiska. 

I već je pošao knjižar, da odnese rukopis u pi- 
sarnu, kad mu ga Gustav trgne iz ruku, nakloni mu 
se i ode pe prozboriv ni riečce. Isti se prizor opetovaše 
s malimi tek promjenami kod svih ortaka knjižarevih. 
Sad se-istom osvjedoči Gustav, da se velikimi potežko- 
ćami stiće jadna slava i još jadniji novci Knjižari, koji 
trgaju razumom, naukom, pjesništvom, kao što drugi 
trgovci solju i voskom, prosti su kramari: nema u njih 
duše, čuvstva ni obzira, te ne štuju uma, do onog, koji 
im novac donosi. Kao što ini trgovci imadu cienike za 
žito i drva, tako isto imadu ovi cienike za umne plodove. 

— Sada, piše ovaj onomu, poskočiše pjesme, ro¬ 
mani padoše, iječnici se plaćaju, školske je knjige zgodno 
tiskati itd. 

Neka umire Camoens u bolnici, neka se Chat- 
terton, ako ga je volja i sto puti otruje, neka Ho¬ 
mer prosjači, neka Chenier podje pod giiotinu, neka 
trune Tasso u tavnici — mare to ti cincari; oni će 
mirno živjet od njihova mozga, od njihove duše, od 
njihove vatre, a da neće osjetiti ni iskre zahvalnosti, 
ni mrve sućuti. Njim je najljepša ona knjiga, koja naj¬ 
bolje prolazi; pisac rječnika, pa kojekakvi kompilator — 
to im je skorup-veleumž, dašto, jer gecava djelca tako¬ 
vih radnika najviše prolaze. Ti su vam knjižari cincari 
i kramari i ništa više: ni jedan od njih ne razumije se 
u ono, što prodaje, a svaki si smatra dužnosti, da naj¬ 
više hvali najskuplja djela. Oslonit se na njej te mislit, 
da će oni podupirati umove i podpomagati ih, da se 
razviju, isto bi bilo, što držat, da će se ; trgovac trudit 
za težake polja: ta on dobije za novac gotova žita. 

Oni najbolje naplaćuju kritike 1 pohvale; svaki bo 

knjižar imade neprijatelja u kojem drugom knjižaru, 

s kojim se bori, gdje god ga sastane, — kao pauk 
s paukom, kao štuka sa štukom; svaki njih prima, 
plača, iznajmljuje na dan, na tjedan, na mjesec, na go¬ 
dinu po kojeg onih veleumk, štono se potucaju širom 
svieta, te traže službe. Takovi onda veleumi pišu knji- 
ž&rem oglase, kritike, rječnike, prevode romane, pje¬ 
sme, algebru, botaniku, geologiju, u kratko sve, što im 
se naloži — po rubalj dva i tri od arka, kako se već po¬ 
gode; takovi se late za nešto veću nagradu i enciklo¬ 
pedije, pa onda u zviezde kuju plodove svojega vele- 
umja i ostale priposlane članke, koje podpisuju sa A, 
B, C, D, E, F, G, H, itd. Sasvim dobro! Jer tko bi se i 
domislio, da pohvali takova umnika, kad ne bi on sam 
toga učinio, te tako doskočio zlu! 

Nakon mnogih takovih pokušaja baci Gustav one- 
moglom rukom rukopise na stol, te doviknu sam sebi: 
Za sebe ću pisati; bude li se prohtjelo svietu mojih 
djela, neka si ih sam uzme, ja mu ih lje ne ću sam na- 
rivavati i bacati mu ih pod oči. I bolje je tako, jer 
nije sramotno podati svietu svoju dušu i darove, al je 
dosta podlo prodavati se komad po komad. I to je blud- 
ničtvo. 


XXII. 

Starica. 

Osvjedočiv se dakle Gustav, da ni slave nije moći 
postići bez novaca, odluči najzad poći iznova na selo, 
te se latiti dosadna odgojiteljeva, koje je izjelo život 
mnogim darovitim Ijuđem, štono, preobterećeni odgoji¬ 
telj skimi poslovi, niesu imali dovoljno vremena za druge 
poslove. Nu jednoga jutra donese mu galonovani lakaj 
biljet od grotinje N. kojim ga moli, da bi s mježta do¬ 
šao k njoj. Ne pojmeć, šta bi to značilo i ne ljubeć i 
onako gospodja, Kaci biljet, obilježen krunom od devet 

jabuka na stolak, obuče se i podje prilično zlovoljan go¬ 
spoji grofinji. 

S mjesta bi pušten u dvoranu, a za koji čas dodje 
k njemu ona ista starica, kojoj je spasio život, kadno 
ju htjedoše pogaziti kola. Bijaše to ona ista, samo što 
ju godine još više prignuše; u ruci joj bijaše slušalo, 
a na ustnah posmieh. 

— Ipak te nadjoh, diete moje! kliknu starica, čim 
ga zapazila i stade ga na materinsku grlit. Bila sam ti 
odprije, a i sada dužna zahvalnost, spasio si mi kus 
života, komu je bilo pod starost sprovesti nekoliko ve¬ 
selijih dana! Gle! Bogata sam, dobila sam parnicu, što 
sam ju imala s djecom! 

— S djecom? viknu Gustav. 

— Dh, s rodjenimi kćerkami i sinovi, koji su mi 
pod suhe dane zavidjeti koru kruha! Ne platio im Višnji 
nikad toga! Sjedi, mlađjenče moj, i budi mi tuj, kao 
kod kuće! A jesi se ti molio momu zaštitniku? 

Gustav bijaše sav zažaren i smeten, a starica ve¬ 
sela sjede kraj njega, te ga umoli, da joj u kratko iz- 
pripovjeđi svoj život, svoj udes i svoje nade. 

Gustav joj stade, što je kraće mogao, pripoviedati 
na sluhalo. Starica je potresala glavom. 

— Poznala sam Vernerove, a i tvoje, blažene uspo¬ 
mene, roditelje tvoje poznala sam! Izgubili su imetak 
zakupi, tučom, požari, zlimi godinami. A ti si jedini 
od djece preostao? 

— Dk, jedini. 

— A tvoji te rodjaci zapustili? 

— Ja im toga ne zamjeravam; ljudem se čini, da 
najbolje rade onda, ako samo za se misle. 

— Istina, diete moje, takovih imade najviše, ali 
Bog je dobar. Dodji sutra u jutro k meni, srce moje, 
dodji, molim te dodji! dugo sam te tražila i iskala, jer 
me taj dug težko tišti. 

— Nikakav dug — to mi je bila dužnost 

— A moja je dužnost zahvalnom ti biti, odvrati 
starica. Dodji sutra u isto vrieme, dodji, srce moje. 

— Moj život, pomisli Gustav, počima bit sličan 
moralnoj pripoviesti Marmontelovoj. 

Čudna mi zapletaja! Eto sjegurne nagrade za čin, 
koji se ne da nagraditi, jer ne zaslužuje nagrade. Samo 
u pripoviedkah slobodno je moralistom — jer njibova 
pripoviedanja ne dokazuju isto tako ništa, ko što sve 
ono, što je iz glave izmišljeno — samo u pripoviedkah 
slobodno je djecu poticati nagradami na kriepost; u 
istinu je to, ko što i mnogo inog u svietu, puka bez- 
smislica. Čovjek mora biti kriepostan krieposti radi, a 
nipošto da bude nagradjen, jer bi inače to bila prosta 
prodaja: ja tebi ovo, ti meni ono — pa Bog i mir. Bude 
li me htjela starica nagraditi, mišljaše Gustav, to ja ne 
primim nagrade; jer prvo, što joj pritekoh u pomoć, ne 
zaslužuje toga, a drugo, što se od ljubavi čini, ljubavju 
se ima naplatiti. Dala mi je svoga zaštitnika — a to 
zar nije dovoljno? 

Sutra dan u jutro podje Gustav starici. Starica 
ga jurve sa pletivom u ruci očekivala; pred njom na 
stolu ležao bieli papir, a krupni nekakvi i rumeni go¬ 
spodin šetaše se gore dole po sobi. Prepozna ga Gustav 
— bijaše to onaj pravnik, koji ga je odgovarao od prav- 
ničtva. Pozdraviše se i sjedoše. Nakon kratka neznatna 
razgovora uze starica sa stola papir i poda ga Gustavu. 

— Moje diete, progovori starica, ti si mi jedini u 
mom životu pokazao, da ljudi čine gdjekad dobro od 
milostiva srca i da niesu svi pokvareni. Spasio si mi 
živpt; niesam ga ni onda cienila, a ni sad ga ne cienim, 
nu svakako spoznajem plemenitost tvog čina. Bog mi 
je dao bogatstvo — bez kog bi i onako proživjela — 
samo da ti uzmognem ma i mrvu duga izplatiti. 


Digitized by 


Google 



87 


Gustav ni ne zagleda u papir, već ga stavi na stol, 
poljubi staricu u ruku te joj reče polagano ove rieči: 

— Ono, što sam učinio, nije vriedno nagrade; što 
od ljubavi učinih, naplaćeno je ljubavju. Bila ta nagrada 
kakova mu drago, ja je ne mogu primiti. 

— Moraš ju primiti, dragi, prekide starica, ja pod 
stare dane ne trebam ničesa, a moja djeca imadu do¬ 
voljno svega. — Ja ću kod tebe stanovati. Uzmi, dragi 
moj, uzmi, jer inače srce bi me boljelo. Doznala sam, 
da si ubog, čestit, radin — uzmi dakle — ne bilo ti 
to od mene, već od Boga. 

Prekide ih pravnik, koji se upro u stol, te kimao 
glavom. 

— Bilo bi dječinski, reče ,Gustavu, kad ne biste 
primio tog dragovoljnog dara, koji će vas učinit slo¬ 
bodna i sretna dok ste živ. Ako vas možda kakovi ob¬ 
ziri suzdržavaju, to mi je dodati, da su djeca gospoje 
grofinje drage volje pristala na taj dar — ta i onako 
im nije izgubljena parnica ništa oduzela ili barem posve 
mali dio onoga, što su nepravdom uživala; vesele se 
dakle, što su se tom žrtvom riešila mnogo gorih poslje¬ 
dica, koje bi ih stigle, kad bi se odluka na puno izvršila. 

Dočim je tako pravnik govorio, oči gluhe starice 
bile su sad na njem, sad na Gustavu, htjela je starica 
vidjet, što ovaj govori, kako li se to onog dojmi. 

Napokon prihvati starica. 

— Ti moraš primiti! Ti ćeš primiti! Ti ćeš mimo 
živjeti, čitati ćeš i pisati, jerbo te to, kako sam čula, 
veseli. Imati ćeš zaselak — ta i onako ne voliš grada 
— a zaselak je pa krasnom mjestu. — Oženit ćeš se, 
pa ćeš mi barem zatvoriti oči, a možda ćeš me i pla¬ 
kati — ta djeca mi i onako ne će toga učiniti, akoprem 
sam im, Bog mi je svjedokom, samo dobro činila, a oni 
to meni najcrnjom naplaćuju nezahvalnošću. Bog im pro¬ 
stio — ja sam oprostila i zaboravila ljudske im slaboće! 

Gustav je oborio oči i šutio; srce mu draškala nada 
i on se stao nadati sreći, slavi i mirnomu seoskomu ži¬ 
votu, te se sve manje i manje ustručavao. Starica bila 
vesela, grlila ga i blagoslivljala, a pravnik mu se dukoko 
klanjao. I pričini se pjesniku ovaj sviet malko veselijim, 
nego 1’ što je bio koji čas prije, a sni njegovi, zasićeni 
istinom, dizahu se poput balona puna toplim plinom nebu 
pod oblake, te ljubeznim zagrljajem grijahu čitav sviet. 

Nu potankosti toga dara nije znao Gustav. Tek po 
doručku razavi pravnik papir i pročita spis, kojim mu 
se daruje na vječna vremena imanje Vasilkovo sa svimi 
pripađnostmi cum lasis, boriš, gais, dubravibus, 
silvis, pratiš, lugis, fluminibus, malendinis 
etc. etc. Složiv papir nadoda, da je to dobro kupio 
muž gospoje grofinje za 500.000 zl., da nema nikakova 
duga, da nije ništa založeno, ili zapisano, da nema ni¬ 
kakvih parba ni razmirica za medje, da je gospodarstvo 
znatno digao prijašnji vlastnik, da zakupnik plaća svojih 
30.000 zl., mjesto da je za čudo liepo, da ima vrt, dvor, 
u kratko da je svega, što si samo poželit možeš. Najzad 
doda, da izvoli primiti polovicu godišnjih dohodaka, štono 
bili a njega u pohrani. 

Gustav je bio u strašnoj neprilici: nije znao kako 
da se zahvali starici, koja je bila veselija od njega. 

— Čim izmine posljednja zakupna godina, reče mu 
starica, tad ćeš ti sam sjegumo preuzeti imanje, a do toga 
ćemo stanovati u gradu. 

— Kako izvolite! odvrati Gustav. 

— Kako hoćeš! odgovori starica. Mecjjutim najmi 
si stan blizu do mene ili ako te volja u toj kući, te se 
bar ponešto, diete moje, užij svoga imutka. Ti ljubiš 
knjige, znanosti, ja ću te upoznat sa svietom, morat ćeš 
se oženiti, da što, morat ćeš se oženit. Vi ćete onda 
kod mene stanovat, a ja ću se barem s vami veseliti. 

Za sada ostavi me na samu, imam jošte moliti, a ti 
ajde te se odpočini. 

Gustav izleti na ulicu, a svedj te misli, da snije 
tu naglu promjenu svoje sudbine. Pade mu na um Marija, 
ali sjetiv se, kako ga je hladno dočekala, obori glavu, 
uzdahnu i pomisli: Moja je Marija umrla! 

Iz tih ga misli probudi liečnik Adam. Znajuć, šta 
se je dogodilo — ta cieli je grad o tom govorio, uhvati 
ga i zagrli. — Čestitam ti, nagovori ga liečnik, veselo 
mu se podsmješkujuć. Smijao sam se, kad si spasio 
staricu, ma to te je usrećilo. Od sada ću držat, da nema 
boljega posla, nego što je hodat ulicami, te izbavljat 
ljude izpod konja. 

I tako navali i drugi i treći znanac, čestitajuć Gu¬ 
stavu, a svaki bi mu pogledao u oči, ne bi 1’ opazio 
promjene na njegovu licu; nu lice mu je bilo turobno, 
— sjećao se je Marije. 


XXIII. 

Osveta. 

Kad je Gustav izpripoviedao sav svoj život starici, 
nadalje kako ljubi Mariju, kako su ga posljednji put 
dočekali, a zatim ćud gospodina Vernera i nezgodu, 
koja ga je odagnala iz kuće, ustade starica sa kanapeta, 
oči joj sievnuše te viknu: 

— Sad ćeš ti k njim; uzet ćeš novu kočiju, kupit 
ćeš konje, obući ćeš se što ljepše možeš. . . 

— Čemu? zapita ju Gustav — ta ja ne ću Marije! 

— Ne ću je ni ja za tebe! odvrati starica, ali je 
treba, da ih ti sada malko poniziš, da poniziš one, koji 
su te toli oholo primili; treba da im pokažeš, da si bo¬ 
gatiji od njih, da ničesa ne trebaš; treba da povezeš 
darova, jer tim ljudem, kako mi se vidi, osim jedine 
gospoje Vemerove, moći je naplatiti darovi, a ne srcem! 
Ti ćeš k njim, da što, ti ćeš k njim! I to čim prije. 

I s mjesta zazvoni. Jedina joj bijaše misao, kako 
da ga odpremi onamo prije, nego što će oni saznati, 
da se je obogatio. U kući bijaše sve na nogft. 

— Sutra, odmah sutra moraš otići, govoraše sta¬ 
rica, zapoviedajuć služinčadi. Sve se pripremilo za pat, 
ona je sama izabrala livreju, konje, kočiju, plaćala i iz- 
plaćala, veseleć se toj maloj osveti i revnosti Gustava, 
komu je bivala dnevice naklonija. To je lahko protu¬ 
mačiti : žena, a sama samcata, zatravljena njegovom lju- 
bežljivosti, uslužnosti i ljubkom mu ćudi proplakala je 
od radosti, kad je govorila o njem, a danju i noćju mi¬ 
slila je tek o njem. Dnevice mu šiljaše darova, uresa, 
i inih sitnarija, a to mu bijaše dokazom, da se ga je 
udilj sjećala. A kad je nadošao čas, da ga osveti, cielom 
se dušom prihvati te osvete, te ga uresi i obsipa svim 
onim, što može vriediti u očiju onih ljudi, koji tek zlato 
i bogatstvo ciene i poštuju. 

— Ja ću te nestrpljivo izgledati, reče mu napokon 
na polazku, ne zadržavaj se predugo, premda znadem 
za sjegurno, da će te ovaj put zadržavati. 

Vrati mi se do skora, jer starost ne zna ni dana 
ni časa, a udilj se nada smrti! Željela bih, da mi za¬ 
tvoriš oči! 

Gustavu potekoše suze, kad je sjedao u kočiju. 

XXIV. 

Drugi posjet. 

— A ja u sobnoj halji! viknu gospodin Verner i 
skočiv sa kanapeta pobježe, da se preobuče: opazio je 
kroz prozor, kako je nova četvero-prežna kočija doštro- 
potala pred hodnik. 

— A tko je to? zapita gospoja Ostrovska. Nepo¬ 
znata kočija — bit će to koji strani gost! 

— Ne znam! promrmlja Marija, pa promatrajuć 

kočiju nasmija se u sebi i pomisli: Sjegumo je k meni 
došao! 

Gospoja Vernerova dade odmah skinuti navlake sa 
stolaca, obrisati prah i odnieti kaveni stolnjak. Lakaji 
odoše, da vide, tko je to nadošao. Gospodin Verner od- 
posla njih dvojicu, a oba se vratiše sa viešću: Gospodin 
Gustav! 

— Zar ste poludjeli — što li vam je ? viknu starac, 
namještujuć vlasulju. Gustav — u takovoj kočiji, sa ta- 
kovimi konji! Bukvani nijedni! 

Isti glas bijaše čuti u dvorani. To ne može biti! To 
ne može biti! — Marija, kojoj nije bila povoljna ota viest, 
tresijaše glavom i ogledaše se u zrcalo. Gospoja Ostrov- 
ska, skačuć po dvorani sa burmuticom u ruci, popitki- 
vaše, da li je to onaj isti, štono je nedavno bio ondje? 

— Ali to ne može biti! složiše se napokon svi za¬ 
jedno. — U taj par otvoriše se vrata, a Gustav ukusno 
odjeven, čvrstim korakom stupi u dvoranu. Gospodin 
Verner stajaše na pragu druge sobe: obukao novi frak 
i pripeo si lančić od dobnjaka. Čim je zapazio Gustava, 
gdje je unišao i zatvorio za sobom vrata, podje, da se 
preobuče. — Gospoja Vernerova, malko zabunjena, do¬ 
čeka ga ljubezno, Marija ga primi hladno, i da ga od¬ 
bije od sebe, ponekle prezirno, a gospoja Ostrovska iz- 
buljila oči, pa ga stala promatrati. Najzad dodje i go¬ 
spodin Verner, zaogrnut sobnom haljinom, pozdravi ga 
posve hladno i podje k prozoru, da vidi kočiju. 

— Krasne mi kočije! A čije je to Gustave? zapita 
ga gospodin Verner. 

— Moje! odvrati mu Gustav hladno. 

— Tvoje ? povika sav u čudu, te se strelimice od¬ 
vrati od prozora. 

— A odakle to tebi? Jesi P u igri dobio? 

— Ja nikada ne igram! odvrati Gustav. Ja sam to 
kupio. 

— Ali odakle ti novci? nastavi nestrpljivo gospodin 
Verner. 

— Tko imade takav imetak kao što ja, nije čudo, 
ako ima kočije i konje! 

Svi se stadoše još većma čuditi i zamukoše. 

— Ali odakle ti taj imutak? nastavit će Verner; 
ako si baštinio, to i mojoj ženi pripada polovica. — A 
moguće te si se. . . 

— Ne, nit sam ga baštinio, nit sam ga dobio po 
ženi, prekinu mu polagano Gustav, te pogleda Mariju, 
koja je takodjer izvalila na njega svoje velike oči. 

— Kako dakle? zapita ga gospodin Verner začu- 
djen, a gospoja Vernerova obradovana. 

— Nije ništa osobita, odvrati Gustav nehajno, ja 
ću već kašnje sve pripovjedit. Vi ćete mi striče dozvolit, 
da prenoćim ovdje. Verner stade zvoniti koliko je igda 
mogao. 

— A dakako, dakako, dragi Gustave, s konji u 
staju! I svi se uzbuniše, stadoše si šaptati i sažimati 
ramenima, sve im bijaše udilj tajnom; Gustav se medju- 
tim hladno sprehadjao po sobi a ni da bi pogledao Ma¬ 
rije. Izprvice si je Marija to željela, a sad ju je stalo 
to boljeti. Za čas i gospodin se Verner povrati, 

— A šta je to bilo? Kako je to bilo? nastavit će 
Verner. Pripovjedi nam Gustave, mi smo zvjedljivi. Meni 
je drago što si sretan — osobito drago. 

— Bijaše vam to tako, ođpoče najzad Gustav glasno 
i polagano. Spasio sam na ulici izpod konja ubogu ne¬ 
kakvu staricu — a ta vam starica bila grofinja N. 
Pošto je dobila parnicu, što ju imala s djecom, zapisa 
mi imanje Vasilkovo. 

— Vasilkovo! zavapi gospodin Verner, uhvativ se 
za vlasulju. Boga mi krasno pšeničište, potok, jezero! 
Sjegurnih 40.000 zl. ako se dobro gospodari! £! To 
si ti bogatiji od nas. — I osta zabezeknut. Marija ode 

iz sobe. Gospoja Ostrovska poče ga nudjat burmutom, 
gospoja Vernerova stade ga grliti, a gospodin Verner 
sažimajuć ramenima uze hodat po sobi pa pomišljat sam 
sobom: da sam ja to znao, poslao bih bio Frana onamo, 
da ja spasi. 

— A gdje je brat Frane ? zapitat će Gustav. 

— U lovu! odvrati majka. 

Sad se odpoče usrdno i živahno razgovarati i ta 
se pitalo, odgovaralo, pripoviedalo, smijalo cieli večer. 
U to eto Frana i njegovog lovačkog družtva. Već iz 
daleka bijaše ga čuti. Gospodin Verner bijaše sav kao 
Ha iglah; bojaše se, ne bi 1’ Fran hladnim svojim po¬ 
zdravom uvriedio bogataša. — Jer, mišljaše Verner, tko 
znade? On je blied, suhonjast moguće te umre, a ne 

ostavi djece, mi smo mu najbliži rodjaci.tko 

zna?! ... I tako je taj samoljub smjerao na svoju 
korist, te snovao, kako bi mu se prilizao, kako bi ga 
naveo, da mu nadoknadi ono, što je zanj potrošio itd. 
Radio je taj samoljub poput svih onih, koji se umiju 
samo onda veseliti tudjoj sreći, kad im je tudja sreća 
na korist i probit. 

Fran ne bijaše sam: uzanj se priliepiše braća Ma- 
murci, gospodin Bonifacije i gospodin Trepša. Otvoriše 
vrata i banuše u dvoranu. Svaki ortaku nosaše po 
jednog zeca. 

— A da, to mi je lov! zavrišti Fran, stupiv u sobu. 
Naši su se hrtovi izvrstno držali: u tri sata tri zeca. 

— A moja hrtica, prihvati gospodin Trepša, bila 
vam je uviek prva, svi ostali zaostajali za njom. 

— A šta je to zec!! ozva se gospodin Bonifacije, 
los, to vam je zvjere. Godine 1812 — bijaše to u 
jesen. . . . 

— Ubio si losa! prekide mu Fran. Mi to dobro 
znamo. Stadoše se pozdravljati. Braća se Mamurci na- 
kloniše i to kao po taktu oba zajedno i posve jednako 

— kao dvie lutke, kojimi kreće jedno pero; zatim sje¬ 
doše jedan do drugoga, nategnuše se kao dvie strune 
i utihnuše; nasmjehnuli bi se, i to kao po dogovoru — 
samo gospoji Ostrovskoj, koja se je odlučila, da ih po¬ 
zabavi. 

Otac uze, a da nitko ni opazio nije, Frana na samo. 

— Zašto se ne pozdraviš s Gustavom? šapnu mu 
na uho. Ta Gustav je tuj. Slučaj htjede te on bogat, 
imade pol milijuna imetka. Budi ljubezan spram njega. 

— Zar se je oženio? 

— A dk, kašnje ću ti kazat. Ajde, ajde, pozdravi ga 

— ali srdačno! Nije Franu svraka mozga popila: po¬ 
skočio on, pa kako je uhvatio grlit brata, mal da ga nije 
udušio. 

— Ah kako sam sretan, što te vidim! Jesi 1’ u 
zdravlju ? Čini mi se, te si se podkožio? Zdrav si vidjeti! 
Sjedi! Molim te, sjedi! 

Svi su već posjedali i gledali začudjeni ovu dvojicu. 
U to će gospodiu Bonifacije iztiha Trepši: 

— Nije T to onaj goliš, što je bio snami ulovu? 

— Dašto, onaj isti goliš, koji mi je hrticu sunuo 
sa svojih koljena; mora da je luda! odvrati gospodin 
Trepša. 

— Milijunar! prekide im iztiha gospoja Ostrovska, 
bližajuć se toj dvojici. Zar ne znate? Ah, to vam je 
arabska zgoda! Prava bajka! Spasio vam izpod konji 
na ulici nekakovu grofinju, a ta vam mu darovala silno 
blago. Ah! Aventure! Tko bi se bio tomu nadao! 

— Dakle njemu? zapita gospodin Trepša. 

— Da, njemu! 

— Aha, razumijem! odgovori gospodin Bonifacije, 
on je valjda — i kininu glavom, hoteć time pokazati 
gospodinu Trepši, odakle njemu toliko bogatstvo. 

— Ah! Prosti bože! prekinu gospoja Ostrovska. 

Vi ste gospodo odmah gotovi izmisliti kakovu nepodob- 
štinu. Ta to vam je sedamdesetgodišnja starica. 

— Imade takovih slučajeva, odvrati gospodin Boni- 
facije, a i sam znadem zgodnu pripovjedčicu. . . 

— Mani se toga! presieče mu nestrpljivo Trepša, 
bit će bolje, te mu ponudimo partiju vista. Možemo ga 
oguliti. Najzad ćemo farao — vruće se gvoždje kuje. I 
s mjesta razpečati igru karata i po običaju poda Gustavu 
četiri karte, da bira. 

— Ja se nikada ne igram karte, reče mu Gustav, 
dugotrajno me je ubožtvo naučilo štedljivosti — za onda 
niesam imao čim da igram, a sada ne umijem. 

— Ali to je lahko, navali gospodin Trepša. Družtvu 
za volju! Izvolite možda drugu koju igru — naši vaši 
— to je veoma lahko, a večeri su već duge! 

— U ovoj kući, odvrati Gustav kroz smieh, bit će 
mi doista veoma kratke. Napastnik zbilja uzmače, ali 
ipak nadajuć se, da će se Gustav najzad prikupiti, položi 
malu banku — nu i ovaj put se ljuto prevari. Gustavu 
bijaše sada najsmješnije, kako je nedavno u istoj kući 
od istih ljudi pogrdjen i zaboravljen sjedio u kutu, a 
sada — sve se duboko klanja, ne njemu, već zlatu, koje 
mu je pripalo! O ljudi! pomisli Gustav, o lude! Ubogim 
dakle mora čovjek postat, hoće li mu se upoznati vašu 
podlost i vaše kukavne osnove, štono se kriju pod 
hladnom i prividnom vašom Ijubeznosti! Ma ne ćete me 
prevariti, znadem, koliko vam je vjerovati! 

Kad je bilo k večeri, dodje i Marija u dvoranu, nu 
veoma zlovoljna. Tužila se, da ju glava boli i nije htjela 
udarati u glasovir. Podhvatljivi bi ju Fran udilj bližao 
Gustavu t pa se zatim pošaljivao s jednim i drugim. Otac, 
koji si je sada od sveg srca želio, da mu bude Gustav 
zetom, dozivao bi im u pamet djetinje dane, ali oni bi¬ 
jahu hladni — ta već ih ništa nije vezalo. Najzad, 
tobož slučajno, ostaviše ih same kod glasovira. Marija 

je gledala na prozor, a Gustav po dvorani — kad al 
iznenada probude ga iz sanja njegovih tihi zvukovi gla¬ 
sovira, bijahu to zvukovi stare one pjesmice: 

O moj andjelče, ajdmo sudruženi 
Životom, svietom, radošću i jadom 
Ko bršljan, što na hrastu se zeleni 
I goji stablo mekog lišća hladom! 

Ko suze dvije, ko dva uzdisaja. 

Sve zajedno do žića, svieta kraja! 

Ti sa mnom viek, ja s tobom svako doba 
Na svietu, na nebu i usred groba! 

0 moj andjelče ajdmo sudruženi 

Kroz viek bez cilja, zemljom leđnom, tamnom, 

Kroz bure lieta, vihrom od jeseni, 

O prijatelju duše podji sa mnom. 

Ko suze dvije, ko dva uzdisaja 
Sve zajedno do žića, svieta kraja! 

Ti sa mnom viek, ja s tobom svako doba 
Na svietu, na nebu i usried groba. 

I sve tiše i tiše i pjesma se izgubi, a završi ju 
uzdah Marijin. Gustav se prenese u prošlost, podiže 
se sa suzom u oku u krajeve sanja i tuj opazi prvi 
svoj cjelov i nekadanju svoju Mariju. — On ju tek po¬ 
gleda i san se razbi — ne bijaše to Marija izpod cva- 
tuće bazgovine! Približi se glasoviru i zaigra za od¬ 
govor potiho jednom rukom onu drugu veselu pjesmu: 

Leptiru dodji, sklanjaj svoje krilo, 

Zapregnut ću te! Nosi me visoko! 

Na zelen letmo i na cvieće milo, 

Kud srdce želi, kamo pregne oko; 

Prek neba, svieta krilo ti se vilo, 

Daleko nosi, nosi me visoko. 

Čim je udario u glasovir, Marija se trže, pogleda 
ga i odstupi od glasovira. Razumjela je ona dobro tajni 
taj razgovor — podje k prozoru i zaroni u misli. 

Sad se je u ženskom srcu probudila prezrena ljubav. 
Kad je čeznuo za njom, nije je bilo — a sada, kad ju 
je odvrgao, razgori se pod ohladnjelim pepelom. — Ne 
dopuštam, ne ću da vjerujem, bojim se zaključiti, da je 
podla želja zlata bud preokrenula srcem, bud upriličila 
čuvstva Marijina, ako uploške nije imala čuvstava. Po¬ 
našanju njezinu mogao je biti uzrok u onoj, ženskoj na¬ 
ravi prirodjenoj oprečitosti, a težko je dašto poreći, 
akoprem je neugodno takodjer priznati, da se često 
vanjština tajnom nekom i magnetičnom silom dojimlje 
čuvstava ote naravi. Svršivši taj glasbeni razgovor, razi- 
djoše se, a ne bijahu baš tako hladni: malko su se 
srdili, a još više željeli, da se pomire. — Znao je Gustav 
budeća se čuvstva Marijina, te malo po malo i on stade 
u njoj nazirati sličnost, pače istovjetnost sa onom neka¬ 
danjom svojom Marijom. Trebalo je jadniku drugog 
mladjahnog srca, koje bi kucanjem i čuvstvi umjelo odgo¬ 
varati njegovu srcu. 

— A šta je to, da si ti spram Marije tako hladan? 
upita ga Fran iztiha. — Zar se srdite? 

— Nipošto ne, odvrati Gustav, ta mogao si opaziti, 
da je tako bilo takodjer prvi put, kad sam bio ovdje. 

Fran se ujede za usta. Gostovi se igrahu karte. 

— Ti ne igraš? zapita Gustava gospodin Verner. 

— Nikada! 

— Sasvim dobro! Mogao bi zlo proći. Često znadem 
reći Franu, da nema gorega od karata! 

Gustav se nasmješi, jer je dobro znao, da će sve, 
što učini, biti najbolje. On htjede ostati na samu, ali 
mu ne dadoše ni časka, da se odmori: svi ga redom 
sletiše, a on se podsmievaše tim samoljubnim ulizicam. 
Isti gospodin Trepša govoraše s njim o lovu, pače i 

gospodin Bonifacije pripoviedaše ma nekoliko puti, kako 
je g. 1812. ubio losa, dh, i braća Mamurci mu se na- 
klanjahu i nasmiehivahu, napokon i ista gospoja Ostrovska 
brbljaše sveudilj o aventurah, nudjaše ga burmutom, i pri¬ 
poviedaše ma riedkom uztrajnosti i neobičnom obširnosti 
sve moguće zgode one okolice. I ta ga nesretnica htjede 
namamiti na svoj ljepak, ako ne upravo svojim licem, 
na koje se nije mogla osloniti ni u tmini, a to barenf 
svojom domišljatošću. 

Tek oko po noći dalo mu počinka, a kakovu mu 
Fran htjede najzad učiniti uslugu — toga vam neću da 
kažem, ta znadem, da ćete sami to pogoditi. 


XXV. 

Sutra u jutro, rano, jako rano nadjoše se Marija 
i Gustav na klupi kod kestena, pod bazgom, koji je bio 
odcvao kao i njihova srca. Nadjoše se, akoprem si niesu 
urekli, da će se ondje naći; ta u takovih, koji misle 
jedno na drugoga, bilo da su se ljubili, bilo da se ljube, 
kao da je jedna duša, koja njimi upravlja: oni znadu 
svoje misli, želje su im jednake, pače i ćudi im se u 
toj ljubovnoj vručici približuju. Takovu žrtvu svog vla¬ 
stitog sobstva može učinit tek podlost i ljubav. I do¬ 
ista nije čudo, jer podlost je Protej, koji se svedjer 
mienja, a ljubav, promotriš li ju i s metafizične i s ma¬ 
terijalne, nije ino van velika tajinstvenost udruženja 
duše i tiela. 

— Krasna li jutra! odpoče Gustav. 

— Prekrasno! odvrati Marija. Gledahu po nebu i 
mučahu. Težko bijaše doći do razgovora, činjaše im se, 
da ih nešto tudji. 

— Ah! koliko zaboravljenih spomena počiva na 
tom mjestu! odazva se iznovice Gustav. Marija po- 
rumeni. 

— Dakako, iz djetinjih ljeta! 

— Mi ostarjesmo, nastavi Gustav trpko, one nas 
ne mogu zanimati. Ali ja, akoprem je od onog vremena 
protekla mnoga jur godina, za nekadanje uspomene i 
nekadanje prijatelje niesam ostario. 

— Ni ja ne, prihvati iztiha Marija. 

— Oprosti — govoriš li iskreno? Prije nekoliko 
tjedana niesi se ničesa spominjala! 

— Zapovjedili su mi zaboraviti! 

— Zapovjedili? A gdje je taj silnik, koji bi zapo¬ 
vjedio srcu, da zaboravi, a srce — žensko srce — da 
bi ga poslušalo? 

— Srcu nikada, odvrati Marija, al ustima. Pjesniku 
se smuči, te prekrsti i obori glavu. — Sve bih dao, samo 
da se vrati ono doba, ona večer, ono jutro. Marija uz¬ 
dahnu. Nu prošlost se ne vraća, nastavi po tiho Gustav, 
ona je Marija umrla, ona je ljubav umrla, onih se dje¬ 
tinjih prisega ne sjećamo. Sve nam je zaboraviti! 

— Zaboravit, dašto, zaboravit, opetova kroz smieh 
Marija. Ti si jur zaboravio. 

— Želio bih! 

— To je dosta 1 . 

— Jer gdje da nadjem onu Mariju? 

— Ima ih dosta po svietu! odvrati ljutito djevojka, 
te se odvrati od njega. S Bogom! 

— S Bogom! — Stadoše jošte jednom, pa se po¬ 
gledaše. Mišljahu da će obnoviti onaj cjelov, ali ga ne 
obnoviše, već se razidoše: on žalostan, ona gnjevna. 


XXVI. 

Ostali dio dana sprovede u lovu, kojemu se nikako 

n|je mogao oteti. Usred lova dopade glasnik sa viešću, 

da je gospoja grofinja oboljela. Gustav, sav uzrujan, 
sjede s mjesta u kola i poleti kao striela natrag kući. 

Kad je prispio kući, nadje u dvorani odar: na odru 
bila mrtva starica; oko odra zapaljene žute svieće, po¬ 
povi 1 čitavo jato gavranova, koji prate smrt. Starica 
je dan prije umrla. 

DRUGI DIO. 


i. 

Duša se bori 8 tielom. 

(justav se zavi u crno i ode na selo. Pošto mu se i 
taj posljednji vez razkinuo, oćuti, da je sam samcat na 
ovom svietu, sam samcat, ta ni ljubovce nije imao, a 
zar se je mogao osloniti na one, koje privlači zlato, kao 
što privlači jantar slamke i sitnu pilovinu? Muhe pa¬ 
daju na med, gavranovi na strvinu, a podliši na boga¬ 
taše, da uzmognu od njih živjeti. Ovakovi mu drugovi 
bijahu dosadni i nesnosni, a oni, štono bili ravni Gustavu, 
gledahu njegovu namjernu sreću priekim okom, te mu 
se uklanjahu. I tako se primjeri, te oni, koje sije on želio, 
ne htijahu njega, a one, koji su mu se narivavali, od¬ 
bacivaše. 

Gustav se zatvori poput pustinjaka u kuću, ogradi 
se knjigami, te stade raditi, učiti i pisati: ne htjede dati 
mira glavi, da mu se ne javi prazno srce. Uzalud mu 
je duša uranjala u Lethe nauka — tielo ga je vuklo 
u sviet. Borio se protiva — opirao mu se a i opro 
tielu, ma tek za čas! 

Nema zanimivijeg, motreć tečaj uzroka i poslje- 
đaka, van što je vječito ono i zamjenito djelovanje duše 
i tiela u čovjeku. To je najjasnijim dokazom, da su u 
tom stvorenju dva principa, akoprem i to pobijaju! To 
nam pokazuje nadalje snošaj obih sila; to je napokon 

uzrokom, te nam je često život tek dugotrajna i nesnosna 
borba. Duša i tielo, ta dva principa protivna su si, kao 
vatra i voda, a ipak su tako uzko i tako nerazriešivo 
spojena, da jedno bez drugoga ne može na ovom svietu 
obstojati. Zemlja, kojoj pripada tielo, može pripovjedit 
čovjeku, što će biti od njegove zemaljske lupine, kad 
mu iz nje izpadne duša, ali tko će nam kazati, što će 
biti od duše, bila ona pobjednica ili pobjedjenica, bila 
ona čista ili teža od kala, u kojem se je valjala, što 
će biti od nje, kad se jednom otme i oslobodi ovih 
okova? 

Tko vjeruje u dušu, mora takodjer vjerovati, da je 
neumrla, ta i tielo je neumrlo (jer čestice se njegove 
razlete, te su sad ovo, sad ono, ali ne poginu) a duša 
da pogine? To nije moguće! 

Pojavi duše ulivene u tielo, pa njezina borba pro- 
tiva tiesne posude, u kojoj se burka, iz koje se poti¬ 
skuje, najljepšim su predmetom i najvrednijim, da ga 
čovjek opaža i promatra. — U djetinstvu nema duše, 
nema tiela; tielo je nerazvito, a sjetila se niesu domogla 
djelatnosti — tomu se dovinu tek godinami. Djetinstvo 
je najsretniji viek, što ga dožive čovjek, jer diete ni 
ne sluti smrti; djetinstvo nema borbe. Kao bratac sa 
sestricom počiva zajedno duša sa tielom u istoj kolievci: 
sretni su jedno s drugim, ne poznaju jedno drugoga, 
ne boje se jedno drugoga. Istom onda upozna čovjek 
nebeskoga otca, kadno poput Herkula zadavi prvu zmiju, 
koja mu se ovije oko vrata. Tek u mladosti, kadno se 
četimice nove misli, nova čuvstva i novi život obaraju 
na čovjeka, dolazi i ta borba, da mu svojimi posljedci 
naznači daljnu stazu. Ako odgoj ne pokaže u čovjeku 
duše, pa ako tielo nadjača, to nema borbe: čovjek po¬ 
stane govedčetom, trbuh gospodarem, stol žrtvenikom, 
vino ambrozijom, krasna žena (i ništa van krasna) ciljem 
želja mladenačkih, a novcem dneva staračkih; sebičnost 

postane mu vjerom, a on sam sebi božanstvom. Nasuprot 
pako, ako je duša jača, a tielo slabije, ako duša znade 
svoju vriednost, svoju potištenost i svoje robstvo, ako 
ćuti, da joj se je oteti tomu jarmu — to se odpočima borba 
za život i za smrt, i nema mira, dok ne padne jedan pro¬ 
tivnik drugomu pred noge. Tko da nariše sve epoke, sve 
promjene, sva lica i naličja i sve pojedine crtice toga boja! 
Duša se oslanja na svoju nebesku uzvišenost, na nebeske 
razkoši, na svoj zanos i na svoje obmane, a zar se tielo 
ne može ničim tomu oprieti? I te kako! Kada ti duša 
snivajuć o svom miljenku izleti iz tiela, kada ti plato- 
nička ljubav zasine u djevičanskom srcu — tielo ti za- 
stupi stazu ženami krasnimi poput angjela, vrućimi poput 
žive vatre i razkošnimi, ali tek tielom razkošnimi — 
jer u tih žena nema duše! 

Čistomu cjelovu, kojim pozdravljamo ne usta mi¬ 
ljenice, već povjetarce, posvećeno njenim duhom, opire 
se tielo, maštajuć nam dragostivo dugotrajne zagrljaje, 
duge noći, koje ne znadu dana, ljubakanja, kojim nije 
ni kraja ni konca! Ono se trudi, da nam se božanstveni 
uzhit prve, čiste ljubavi razbije o grudi onih njegovih 
božica, koje dušu — robinjicu požuda — prikivaju na 
tielo, te joj zapoviedaju, da tek one slasti ćuti, koje joj 
podaje tielo. 

Ta je borba izprva strašna i opasna. Ljubovnik, 
koji zanosito pozdravlja iz daleka pogledom ljubimicu 
duše svoje, čistu svoju božicu, često pada pred tielom, 
štono mu tu istu ljubimicu pokazuje u njegovom zagr¬ 
ljaju, na njegovih grudih; nu te se dvie ljubavi tako 
lasno sliju, da postane borba najzad ne znatnom: tako 
prelazi platonička ljubav u materijalnu, zvjerinsku, koja 
živi tek o jednom trenu zasićenja. Malo po malo i za¬ 
travljena se duša poništi, te počima, ne mareć za poni¬ 
štenje, moljakati u tiela slasti, jer ona hoće, ona žudi, 
ona gine za razkošmi. Ona leti za njimi kao muha bez 

glave — ona ih mora imati! Najzad se je domogla te 
nasitila razkoši i već žali, što je upoznala te razkoši, 
jer o tielo se razbijaju snovi duše i idealna ljubav — 
dražestnija od ikoje ljubavi ovog svieta — razpline se 
i izčezne na uviek. 

Mnogo su strašniji pojavi te borbe u onih, koji su, 
osjećajuć moćnije u sebi dušu, prošli oto prvo razdoblje 
poništenja pa se zasićeni iznovice digli i umom i srcem, 
te se podali duševnomu radu; takovi, vraćajuć milo za 
drago, nastoje ukrotiti pobjedonosno svoje tielo onimi 
razkošmi, koje im duša podaje. — Nauka hoće da se 
odrekneš i tiela i njegovih slasti; poćmeš li živjeti ži¬ 
votom duševnim, to ti se je na tom krstu, kojim sam 
sebe krstiš, odreći svake tjelesne slasti i svake sreće 
do one, koju ti podaje duša iz svog bivstva. Radljivi 
život učenjaka, pjesnika, mudraca, tražnika, uploške onih, 
koji umiju cienit vrieme, te koji uvidjaju, da je od nužde, 
da realizuju vrieme čini — život takovih ljudi dugo¬ 
trajnom je i neprekidnom borbom. Bio mlad ili star, 
ako se on zakopa medju knjige, valja da umije i jutrom 
i večerom i danju i noćju, suzbijati napasti, jer obhrvaju 
li ga one jednom, to su ga za uviek odvratile od rada. 
Kada se mozgovna vlakanca najjače nategnu, kada se 
stanu križati struje misli, štono struje u glavu ili iz 
glave — ustane tielo, da im zagradi i suzdrži tiek. Čas 
te nešto zaboli, čas pako zasvrbi; čas te uhvati krč, 
čas pako glad, žedja, vrućina, zima: sve to nava¬ 
ljuje na te. Ako si sve to sretno suzbio — eto ti 
novih napasti. Krasan dan, krasno zapadajuće sunašce, 
ugodno i miomirisno povjetarce, štono ti dopire u sobicu, 
vreva svjetine, štono hrli za inim razkošjem, veseli 
razgovori, vragoljaste pjesmice, ženska lica, krasne grudi 
djevojačke, uzdasi iz daleka, pogledi sa prozora, štono 
je sučelice tvomu — sve ti to vabi tielo i odvraća dušu 
od rada. 

— Izpred prozora, izpred tvojih očiju hrle ukusno 
odjevene gospoje na ples, u kazalište, na pir; a ti mi 
ga tuj sjediš sam samcat, šapće tielo, ti nećeš ćuti 
glasbe, ti ne ćeš grlit gospoja na plesu, ti ne ćeš uhva¬ 
titi putem ni jednog vatrenog pogleda, ti se ne ćeš 
užiti balzamova daha. Presjedit ćeš večer i noć uz za- 
prašenu hrpu knjiga! Hajde! Hajde! 

— Gle! Prolaze muškarci, braća tvoja, na časti, 
na vesele i puste razgovore, da se porazgovore kraj 
tople peći, uz čašu vinca, sa ljubkom, razkošnom kakovom 
Laurom, koja se ne brani od zagrljaja, koja ti sama 
leti u naručje! A ti tuj sam samcat ? 

— Gle! Vidiš li one razsvietljene prozore? Ondje 
se smiju i zabavljaju, a ti tuj sjediš! Vidiš li onaj 
vrt? Gle! koliko je ondje ženskih šešira! Gle! kako im 
lahor raznaša pouzdane razgovore! Ondje te netko iz- 
čekuje, izgleda i čezne za tobom — a ti tuj sjediš? 

Sve ti to podbacuje tielo, a tisuće inih napasti viju 
kolo oko tebe, ne bi li ti iztrgle pero, razderali papir, 
odbacile knjige, smrvile i pomrsile misli. — Gdjekad 
izdaleka čuveni kus razgovora, ili srebrozvučni glasak 
ženski, ili pusti smteh ili ina šta svjetskog dopre u uho, 
udari u srce pustinjakovo, te mu zadrži pero i za koji 
časak odbaci knjigu. — Ta su razkošja moćnija, zbiljnija, 
buduć da su obćenija. Duša se koleba, a tielo joj neda 
ni odahnuti, već ju novimi dokazi vuče na svoju stranu. 
U to, ako si pobjedjen, turneš nogom hrpu knjiga, iz- 
režeš svoje rukopise za zavojke, izliješ, crnilo kroz prozor, 
baciš pero na smetište, a svoje misli u kut sobice, pa 
se obučeš i podješ, da se zabaviš, nasmiješ, al ne za 
dugo! Izprvice omamljen, u brzo ćeš požaliti tišinu sa¬ 
motne si komorice, požalit ćeš knjige i rad; to ti ostavlja 
korist i sladko spominjanje, a ugodnosti svjetovne osta¬ 
vljaju ti nujnost i taložinu: kad si utrnuo plesovni svie- 
tionik, preostane ti pusti dim. 

Ako niesi medjutim jošte podlegao niti ženskomu 
glasu, niti zaraznomu primjeru pustih si prijatelja, niti 
hladnomu zvjerskomu podsmjehu ljudi, koji niesu nikada 
niti ćutili u sebi duše, ako sveudilj jošter niesi pao, do¬ 
meti će ti tielo knjigu sgoda izkušanih, knjigu svojih 
istina te će ti reći: 

— A šta će biti od tvog rada? Zar si voljan mnogo 
znati? Zar će tvoje znanje poći s tobom u grob? Ti 
ćeš umrieti, a da ne ćeš ni znati, šta je život — ti ćeš 
umrieti a s tobom sve! 

— A ime? 

— Tvoje ime? Ta to niesi ti! Ono je tobom, dok si 
na životu; ono je poput ruha u kojem hodiš: ono hodi, 
miče se, žive, ono je tobom, dok ga niesi odbacio. Tvoje 
ime — to je ruho! Moguće, te će ono sjajit — al šta 
je tebi od toga, kad ti propadneš? Zar je vriedno ni¬ 
čemu posvetiti toliko truda? Zar je vriedno žrtvovati 
toliko vremena ruhu? Kad si ga izprekrpao, ne preostane 
ti vremena, da ga nosiš! 

— Ali, odgovara duša, sa čovjekom ginu sve raz- 
koši, a i tvoje. Kad ih je nestalo, ostanu ti samo uspo¬ 
mene, a nestati ih mora! Šta će meni po smrti tvoje 
razkoši ? 

— Zar ti ništom držiš, sadašnjost, govori tielo, u 
kojoj bi mogao u istinu uživati ? Zar voliš krpariti raz- 
drpano si ruho, nego li se zbiljimice nasladjivati pravim 
razkošjem? Najzad, ako sve žrtvuješ tek imenu i slavi, 
to si sebičnjak. Odričeš se tiela, a ipak činiš sve onako 
kako ono čini i slušaš njegove zapovjedi. Osim toga si 
ti glupak, jer ime svakako propada, a i brzo propada. 
Ti posvećuješ tomu ruhu svoj život, a budući će vjekovi 
pogledati to ruho i njegov kroj, nasmijati će mu se, pa 
će ga bacit u blato ili će ga, potražujuć mu šav, raz- 
derati. — Tako ti govori tielo; smije se tvomu maru, 
ne bi 1’ te od njeg odvratilo; ogovara ti ciljeve, ne bi li 

te od njih odvratilo; prikazuje ti budućnost bezdnom 
sadašnjosti, koja te prezirice odbacuje; pokazuje ti, da 
će nauka, za koju ti živeš, biti od slabe koristi po sviet, 
da neće budući naučnici, gazeć tvoje kosti i stinjelu ti 
krv, htjeti priznat, da ib je podigla junačka žrtva tvoga 
.života, da su se odhranili tvojimi kostmi, tvojom krvi 
i tvojim mozgom. Pokazat će ti tielo onu budućnost, od 
koje izgledaš nagradu, a sviet će ti pokazati sudce u 
onih, koji te neće razumjeti, koji će razderati tvoje 
ruho, da si uzmognu svoje skrpati, koji će scieniti, da 
su mnogo učinili, što su ti dva tri puta spomenuli ime. 
Pokazat će ti, da su oni ljudi, od kojih ti Očekuješ 
slavu, stvorovi osrednje ruke, da su papige bez misli, 
da su zvjerad bez duše, a kamenovi bez srca. 

Kad bi ti lično i iz bliza vidio i upoznao svakoga, 
štono će pronositi tvoje ime, ne bi hajao njihova mnienja. 
Tielo će ti pokazati, šta je slava. Slava!! Koji desetak, 
koja stotina, koja hiljada, koji milijun papigastih ustiju 
opetovat će ti za neko vrieme tvoje ime (kad se jednomu 
kihne, moraju svi redomice kihati); koji desetak, koja 
stotina, koja hiljada, možda i koji milijun tvojih imena 
natisnutih na cunjavu papiru, a kakav će biti udes tomu 
papiru, toga znade sam Bog! Slava je tvoja koliba od 
blata ; dok je svježa, svietli se kao mramor, a zatim se 
zgrbi, osuši pa najzad ne vriedi ni prebijene pare! 

Da te odkine od duševnog ti mara i duhovnog ži¬ 
vota, pokazat će ti tielo ljude, koji tielom živu, po¬ 
kazat će ti, kako su sretni i spokojni. Na ovom su svietu 
samo oni urodjenici a ti si nadošljak, nadošao s tudjim je¬ 
zikom i s tudjimi misli, kojih nitko s tobom ne dieli, jer ih 
nitko ne razumije. Najzad će ti pokazati tielo, da ti 
sav svoj trud, sav svoj život žrtvuješ tek nekolicini 
takovih prognanika, kao što si ti: takovi te znadu i ra¬ 
zumiju, takovi se umaraju, kao što i ti, na žrtveniku 
duše, da uzmognu od njih živjeti nesretni im nasljednici. 

Pokazati će ti, kako je ništetan tvoj rad, tvoj napor, 
tvoj6 sposobnosti; kako je ništetna nauka, kako će se 
sve usavršiti, kako će tvoj trud pasti; pokazat će ti 
nebo, zemlju, sviet i ljude, koji zaranjaju u sve to, a 
niesu, što je svieta i vieka, ničesa tako svršili, da ne bi 
mogla budućnost nadostaviti još po koji kamečak njiho¬ 
voj zgradi. Sve to pokazati će ti tielo a uza to jošte 
tisuće inih napasti i prilika, koje su sprotne tvojim 
zamišljajem. 

Pa tko će pobiediti, da 1’ duša ii tielo? Bude 1’ 
duša postojana te zakraljuje tielu — tielo imade naj¬ 
strašnijih pomoćnika, koji će ga pomoći, da smrvi dušu, 
a ti su pomoćnici — bolest i nevolja. Timi će te stro¬ 
jevi potištiti, poniziti, osramotiti, raznieti na miehe i po¬ 
biediti al — ne uvieke! 

‘ ii. 

Karikature. 

Gustav boravljaše na selu medju knjigami; odkako 
je obogatio, imadjaše u izobilju duševne te hrane, koju 
moraju siromasi pro^jačiti. Opazio je Gustav, da je moći 
i bez ljudi živjeti, samo ako je knjiga i naravi. Medju 
timi mrtvimi drugovi moći je živjet i misliti mnogo 
mirnije, nego 1’ medju živimi; taj je život krepak, 
zgode mu se svaki čas mienjaju i premještaju s jednog 
kraja svieta na drugi; tu je zgoda veselih i žalostnih, 
plačnih i smiešnih, velikih i malenih — kako te je 
volja, kako zapovjediš: u pravom bi životu taman za 
tim čeznuo. Uza sve to ipak ne možeš se posvema osa- 
mit te živjet na pustinjačku a da ne razdražiš ljudi 
protiva sebi; ljudi se ogovaranjem osvećuju onim, koji 
ih bježe. Buduć da sami sebi ne dostaju, zahtievaju od 
drugih, da bi im pripomogli živjeti; pa morao ti uz 
nje umrieti od dosade, moraš gdjekad od svog života 
udieliti svietu po koji časak, ako prem bi bolje bilo, da ga 

sam u samoći užiješ. — Znao je to Gustav; buduć da 
se nije mogao sasvim odieliti od svojih susjeda, to nije 
doduše s njimi prijateljevao, ali ih se nije ni posvema 
kanio. I tako je Gustav, žrtvujuć po koji dielak svoje 
dokolice, mogao opažati i promatrati ljude, te ih je često 
oplakivao a još im 'se je češće podsmievao. 

Njemu ne bijahu smiešni priprosti i prostodušni 
seljaci, kojino, obitavajuć na svojoj otčevini, umiju 
misliti tek o polju, o svojih ovcah pa o svojih raki- 
džijnicah — ta ti su na svom mjestu, ti rade, ti ne trate 
uzalud svog života, ti ne sižu visoko pa ako i ne ra¬ 
zumiju viših čuvstva, viših misli, to se barma mogu po¬ 
hvaliti čistim srcem, pa mirnim i valjanim životom. 

Ponajviše bi se podsmievao seoskim književnikom, 
Ijudem kojino ćute u sebi nekakav nemir te slute ne¬ 
kakav talenat, koji ne rade ništa a svojataju si znanje, 
poeziju, domišljatost, koji nemaju ništa do ono malo 
pamtila a mnogo - nadutosti. Tim se je morao Gustav 
podsmievati. 

Valja bo znati; kao što ima na selu sudac, bilježnik, 
kotarski liečnik itd., tako ima obično i pjesnik, dosjetljivac, 
mjestni književnik. To su vam lica, koja su tek obliz- 
nula nauke i knjige, koja niesu čiste pameti, koja ho- 
daju svietom te mnogo viču i govore; to su vam na 
pola gospodari, na pola pjesnici, špekulanti i mudraci, 
to su vam ratarski vještaci, koji su sve crpli iz kole¬ 
dara, to su vam učenjaci, koji su sve izsisali iz rječnika. 
Ne znam, da li se s toga toli riedko javi pravi pjesnik, 
što je sve puno nadripjesnika ? Od deset djaka, koji su 
kako tako svršili svoje nauke, bit će ih sjegurno devet, koji 
će si, nastaniv se na selu, nadjeti ime pjesnika a to zato, 
što su skrparili kakovu čestitku, zagonetku ili pjesmicu. 
Odatle je vidjet, da n ma lakšeg, nego što je skrpat 
stihić, koji te ne će vriedjat svojom nesmislicom. Drugdje 
takovo veleumlje, koje ne vriedi ni prebijene pare, ne 

odlučuje ni pošto životom čovječjim, a u nas, ako tko 
dva stiha sašije, već je pjesnikom a njegovi ga seljani 
drže orijašem, višim bićem i što je književnosti, nepo¬ 
grješivim proročištem. To nam je dokazom, kako je 
lasno držati na uzdi naš malo čitajući sviet. Ne će biti 
okolice, koja ne bi imala takova pjesnika. Njemu se je 
starat, da svaki dogodjaj ili pohvali pjesmom pohval¬ 
nicom, ili pokudi pjesmom rugalicom; on predaje po¬ 
tomstvu osmerci ili jedanaesterci viesti o rodjen-danih, 
p imendanih, o svečanostih; njemu je pjevat i ovjeko- 
vječit ljubovne zgode i nesgode itd. On je na selu do¬ 
ista znamenito čeljade! Gle! kako se ga boje, kako mu 
se klanjaju, kako ga napajaju, kako ga pitaju, kako ga 
zakriljuju tobožnji mecene!! A on znade za se, da je 
velikan, pa gle, kako se nadima, kako puše, kako se 
prči, kako stupa, kako nepogrješivo izrazuje svoje misli 
lakat dugačkimi rečenicami!! Gledni samo, i s mjesta 
si ga prepoznao. Svi mu se nasmjehuju, svi ga pozdra¬ 
vljaju; mladež ga okružuje, a starci mu se učtivo kla¬ 
njaju; šta on kaže, to je sveto pismo, toga se svi drže; 
smiju se, smiju pa mu pljeskaju! Sretna li njega! Do¬ 
duše, tek što je odmakao, uzmu ga na jezike, ali na- 
očice svatko ga štuje. Zar to nije dosta?— Seoski pjesnik 
ne zna a ma ništa o tom, kakova je danas književnost. 
Njegovu knjižnicu sačinjavaju djela, koja su prošlog 
vieka bila u zviezde kovana a imenito djela Krasic- 
koga, V§gierskoga, Przybytskoga itd. Seoski 
pjesnik ne zna, što nas dieli od te dobe, on ne zna, da 
seje promienio ukus, da su danas ine misli i ine duševne 
potrebe; njemu se pričinja, da mi živemo u onoj dobi, u 
kojoj je dostala kakva pjesma prigodnica, kakva domišljata 
pripovjedčica a da dobiješ neuvehle vience i naduti na¬ 
slov pjesnika. — Nedužni naš seoski pjesnik sveudilj se 
jošter osvrće na seljanku o Filidi i na Satiru o Ka- 
lugjerih. Staneš li se s njim razgovarati, to će ti 

govoriti tek o klasičnosti i o klasičnih piscih. On se ja¬ 
dnik ni ne domišlja, da je na nizke grane spala ta vrs- 
tnoća, da nam se maljušnim pričinja taj viek, a kojem je 
vladala književnost, prozvana klasičnom (XVIII viek). 
Što pohvali naš pjesnik, to nazove klasičnim. Pri- 
mjerilo mi se te sam čuo o klasičnih uskrsnih kola- 
čih i o klasičnoj kobasi. Upustiš li se s njim u raz¬ 
govor, to ćeš lasno upoznati, da nema ni pojma o no¬ 
voj pravoj književnosti, da ne ljubi ništa, van one kon¬ 
vencionalne tvorine, što jih prozvalo klasičnimi; tim je 
tvorinam privikao, a te tvorine ne odsjevaju ničim, 
one su — izuzmeš li čudnovati sviet mašttt — puste 
i prazne. Naš pjesnik ne pojmi nove književnosti a 
tako isto ne pojmi ni svieta (akoprem drži, da je u 
istinu, ili barem hoće da bude, odrazom ovoga svieta). 
On sveudilj jošter žive u starodrevnom družtvu ona- 
kovih lica, kakova obično nalazimo u djelih, koja je on 
zavolio. On promatra ljude s one strane, s koje mu se 
prikazuju najsličnijimi Filidam, Damonom i drugovom. On 
ih dieli poput moralistu i pripovjedalaca pokojnoga osam¬ 
naestoga vieka, jednim mahom u dobre i zle, u vragove 
i angjele. Sviet, kako ga je narisao Marmontel u 
svojih pripoviedkah, pričinja mu se najistinitijim. Dodat 
mi je, da bi seoski pjesnik zaprljao svoja usta, kad bi 
izlanuo ma jednu samo običniju i prostiju rieč, ma jedan 
samo običniji izraz. Dapače, on ne govori ni slugam 
svojim inače, van stilom, štono rabi proročici na tro- 
nožju, pa najzasukanijimi rečenicami i najčudnovatijim! 
metaforami. Njegovi listovi, o neocjenivi njegovi listovi! 
puniji su uzkličnika i upitaka — nego li misli. Jadna li 
pjesnika! Znoj ga probija, kad piše listove, koje često 
začinja stihovi. Buduć da mu često pomanjka gradiva, 
to se znade primjeriti, te napiše dvojici i trojici jedno 
te isto. Zar to nije naravski? 

Buduć da se seoski pjesnik svojevoljno osamljuje i 

zatvara, to nema o koga da se omjeri pa s toga drži, 
da je bog zna šta. Njemu je, kao da nije počam od 
Krasickog nitko ništa pisao; ako mu šta nova dopade 
ruktl, prolista, ne pojmi, pa promatrajuć sve to sa sta¬ 
roga gledišta, zagradi se jošte većma onim osvjedo¬ 
čenjem, da je za Krasickim najveći on — a drugi ni¬ 
tko. Svjestan svoje veličine, sudi seoski pjesnik pono¬ 
sito i zbiljne novije pisce, kao kakav školnik svoje uče¬ 
nike. Upitaš li ga iznenada, ma o čem god, što se njega 
tiče, to pazi kako će na svoju okretat. — Ja! A šta bih 
ja, milostivi gospodine! Nitko mi nemože poreći darovi¬ 
tosti, ali svedjer sam zabavljen poslovi a briga i skrbi 
imadem toliko, da mi ne dostaje dokolice! — A1 sva¬ 
kako talenata ne smijemo zakopati! — Vi ste, milostivi 
gospodine, veoma dobrostiv ! A šta da počnem? ta u tom 
vieku ne rodi poezija hljebom, a prije svega treba da 
si čovjek osigura kruh (sic). Tako govori pjesnik pa 
si trlja i trlja čupu, štono mu štrlji poetički razčupana 
iznad ćelave lubanje, govori a svedjer se vrpolji, diže 
glavu i uzdiše. Ti biš rekao, da je u istinu jedan od 
onih Titana, štono jurišaju nebo a bore se s ku- 
kavnimi sitnarijami prozajičnoga života. A da kako? Se¬ 
oski je pjesnik najprozaičnijiu stvorom, što ga je u 
svietu; njemu je u ovom blatu naše zemlje isto tako 
dobro, kao što onomu poznatomu stvorenju, koje ljubi 
blato. Tu mi vas je opomenuti; nemojte nikada povjerovati 
onim, koji vele, da ćute u sebi žara pjesničkoga, da ih 
nešto goni, da pišu — a ne pišu nikad ništa. Komu je 
Bog podao sposobnosti, tomu je podao i volje, koja 
opredjeljuje talentu cilj i vriednost. One, kojim se čiui, 
da bi pisali, kad nebi bilo ovoga, kad nebi bilo 
onoga, priečit će uviek ovo ili ono, te se ne će moći 
nikada latiti pera, jer niesu zvani. Velji talenat, vejji 
um razvit će se jošte silnije, bude 1’ nagazio na za- 
prieke i tegobe; Vergil se odazva šibanju stihom — a 

to vam mnogo znači. Ne vjerujte dakle onim, koji se 
kunu, da bi bili velikimi, kad bi htjeli pisati. Tko nema 
volje, nije veleum, bez volje nema čina. Dakle sve 
one velikane, koji niesu ništa ili veoma malo — tek za 
pokus — izveli, moramo ocieniti po onom, što su uči¬ 
nili, a nipošto po onom, što bi bili mogli učiniti, kad 
nebi . . . . Ako niesi ovog ii onog učinio, to je oče¬ 
vidno, da niesi mogao učiniti! Nema na svietu briga, 
nema okolnosti, koje bi mogle premahnuti i uništiti za¬ 
nos, ako je on ojačao te mora radjati. Velji će pjesnik 
pisati komadićem staklovine po zidinah svoje uze, velji 
će slikar — ako nema kista, ugljenom risat po stieni. 
Tko se zapusti i očaja, slabić je i na pola dozrio ta- 
lenat, u kom nema veljih sila: čim se više mučiš, kadno 
stvaraš djelo, tim će se jače izraziti u djelu sila 
i život. 

Vratimo se našim seoskim pjesnikom. Kakovi su 
to ljudi? Ne dokuhani mudrijaši, koji se samo zato zovu 
pjesnici, jer je najlaglje biti nadripjesnikom; tomu ne 
treba izpita a ni osobita vještina nije nuždna. Dostaje, 
da svežeš koncem dva stiha onako, kakono čizmari, kad 
će izvjesiti čizme pred tržnicom, vežu čizme za uha — 
pa će te dobroćudni seljani prozvati pjesnikom. Sva je 
prilika, te će s toga biti od svib pisaca najviše pjesnika, 
akoprem je težko naći u onoj ogromnoj hrpi natisnutih 
pjesama prave i zdrave poezije! Medju silnimi stihovi 
i stihići moramo tražiti poeziju, kao kap rose u dubokom 
moru. Pogodite, šta je poezija per excellentiam?.. 
Srokovi! U njih je po mnienju naše dobroćudne go¬ 
spode sugradjana sva tajna poezije, sav njezin duh, svi 
njem ciljevi, — alfa i omega umjetnosti. Mnogog i 
premnogog stihotvorca prozvalo uslied toga pjesnikom! 
Već sam spomenuo, kako ih susjedi i pouzdanici ciene, 
kako se ih boje, a buduć da se po svoj prilici malo tko 
od ovih zanima literaturom, to si je lasno protumačiti, 

Pjeraik i sviet. g 

ono hladno obožavanje, kojim obožavaju te pjesnike. Na¬ 
suprot, jao si ga onomu, koji je zauzet za poeziju, za 
literaturu, pa se namjeri na te seoske velikane! Njemu 
će se isto tako dogoditi, ko što onomu izobraženomu čo¬ 
vjeku, koji se namjeri na divljake. Netom što se je raz¬ 
glasilo, da je taj i taj literat, pjesnik nadošao, već se 
priprema mjestni prorok, taj neizdani veleum, da 
pronikne nadošljaka; on se češe, mije, oblači, nateže, 
ne bi 1’ si ga svojim odličnim držanjem naklonio, ne 
bi 1’ ga napokon zapregao uz ine svoje sugradjane pod 
slavodobitna svoja kola. Odista, divan vam je to sa¬ 
stanak, al grozna muka za nesretnog nadošljaka! Ne 
mogu vam toga opisati, ali mudroj glavi jedno oko dosta 
— vi ćete me razumjeti! Takav se sastanak obično 
svrši tim, da nesretni nadošljak počme čajati, misleć, da 
ga neće nikad razumjeti, pa .se pokunji i pregorljivo 
preda seoskomu pjesniku, da ga muči, a taj napne sve 
sile, pa se sruši na nj! I odista bolje je, da si u očiju 
takovih ljudi skrajnji prostak i glupak, nego da si po¬ 
kvariš usta, trudeć se, da ih osviestiš. Bila bi skrajnja 
đječarija latiti se djela, koga ne bi svi umovi ovog 
svieta dovršili; jer tko će osvjedočit čovjeka, koji je 
obikao pohvalam, koji je otvrdnuo • u svojoj gluposti, 
koji Sam sebe štuje u velike? Bolje je umuknuti i ustu¬ 
piti i dozvoliti slavje seoskomu pjesniku, koji će na sve 
strane raztrubiti svoju pobjedu. 

Osobiti primjerak takove karikature imadjaše Gustav 
u svom susjedstvu. Znali su, da je on uviek uz knjigu 
pa s toga su navalice zvali gospođina Perelku sva kamo, 
kamo je imao doći Gustav. Morali biste vidjeti, kako 
je gospodin Perelka okružen nekolicinom klepaUl, po¬ 
bjedonosno unišao u dvoranu, te dovršio na vratima ne- 
kakovu šalu, što ju je bio u hodniku jošte započeo 
drugovi malo da se niesu podavili od smieha. Nizak 
crveno pokropljen, sićušnih očiju, prištunuta nosa, širokih 

vistiju, razčupane na pjesničku kose, u otrcanom fraku 
i zaprljanoj košulji (samo da bude na glasu) stupi taj 
seoski veleum u dvoranu. Da vam je bilo vidjeti, kako 
su ga pozdravili, kako je on sipao dosjetkami i stihovi, 
kako su mu se gospoje umiljale, jer su se bojale njegove 
tobožnje domišljatosti!! Pokazaše mu Gustava, a go¬ 
spodin Perelka, kako je bio literat, priskoči literatu, pre¬ 
poruči mu se te zače emfatičnim stilom starih romana, 
sa prozopopejom (koja je bila po njegovu mnienju 
znakom dobra ukusa) razgovarati s Gustavom. 

— Čuo sam, mnogo sam čuo o vaših radnjah, pro¬ 
govori Gustavu, a najpače, da se zanimate pjesničtvom! 
Ali tiskom, mislim, da niste jošte ništa objelodanili? 

— Do sada jošte ništa, odvrati Gustav kiselo. 

— Ni ja nisam, prihvati Perelka, akoprem pišem 
i to mnogo! Ćutio sam nadahnuće, zvanje, ma siromaštvo, 
gospodine, poslovi, gospodarstvo! Valja se brinuti za 
svagdanji kruh. Kako Vi pišete, milostivi gospodine? Ja 
bih rekao, Vi pišete elegije, žalostnice? 

— Ja pišem veoma malo. 

— Škoda! Mi smo mnogo čuli o vašem talentu. A 
basna ne pišete, gospodine? Krasne su to stvari; ja 
sam ih napisao — tako oko stotine — u kiticah po 
četiri stiha. Osobito ih hvale. Krasne su bajke Krasic- 
kove — jesu P Vam poznate? a jeste 1’ čitao 
Niemcewicza? Svega je toga u mojoj knjižnici. Ne ću 
da se hvalim, ali u mojoj su knjižnici samo klasična 
djela, a ima ih do 300 svezaka. Nije davno, što sam 
dobio djelo: Robinson Crusoe! I vi ćete valjda 
imati knjižnicu? 

— Veoma malenu! Bit će koja tisuća svezaka! 

— Pa zar je to malo! Ta to je sila božja! Molim Vas, 
gospodine, imadete li u svojoj knjižnici pripoviesti gro- 
finje Mostovske, pa onda djelo: Ostrvljanin južnoga mora? 

— Ne mogu se sjetit — ali dvojim. 

— A ja sam, hvala Bogu, dobro pamtilo! Neću 
reći, da mi je sav katalog mojih knjiga u glavi, ali 
znadem sijaset pjesama na izust. Znadete li odu na 
Priapa? Ja ju znadem na pamet. Znadete li onu šaljivu 
pjesmu o lubelskom požaru? Ja ju znadem na pamet. 
Znadete li Korsakov predgovor Baki? I to znadem na 
izust. Uza to znadem takodjer sve svoje izvorne basne 
i ostale razne pjesme. 

— Čestitam, odvrati Gustav kroz smieh, a pišete 
li, gospodine, mnogo? 

— Prilično! Najviše vam je čestitaka; ne mogu im 
se nikako oteti, ta svedjer me mole, da im sastavim sad 
za djecu, sad za ovog, sad za onog — moram im uči¬ 
niti tu ljubav. Gdjekad me salete tako timi molbami, 
da ne znam šta bih počeo — moram si uviek unapred 
po koju pripraviti. Izkustvo me je naučilo, da je nuždno 
biti pripravnim — za svaki slučaj. Upravo imadem u 
džepu takova nešta — izvolite li gospodine? 

Šta da učini ? Gustav, stisnut u kutu, morao je 
slušati, akoprem nije htio. Gospodin Perelka uze kroz 
smieh krasnoslovit: 

Prijateljska čestitka. 

Od Hydrocephftla Perelke. 

Imendan je danas tvoj, 

Eto želj& čitav roj! 

Živio mi tisuć ljet’ 

Dulje nego ovaj sviet. 

Dan i noć mi jedi, pij, 

Skači, plesi pa se smij! 

Zdrav mi bio kao hrast, 

Novca imo čitav plast. 

A nikada težkog jada! 

Ak te kada smrt savlada, 

Pa već ne ćeš jesti hljeba, 

Ti mi djipni na sried neba! 

— Kako vam se svidja? Nije loše? Je 1’? 

— Veoma liepo, odgovori Gustav, mnogo domi¬ 
šljatosti. 

— Domišljatost mi svi priznaju — to vam je Kra- 
aickova domišljatost — škoda, te sam zaboravio u fraku 
svoje basne — ta sav sam smeten!! Mogao bih vam na 
izust gdjekoju kazivati, ma bih često prekidao! 

Valja znati, da je gospodin Perelka — samo da 
pjesnikom slovi — svakom zgodom obmanjivao, da je 
tobože smeten; bijaše uviek zamazan, umivaše se samo 
onda. kad se je smolom zaprljao; prije, nego što će iz 
kuće, izvrnuo bi džepove i nikad nije ništa promišljeno 
učinio, samo zato, da se uzmogne reći: To ti je vele¬ 
um ! On samo u sebi žive ! Malo ti on mari za vanjštinu! 

Prvi za gospodinom Perelkom bijaše gospodin Plaksa, 
takodjer mjestni pjesnik, romantik, blied i suhonjast du¬ 
gajlija; rado je pio i jeo, volio se veselo zabavljati, 
svedjer kao da je očajan; bijaše to ljudomrz po sistemi 
a ne po značaju; što je živ, bijaše zaljubljen, a uviek 
imadjaše u ruci struk cvieća, u džepu Elegiju na 
nesmiljenost Chloe ili Klorinde. U svom vrtu 
-imadjaše pod grbavom jelom od busena grob ljubavi, 
zatim žrtvenik prijateljstva i kolibu samotnicu. Bijaše 
najgorljivijim obožavateljem D’ Arlincourta, gospoja 
de Geni i s bijaše mu najuzvišenijom od svih ženskinja, 
Marmontela držaše veleumom a na stolu mu ne 
manjkaše nikada: Alfons, Samostanac Trapista, 
Nepromišljene ženitbe i slične suzljive i senti¬ 
mentalne ludorije. Gospodin Plaksa uzdisaše cieli svoj 
život poradi ljudi, smijaše se sebe radi, ljubakaše bon¬ 
tonu za volju, a kraj svih tih platoničkih striela, kojimi 
je nišanio na bto goopojioo, štono mu bile u susjedstvu, 
imadjaše u kući nekoliko drobne dječice, štono su ga 
nazi vala ćaćkom — kada nije bilo stranih gosti. 

Treći mjestni literat, spadajući u rod Kriptopeda 

t. j. u rod onih, koji kriju u sebi znanje, koji mnogo 
čitaju ali ništa ne pišu i ničim se ne odlikuju — bijaše 
gospodin Mazanka. Bijaše vam to pretila oholica, a 
stroga pogleda, kao kakav sudac; kako je gutao knjige, 
to je svaku, koja mu je dopala rukfl, bezobzirce raz¬ 
derao. Bijaše nekakvi mecena, literat, bijaše dušom i 
tielom za osnove političke ekonomije i za poboljšanje 
uzgoja; bijaše to čovjek po značaju si naprednjak, svaka 
mu novotarija bijaše izvrstnom, a sveudilj mu bijahu na 
jeziku svi noviji obreti; bijaše oduševljen za svaku pro¬ 
mjenu i poboljšicu, a zakritjivaše sve one, koji su sliepo 
oponašali sve, što se je pojavilo n tudjini. U ostalom 
ne bijaše vriedan smieha; u njegovoj prismudjenoj glavi 
bijaše ipak nekakav poredjaj i slied misli — a što je 
zavoljio novotarijam, može se izpričati dobrom mu 
voljom. 

Četvrti vam bijaše mjestni knjigoljub, koji nije 
nikad ništa čitao; on bi sakupljao a i krao knjige i to 
— znao je reći — za djecu; sabiruć tako kojekakve 
dronjke, napunio si je knjižnica kojom tisućom 
knjižici. 

Svi ti baciše se na Gnstava, kao gavranovi na str¬ 
vinu ! Gustav ih je morao slušati, hvaliti im dosjetke, 
a nije smio pobjeći, ta tim bi ih bio uvriedio. Akoprem 
je bio Gustav što uljudniji, akoprem se je naprezao, ne 
da ga zavole, već da im bude snošljiv, to ga je ipak 
gospodin Perelka, čim je ostavio dvoranu, osudio. 

— Nije ništa osobita u njem, uze govorit svojim 
drugovom, — mlačnjak, tričart I znanja će slabo u 
njeg biti. Ja bih rekao, da nije čitao ni Krasickovih 
basna. Kad sam mu kazivao prijateljsku čestitku, kimao 

je glavo m, hvalio, ali — bloHru a———-- 

-— a Bta mi štediš toga prismudjenca! uleti mu u 

rieč gospodin Plaksa. Podsmievao mi se — ta vidio sam 
na svoje oči — smijao mi se! 

— Tebi? povikaše svi u jedan glas, pa se zabe- 
zeknuše. 

— Ta vidio sam, smijao mi se, kad sam krasno- 
slovio onu. pjesmicu! 

— Dakle on se je smijao! I nikako im nije išlo u 
glavu. Kako se je on poduhvao podsmievat mjestnomu 
romantiku, koji je u svom vrtu postavio grob ljubavi i 
žrtvenik prijateljstva! 

— Ja bih rekao, prihvati Kriptoped, akoprem ga 
niesam progledao i proučio, da je vjetrenjak! Počeli mi 
govoriti o parnih strojevih a on mi htio dokazati, da je 
nekakvi W a 11 obreo parne strojeve, akoprem ja dobro 
znadem, da ih je obreo Papir! Šta će ae on sa mnom 
prepirat o takvih stvarih! 

— A meni je rekao, doda knjigoljub, da ne posu- 
djuje nikomu knjiga, jer da ih na taj način najviše po¬ 
gubi! On nije, kao što. su ostali! To vam je nizka 
duša! 

— I nijednog od nas nije pozvao na objed, doda 
najzad gospodin Perelka, niti se je preporučio našemu 
prijateljstvu, već se je onako posvema hladno opro¬ 
stio — 

— U istinu, strahovito ponašanje, prihvati Krip¬ 
toped ; ako je pravi literat, pjesnik, ne znam zašto ne 
bi s nami živio? 

— On vam je oholica, kao što su svi bogataši! od¬ 
vrati gospodin Plaksa. 

— Ma šta? Pokazat ću ja njemu! odazva se go¬ 
spodin Perelka, napisat ću kritiku! 

— Kakovu kritiku? Valjda si htio reći .satiru 
presieče mu Kristoped. 

— To je jedno te isto. 

—- Nije istina! 

— A kako ne? 

— Ne moga da pojmim, zakrči im Plaksa, kako 
ti se hoće kritizovat — ta volio bi plakati ljudsko 
pleme i tu dolinu suz&. . . . 

— Ali si zubat! 

Oči gospodina Perelke sievnuše od radosti — htio 
je, da ga drže satirikom — nasmjehnu se, kimnu gla¬ 
vom i ode. 


ih. 

Promjena. 

Jednoga jutra dopade Gustavu glasnik, te mu preda 
pismo od Vernerovih. Pozvali ga u svatove — Marija 
se udavala! 

To se nije Bog zna kako kosnulo Gustavova srca; 
ta on je obikao misli, da one Marije nema više na 
svietu; s toga je i pošao, prilično miran u svatove. 
Već se je sastalo prilično gosti, akoprem se je imalo 
vjenčanje obaviti tek za koji dan. Vjerenik bijaše čovjek 
veoma dobro uzgojen, ugodan i mio — nitko mu ne 
mogaše ništa spotaknuti. Gustav se je spremao, kako 
da mu se u srcu naruga, pače kako da ga zamrzi, ali 
tek što ga je upoznao, morao se svega toga kaniti. 
Gospodin Aleksandre ili Oleš, kako bi ga obično zvali, 
bijaše tako dobar mladić, da si ga morao, čim si ga 
upoznao, zavoljeti. Bijaše to jedan od onih ljudi, koji 
su plemenita srca i dobre glave, koji ne buče mnogo, 
koji su svakomu u volji, koji se nikomu ne narivavaju, 
koji se na nikog ne ljute, koji se nikomu ne smiju; bi¬ 
jaše to jedan od dnih plavaca, kojim je uviek na usnah 
posmjeh dobrostivosti, koji su od svih jednako hvaljeni, 
koji se umiju prilagoditi svakomu družtvu, svakomu 
značaju, koji znadu izpričati svaku slabinju, koji se' 
trude, da se snize i prilagode ma i najprostijemu po- 
njanju. Prijazni i dobri Oleš zavoli s mjesta Gustava, 

a Gustav njega. Srce je mladenačko svakomu otvoreno 
a u onaj čas, u koji poćuti rajskih milina, još je sklo¬ 
nije prijateljstvu. On je bio veseo, on se je vrpoljio, 
šalio, smijao, plakao — nije znao, šta da počmo. A 
Marjja? Bijaše žalostna. Ona je nazrievala u Oleš u čo¬ 
vjeka, komu je mogla povjeriti svoju sudbinu, dapače 
ona ga je ljubila; ali ođkako je posljedici put vidjela 
Gustava, odbijalo ju je nešto od Oleša. 

Ona ga je ljubila, ma bez nade, sukromice, pono¬ 
sito ; nije mu htjela odkriti ljubavi. — Gustav se je do¬ 
mišljao tomu, ali mu se je pričinjalo, da je na uvieke 
za nju ohladnio, da će ona biti s drugim sretnija. I 
nehotice bijaše veseo al ujedno nemiran; mislio je, da 
ne smije doći do vjenčanja; nije htio oženiti Marije, a 
ujedno nije htio, da mu ju tko preotme. U njegovom 
srcu bijaše preostatak ljubavi, pomiešan s gnjevom i 
zavidnošću, bijaše med, ocat i žuć, bijaše hrana, o kojoj 
veli persljski pjesnik: nikomu ne bih savjetovao, da se 
je okusi. 

Sutra dan imalo je biti vjenčanje. Sve se spremalo, 
sve se uzžurbalo. Oleš samo da nije pomahnitao, a Ma¬ 
rija bijaše sjetna i nevesela. Svatko si je na svoju tu¬ 
mačio tu sjetu, a jedini ju je Gustav razumio. 

Pod večer, kao što obično, ode Oleš kući. Bijaše 
krasna večer; akoprem je jesen ogolila drveće, podušila 
cvieće i požutjela travu, to je ipak nebo bilo vedro, 
sunce sveudilj jošte toplo, a povjetarce blago — tek 
slutnja neka, da će domala banut zima, obuze uvehli 
a svedjer jošte živi sviet. 

Sve se zabavljalo pripremanu. Gustav osta na samu, 
podje u vrt i kao da ga je magnet vukao, namjeri prama 
onoj klupi pod kestenom. Koracajuć polagano napried 
začu šuštanj suknje. Glednu, — a to pod bazgom zabjelasa 
se kroz tamu suknja. Na klupi je sjedila Marija: obo¬ 
rila glavu, podslonila se na ruku, zastrla oči rubcem — 

sjedila je i plakala. Gustav se preseneti i stade. Ona 
plače ? pomisli Gustav. Nije 1’ ona prelomila vjere? 
Plače 1’ ona mene? Žali 1’ ona mene? 

• Postupi nekoliko koračaja i stade. Marija se prene 
i podigne glavu. 

— Mi se uviek tuj nadjemo, započe iztiha Gustav. 
To nam je preostalo iz mladih jošte ljeta. Srce nas 
udilj vuče na jednu te istu stranu! 

— To je jamačno posljednji put, odgovori Marija. 
Srca naša odavna se već ne znadu, a mi, raztreseni 
širom svieta, ne ćemo se valjda nikad više razstati. 

— Tu se mogu sastat spominjanja, prihvati Gustav. 

— Dvojim, odvrati Marija. Ono, što je bilo, neda 
se vratit — čemu dakle spominjanje? čemu? Ono nam 
neće svietit budućnosti — dakle — valja ga ugušit! 
Marija uzdahnu. 

— Ono ne umire, odgovori Gustav — ono žive s 
čovjekom, ono se savije čovjeku oko srca; kad on umre 
umru i spominjanja, al prije — nikad. 

— Umore ih nove dužnosti i nov život! — Čudne 
li sgode! Danas se tuj sastadosmo, da se oprostimo — 
na pragu drugog nam života! 

Gustavu stade srce silnije udarati — obuze ga 
žalost. Zar nju da izgubi!! U taj par zapazi razcvalu 
bazgovinu i nekadanju svoju Mariju — i žalostan obori 
glavu. 

— To nam je već drugi sastanak, odpoče izno- 
vice Gustav, ali nam nije onakav, kao što je bio 
onaj prvi. 

— Žalostniji! th sad se za uviek razstajemo, od¬ 
vrati Marija kroz suze. 

— Daj, da se na razstanku barem nazovemo onimi 
imeni, kojimi smo se nekoč zvali. 

— Ti si me uviek Marijom zvao! 

— A ti me zovni Gustavom — kao što nekoč! 

— S Bogom, Gustave! 

— S Bogom Marijo! Približiše se pa pogledaše. 
U očiju biedne djevojčice zablistaše dvie suze, a dvie 
joj se oboriše niz bliedo lice. Oboje bijahu u srce dir¬ 
nuti — oboje se opominjahu prošlih dneva. Gustav udari 
u suze — privi se uz nju, ogrli ju, a novi ih cjelov 
sjedini — na uviek. 

Probudiv se oda sna, u koji ih je uljuljao zagrljaj, 
pogledaše jedno drugoga pa se zastiđješe. 

— Marijo! odpoče Gustav, ti si moja — ti ne možeš 
za drugog poći! Dva put nas je spojila sveta sveza 
naših srdaca, a na oči ovog neba — od djetinstva bili 
smo si namienjeni! Ja te ne dam — ma nikomu! 

— Ja sam tvoja! odgovori mu Marija, prekloniv 
glavu na njegovo rame. Tako je — na uviek. Ajde, 
bježimo odavle! Sutra će me ogrnuti vjereničkim ruhom, 
sutra će mi zapovjedit, da pristupim k žrtveniku! Ajde! 
bježmo! 

— Dobro! prihvati Gustav bezbrižice. Idi pa se 
spremi; za dva sata čekat će te za vrtom moji konji, 
a mene ćeš naći ovdje. 

Razidoše se. Gustav ode u sobe. Tu je sve bilo 
spremno za sutrašnje veselje; skupocjene tkanine, uresi, 
evieće, odielo — sve to bilo porazbacano amo tamo po 
sobah. Jedni stavljaju svieće u girandole, drugi lašte 
pod, treći donašaju evieće itd. Gospoja Vernerova bijaše 
u kuhinji. Sve bijaše na nogd, sve se spremalo za sve¬ 
čani sutrašnji dan. 

— A sutra, pomisli pjesnik, dohvativ šešir, sutra 
će biti u mjesto toga veselja tek zabuna i žalost. Sutra 
će^plakat i lamat ruke, sutra će me proklinjati — sutra 
će nesretni Oleš, koji sada sladki sanak snije, očajati! 
0 živote čovječji! 0 srce čovječje! Pošao sam, da budem 
u svatovih, a ja doveo kući ženu, Mariju, prvu zviezdu 

moje mladosti! Mariju, koju je jedan trenutak uzkrisio 
od mrtvih! 

Za dva sata i eto lete cestom konji uzagrebce, 
gospoja Vernerova moli molitvicu, gospodin Verner po¬ 
šao na počinak, a Oleš, uljuljan sladkimi snovi, spava! 
Nesretna djeeo! 


IV. 

Zabuna. 

Sljedećega dana — bijaše jošte jako rano — dodje 
Oleš o izhodu sunca, da pozdravi dan svoje sreće u 
očiju Marijinih. Sve već bilo na nogh, sve se je pre¬ 
stravilo : sluge bježale po dvorištu, po kući, Fran stojao 
na pragu sa nabitom puškom, gospoja se Vernerova one- 
sviestila, gospodin Verner bez vlasulje. . . . 

Šta se je dogodilo ? viknu prestravljen Oleš te po¬ 
skoči na hodnik. Gospoja Ostrovska izkoči pred njega 
te stade ruke lamati, a kako je bila strašna i zabur- 
mućena, čovjek bi rekao, kad bi ju inom kojom sgodom 
susreo, da se je sama paklena srda nacmrkala burmuta. 

— Aventure! Nesreća! vikaše gospoja Ostrovska, 
Marija pobježe s Gustavom! 

Oleš se zapanji, pogleda, pa se stade lupat rukom 
o čelo. 

— Kada? Danas? 

— Juče u večer. Danas istom doznadosmo, da je 
nema; vrtlar je vidio, kako su se odvezli, ali nam nije 
htio dojaviti! 

— Sad mi je istom puklo medju očima! viknu 
Oleš — kao da sam se od dubokog sna probudio. Ode 
k Vernerovim. I oni ga dočekaše i pozdraviše istom 
novosti; svako oko bijaše suzno, svako srce uzrujano. 

— Mislio se je oženiti, vikaše gospodin Verner, a 
zašto mi nije rekao? Zar je trebalo, da okalja moju 

kuća, moje ime? Ja ću ju izključiti od nasljedstva! Ja 
se je odričem, ja ju proklinjem! 

Gospoja ga Vernerova cjelivaše u ruku i plakaše. 

— Ne govori toga, ne govori! Kletva ne ostaje 
na djeci, ona se vraća na roditelje. 

Fran se zakle, da će Gustavu sasuti pušku u 
glavu. U tinji čas doznadoše svi susjedi, šta se je do¬ 
godilo; tu seje svašta pogovaralo, naklapalo, nagadjalo 
— svatko je inače pripoviedao, svi su se sgražali. A 
tko ne zna, da samo dobričina prašta, da se samo fari* 
zejska ruka može nabaciti kamenom na nesretnika? 

Oleš se vrati kući, te će u večer prirediti samo¬ 
krese : napuni ib, navi kokote, napisa Mariji pisamce, 
odposla ga, zatvori se, sjede i uze misliti; nekoliko puti 
pokuša, da se usmrti, ali uzalud — nije bio dosta jak. 
Legne spavat, a sutra dan ode za granicu. Vele, da ga 
je u Parizu operna neka plesačica, s kojom je sav imetak 
prosuo, ljubila — sve do zadnjeg novčića. Kako mu se 
je nadalje godilo — toga ne zna nitko, a ni ja ne mogoh 
doznati. 


v. 

Njih dvoje. 

Marija i Gustav, udilj jošte uzhićeni onim nježnim 
i djetinjim razgovorom, priviše se jedno do drugoga, te 
udariše prama Vasilkovu. Gustav bijaše sretan, nu neki 
strab i stid narušivaše mu sreću. Uvidio je, da nije 
plemenito uradio; on se je trudio, da izpriča taj čin 
svojom ljubavi, ali uzalud — nije se mogao opravdati. 
Vidio je ljagu, kojom će sviet okaljati ruho njegove 
ljubimice; u prvom zagrljaju snivao je o poniženju, kojim 
će ga naplatiti. 

Ona nije mislila o tom, ona se je predsla dušom 
i tielom Gustavu, ona je sve zaboravila, ona gaje 

ogrlila svojim rukama, privila se uza nj; kad bi ju on 
zapitao ma o čem, ona bi, zaklopiv oči, odgovorila: Ta 
ja sam tvoja! Za nju se je sve svršilo, ona nije marila 
što će sviet govorit i klevetat, nije hajala, što će joj 
se svjetina smijat, što će se roditelji gnjevit, nije marila 
ma ni zašto, ona je sve zaboravila! Ona je sav sviet 
ostavila za sobom! Gustav prvi plati svoju smionost: on 
odredi dan, u koji će se vjenčati, a da izbjegne sva¬ 
komu priekoru, ostavi ju u kući svoje susjedkinje, od- 
lučiv, da će ju istom onda uvesti u Vasilkovo, kad mu 
bude ženom. Ali Marija ne htjede toga. Ona nije poj¬ 
mila, čemu to. Svaki put, kad bi se Gustav od nje 
dielio, te polazio na noć u Vasilkovo, iztrča za njim 
na hodnik, pa ga uze nježno grlit i moljakat: 

— Povedi me sa sobom! Uzmi me sa sobom! 

— Drage volje, Marijo — ali zar mogu? Prokleti 
taj sviet, koji mi je oteo toliko sretnih časova, još će 
mi otet i tvoj pošteni glas! I mene boli, kad se otimljem 
tvomu zagrljaju — ali to činim tebe radi! 

— Ali ja toga neću! znala bi mu odgovoriti Marija; 
marim ja za glas — ta mirna mi je sviest; marim ja 
za sviet — ta ti si moj! Povedi me sa sobom! I pri- 
vinu razžareno svoje lice njegovomu. Gustav se najzad 
ote njenu zagrljaju i pohiti nujan kući, a sutradan vrati 
se opet, da iznovice uz nju dan potrati. 

Prodje nekoliko dana — sjedjahu kod peći na kana- 
petu; bijaše hladno, jesensko podvečerje. Posumračilo 
se, a i oni sami samcati razgovarali se o svojoj buduć¬ 
nosti, o budućem domaćem životu, o budućoj svojoj 
djeci, o svojoj tihoj starosti; stvarali kojekakove osnove 
pa se grlili. Gustav, odkako je napisao Vemerovim pismo, 
bijaše se ponešto smirio te je pomagao Mariji graditi 
kule u zraku ; tek gdjekad, kad bi se sjetio zapuštenog 
jadnog Oleša, naoblačilo bi mu se vedro čelo. — Oleš 
će se takodjer oženiti, reče mu Marija, on ti je valjan 

mladić, on će ih deset naći, kojimi će zamieniti mene; 
takav ti vjetrepjak lahko zaboravlja! 

— Dao Bog! Želim, da ne bih s toga stradao, pri¬ 
hvati Gustav. Dok su oni tako govorili, donesoše svieće, 
novine i listove, a Gustav ih s mjesta otvori. Jedan 
list, crno zapečaćen, bijaše za Mariju; ona uzdrhta, uzev 
ga u ruke i pogleda Gustava; on sav uzrujan, kao da 
je slutio, od koga je pismo. Marija je znala, od koga 
je pismo; nasmjehnu se pa ga polagano razpečati; kad 
ga uzela čitati, probliedi, a dočitav pismo vrisnu, sruši 
se i pade u nesviest. Gustav priskoči i uze pismo. Bi¬ 
jaše to list od Oleša, u kojem im javljao, da će se ubiti. 
Drugi list, pisan u najvećoj jarosti, bijaše od gospodina 
Vernera; u tom listu proklinje kćerku i zeta. — Gustav 
ga nehtjede pokazati Mariji. 


vi. 

0 I e š e v I i 8 t. 

Praštam se s tobom Marijo, u onaj isti dan, u koji 
sam te imao pozdraviti sladkim imenom: ženo! Praštam 
se 8 tobom, jer si drugomu zavoljela, jer niesi htjela, 
da budeš mojom. Opraštam ti, pa ti želim sreću, onu 
sreću, koju sam snivao s tobom doživjeti. Hvala ti na ono 
nekoliko trenutaka nadanja! S Bogom! Kad ti dopadne 
rnkd ovo pisamce, znaj, da mene nema više u životu. 
S Bogom! 


VII. 

0 t č e v li 8 t. 

Ti si ostavila kuću roditelja bez njihove privole, 
bez njihova blagosova; ti si osramotila i obrušila rodi¬ 
telje. Ti si pobjegla iz otčinskog doma, kao iz kakove 
težke tamnice, pa si si odabrala vriedna odista razoz- 

danca. Da mi se niesi vratila roditeljem, jer ti odsele 
nemaš a i nećeš imati roditelja — ti si se odrekla ro¬ 
ditelja. Neću da te znadem, neću da te tko i spomene; 
zabranjujem ti nositi moje ime, zvati se mojim djetetom, 
proklinjem te i sazivam bazan božju, koja će te do 
mala stići. Dao Bog, te; poginula onako sramotno, kako- 
no si zavriedila, a ne nadaj se, da bih se ja ma ikada 
smilovao; ne dolazi mi na oči, ne vraćaj se, sve ti je uzalud, 
ti mi se nećeš umoliti; ja te ne znam a i neću da te 
znadem; na samrtnom ću času sve to opetovat. 

J. Verner. 


VIII. 

Život. 

Neću vam opisivati ono nekoliko sretnih dana, ono 
proljeće, u kojem su živjeli Marija i Gustav; ti dani još 
uviek ne bijahu oni, štono ih je njih dvoje izgledalo: 
tištio ih je gnjev roditelja pa očetva ukletva. Nauživ se 
svake slasti, ljubakanja i razgovora, zirnuše nakon ne¬ 
koliko dana u vedru budućnost, i opaziše, da je su- 
mračna, duga, žalostna. Marija je u njoj vidjela tisuće 
promjena, zabava, osjećaja, vidjela je dom, djecu, vidjela 
je sav ženski sviet. Ali pjesnik, jadni pjesnik osjeti, da 
mu je mraz pao na srce, a žar ljubavi, da je stao je¬ 
njavati — ta nasitio se je ljubavi! Prodje nekoliko dana 
i on odkri u Mariji ne angjela, već običnu krasnu ženu, 
krasnu ženu, koja je dušom i tielom njegova, ma koja 
je puna zemaljskih osjećaja i misli. Zamietiv, da se je 
prevario, obori sjetan i neveseo glavu: mišljaše, da se 
pod velom ljubavi krije angjeo, a kad tamo, to je čovjek. 
Marija je na svjetsku shvaćala njegov pjesnički žar, nje¬ 
govu tanahnu ljubav; ona nije razumjela i pojmila nje¬ 
gove ćudi; nije mogla ponimati njegovih misli, prisluš¬ 
kivala je njegove rieči, a ponjala je samo ono, što je 


Digitized by Lj 00 q le 


129 


godilo njezinu srcu, pa je mislila, da to mora tako biti 
a zašto? — toga nije znala. Često bijaše zamietiti, da 
je svako od njih ine ćudi, inih težnja. Kad se je Gu¬ 
stavu prohtjelo tumarati po bliedoj mjesečini, ili slušati 
poj slavulja, kad mu se je htjelo, da se s njom prošeće 
i naužije sladkih misli — sjeti ga Marija, da će sad 
na k večeri ili na počinak i tako mu razprši nebeske 
misli i zanos svojimi zemaljskimi istinami, svojom ze¬ 
maljskom mraznom zbiljom. Kad bi joj govorio o ne¬ 
kadanjoj djetinjoj ljubavi, ona bi mu znala reći, da voli 
sadanju; kad bi se pjesnik zaglibio u svoje pjesničke 
misli, nadošla bi ona, te bi mu ih pomrsila kakovom 
godjer tricom; kad bi on na glas snivao o svietu, o 
nebu, ona bi ga prekinula te uzela govorit o odielu, o 
budućoj djeci, o jelu itd. To je domala osvjedočilo Gu¬ 
stava, da se pjesnik, hoće li da ostane pjesnikom, ne 
smije sputati bračnimi okovi, da je pjesniku ljubiti tek 
iz daleka, tek koji časak: čim se je zasitio i približio 
pravomu, materijalnomu životu, ponestaje mu najmilijih 
mašta. Uvjerio se je jadnik, da nema na zemlji angjela, 
akoprem u onom trenutku, kadno premogne ljubav, u 
onom omamljivom trenutku, kadno izčeznu pred ljubav¬ 
nim žarom sve čovječje grieške, ponarastu i čovjeku 
krila; uvjerio se je, da je pjesnikova sreća u maštah i 
u nadah, a da je nikad nije tražiti u dohvatnoj zbilji. 

A1 sve to bijaše prekasno; trh materijalnog života 
obori se na nj svom svojom nesnosnom težinom, a Ma¬ 
rija njegovog djetinstva, Marija njegova ljubimica, pro¬ 
metnu se običnom Marom: o pasu joj svježanj ključeva, 
na glavi spavaća kapica, a na nogh izvrnute cipelice.... 
I tako razkoši, koje su mu se iz daleka pričinjale bli- 
stavimi i dugotrajnim)', pobliediše i postadoše običaj- 
nimi- 

Dakle nas sanje zavode? Dakle je sreća samo 
u sanjah? uze se pitati Gustav. Dakle nas zbiljnost, koje 

i griet. 9 

se dostanemo, povjerovav sanjam, vara? Ne! — odgovori 
si Gustav. Sanje nas samo u tom zavode, što nam pri¬ 
kazuju dugoviekim ono, što u istinu traje tek koji časak. 
1 tako obično biva sa srećom: dugi sni, kratka java a 
nakon nje vjekovi spominjanja i kajanja. 


IX. 

San i java. 

Zar sam se mogao nadati u onom toli sladkom za¬ 
grljaju — uze si govoriti Gustav, okružen knjigami, u 
kojih je iznovice stao tražiti zabava i zamama, štono 
su utrnule u bračnom životu — zar sam se mogao na¬ 
dati, da ću se tih razkošja tako brzo presititi, zar sam 
se mogao dosjetiti, da će mi ono, što mi je prividice 
obećavalo cielu vječitost sreće, podati tek koji dan sreće, 
zar sam mogao predvidjeti, da će ljubav tako brzo mi¬ 
nuti, da će se tako brzo razplinuti u razkošju? Njezin 
viek produljuju zaprieke, suze, očajanje, a zagrljaj ju 
gasi. Tko bi se bio nadao, tko bi bio povjerovao — 
ma i slutio — da je život uz ljubimicu tek dugotrajna 
obmana, u kojoj malo po malo komad po komad gu¬ 
bimo od zanosa i žara, kojim smo ju ogrijali; tko bi 
bio rekao, da ćemo se mramoriti, kad budemo zamietili, 
da je to tek žena, angjeo bez krila, angjeo bez srca 
— tek obična žena! Pa ipak valja nam se najzad na¬ 
dati i onomu, čemu se ni u snu niesmo nadali, dok smo 
ljubili. 

Privrženost, štovanje i sve ostalo može ostati, ljubav 
ne preživi ni prvih razkoši. Privrženost ti je navika 
srca, štovanje dužnost sviesti a ljubav pjesnički san; 
ako si ju voljan zadržati, nemoj je dirati; ona ti je 
mjehur sapunice: čim si se ga dodirnuo, promieni se u 
kap kalne vode. — Ali nema druge, ja sam oženjen, pa 
ću vršiti sve dužnosti, koje će mi nametnuti ovaj stalež, 

poći ću stazom života, pa da si zasladim dosadu, po¬ 
svetit ću se radu, prijašnjemu onomu mišljenju i sni¬ 
vanju, zaglibit ću se u knjige! 

Tako i učini; Marija je danju našla u kući dovoljno 
posla i zabave, i tim je izpunila vrieme, koje je morala 
sama samcata provoditi; pod veče bi se sastali, pa bi raz¬ 
govarali i čitali. Čim se je većma upoznavao sa svojom 
ženom, tim se je većma izjedao; on se je sve jače i 
jače uvjeravao, da ga ona od svih najmanje razumije. 
Marija bo, krasotica, da joj nije bilo para, dušom i 
tielom njegova, lavica, koja će za mlado svoje poći 
u borbu, te će se dati ubit, Marija — nije imala u 
duši svojoj ama ni iskrice poezije! Za knjige nije osobito 
hajala; ona je čitala samo one knjige, u kojih je našla 
štogodj smješljiva — inih knjiga nije razumjela. Pjes¬ 
nički uzhit bijaše po njezinom umu neka munjenost, 
ženutost, neponjatna neka pomuna sjetila. Lord Byron, 
ljubimac Gustavov, bijaše joj predosadan, te je voljela 
Pigaulta, zbirke dosjetaka, peckave pjesmice i slične 
tričarije, o kojih Gustav nije htio ni čuti. Pomislite 
dakle, kakav je to bio život uz ženu, koja nije dielila 
njegova mnienja, koja nije razumjela njegovih misli, 
koja nije mogla shvatiti njegova ukusa, koja — da u 
kratko reknem — nije razumjela ni abecede onog je¬ 
zika, kojim je on za cieloga svoga života i mislio i go¬ 
vorio. Na svu sreću bijaše Gustav uztrpljiv (a to je riedko 
naći u pjesnika) jer je znao, da se je Marija žrtvovhla 
za nj; on joj bijaše zahvalan za onu nježnu, ugodljivu 
privrženost, kojom se odlikuje majka, sluga, pas, lju- 
bovca i žena. Marija se je starala, da mu udovolji svim 
materijalnim potrebam, ona je na sve mislila, ona nije ni 
najneznatnijih malenkostih zaboravljala, samo da se ne 
bi on zabavljao timi sitnarijami, samo da bude dokolan 
misliti, pisati, čitati i zanimat se onimi poslovi, za koje 

nije znala, koja im je vriednost, koja im je svrha. Tako 

je živio Gustav s Marijom, pjesnik sa ženom; to je bio 
nuždan posliedak onih sanja, koje su podavale nadu, a 
dušile slutnje i savjete razuma. 

— A zar su sve žene takove, kao što je Marija? 
mišljaše Gustav. Zar ni jedna od njih ne razumije uz- 
hita i poezije onog svieta, s kojeg me je Marija po¬ 
vukla na zemlju? Zar se ni jedna od njih ne može uz¬ 
držati uz svog ljubimca u poetičnom onom nebu prvih 
trenutaka ljubavi ? To ga je pitanje, na koje nije mogao 
inače odgovoriti, van niekom, uznemirilo. — Dakle ja 
bih bio mogao postati sretnim, progovori sam sebi, ali 
niesam umio ni tražiti ni naći! 

x. 

Shakespeare. 

Gustav se zaputi u grad; bijaše mu već dotužalo, 
akoprem je živio na milom si selu. Svaku misao po¬ 
mutila bi mu žena, pitajuć ga svaki čas: bili jeo? Do¬ 
tužalo mu, gdje ga je udilj uudjala tjelovnOm hranom, 
a nije ga kriepila duševnom hranom, pouzdanim raz¬ 
govorom ; ako je i razgovarala s njim, to je razgovarala 
tek o dosadnih domaćih sitnicah, a to mu je dosadilo — 
s toga je i pošao na put. I opet je ponesao sa sobom 
svoje pjesme, svoja djela, da ih dade pod tisak, ali ne 
kao što onda, kad im je morao tražiti otca, koji bi ih 
o svom trošku iznio na svjetlo: sad ih je ponio, od- 
lučiv, da će sam namiriti tisak. Ovaj put su ga i knji¬ 
žari inače dočekali. Onaj isti žuti knjižar sa crvenimi 
zalisci i izgrizenimi ustnicami, koji je okrenuo i njemu 
i njegovim pjesmam ledja, ponudi mu stolac, kataloge, 
uze se nasmijavat, i previjat — jer je njušio novaca— 
kao kudrov, kad vidi, da imaš u ruci komad hljeba. Ead 
nebi ovakovos morao sažaljivat, to bi mu se morao smi¬ 
jati. — Pogodiv tisak, baci pjesme i sjede izbirati knjige, 

što ih je imao ponieti kući. Čitavu hrpu kpjiga stavilo 
preda nj, a ridji tiskar i knjižar stao trljati dlan o 
dlan, računtguć već unapried svoju dobit, uzeo se obli¬ 
zivati i čifutariti hvaleć svako djelo, pripoviedajuć do¬ 
skočice, šale i kojekakve bibliografične viesti, i to onom 
ljubkosti, koju obično privale robi, ako je tko mnogo 
kupi. Čudnovato, da su se i Židovi mogli tomu priučiti! 

Dok se je Gustav zabavljao knjigami, udjoše a 
knjižaru dvie gospoje. Knjižar, prije nego što će im po¬ 
nuditi da sjedu, poskoči da vidi, kako su došle. — U 
kočiji! — S mjesta izvuče iz poslovnice dva stolca, pa 
se uze klanjat i udvoravat svimi mogućimi jezici ovoga 
svieta! 

Gospoje pogledaše Gustava, a Gustav njih. 

Bijahu dvie gospoje: jedna srednje dobe, prilično 
debela, bijaše obična ni najmanje osobita lica; druga, 
mlada, bliedolika, vitka, bijaše dražestna plavka, a da je 
imala krasnije zube, bila bi u istinu liepa. Plavka, po- 
veseliv se kao malo diete, dohvati katalog. 

— Ah majčice! progovori plavka, ala ću si naku- 
povat knjiga! I stade brzo i požudno izabirat pjesnike, 
povjestnike, moraliste, romane, sve što je bilo nova, 
znamenita ili zanimiva. Knjižar joj je nekoliko puti pod¬ 
metnuo nešto starije knjige, koje niesu ništa vriedile, 
a ona mu je svaki put, tek što je pogledala knjigu, od¬ 
govorila: 

— To mi je odavna već poznato! čitala sam, čula 
sam već o tom, to ne vriedi ni krajcare! 

Gustav joj se uzeo čuditi, a tiem više, što je za- 
mietio, da se je ona — po svoj prilici— sveudilj bavila 
knjigom. 

— Za što niesam takove našao, pomisli Gustav, 
razjadjen do gole duše, nas dvoje bi se slagalo! I ona 
će se prevariti, birajuć si družtvo i su.pruga! — On će 
ju ljubiti, al je neće razumjeti! 

Blieda gospojica zatraži najzad najnoviji prevođ 
Shakespearovih djela, ali nesreća htjede te je Gustav 
uzeo upravo posljednji primjerak. 

— Ovaj je gospodin, reče knjižar, pokazujuć na 
Gustava, kupio posljednji primjerak; moguće te bi Vam 
ga ustupio. Gospojica se zabuni, ali želeć svakako Sha¬ 
kespeara, osmjeli se, okrene se Gustavu te će mu po¬ 
svema tiho: 

— Ne biste 1’ mi mogao, gospodine, ustupiti Sha- 
kespeara? Težko bih ga gdje drugdje dobila — bit ću vam 
veoma zahvalna- 

— Ustupit vam ga ne mogu, prihvati Gustav, ali 
ako mi dozvolite, gospojice, ja vam ga poklanjam. Sret¬ 
nim ću se scieniti, budem li vam mogao njim poslužiti! 

Majka i kćerka ostadoše upanjene, ne znajuć što 
i kako da mu odgovore — niesu poznavale Gustava; 
budu li šutile — moguće te će ga uvriediti; a niesu 
znale, kako bi mu rekle i šta bi mu rekle. Gustav, da 
ih izbavi iz neprilike, preda knjigu poslužniku te pro¬ 
govori : 

— Danas je dašto ušlo već u običaj, te ne primamo 
darova van samo od poznatih, ali medju nami je to sve¬ 
jedno. Mi niesmo tako sretni, te bi se medjusobno upo¬ 
znavali, a moguće te je ovo prvi a i posljednji put, što 
smo se vidjeli; nije 1’ dakle pravo, da podamo jedan 
drugomu ma kakav spomenak? Štovat i obdržavat obi¬ 
čaje mogu oni ljudi, koji nemaju pametnijeg posla, ali 
onaj, koji Shakespeara čita, da pazi na takove trice?! 

Majka se i kćerka pogledaše, a gospojica se tako 
zahvali Gustavu, da bi on bio dao za tu zahvalu cielu 
knjižnicu a ne tek Shakespeara, i to jošte prevede¬ 
nog. Sad započe Gustav sa neznankom razgovor, u 
koji se nije majka ma ni riečcom uplitala. Prodje jedan 
sat i oni se tako upoznaše, kao da su od djetinstva za¬ 
jedno živjeli, akoprem nit je on znao, kako se ona zove, 

nit je ona znala, kako se on zove. Kad im se je bilo 
razstati, oprostiše se, pokazujuć si očima, da im je žao, 
što se moraju razstati. Na pragu si izmieniše biljete, a 
Gustav, veseo što se je s njom upoznao, podje kući. 

— Za što moja Marija, mišljaše putem Gustav, ne 
čita Shakespeara?! 


XI. 

L u c i j a. 

— Krasno li se upoznasmo, draga moja majčice, 
klicaše Lucija, pljeskajuć rukama i skačuć po sobi. 

— Veseli me, da ti je ovaj gospodin omilio, ali 
uzpregni se i pričekaj, dok koju potanju o njem do- 
znademo. 

Uzpregni se! Staračke rieči, hladne rieči! Reci de 
poetičnom srcu mlade djevojke, reci de vatrenomu mla¬ 
diću: uzpregni se! Htjeti ih suzdržati pukom riečju, jest 
isto, što htjeti prstom zadržati bujicu, štono se survala 
niz brdo. Lucija je sprovela noć u najljepših snih. Taj 
se je čovjek, koga je slučajno upoznala, jur udomio u 
njezinom srcu; on ju je razumio, on joj je mogao stvo¬ 
riti onaj poetični život, za kojim je ona čeznula, o kojem 
je ona snivala, on joj je mogao to učiniti i on jedini. 
Ljudi, koje je vidjela oko sebe, ti stvorovi bez duše, 
govorahu joj udilj o konjih i kartah, o odielu i kočijah 
a on o Shakespearu i poeziji! Njih dvoje zajedno bi se 
moglo vinuti nebu pod oblake, njih dvoje moglo bi za¬ 
jedno prosnivat sav svoj viek! Lucija je u toj vrućici 
nadž sprovela čitavu noć. 

— Poći ćemo na selo, ondje ćemo čitat, šetat, 
pjevat, igrat, snivat, maštat, ah, biti ćemo sretni! Mi 
ćemo se razumjeti, mi ćemo slutit svoje misli, mi ćemo 
letjeti visoko, letjeti daleko! 

— Majčice! dovikne joj djevojka, ustav posve rano, 
cielu noć sam gledala u snu gospodina Gustava, meni 
se čini, da ga ljubim. 

— Uzpregni se, diete moje! odvrati joj majka. 

U večer dodjoše gosti na čaj, ali Gustava ne bijaše. 
Majka zabrinuta i nespokojna upita jednoga od prisutnih 
gosti, da li pozna gospodina Gustava. 

— Kako ne, ta ja sam njegov susjed! odvrati go¬ 
spodin Perelka. Čudan vam je to svat! Poviest njegova 
života priliči bajci. Izprvice vam bijaše sirotinja; spasio 
je grofinju N., kad su ju htjeli pogaziti konji; za onda 
bijaše grofinja uboga, kašnje je dobila parnicu, pa mu 
je zapisala sav svoj imetak. Nema tomu davno, što je 
oteo svoju sestričnu pa ju i oženio. 

— Dakle je oženjen? zapita Lucija, začudjena i 
prestravljena. 

— Već godinu dana! odgovori gospodin Perelka. 

— Ta to je pogibeljan čovjek! prišapnu majka. 
Oteo sestričnu! Šta velite gospodine ? Oteo sestričnu! 

— Oteo ju u oči vjenčanja! Pst! Eto i njega! 
Unidje Gustav, — primiše ga hladno. Lucija bačena sa 
visine svojih sanja, ne progovori ni riečce — bijaše 
nujna, mučaljiva. Gustav pogleda Luciju — a opaziv 
gospodina Perelku, puče mu medj očima. 

— Oni već znadu, šta se je sa mnom dogodilo, 
pomisli Gustav, al ništa zato. Sjede uz Luciju i započe 
razgovarat o poeziji i o knjigah. Lucija je izprvice 
šutila, ali ne potraja dugo, a žice njezine duše zati- 
traše te ona zaboravi sve, što je bilo. Gustav je neosje- 
tice navijao govor na ono, što joj je htio izpovjediti, te 
je neprestance uz nju sjedio, akoprem je dobro znao, 
šta su mu htjele reći nemirne oči Lucijine majke, koja 
je neprestance motrila njih dvoje. 

— Vjerujte mi, gospojice, reče joj na poslied Gustav, 
da sam sjetan i neveseo, odkako se nas dvoje upo- 

znasmo. Mislio sam, kako bi sretan bio onaj čovjek, 
koji bi si našao dušu, sličnu svojoj, dušu, koja bi ga 
mogla razumjeti. Onaj, koga ne prieči sudbina, da oži¬ 
votvori svoje nade, onaj, koga sav sviet razumije, lasno 
nadje dušu, sličnu svojoj — ta ima ih na milijune! 

— Ali to je čudnovato, gospodine, upade mu u rieč 
Lucija — vi govorite, kao da nieste oženjen! 

— Istina je, govorim i osjećam, kao da nikad niesam 
bio oženjen! odvrati Gustav. 

Lucija, hoteć izpitati istinu, zaviri mu u oči: oči 
su to isto govorile. 

— To mi je nerazriešiva zagonetka, nastavi za koj 
čas Lucija. Ja sam mislila, da vas je ona, koju ste si 
toli silovito i strastno posvojio, morala razumjeti, da 
vam je morala biti drugom dušom! 

Gustav zašuti i potrese glavom. Lucija usta sa 
stolca, nasmješi se i pomisli: Ona ga ne razumije, a ja 
ga razumijem! I Gustav ustade: on je očitovao svoju, 
on je sbacio veliki teret sa svog srca. Njih se dvoje 
ponešto smirilo i razišlo, ali majka, udilj zabrinuta i 
zabunjena, nije smetnula oka s djevojke; srce joj nije 
dalo mira, i ona je pazila na svaki mig svoje kćerke 
i sva se je prepala, kad je opazila zavodnika, na kog 
nije ni pomislit mogla, a da se nije, osjetiv neku po¬ 
božnu stravu, kradomice prekrstila — kao da je neča¬ 
stivog opazila. 

Gustav, sav u mislih, izadje iz družtva, a u nje¬ 
govom srcu odpoče žestoka borba. U njegovom se src4 
sukobiše dvie žene: Marija, koja mu je sve žrtvovala, a 
nije bila za nj stvorena, Marija, biedna, priprosta, koja 
je nebo vidjela na crkvenom svodu a ljubav u toplom 
bračnom krevetu — Marija, s kojom su ga vezale ne- 

razriešive sveze zahvalnosti, privrženosti, prisega- 

— i Lucija ovjenčana pjesničkim viencem, oduševljena 
Lucija, koja je očima svoje duše opasivala svietove, vie- 

kore, koja je lasno ponimala zanos, krasotu pitomih 
okolica, ako i nije bilo razvješenog rublja, gusaka, 
kokoši, plievova — Luci ja, koja je poput orla mogla 
živjeti u onoj visini, — do koje neće svatko doletjeti, 
pa ma i doletio, to neće moći živjeti od tanahne one 
hrane! 

K Luciji vukla je Gustava — pjesnika— sreća, k 
Mariji vukle su Gustava, — čovjeka poštenjaka — 
dužnosti. O grozna žrtvo! Jedno od tog dvoga morao 
je žrtvovati: ili kriepost ili sreću. Gustav je cielu noć 
mislio, plakao i sdvajao, bacao svoj vjenčani prsten, puzao 
za njim, tražio ga, ljubio ga i molio za oproštenje. Pa¬ 
lila ga je vatra iznutrica, a nemir ga je mučio. Rano 
u jutro stajali već zapregnuti konji, a Gustav se vrati 
kući, žrtvovav sreću krieposti i ostaviv Luciji pismo — 
oprostno pismo. 


XII. 

Gustav Luciji. 

Je 1’, da smo se razumjeli, je P, da nam nije treba 
da si tajimo — možda kakovim ludim svjetskim obi¬ 
čajem i navadam za volju — ono, što nas je oboje osje¬ 
tilo? Je 1’ Lucijo, da bismo bili sretni? Ta mi se je 
pomisao zasjekla u srce, ona mi je srce zakrvarila, a 
za dugo, za uviek oduzela mir i pokoj. Ja se borah ali 
dužnosti moje otrgoše me od sreće. Marija mi je žrtvo¬ 
vala čast — najveće dobro, što ga ima žena, ona me 
ljubi, ona nije kriva, što me ne razumije. Ja je ne mogu 
zapustiti, jer osjećam, da bi ona bila za uviek nesretna, 
kao što ću i ja bez tebe, Lucijo, za uviek biti nesretan; 
duše se naše slažu — glasba našega života bila divnim 
rajskim skladom. Prokunimo udes, koji nas je odielio, 
pa vjerujmo, da će se duše, koje se na svietu ljube, naći 
u nebu. Eda bismo bili slobodni ma i pod suhe dane, 

ma i nad samim grobom! Sretna mene, Lucijo, kad bi 
mogao s tobom koracnuti ma i dva koraka samo stazom 
ovoga života! S Bogom — dok se opet vidimo — tuj 
ii tamo — a svakako s Bogom, dok se opet vidimo! 


XIII. 

Odgovor. 

Eod kuće ga je čekao osobit odgovor na to pismo. 

Na stolku u sobi, gdjeno je Marija, prigotavljajuć 
čaj i grleć svoga Gustava, nastojala, da mu osladi po¬ 
vratak, propitkujuć ga udilj, koja mu je nevolja namr- 
štila čelo, kakova mu treba bilja, kakovih li bekova — 
na stolku ležaše Shakespeare i prilično krupno pismo. 
Bijaše to odgovor od majke. U tom pismu bijaše i ono, 
što ga je Gustav pisao Luciji a bijaše — razpečaćeno! 

— Ne znam, pisaše majka, kako ste se mogao 
drznuti, te počiniti čin, kojim ste nas uvriedio. Toga ne 
ponjam ni ja a ni moja kćerka. Šaljemo vam list, što 
je nehotice otvoren, i poklon, što smo ga neoprezno 
primile, a to Vas je, gospodine, osmjelilo. Od srca že- 
bm, da biste zaboravio poznanstvo, pa da se posve raz- 
krstite s nami. 

Komelija 'D.... F - 

Gustav planu od jarosti, sgužva pismo i baci ga u 
peć — a iz zavitka izpadne mu bst, što ga je pisao 
Luciji. Gustav ga otvori bezbrižice, i sav se nadje u 
čudu, opaziv, da je na kraju nepoznatom mu rukom a 
sitnimi pismeni bilo napisano: s Bogom! — dok se opet 
vidimo! a izpod toga sitno L. Nasmješi se, ustade i 
zače šetat po sobi. 

— Šta je to? upitat će ga Marija, šta je u tih 
listovih, te su te se tako đojmiU? 

— Dječarije! odvrati Gustav — sbog knjiga! 

— Valjda ti ih mesu htjeli vratiti, doda zabrinuto 
Marija, a tomu je već tako davno! A valjda su skupe 
knjige? Gustav saže ramenima. 

— Tako nešto! odgovori Gustav. Deder reci, Ma¬ 
rijo, da mi odnesu gore te knjige. 

— Odmah! I s mjesta uze sama Shakespeara, 
metne ga u pregaču i odnese u sobu. 

— Metnula sam ti ga na kanape. 

— Hvala ti! Lahku noć, srce moje! 

— Boli F te glava? 

— Ne boli — ali sam suviše izmučen. 

XIV. 

Ja ga ne razumijem. 

Do mala i Gustav podje iznovice na put. Tu zgodu 
upotrebi Marija, te mu uze uredjivat sobicu, veseleć se 
već unapred, da će sve to biti čisto i liepo. Na prozore 
stavi cvieće, koje je najvolio, knjige mu pootvara upravo 
na onom mjestu, gdje ih je prestao čitati, obrisa pra¬ 
šinu, opraši slike, a papire, štono su bili razbacani po 
podu, sakupi i stavi u pretinac pisaćeg stola. Zvjedljiva, 
kao svaka žena, pročita svaki izčrčkani papirić prije, 
nego što ga je bacila u pretinac. Bijaše tu listova, za¬ 
početih pjesama, izprekrižanih bilježaka, opazaka, risa- 
rija, osnova i naslova kojekakvih djela — bijaše tuj 
pravo književno smetište. 

Na svu nesreću bacio je Gustav na taj kup neo- 
prezice i zaboravce pismo, što ga je pisao Luciji. Ma¬ 
rija ga pročita, a misao, koju je u njem našla, obasja 
joj, poput munje, cielu budućnost 

— Dakle ja ga ne razumijem! viknu Marija lamajuć 
ruke, ja, koja sam se starala, da mu svaki časak svoga 
života posvetim, ja, koja sam i u snu mislila jedino o 
tom, kako da mu ugodim, ja, koja sam uđilj mislila 

na nj — jedino na nj! — Ja ga ne razumijem! I bjedni 
se Gustav muči meni za volju, on se žrtvuje meni za 
volju! A smiemli mu ja smetat, smiem li mu ja priečit, 
da ne dodje do sreće ? Zašto me nije Bog obdario onim, 
čim je nadario Luciju — da bih ga i ja mogla razu¬ 
mjeti? Zašto bludi moja misao udilj po zemlji, dočim 
njegova boravi na nebu? Nesretni Gustave! Ja ne ću, 
da mi se ti žrtvuješ, — mi ćemo se razstati, a ti ne ćeš 
znati — zašto! 

Staviv list medju ostale i poredav cvieće po pro¬ 
zoru a knjige po stolu, sjede, a suzam joj proplakaše oči 
i srce. 

Bude I’ ona, koja te razumije, tako mislila o tebi, 
kao što ja mislim? Bude 1’ ona zalievala tvoje cvieće? 
Bude 1’ ona sadila pod prozori tvoju bazgovinu, tvoje 
ljubice, tvoje ruže? Bude 1* ti ona spremala drva za 
ogrjev? Bude 1’ te ona onako njegovala, kao što sam 
te ja njegovala? Bude 1’ ona tako njegovala mezimče svoje 
duše? Ni ja tebe ne razumijem! Ne razumijem! Istina, 
ti si jedina moja misao, jedina moja sreća — ti si htio 
meni za volju žrtvovat svoju sreću, čemu dakle nebih i 
ja tebi za volju žrtvovala svoje sreće? Ja ti ju žrtvu¬ 
jem, da, da, ja ti ju žrtvujem! Ta ja te ne razumijem! 
Ah! zašto te ne razumijem!- 

I brižnu plakat u sobici Gustavovoj; odavna već 
nije plakala, jer ona je živjela u Gustavu, a život joj 
je bio ugodan i veseo. Pobjeći mi je, reče si Marija, od 
ovoga mirnoga doma, od moga Gustava, od toliko uspo¬ 
mena, od tolike sreće. Pobjeći mi je, ali — kuda? karao? 
Roditelji me neće primiti, — a nitko me ne pozna! 
Ma svakako ću uteć — neka bude Gustav sretan! I 
udari iznovice u plač; nije se mogla razstati sa domom; 
sjećala se je prvih dana, što ih je proživjela s Gusta¬ 
vom; u tom domu ugniezdile se njene misli; morala je 
uteć iz tog doma, a nije znala kuda? kamo? 

XV. 

Kćerka, otac i majka. 

Kad se je Gustav povratio kući, ne nadje više Ma - 
rije; otišla je sama samcata, pješke, ne ponesav ničesa 
sa sobom — ta šta je i donielaosim srca! Otišla je, a 
nitko nije znao kuda i kamo. Nesretnica! Nije razu- 
mjela pjesnika ali je razumjela požrtvovanje. Pošla je 
kući — pošla je k majci. 

Bijaše pod večer. Marija umorena od puta a izra- 
njenih nogfl sjede; oči joj se otimahu za domom rodi¬ 
teljskim, za vrtom, za poznatim joj kestenom i za onimi 
livadami, na kojih je, djetetom jošte, brala sa Gustavom 
cvieće. Suze joj navališe na oči: mnogo je vremena 
proteklo od onih godina, mnogo se je toga promienilo; 
ona, nekoč mljezimče roditelja, sada prognanka, sirota 
bez kuće i kućišta, bez budućnosti! Samo psi ju pre- 
poznaše, samo psi i nitko drugi. — Udje u sobu k majci 
i pade joj do nogu. 

— Majko! Eto mene! viknu i pade. 

Majka se prepade. 

— Zar ti? Što se je dogodilo? Zar ti Marijo? A 
Gustav ? 

— Pobjegoh od njega i dodjoh k tebi. 

— Zar te je odagnao ? 

— Ne! Gustav možda plače za mnom! On je za¬ 
volio drugoj, on ne može sa mnom sretan biti. — Mo- 
radoh ga ostaviti — vratih se tebi. 

I zagrliše se, a mnoge suze orosiše taj zagrljaj. 

— Ali otac — otac te neće primiti, nastavi majka za 
koji čas — njemu ne mogu o tom ni spomenuti! 

— Dobro — pa ću i odavle pobjeć, odvrati Marija, 
podaj mi samo blagoslov na put! 

— O ni pošto! Ja te ne puštam, doviknu majka, 
mi ćemo racije zajedno! Ajde sa mnom! 

Po sobi se sprehadjaše gospodin Verner. Majka, 
vodeć za ruku kćerku, stupi sjegurnim korakom u sobu. 

— Naša se je kćerka povratila! progovori odrešito 
majka, prije no što se je mogao gospodin Verner ra¬ 
zabrati. 

— Kćerka! zakrešti Verner, ja nemam kćeri! Ona 
je okaljala moje ime, ona nas je osramotila, ona nije 
mojom kćeri! Ja je ne poznam, ja sam ju prokleo! Ja 
nemam kćeri! I sunu Mariju, koja mu je k nogam pala, 
te poskoči na drugu stranu sobe. — Odtale, zmijo ni¬ 
jedna! Odlazi! 

— Otče! Protjeraj me — ali me ne proklinji! 
odazva se slabim glasom Marija. 

— Prokliiy'em te! viknu otac. Marija dopuzi do 
njeg, položi glavu na njegovu nogu i stade ju kroz plač 
cjelivati! Nesretna Marijo! 

— Odlazi! Jesi 1’ čula? Odlazi, razuzdanko! Jate 
ne znam — ja neću da te znadem! Odlazi! Odlazi! I 
lupi ju nogom po glavi. Marija se obezsviesti. 

— Okrutniče! viknu očajana majka i ogrli kćerku, 
svoje si diete ubio — grdobo nijedna! Gle! to je tvoja 
krv! Ubij i mene, poubijaj sve, poubijaj, samo da ti 
sam samcat ostaneš! 

Verner, opaziv krv, sakri si lice rukama, pohiti 
k vratima i htjede pobjeći. 

— Ne! Ti mi neutečeš! viknu majka, uhvativ ga 
za ruku, ne, ti mi lje ne utečeš, ubojice! Ajde amo! 
Gle! Napij se te krvi! Ubij i mene, ubij, čovječe bez 
duše i bez srca, ti, koji si me mučio toliko godina, do¬ 
tući nas zajedno — dotući! Uhvati ga i stade mu oča¬ 
jana drieti odielo. Verner se upanji, pobliedi, rieč mu 
zape — nije mogao udariti u pomaganje. Mislio je, da 
si je kćer ubio, tresao se je kao šiba na vodi — nije 
znao, šta da uradi. U to se otvoriše vrata, a Fran sa 
svojimi hrtovi banu u sobu i — stade. 

— Što je to? Tko je to? zapita Fran. 

— To je truplo tvoje sestre, doviknu mu majka, 
to je truplo tvoje sestre, koju ti je onaj tamo ubio, to 
je truplo tvoje majke, koja ti se bori s dušom, a to je 
truplo tvoga otca, koji ti je prolio svoju krv! 

Franjo akoprem je bio tvrda srca, priskoči sestri 
u pomoć i stade tješit majku. Otac, na pola mrtav, 
oslabljen, niem, ležaše onesviešten na kanapetu. 

Marija se osviesti. 

— Majčice! Majčice! 

— Ajde, kćerko moja! Ajde! odazva se majka; 
zajedno ćemo u sviet. Ti ćeš ponieti tu ranu na čelu, 
tu ranu, koju ti je zadao otac — poći ćeš sa mnom, 
pa ćeš ga tužit pred ljudmi i pred Bogom! On neka 
ostane sam, neka ga grize sviest — ako imade sviesti! 

Podjoše k vratima, ali Verner, skočiv sa kanapeta, 
zatvori vrata. 

— Ti — odlazi! reče si kćeri. Ti — ostani. 

— Jest, grdobo, da bi me mučio i pekao polaga¬ 
nom vatrom! Mi ćemo zajedno! Ti nećeš da znaš kćeri 

— nećeš znati ni mene! 

Marija se ote majci, pobježe k vratima i izčeznu. 
Ali majci živo srce hoće da razpukne: ođrinu muža i 
nagnu, vičuć iz svega grla, za. kćerkom. 

Majka se ogledavaše — opazi ju kako cestom hrli 

— poleti za njom — sastadoše se. 

— Zar si ti, majko? 

— Jest, kćerko moja, ja sam. Mi ćemo zajedno! 
Prigrli ju i uze joj sisati krv iz rane. 

Fran, prilično uzrujan, stajaše na hodniku i sazi¬ 
vaše hrtove. Verner šetaše po sobi, popravljaše si vla- 
sulju — a dvie ženskinje podjoše i prenoćiše u šumi. 
Drugo jutro bijahu obie u samostanu. Nitko nije pošao 
za njimi, nitko ih nije vraćao; za tjedan dana dopade 

im viest, da je gospodin Verner pao od kapi. Fran nije 
pozvao majke k sebi, poslao joj je, što ju je išlo, zadao 
joj poštenu rieč, da je Marija razbaštinjena, a njemu da 
je volja pokojnoga otca — svetom. 

Majka i kći, prekinuv svaku svezu sa svietom, 
niesu marile za to: zatvoriv se u samostan, phikahu, 
ali njihovih suza nije nitko vidio, njihova jecanja nije 
nitko čuo, njihova jada nije nitko mjerio, nitko, osim Boga! 

Uzalud je Gustav plakao na samostanskih vratih, 
uzalud je moljakao, da bi progovorio koju s Marijom — 
ona se nije dala namoliti, ona ga nije htjela vidjeti, 
samo da ne klone duhom prije, nego što će položiti za 
vjet. Razstaviše se lasno — bijahu si rodjaci. Jedan te 
isti dan obukoše obje redovničko ruho. — Taj ju je 
dan vidio Gustav posljednji put i uze gorko plakati, kad 
je vidio, kako pružena na mrtvačkom prostiraču umire 
svietu; kad je vidio, kako joj odrezaše vlasi i kad je 
čuo strašne, vječne prisege! Odstupiv od žrtvenikaMa- 
rija bolno pogleda po svjetini i opazi Gustava: vrisnuše 
— a težka se samostanska vrata zatvoriše za njom — 
za uviek! 


' XVI. 

Opet Lucija. 

Sve te zgode ostaviše crnu mrlju na srcu Gusta- 
vovom; odprije bijaše čovjekom, a sada pjesnikom. Težko 
mu bijaše uzeti na dušu toliko žrtava pustoj i neiz- 
vjestnoj sreći za volju. 

Bijaše slobodan, ali ga ta sloboda, kupljena krvlju 
i gorkimi suzami, ne vodjaše sreći. One iste uspomene, 
od kojih je nekoč živio, prometnuše se otrovom: posij 
uspomene a one ti urode suzami. 

Gustav se zatvori. Nije izlazio medju ljude, nije 
vidjevao nikoga a svaku je večer ogledavao samokrese. 

Pjesnik i sviet. 10 

Kad je polazio spavat, nasmjehnuo bi se na samokrese 
te bi ih stavio do sebe kraj kreveta. Obuzela ga je 
misao samoubojstva: ona ga je ujedala za srce, ona mu 
je zvečala u glavi, ona je bila uviek pred njim. — U 
vrtu si je dao izkopati grob te si je sastavio sliedeću 
nagrobnicu: 

Čiji grob to? Čiji križ kraj puta, 

Posred zemlje tu ne posvećene ? 

Ah ne' kuni, nit me gazi nogom, 

Ja sam tuđe, spavajuć na vieke 
Tu gdje putevi se razilaze. 

Žuti piesak zasuo mi vedje, 

Iznad glave suho grmlje strši, 

Uz noge mi raste bliedo cvieće, 

A na prsih iznikla mi trava, 

Moje srce težak kamen gnjete. 

Ponad grobom svuda je tišina, 

Pusto, tužno nad tvojom mogilom, 

Nikog nema, da za tobom plače, 

Kao da te nebje u životu. 

Iz srca te svijet baci živa, 

Baci mrtva iz grobova svojih. 

Ja u strašnom razstanka trenutku 
Nemah srdžbe ni na licu gnjeva. 

Ni dok živ bjeh, kad u nebo gledah, 

Kad uzdahnuv rekoh, da ne trpim. 

Kroz smieh rulja reče, da sam luda, 

I kad plakah, prevare me ljudi, 

Prevariše, pa me odagnaše. 

Sad gdje život, za koj ljude molih, 

Posije muke razbio mi srce, 

Sada znadu, koje trpih muke, 

Al nek trpi, rekoše mi ljudi, 

Odbili me s nova, da u grobu 
Ovo biedno tielo s njinim prahom 
Ne sagnjije na prah uzporedo. 

Za života gazili me ljudi, 

Gazili me i kad jadan umrieh, 

A sad žalim, da u grudi nemah, 

Ko što oni, srce od kamena. 

S bogom svi vi — s bogom i ti budil 
Tko će meni krvne vedje sklopit? 

Na kog rake ta će glava klonut? 

S bogom! možda ne na vieke s bogom! 

Ondje možda čeka na me, ondje 
Dugi sreće čas, davno već mi 
Tamo bjegnu nada sva i srce. 

Možda grob mi dadne tuđe mira. 

Nebojim se pakla! — Sviet bje pako! 

A kad bi, što od dosade, što od nužde, zašao medju 
ljude, štono su ga okruživali, to bi do mala pobjegao 
od njih i uzeo čajati: sviet ga nije razumio, sviet mu 
se je rugao. U takovih časovih rodiše se onake pjesme, 
kakove samo onaj ćuti i razumije, koji je bio u sličnoj 
nevolji. Pjesme njegove bijahu podobne sliedećemu 
ulomku: 

Pjesniče, čemu ti bilo 
Rodit se na ovaj sviet? 

Groba da željkuješ krilo 
Mnogo nemilih liet! 

Kada, poglednuv k nebu, 

Baješ o bogu i duši, 

Hoće, da misliš o hljebu 
Pjesmi se svijet ogluši. 

Ne traže pjesme ni misli od neba, 

Traže tek zlata, traže tek hljeba! 

Ah šta je tebi rodit se bilo, 
Porode muke, nevolje diete, 
Vrata tvog žića groba su krilo, 
Svoje na ovom ne traži sviete. 


Ak baciš lemeš, plug na rodnoj grudi, 
Nek bude rieč ti njinoj duši hrana, 

Tad ne daju ti pjevat, ućit, mislit ljudi, 
Jer riečl, misli moć im nije znana, 

Za dušu, tielo jedno im tek treba 
Traže tek zlata, traže tek hljeba. 

Ded jedrom rukom tajne svietu nudi, 

0 bogu, nebu miso sveg veličja punu, 

A drugom šaku zlata, tad te ljudi 
Kad zlata slave a rad misli kunu. 

Sred ljudskih lica vreve ima V duša ika, 
Što shvaća bratsku dušu od pjesnika? 


0! Čemu ti se, reci, rodit bilo 
A rodit jošte, brate, za pootu? 

Tvog žića vrata grobnice su krilo, 

Tvoj sviet, moj brate, na drugom je svietu! 


U takovih mislih i bolih probavi Gustav čitavu go¬ 
dinu dana, a misao ga samoubojstva najzad minu. 

Jednoga jutra dopade mu ne znan slanik, te mu 
preda biljet, na kojem su bile napisane samo ove rieči: 
Slobodni smo! 


L. 


Ne znam, kako mu je bilo pri duši, kad je pročitao 
biljet; moguće te mu bijaše drago, što se je našla na 
širokom svietu duša, kojoj se je smilio njegov udes, 
kojoj je mogao podati sebe i sreću; ne znam, šta je 
mislio, ne znam, šta se je dogodilo, ali to znadem, da 
je domala postala Lucija njegovom ženom. 

XVII. 

Žena. 

— Ne znam, zašto ti ne voliš Laraartina, reče 
Lucija jednoga večera mužu, on je za mene pun krasota. 

— Vjerujem, odgovori Gustav, on je pun krasota 
ali krasota, koje ženam gode. Njegove su pjesme bliede, 
kolorit im je jednoličan, u njih nema života; njegove 
će nam pjesme goditi, ako ih mnogo ne čitamo; čitamo 
li ih suviše, to nam dosadjuju. U njih osjećamo neku 
nemoć, nemaju vatre — nemaju! 

— Ali ne možeš reći, da on nije pjesnik! Ta svaki 
pjesnik imade svoj osobiti značaj, stil, tiek i struju 
misli. Vjersko-pjesničke misli Lamartinove, ako i jesu 
slabe, kao što ti veliš, ipak su veoma liepe. 

— Za tebe, doda Gustav. Nikad neću nazvati poe¬ 
zijom potok hladnih suza, za koje ne znaš, odakle iz¬ 
viru, za koje ne znaš, kuda struje. 

— Ali nema svaki pjesnik one žive Byronske vatre, 
koju ti zabtievaš. Imade napokon ljudi, koji neće tvoje 
vatrene poezije. Ti imadeš svojih pjesnika — a imadu 
drugi opet svojih pjesnika. 

— Takovih, kao što je Plaksa, prihvati Gustav. 

— Ne možeš reći, da niesu pjesnici — ta to bi 
bio u nebo vapijući grieh. 

— Istina; ali pjesnik, koji se sa svojimi misli i 
maštami kreće u tiesnoj makar i visokoj sferi, koji po- 
daje svojim proizvodom uviek jedan te isti oblik, takav 
pjesnik nije pravi i savršeni pjesnik Djela pravoga pjes¬ 
nika jesu a i moraju biti srodna, moraju biti braća al 
ne blizanci; ako su blizanci — pjesnik je mlohav. Ako 
si pročitao nekoliko stranica Lamartina, pročitao si. ga 
svega: uviek isto, samo malo drugačije. 

Lucija, nezadovoljna, zašuti a za koji čas odpoče 
iznovice. 

— A zašto ne voliš Moora? 

— I on je takav, odvrati Gustav. U njegovih je 
pjesmah samo biserje, drago kamenje, cvieće, puno rose 
i alem-kamenja, sve je načičkano, sve se Ijeskeće; nje¬ 
gove su pjesme kao ono starovjeko, našiveno, bogato a 
neukusno francezko odielo. Ta je nošnja ušla u običaj 
— tako i njegove pjesme; ta je nošnja prestala — a 
tako i njegove pjesme; obična suknja dulje traje. 

— A Melodije? 

— Razlikuju se od Lalla Rouckh, kao i od pre¬ 
grijanih ditiramba, samo predmetom; one su se pre¬ 
živjele, te nam pokazuju jedan od onih umova, koji 
vriede nekoliko časova — dok su u modi — kojimi 
možeš zatim djecu uspavati. Moore je mnogo bolji u 
svojih satiričnih crticah, — u nas ih slabo znadu — 
u kojih je nesmiljenim sarkazmom šibao sve značajne 
grieške svojih Ingleza. Moore je neznatan pjesnik; on 
je bio majušan tielom a majušan i pjesničkim duhom. 

— Ti si čudak! primieti oštro Lucija. 

— Ja se ne čudim, nastavi Gustav, da ti se on 
svidja; ženam i ljudem mekušnim niesu poćudni krepki 
umovi, koji su veliki, i oporiti kao hrastovi. Njihovu 
mozgu treba lahke hrane, krepke hrane neće probaviti; 
krepčija im hrana strašno uzruja podražljive živce. Pače 
i čudnovatijih te neobičnijih forma — a te su često 
cinične — u kojih se mora prikazati gdjekad predmet 
samo zato, da se pričini što istinitijim, boje se takovi 
čitatelji a najpače žene. Ta čula si, da se je neka mlada 
gospojica onesvjestila, pročitav neki noviji roman; 
majka, da ju oživi, morala joj kričati u uho: Ta to je 
izmišljotina, srce moje, puka izmišljotina! 

— Mi se ne ćemo nikada složiti! nadoda Lucija i 
uzdahnu. 

— A Shakespeare? upita Gustav, sjede do nje, na- 
smjehnu se te ju ogrli. 

— Jest! odvrati Lucija prenavljajuć se kao raz- 
mazano diete. A ipak si rekao, da su Romeo i Julija 
malko smiešni! 

— Dakako da jesu! 

— Možda zato, što su se odviše voljeli? 

— Nipošto, već zato, što su svoju ljubav zaodie- 
vali čudnovatimi riečmi. 

— Shakespeare se nije ni u tom prevario, prekide 
.žena. Najsilnija je ljubav često, pače uviek veoma 
smiešna, a ona, koja hoće da bude pristojnom, skro¬ 
mnom i običajnom, nije silna, nije istinita. Smiešna je 
dakle morala biti neobična ljubav Romea i Julije. 

— Nije smiešno, uzprotivi se navlaš Gustav. Upravo 
to, što bi u drugoj stvari smiešnim bilo, ne može se u tom 
smiešnim zvati. Julija i Romeo smiešni su kratkovidnomu 
kritiku, koji nema ukusa, a niesu smiešni mudracu; 
ljubav je kao Protej: ona imade tisuće oblika. A tko na¬ 
pokon znade, nije 1’ se htio Shakespeare (kako je to 
noviji neki pisac uztvrdio) u Romeu i Juliji narugati ma¬ 
hnitoj ljubavi! 

— To ne može biti! poviče Lucija. Takav veleum, 
kao što je Shakespeare, da se ponizi, pa da napiše toli 
neslanu šalu, pa još k tomu u pet čina! On se često 
šali ali nikad ne kopa jame pod čitaoci i gledaoci. Na¬ 
ruga li se komu, to mu se naruga u brk; on će pre- 
tjerivat, nagrdjivat, samo da ne bude nejasan. 

— Slažem se! Pristajem! odvrati Gustav, nazva joj 
lahku noć i ode spavat. 

Čudnovato! Šta si ta Lucija utvara! pomisli Gustav 
razodievajuć se. Tko bi se bio nadao, da će ona biti 
tako mlaka! Ona imade u glavi srce, njoj je sve u 
glavi, njoj je u glavi sav žar i život! Njezina privrženost 
pa ljubav Marijina! Biedna Marijo! Ona me je toli žarko 
ljubila! Nema Marije — i cvieće mi je povehnulo, nitko 
se ga ne sjeća — ni njega ni mene. Lucija ljubi većma 

sebe. nego 1’ mene; Lncija me razumije, to je istina, 
al mi upravo zato udilj prigovara, jer me razumije. 

U istinu Gustav nije mogao biti sretan sa svojom 
ženom; ona je živjela samo u sebi, a nije marila ni za 
kuću ni za Gustava: ona se je brinula samo za knjige, 
za književnost, za slavu, bila je slavična a uz to se je 
podala, nevinom istina al ipak vriedjajućem, očijukanju. 
Istina, sve su to nadoknadile večeri, koje su sproveli u 
vrtu, kraj potočića, pod cvatućim bazgom, prisluškujuć 
poj slavulja, snivajuć o nebu; ali dan je dulji od večeri, 
a danju je bilo gdjekad saći s neba u pakao. Za one 
malenkosti, koje je opravljala Marija, nije nitko mario 
i tako je nastao pjesnički nered, u kom nije mogao 
najzad ni pjesnik obastati. On je krivio nju, a ona 
njega. Osim toga niesu se slagali u ukusu, pa s toga 
je i bilo vječitih književnih prepiraka, koje su im malo 
po malo slabile uzajamnu privrženost, a buduć da su 
se neprestance dražili, počeše si dosadjivat. Najzad, dok 
si niesu jošte odkrili svih svojih slabosti, dok još niesu 
opazili, da su moralno nagi, bijaše jošte dragosti, al 
kako su ozebli, kako su se osvjedočili, da su ljudi kao 
i ostali, sve im dotuži. 

Tomu se nije moglo ukloniti. Mariju (a tako i ostale 
žene, njoj ravne, koje su strastne, prionule uza sviet, 
koje žive srcem a ne mišlju) niesu vriedjale slaboće i 
grieške, za koje je držala, da se ne dadu odieliti od 
čovjeka. Ponositoj Luciji, koja se je scienila savršenom, 
bijahu zazorni oni znakovi čovječtva, koje je odkrila u 
Gustava. U nevrieme opazi i Gustav i Lucija, da nije 
jedno za drugog stvoreno; njemu je trebalo Marije, 
uztrpne, poslušne Marije, koja bi mu udilj gledala u 
oči, koja bi ga ljubezno i spremno slušala, koja bi mu 
udilj bila privržena, koje nebi nikad uvriedio; njoj je 
trebalo čovjeka bez glave, čovjeka, kojim bi mogla za- 
poviedati, kako bi joj se prohtjelo, čovjeka, koji bi samo 


Digitized by 


Googtc 


i 


153 


ono mislio, što ona misli, koji bi ono mislio, što bi mu 
ona naložila, koji bi njoj bio ono, što je mjesec suncu. 

Lucija bijaše osobito tašta — kao što je usploh 
tašta svaka ženska učena glava, koja traži u književnosti 
isto što u odielu, u kočijah, u plesovih, to jest pohvalu 
i pljesak. Onim, koji su ju mogli razumjeti, hvastala se 
svojom učenosti k la Morgan, svojimi kritičnimi sudovi 
k la Stael; ostalim dičila se je svojim lišćem, koje je 
nlogao svatko razumjeti — bijaše bo veoma krasno. 
Voljela se je kitit, vozikat, zabavljat pa s toga i nije 
prošlo mnogo vremena, a Vasilkovo bijaše puno gosti, 
namamljenih dražestmi i domišljatošću mlade gospodinje. 
— Svatko će pojmiti, kako je težko bilo Gustavu, viklu 
samotovat, zabavljati se s ljudmi, s kojimi nije znao, šta 
da govori, o čem da govori. To ga je mučilo, ali on je 
šutio. Kad je najbolje htio raditi, čitati, pisati, najavi 
bičkaranje gosti, a on svući sobnu odjeću pa se za¬ 
bavljaj sa gosti (a u istinu je zievao čitav dan). Lucija, 
koja je umjela poput pčele iz svakoga sasnut kap sla- 
dosti. mrvu k&da, primaše objeručke posjete. Gustav 
proklinjuć sav sviet, pošao bi u svoju sobicu, k svojim 
knjigam. — Sretniji sam bio s Marijom, mišljaše gdjekad 
Gustav, vraćajuć se u sobicu, ona ljubljaše samoću kao 
i ja, nas dvoje si dostajasmo, a Lucija hoće, da joj sav 
sviet padne pred noge! 

Gdjekad osta Gustav, izgovarajuć se, da je bolestan, 
u sami; ali najprije slanici a zatim gospoja navališe u 
njegov skromni zakutak. 

— Ma nemoj Gustave! govoraše mu Lucija. Kako 
možeš biti tako divlji! Razniet će te na jezicih! Zašto 
ne bi dočekao gosti! Zar da ih ja sama zabavim! ta 
<to nije učtivo! Hajde, dragi moj Gustave, hajde! Valja 
da učinimo štogodj svietu, on će nam to vratiti. 

— Ja bih najvolio, da nemam ništa od svieta, ja 
mu niesam voljan žrtvovati skupocjenih časova svog 

života, odvrati Gustav, svukav sobnu odjeću i odloživ 
knjige ili pisma; uzdahnu i ode gostom. Dosadna mi 
života! Taj strašni i mrtvi život bijaše za nj bučan a 
prazan kao zvono u bajkah; ali Lucija se zabavljaše. 
Lucija je bila domišljata, živa; ona je voljela brbljat. 
pripoviedat novosti, kudit; ona se je nemilice podsmie- 
vala— a svemu tomu trebalo je družtva, jer tko bi se 
divio dosjetkam, tko bi se razgovarao, tko bi uljem za- 
lievao tu vatru? *Pod njezinim okriljem priredjivahu se 
plesovi, redoute, veoma skupe zabave: trebalo ih pod¬ 
miriti i novcem i vremenom; Gustav, strven, snužden, 
morao je svagdje biti uz svoju ženu. 

— Da me ljubi, mišljaše gdjekad Gustav, mogla bi 
se meni za volju kaniti tih zabava, jer dobro znade, da 
ja niesam stvoren za takove zabave. A ja sam joj to¬ 
liko života posvetio! 

Lucija ni da bi pomislila na to. — Noćju je čitala 
knjige, gutala ih, al ih nije probavljala; danju je tražila 
inih zabava. Ako nije bilo posjetnika, to se je izvezla 
i pošla tražit družtva; ćud joj i narav zahtievahu družtva, 
a svako družtvo, na koje se je namjerila, dobro joj je 
došlo, tiem više, što je u njem mogla prvakovati svojom 
visosti. Nitko joj nije prigovarao — jer ju je malo tko 
razumio. 

Tako prodje čitava godina dana; ta godina bijaše 
Gustavu strahovito dosadna, a Luciji osobito ugodna. 
Otev se štitničtvu majčinom, koje ju je dosta dugo ti- 
štilo, stade se radovat kao ptičica, koja je utekla iz 
krletke, te koja je, da ogleda moć svojih krila, poku¬ 
šala prvi let. Lucija je mislila samo o sebi — ne bi¬ 
jaše dokona ni mislit o sreći Gustavljevoj. 

Ne opaziv pjesnik na koncu godine nikakovih pro¬ 
mjena, svlada se, i postade hladan, zamišljen, nujan. 
Lucija i on niesu odsele, rek bi, ni razgovarali, van ako 
je bilo gosti; tako rade, ko što svatko znade, oni, koji 

se jošter niesu posvema razkrstili, ali koji se već ne 
ljube. Kad su bili sami kod kuće, to je bilo čuti tek 
nekoliko rieči, bez kojih niesu nikako mogli biti, koje 
su tek običnim, svagdanjim hljebom: Dobar dan! Lahku 
noć! Kako si spavao? Glava me boli. Danas je krasan 
dan. Malko je zahladnjelo. Za što mi niesu naložili? 
itd. Najzad bi, uzev svaki svoju knjigu, sjeli na kanape 
pa bi tako zajedno sjedili po čitave sate, a ni da bi. 
pomislio jedan na drugoga. Niesu ni razpravljali o knjizi, 
bili su popustniji u svojih mnienjih, ali u svem tom 
nije bilo ni za groš srca. 

— Hladna žena! mišljaše Gustav. 

— Hladan čovjek! mišljaše Marija. 

I tako se poetični život, koji su vidjali pred sobom 
prije no što su se udružili, prometnu nakon nekoliko 
medenih tjedana suhoparnim, dosadnim životarenjem 
dvojice sebičnjaka, koje je sudbina jednog drugomu pri- 
kovala; Gustav bo, opaziv, da Lucija ne misli na nj, 
poče samo na se misliti, poče sve većma i većma lju¬ 
biti sebe, a ona je od početka jur mislila tek na se, 
samo je sebe ljubila, samo sebe radi pošla je za nj. 

— Čovjek, zapisa Gustav pod konac godine u svoj 
dnevnik, čovjek će se svaki put prevariti, osloni li se 
na ljude, s kojimi mora živjeti. Ako si odabere čovjeka 
protivne ćudi, to će se jadit, što se ne mogu složiti, pa 
će naricati, što se ne razumiju; ako si pako izabere 
čovjeka prema svojoj ćudi, to će mu dotužati grieške, 
koje je jur odprije u sebe opazio, pa će ga ubit mono¬ 
tonija. — U onom slučaju ne razumije dovoljno ljudi, 
a u ovom slučaju i suviše ih razumije — a u jednom 
i drugom slučaju mora se izjedati. Kad bi čovjeku prosto 
bilo birat, to bi imao segnuti, da izbjegne jednoličnosti, 
za onim prvim. Dva razlika glasa mogu se složit u jedan 
akord, — dva jednaka glasa sliju se u jedan glas — 
nema akorda. O živote! Ala si mi zagonetan! 

XVIII. 

Putnik. 

Jednoga dana, ili bolje da reknem jedne večeri, od- 
lučiše Lucija i Gustav, buduć da nije bilo gosti, spro¬ 
vesti večer u vrtu. Ugodno ljetno povjetarce pozivaše 
ih pod lipu, štono ih je sjećala prvog našeg pjesnika i 
njegove slavne prijateljice, pod kojom je, uz vrč vina u 
hladnoj vodi, a sa citrom u ruci, sjedio sa svojimi pri¬ 
jatelji. 

Izpod te lipe na brdeljku pružaše se krasan vidik: 
bijaše vidjet selo, potočić, mlinove, a u daljini crkvicu 
na seoskom groblju, i tri ceste, štono su vodile u dvor. 
Na stolku bijaše čaj; Gustav i Lucija držahu u ruku 
knjige, pa promatrajuć okolicu, razmišljahu. 

U daljini bijaše čuti večernju pjesmu divljih raca 
i gusaka, cvrkut vragoljastih vrabaca, šuštanj lišća, štek- 
tanje pasa i jednostavni klopot mlina, koji kao da je 
udarao takt toj čudnovatoj glasbi. 

Na nebu zalažaše rumenkasto sunašce za tmaste 
oblake, a bliedi mjesec stade se pomaljati na drugoj 
strani, kao dužnik, koji jedva čeka čas, kad će se uda¬ 
ljiti vjerovnik, da može u sviet. — Divno je bilo — 
mirno, tiho! 

Lucija si je knjigom zastirala usta, samo da ne 
vidi Gustav, kako zieva. Dva dana prosjedila u kući, a 
nitko je nije posjetio, nikog nije imala s kim da se na¬ 
smije, s kim da se pozabavi. Byaše joj i suviše dosadno. 
Gustav, zaglibiv se u svoju knjigu, bijaše na drugom 
svietu. 

U to diže se iz daleka na cesti prašina. Lucija 
ustade, baci knjigu i podpazi ovu prašinu. 

— Ah! pomisli, možda su gosti! Dao Bog! — Ne 
— ta to je voz siena! odgovori sama sebi i svmu očima 
na drugu stranu. I tu je opazila kako se usried prašine 

nešto crna sve bliže i bliže primiče. Srce joj stalo sit¬ 
nije udarati. 

— Možda će k nam! Možda je gost! Kako je željno 
onamo gledala, pričini se, kao da moli onu crnu točku, 
štono se je cestom gibala, ne bi li se prometnula u ka¬ 
kova gosta, koji bi joj, ma i za časak samo, osladio do¬ 
sadan život. Što bliže kola i konji, to ona nemirnija i 
veselija, a udilj jošte nije ništa rekla Gustavu, koji, za- 
piljiv se u knjigu, nije znao, šta se oko njeg sbiva. 

To su jamačno gosti! reći će sama sebi. Kočija, 
tri konja! Sad će se odlučiti, kamo će: ili će desno 
putem, ili će lievo — k nam! Upre oči i spusti bojaž¬ 
ljivo ruke — kola krenuše na desno; dohvati knjigu i 
zače nestrpljivo čitati; nebilo dugo a oči joj se oteše 
za trećom cestom — a na trećoj cesti bijaše — ve¬ 
liko stado volova i krdo ovaca! Lucija je ipak uza sve 
to slutilg, da će doći gosti, akoprem nije čula, da bi 
krešjila svraka na plotu, akoprem nije vidjela, da bi se 
mačak umivao. Iznovice pogleda na prvu cestu i — 
gle čuda! 

Dok je ona gledala na drugu stranu, promieni se 
voz siena u dvie kočije, koje su jur namjerile u dvo¬ 
rište. čim je to zapazila, baci knjigu, prevali podnos sa 
tindžani, i poteže Gustava za rukav. 

— Gustave! viknu mu Lućija, a oči joj sezakrie- 
siše. Gosti su došli! Hajde! 

— Neka su si došli! odvrati Gustav hladno, ni 
ne smetnuv oka s knjige. 

— Hajde, da ih dočekamo. 

— Idi, ako te je volja. 

— A ti? 

— Ja ću tuj ostati. 

— Zašto? Gustav ne odgovori ni riečce. Lucija gle- 
dnu plaho na kola, štono se svratila u dvorište, te se 
približi Gustavu. 

— Gustave, odpoče iznovice umiljato, ta ne budi ču¬ 
dak; bio si čitava dva dana slobodan, pa sada da ne 
žrtvuješ, sebičnjače, ama ni časka drugim ljudem! 

— Žrtvovao sam im jur mnogo, pusti me tuj — 
ja ću već doći. 

— Ja se ne mogu oslonit na tvoju rieč! Ti ćeš se 
začitati, zamisliti, pa bi mogao, kao što si posljednji 
put, doći u sobnoj halji medju gospoje. Biti će bolje 
— podjimo zajedno. Ta šta ti je do nekoliko sati! Zar 
se nećeš jošte načitati, dragi moj Gustave? Zar hoćeš 
da te u ruke ljubim? — Gustav udilj mučeć, zatvori 
knjigu, metne ju u džep, i podje, kao blažče, vodjeno 
na užetu, za Lucijom. 

U hodniku ih čekahu gosti. Jedan od njih bijaše 
stari znanac. Bijaše tuj gospodin Perelka, domišljati onaj 
literat, koji je svakomu sastavljao čestitke, bogati susjed 
Faska i jošter jedan neznanik. Taj neznanik zanimaše 
osobito Luciju. Bijaše to mlad momak, posve modno i 
ukusno odjeven; lice mu bijaše prilično veselo a usta, 
kao da mu se udilj podsmievaju — ma i šutio. 

— Čast mi je, poče gospodin Faska pljujuć i kaš- 
ljuć po običaju, te se ceremonijalno nakloni do dva 
puta — izvesti vam, milostiva i blagorodna gospodo, na 
uglede moga sina, koj se netom vratio iz tudjine. Ho- 
tio je upoznati svoje susjede, a nije mogao bolje zapo¬ 
četi van što je započeo vašom kućom, milostiva i bla- 
rodna gospodo. Gustav se nakloni a Lucija se nasmješi 
te zažmuri; gospodin Alfred izmuca nekoliko nerazum¬ 
ljivih rieči, za koje su svi držali, da ih je morao od 
udvornosti onako izmucati; a gospodin Perelka uhvati 
Gustava za ruku te mu ponosito šapnu na uho: 

— To vam je pametna glavica! Perelka je te rieči 
tako izgovorio, kan da je htio zastrašiti Gustava, koji 
se medjutim tomu nasmjehnuo. 

Udjoše u sobu sa šeširi u ruci a gospodin Faska, 
okrenuv se domaćoj gospoji, zaprede razgovor onimi 
božanstvenimi riečmi: 

— Ala je divna večer! 

— Prekrasna, uzvrati Lucija, te se potiho nasmješi 
i pogleda na Alfreda, koji se je takodjer nasmješio i 
oborio glavu. Upravo se prošetasmo po vrtu. U našem 
kraju valja da se okoristimo takovimi časovi, jer veći dio 
godine uzdišemo samo za njimi. 

— Istina, prekide Alfred, ali i naša zima imade 
svojih ugodnosti. Ja, koji sam tako dugo bio od kuće, 
ginuo sam u onoj vlažnoj talijanskoj zimi za našimi po- 
kladnimi zabavami i za našimi saonici. 

— Vi ste gospodine bio u Italiji? upita Gustav, 
približiv se Alfredu. Divan je to kraj! Uzvišen je to kraj! 

— Neizmjerno vruć a strahovito siromašan, odvrati 
Alfred te se ujedljivo nasmjehnu. Razvaline gradova, 
razvaljenih zubom vremena, razvaline spomenika, razva- 
ljenih barbarskom rukom, razvaline ljudi, izprženih od 
sunca južnjaka i požutjelih od aria cattiva. 

— A Riin? 

— Veliki grob. 

— A Napulj, Firenca, Padova, Mantova? 

— Životare. 

— A Mletci? 

— Mrtvi kao kamen. 

— A jeste 1’ vidio grob Romea i Julije, upita ga 
brže bolje Lucija, u kapucinskoj crkvici u Padovi? 

— Vidio sam, odvrati Alfred kroz smieh, komad 
kamena, štono ga pripoviest Luigia da Porto, a jošte 
više Shakespearova tragedija ovjekovječila. 

— A jeste P bio, gospodine, u Herkulanu, u Pom- 
pejih? zapitat će ga Gustav. 

— Bio sam. Tužna mi vidika! Bit će kao kakova 
karavana, zasuta pieskom u pustinji Azaoad. Ali za stari- 

nare i zvjedljivce, koji se hoće naočice osvjedočit, ka¬ 
kav je bio sviet za gospodstva rimskog, to vam je oso¬ 
bito ben trovato: Vezuv im je sačuvao na spomen 
pod svojim pepelom svačesa od ondašnjeg života i obi¬ 
čaja, — svačesa, pače i kuhinjskog posudja, koje su odprije 
starinari poznavali samo iz amfiteatra i Skaurovog groba. 

Dok se oni tako propitkivali i odgovarali, sjedjaše 
gospod Perelka kao ustienjen te se zalievaše čajem a 
gospodin Faska gledaše ponosito svoga sina, te ne umi- 
juč progovoriti ni crne ni biele, udaraše nogom takt po 
podu — kad al na jednom namjeri se svojom nogom 
na nogu od stola — i prevrne stol zajedno sa čitavim 
čajnim posudjem. Sav smeten uze pobirati liepi sakson- 
ski porcelan — opeče se, i tepajuć stade se izpričavat; 
kako je bio skupac procieni jednim pogledom učinjenu 
štetu. Lucija, udariv u smieh, zazvoni: doletiše sluge i 
nakon pet časova donesoše drugo posudje od ljepšeg jošte 
porcelana — a družtvo veselo kao i odprije. 

Gospodin se Faska tako prepao, da je svoje noge 
brižno povukao pod stolac. Razgovor se nastavio, a na 
findžane nije nitko — osim Faske — ni pomislio. Lu¬ 
cija je uprla oči u putnika: zanimao ju on i njegovo 
pričanje; Gustav bijaše takodjer zvjedljiv, nu njega je 
više zanimalo pričanje nego 1’ pripoviedalac, a nju više 
pripoviedalac nego 1’ pričanje. 

— Moj vam je muž osobit štovalac umjetnosti, pro¬ 
govori Lucija Alfredu; bit će vam zahvalan, ako mu što- 
godj pripovjedite o Vatikanskih freskih, o logjah Rafae- 
lovih, o baziliki sv. Petra, o umjetninah, štono se na¬ 
laze u Rimu. 

— Ja sam tomu tako nevješt, da vam ne mogu niti 
opisivat niti prosudjivat. 

— Ali nemojte! 

- Vjerujte mi! 

— Jesu 1’jako posivile? 


Digitized by v^.ooq le 



161 


— Što? 

— Frfifcke Vatikanske. 

— Prilično! Sravnio sam ih sa nekojimi Herkulan- 
skimi — prilično si nalikuju, samo što je ukus Rafae- 
lov čišći. 

— A pripovjedi, dragane, upade u rieč gospodin 
Faska, koji je udilj mučao te tražio u glavi, što bi mo¬ 
gao kazati, — pripovjedi gospodi štogod o Parizu. 

Alfreda zastidi malko taj upros, zagrize usta i odgo¬ 
vori potiho: 

— 0 Parizu je težko šta nova pripovjedit — ta 
svi ga poznadu. 

— A đ&, svi, koji su tamo bili! Ali gospoda niesu 
bila u Parizu, odvrati otac. Ded, pripovjedi dragane, 
pripovjedi o onoj palači — ta kako se zove? Ta ona 
— znaš, ona — imade stakleni krov, — nu ona, što 
imade svodova, ta znadeš, ona — 

— Palais Royal — Orleanska, prihvati Alfređ, sme¬ 
ten i zastidjen. To je tržište, kao što je svim poznato; 
ondje su najljepši dućani, ondje je svega i svačesa, po- 
čam od alem-kamenja, pa sve do gajtani. Bijaše to, čini 
mi se, nekoč Richelieuova palača. 

— Čija? čija? upita otac, Richelieu-a? Je P onoga 
ministra, koji je bio kardinalom, eh, htio sam reći, onoga 
kardinala, koji je bio ministrom? 

— Dh, dh! 

— Gle, gle! Pa odakle ti to znadeš? 

— Ta svi to znadu — odvrati iztiha Alfred, a 
obrazi mu se zapališe, jer se je otac udilj na taj način 
htio njime izkazati pred gosti i stranimi. 

— Moj sin, nadoda brzo otac, čuo je gospoju 
Gatilinu. 

— I mi smo ju čuli, odvrati Lucija, grizkajuć si ustne. 
— A gdje? 

— U Vilni. 

Pj etnik i rriet. 11 

— Zar je bila u Vilni? upita Faska. 

— Dakako. 

—' Čudnovato! Kad bi tako putovali gradovi i palače, 
to bi mogli sve kod kuće vidjet pa nebi trebalo pola- 
zit na putovanja, koja mnogo stoje. Tako na primjer, 
milostiva gospojo, nastavi stari, zar je malo novaca sta¬ 
jao put moga sina? Dašto, valja da mladić vidi sviet 
— a i vidio ga je. Ej, on vam nije gospojo ni pripo¬ 
vjedio gdje je sve bio; ali on vam je sav sviet obašao; 
bio vam je u Grčkoj, gdje se s Turci tuku; bio je u 
Stambulu, gdjeno prigotavljaju glasovite one lule. Done- 
sao mi je jednu. Bio je, milostiva gospojo, — gdje jošte? 
Aha — u Italiji gdje je onaj posve sazidani Rim. Bio 
je u Francezkoj, to jest u Parizu; bio je u Inglezkoj, 
gdje ugljevljem lože! Ala je to smiešno: u nas ne loži 
nitko više ugljevljem a oni tamo lože udilj ugljevljem! 
Ah, ima vam svačesa na svietu! Bio je u Americi, to 
jest, milostiva gospojo, upravo pod nami, pod zemljom, 
na drugoj strani, pa mi je rekao, da je ondje upravo 
tako, ko što i kod nas, samo što je toplije i što je 
mnogo zmija, a ljudi da pocrne od sunca kao ugljen — 
upravo onako, kao što je lakaj gospodina Maršala, koji 
ga je dao zato ogariti, da mu plaši Židove po krčmah. 
Tako vam je, tako gospojo, pod nami! 

Dok je trajao mudri taj monolog, Alfred bio sav 
na iglah, Gustav hodaše po sobi te se potajice smijao, a 
Lucija grizkala okrajak rubca. Najzad se svrši posjet, 
a svaki dohvati svoj šešir. 

— Ne poznam tuj nikoga, reče na posljedku Alfred, 
a nebi se htio nikomu nametati, pa s toga ćete mi 
.oprostit, milostiva gospodjo i gospodine, ako vas, deneć 
u velike ovo poznanstvo, umolim, da biste mi dozvolili, 
da upotrebim to poznanstvo — 

— Bit će nam osobito drago! prihvati Gustav. 


Digitized by Lj00q le 


143 


— Molimo, pa bilo i svaki dan — tako mila 
gosta neće nam nikad biti dosta. 

— A mene ne zovu, da ih posjetim, reče sam sebi 
gospodin Perelka i uzdahnu, da im čitam bajke. Ta taj 
nije ni bajke napisao! Bože moj! Taj sviet ne razumije 
i ne štuje velikih muževa! Bože moj! Ni jedan put da 
bih kod njih bio na objedu ! 


XIX. 

Svašta. 

Alfred je odista i upotriebio to poznanstvo, jer po- 
čam od onog prvog ceremonijalnog posjeta, bio je malo 
ne svaki dan u Vasilkovu. Otac Aliredov, poslavši za 
razbiti porcelan mnogo ljepše posudje, došao bi tako- 
djer gdjekad u Vasilkovo, da se pohvali svojim sinkom, 
ali ponajviše dojašio bi Alfred sam na konju. 

Lucija, živa, dohitna, dosjetljiva, kao što i on, po- 
gadjala je njegove misli: ona mu se svikla, a i on seje 
svikao njoj. Tako obično biva. A Gustav je češće razmišljao 
kraj potočića ili boravio uz knjige, nego 1’ u dvorani; 
on im nije vezao rukfl. Izprvice se je tuj pripoviedalo 
o putu, a zatim zapreli manje zanimive razgovore o 
koječem, što je moći isto tako kod kuće kao i u tu- 
djini vidjeti. Izprva nije Lucija nipošto zlo mislila; ona 
se je htjela priljubiti Alfredu, kao svakomu inomu; on a 
je htjela da ju hvali, da joj se divi, da ga zajnami a 
sve to u najvećem poštenju. Ta tisuće žena radi to isto 
a bez ikakove svrhe. Ali Alfred, koga je Francezka po¬ 
kvarila, shvati to posve drugojačije, te se stade priči¬ 
njati zaljubljenim i zaprede formalni roman: od pogleda 
došlo do stiskivanja rukh, od stiskivanja rukft do uzdaha, 
od uzdaha, do dvoličnih rieči, zatim i do jasnih neči a 
najzad i do listova — a sve u poštenju! Lucija je u 

tom nazrievala tek časovitu zabavu, koje je bila željna; 
u listovih tražila putopisnih crtica, a kad je našla štogod) 
nuzgredna, na primjer kakovu sentimentalnu episodu, 
kakav mistični uzklik, ili kakovo apokaliptično pitanje, 
to je ona u svojoj priprostoti držala, da je nasljedovao 
Sterna ili kojeg drugog nepoznatog joj pisca. Ali ne 
potraja dugo a iz listova nesta opisa, a njihovo mjesto 
zapremiše običajni ljubovni uzklici, zakletve et cae- 
tera. I to joj se nije pričinilo osobito strašnim. — On 
se zabavlja, mišljaše Lucija, a i ja se zabavljam — ta 
imademo barem nešta zanimiva u životu. I gle! Da 
bude još zanimiviji život, uze ona odgovarati na listove i 
to veoma domišljato, veoma veselo. A Gustav o tom 
dašto nije ništa znao, — ta zar je moći takovimi tri- 
čarijami obterećivat i onako obterećenu glavu biednoga 
muža — a napokon, šta je njemu do toga?? — Po¬ 
trajalo to neprekidno nekoliko mjeseci a oboje bijaše 
zadovoljno. Ne! Ja se varam — jedan je samo bio za¬ 
dovoljan, jer je Alfred htio od listova doći do cjelova 
itd.; bijaše bo Alfred čovjek na mjestu, koji je htio 
svaku stvarcu dotjerati do kraja. Ali Luciji se činilo, da 
valja listovi sve dokončati pa tako je ona bila za¬ 
dovoljna, čiste sviesti i mirna, kao angjeo u raju! Što 
se Gustava tiče i one bračne zakletve — to je nije, 
mišljaše Lucija, u ničem povriedila i bila je nevina — 
jer tko prisiže kod žrtvenika, da neće nikada pisati i 
čitati listova? Očevidno je dakle, da to ništa ne škodi! 
Što se tiče trca, to ono nije podvrgnuto prisegam i 
volji, a napokon je Lucija, akoprem joj je putnik za¬ 
vrtio glavom, akoprem je s njim potajno dopisivala, osje¬ 
ćala, da je sasvim čista i nevina. Muž joj niti je mislio 
niti je znao o tom; poput onog slavnog matematika u 
Sitnicah našeg Kochanovrskog, čitao je on, pi- 
Sao, mislio, razgovarao pa ih ostavljao same samcate u 
dvorani, na šetnji, u polju, u šumi a uza to je ipak 

bio posvema miran te je živio i srcem i mišlju na 
drugom svietu. Često bi se Alfred drznuo te mu se je 
u oči narugao; takove porugljive šale završio bi tiem, da 
se je razkalašeno nasmješio i pogledao na njegovu ženu; 
jošter krupnije bi se narugao njegovoj hladnoći, kad je 
bio na samu s Lucijom. 

— Recite mi, gospojo, kako možete živjeti sa čovje¬ 
kom, koji ne misli i ne mari za vas, koji žive na drugom 
svietu, koji žive za se, te se ne brine ni za koga, ni za 
svoju drugaricu, već ju ostavlja samu samcatu na ovome 
svietu? Da sam ja, gospojo, na vašem mjestu to bih se 
ja, njemu za volju, odrekao svake dužnosti; ako jedna 
stranka prekrši zadanu rieč, to je ne može] ni druga 
držati-a da se ne izvrgne ruglu i sramoti. 

Lucija kao da ne razumije; Alfred nastavi: — Vam, 
gospojo, mora strahovito dosadno biti u kući, u kojoj 
nikoga nema! 

— Imadem knjigu. 

— Ali te ne dostaju svaki put. 

— A napokom dolazite Vi, gospodine, tako često, 
da mi ne može, sve ako bih i htjela, biti dosadno. 

— Hvala vam liepa, odvrati putnik kroz onaj svoj 
vječiti smieh — ali molim vas, ne biste 1’ mi izvoljeli 
protumačiti posljednje rieči? Možda redje da dolazim? 

— Pače češće — samo ako vam nije težko činiti 
takove žrtve prostoj seoskoj ženi za volju. 

— Seoskoj ? Arkadijskoj! doda Alfred te se navlaš 
nasmješi, jer u istinu nije ćutio u duši svojoj nikakove 
naklonosti spram Lucije — bile su to njegove prolazne 
mušice. Parižliji je bilo dosadno na selu te se scienio 
dužnim, da se odazove prijatnom susretauju Lucijinom, 
kojom ga je ona — tako je on mislio — izazivala. Taj 
čovjek, kao što svaki onaj, koji je obletio sviet te se 
vratio snužden i nezadovoljan sam sa sobom na domaće 
si ognjište, ostavio je komad po komad od svoga srca 

u Rimu, Napulju, Firenci, Mletcih, Parizu, Londonu ^ 
kod kojekakvih plesačica, starih kneginja i kneginjica 2 r 
a i kod gorih stvorova! Čovjek od svieta, uljudan, s *° 
ugladjen, nadaren osobitim pametovanjem i ukusom 1 on 
modnim u literaturi i umjetnosti, bijaše on jedan od ; BC1 
onih, koji su po vanjštini neobični umovi a u istinu ; ine ’ 
niesu niti daroviti niti sposobni ; bijaše on jedan od 10 Sl 
onih, koje je narav nadarila darom oponašanja, koji si, f ^ 
nagledav se i naslušav svega i svačesa, prisvojiše '' rost 
misli, ton, govor onih ljudi, koji dalje vide, koji su ffl * en 
umovi. Za takov je ljude značajno, da nemaju ništa svoga me 
a žive o tudjem, da si shrpaju stanovitu hrpu tudjih ^ 
misli, te da onda varaju ljude tobožnjom svojom visosti; 2 
al kad se to izcrpe, to se vraćaju onamo, odakle su wet '' 
počeli avarkadodje pred Marka. Alfred bijaše posvema M * e 
običan čovjek, ali Lucija, kojoj se je vješto ulagivao, ^je 
vjerovaše njegovim dosjetkam i njegovom skrparenom ®P 01 
znanju više nego 1’ Gustavu, koji je više šutio, koji 
nije tako blištio, koji je prije dobro izpekao pa onda 
istom izrekao — samo da se ne bi prevario. Alfred pako ijivo 
imao je gotovih odgovora za svako pitanje, gotovih me 
mnienja o svačem; nije 1’ štogodj dobro znao, to je ne¬ 
milice šibao, prihvatio što čudnovatije mnienje, nije po- ^ 
puštao ni za dlaku — te je tako zamazivao oči neuputnijim. ^ t 
Nije u pusto rečeno, da će jedan Iudjak više prigovorit, a ^ 
nego što će sto mudraca dokazati; isto je tako sa po- 
hvalami i prekori. Lucija nije opazila te varancije i ci- 
ganije, ali Gustav pogledav sokolovim svojim okom na |^ e ' 
nj, prepozna ga još prve one večeri, ali se mu nije vi- U 
djelo zgodnim, da izjavi svoje nazore pred ženom a 
tiem više, što ga je ona svedjer hvalila: čemu novih ^ 
neprilika, kad ih je i onako bilo već i suviše. 

Bijaše dakle tako, ko što pripovjedili. Lucija je 
čitala Alfredove listove i odgovarala na 
nije ništa o tom znao. Lucija i Alfred 

, nipošto zaljubljeni — s raznih uzroka priliepiše se jedno 
uz dragoga; Lucija iz nenasitne ženske izpraznosti, pa 
. i s toga da joj bude život na selu što ugodnijim; Alfred 
: iz onog osobitog častohleplja, koje mnogoj njegovoj 
~ braći ne da mira, dok niesu pokušali sreće kod svake 
žene, koju sretnu. Tiem putem mogli bi dalje zaći, nego 
što su htjeli, jer su išli sliepo te su čvrsto mislili, da 
je jošt uviek dosta vremena, da se razkrste, razstave i 
oproste. Sve je uprlo oči na njih dvoje. Na selu i u 
malenom mjestancu svi znadu, što tko radi, kuće su pro¬ 
zirne a rieči odjekuju na četiri milje na okolo; čitavo- 
susjedstvo gukaše — kad nije bilo djevojaka u sobi — 
da je gospoja Lucija začarala Alfreda te da se je tako 
osvetila svim onim gospojicam, koje su po staležu svom 
imale ponajprije pravo na Alfreda. Mužkarci šaptahu 
da je Alfred postao prijateljem kuće Gustavove. Smijalo 
se potiho i stavljalo kojekakve čudnovate primjetbe. 

— On će ih sjegurno razdvojiti, govorahn žene. 

— Jučer se je oko pol noći vratio odanle, doda uje- 
) dljivo stari susjed, brbljavica, koji se je takodjer često 
i a ne jedan put vratio oko pol noći iz tudjeg dvorišta. 

— Prekjuče, gukahu u zakutku djevojke te se pod- 
smiehavahu onim angjeoskim podsmiehom, kojim one 
sve, dš, i klevetu popraćuju — prekjuče bijahu vam sami 
na šetnji! 

— Horrendum! zavrišti gospodin Perelka, koji 
se je udilj osvećivao Gustavu za svoje basne — imadem 
ja u svom džepu gotovu kritiku! 


— Makakovu kritiku! Satiru! odazvase Kripto- 
ped. Kritike se pišu o knjigah, a satire na ljude. 

— To je sve jedno! 

— Ama nije! 

I opet se uzeše prepirat o kritici i satiri, a pre¬ 


si ognjišta, 

samo jedan svezak a u tom svezku nije bilo obadvaju 
izraza. 

Na posljcdku poče se i otac Alfredov mrgoditi, što 
mu sin prečesto zalazi Gustavu. 

— Vele, uze ga opominjat, da se ti ulaguješ 
gospoji Luciji — to je sramota! Ta valjda ih ne kaniš 
razstaviti? Ta će te ludorija skupo stajati! Kani se 
toga! 

— A šta oče! Šta sve ne će ljudi izbrbljati! odvrati 
Alfred kroz smieb. Ja idem Gustavu a ne Luciji. Pa 
tko je izmislio tu ludoriju? 

— Dao bog te bilo tako. Dobro, dobro; — nadoda 
otac — a tim bi svemu konac. 

XX. 

?erel ka. 

Jednoga jutra doveze se u dvoprežnih kolicah go¬ 
spodin Perelka, prilično riedak gost u Vasilkovu — 
pisac basna i mjestni literat, koji je svedjer nosao u 
džepu neumrle plodove svoga veleumlja. 

U dvorani nadje gospoju, koja je bila prilično zlo¬ 
voljna i mučaljiva; obično je voljela šalit se s njim, a 
sad mu ponudi samo da sjede. 

— A milostivi gospodin? upita ju Perelka kroz 
smieh te se onako nakloni, kao što običaju svi oni, 
koji još uviek govore: milostivi gospodine! 

— Biti će u svojoj sobici. 

— Bi li mogao biti s njime? 

— Mislim da možete! odvrati Lucija, te se pove- 
selila, što će mu kojom stotinom basna otrovati ono 
nekoliko sati prije objeda. 

— Dobro daklem, idem. 

— Izvolite, prihvati gospodinja. Ona sjede čitat, 
a gost podje gore u sobu. Pred vratima otre si noge, 

pogladi si vlasi i usta, zakašlja — da se najavi — i 
pokuca. 

— Je li slobodno? 

— Tko je to? zapita Gustav iznutra. 

— Najpokomiji sluga, odvrati Perelka otvarajuć 
vrata. Možda vas. bunim? 

— Molim! prihvati Gustav, odloži knjigu, koju je 
kod peći čitao i primakne stolac. Literat se obazre po 
sobi: soba puna knjiga, folijanti i sitne knjižice ležale 
razbacane po podu. Perelka se obliznu, uzdahnu i pro¬ 
govori : 

— Sretna mi čovjeka, koji imade toliko knjiga! 
Tako obično počimaju oni ljudi, koji hoće posuditi knjigu. 
Gustav obori glavu i ne odgovori ni riečce. 

— A kako vaše gospodsko zdravlje? 

— Ja sam zdrav. 

— To me osobito veseli. 

— Ako mi kanite čitati svoje basne, nastavi Gustav 
za koji čas, to bih vas umolio, da izvolite počet, jer 
sam u istinu malko umoren. 

— Oprostite — danas ih niesam ponio, odgovori 
Perelka, te pretražujuć džepove izvadi nekakav svežčić 
— to su same čestitke — čestitke. Da li vam je gos¬ 
podine, ova poznata? Na tvoj imendan. — 

— Čuo sam ju već nekoliko puti. 

— A ovu: 

O presretni dane, koji — 

— I tu sam čuo. 

— A na novu godinu? 

— Takodjer. Perelka stavi sve to u džep, ogleda 
se po sobi i primakne stolac. ' 

— Ali ja niesam zato došao k Vama, milostivi 
gospodine. 

— Zašto ste dakle došli? 

— Odista, uze literat, mučno mi je- o tom go¬ 
voriti — stvar je veoma delikatna — ali — 

— Možda biste novaca? 

— Ako biste izvolio — ja bih uzeo, prihvati brzo 

literat te se nakloni, ali to jošter nije- 

— A šta dakle? 

— U istinu — povjeriše mi tako težak posao, po- 

uzdav se dašto u moje sile, da odista- 

— Ma recite mi, šta je? 

— Ako se ne budete, gospodine, ljutio .... 

— Ja se nikad ne ljutim. 

— Nikad!! Molim vas — nikad! Hm! ali, to vidite, 

milostivi gospodine, da- 

— Molim vas, govorite! Čemu te ceremonije! Ded, 
govorite, molim vas. 

— To je stvar, koja se tiče vas, milostivi gospodine, 
više nego 1’ svih nas, jer ono, što ću vam imati čast 
kazati, kazat ću vam u ime cieloga susjedstva, koje 
me je odabralo, da budem posrednikom kod vašega go¬ 
spodstva — jer oni znadu moje plemenito srce — ja 
sam bio uviek gotov svakoga poslužiti. — 

— Čestitkami — pomisli Gustav u duhu. 

— Eto milostivi gospodine! Susjedstvo u ime moje, 
to jest: ja u ime susjedstva usmjeljujem se vaše gos¬ 
podstvo upozoriti, da su se počeli raznašati glasovi, 
štetni po vaš dobar glas — 

— Na primjer? viknu Gustav kroz smieh te po¬ 
nosito uzdiže glavu — ded kažite! — To jest, to jest, 
jošte ništa — odvrati Perelka, ponešto zabunjen, ali da 
ne dadete zla primjera mladjim — kao što veli gospoja 
Kaštelanova — i da izbjegnete svim klevetam, koje 

bi mogle odatle nastati- 

— Što? Govorite! 

— Dopustite, milostivi gospodine, da vas upozorim! 

Gospodin Alfred dolazi prečesto k vam i to još u sum¬ 
njivo doba — 

Gustav skoči na noge, planu gnjevom, kao da mu 
je sad istom sinula u glavi strašna pomisao. 

— Pa koje je to sumnjivo doba? viknu Gustav, 
pa što je stalo komu do toga, što mi zajedno čitamo, 
što se mi dugo u noć zabavljamo, što gospodin Alfred, 
moj prijatelj, zalazi k meni? 

— Ali — kada nema vašeg gospodstva kod kuće 
— tako se opazilo — 

— Ja sam uviek kod kuće, odvrati Gustav, lupa- 
juć nogom o pod. Znajte gospodine, da bi takova opo¬ 
mena zavriedila dobru nauku — sve iz zahvalnosti? 
Morao bih vam odkinuti komad nosa, da se sjećate, da 
vam se nije treba miešati u tudje poslove. Kažite to 
svim onim benam, koje su vas amo poslale. — Perelka je 
bio pri vratih i nije htio Čekati, da ga baci na polje: 
pobježe sažimajuć ramenima i govoreć sam sebi: 

— Računao sam na objed! Fi! Bješe mi to po 
objedu kazat. Kamo ću sada na objed — možda 
kastelanici? 

Na hodniku sretne ga Lucija. 

— Zar ne ćete ostati kod nas na objedu? zapita 
ga Lucija. 

— Ne! klanjam se. Moram brže — hiti mi se! 
Klanjam se! odvrati Perelka i poleti, što je brže mogao 
do svojih kola. 

— A što je to? pomisli Lucija. Morat ću Gustavu, 
da ga popitam. I namjeri, smijuć se, gore u sobu. 
Otvori vrata. — Gustav hodaše po sobi: lice mu pro- 
bliedilo, vlasi mu se naježile, a oči sievale. 

— A što ti je? upita ga Lucija, jesi 1’ bolestan? Ti 
si po svoj prilici nešto gruba rekao kukavnomu Perelki, 
jer je pobjegao odavle, kao da je pobiesnio. Gustav se 
porugljivo nasmješi i ne odgovori ni riečce; Lucija po- 

pravljaše drva na ognjištu te gledaše sa strane na Gu¬ 
stava. Ne potraja dugo i duboki uzdah završi misli 
Gustavove; lupi knjigom u zid i pade na kanape. 

— A što ti je? 

— Ništa, odvrati Gustav, otiruć si rukom čelo, 
oblito hladnim potom. — Oboje njih mučaše. 

— Da sam ja tvoja žena, a ti da.si moj muž, Lucijo 

— Lucija uprla oči na nj — pa da bi ti došao tko- 
godj u ime susjedstva, ćudorednosti itd., te bi te umo¬ 
lio, da bi pripazila na ponašanje svoje žene, da bi pazila 
na noćne posjete nekakova golobrada momčeta — šta 
bi mu ti odgovorila? Lucija se omramori. 

— To je potvora! 

— Tako se i meni čini a htio bih i vjerovati — 
ali ipak čitavo te susjedstvo osudilo — i to je razlog, 
zašto nitko k nam ne dolazi. Alfred — hulja ili luda 

— osramotio je i mene i tebe. Kaži mi, zašto je on 
u veče dolazio amo, zašto si ga ti na samu primala? 

— Ta dosadno mi je samoj samcatoj — pa ćeš 
barem dozvoliti, da smijem razgovarat s ljudmi. Ili si 
me možda naumio u samostan zatvoriti? 

Gustav se podsloni na ruku. 

— Razumijem, — progovori za čas hladno i po¬ 
lagano — razumijem. Odvrati se od nje, uze nekakovu 
knjižicu sa poda, popravi drva na ognjištu, sjede i uze 
tobože čitati. Lucija, opaziv, da nije voljan razgovarati, 
izadje iz sobe; to ju zapeče i uzruja; sad joj je istom 
puklo medju očima, da je nevinom misli otrovala život 
Gustavu, da je izgubila za uvieke dobar glas. 

Do\je u hodniku srete ju Alfred, koji je po svom 
običaju došao, da s njom probavi jutro. 

— Bien bon jour! comment (ja va-t il? Lu- 
ciju zastidi ta pouzdatnost, koja ju je sada prvi put uvrie- 
dila; izmače rukom, koju je htio stisnuti, i pobježe 
šuteć u dvoranu. 


Digitized by 


Google 



173 


— Što je to? Odakle ta promjena? 

— Trice, odvrati Lucija te se nasmjehnu. Ukorio 
me muž sbog vas — nemam u kući mira! Susjedi se 
moji tako za me brinu, da su zlobno moga muža oba- 
viestili o vaših čestih posjetih. Alfred se prepade i raz¬ 
vali oči. 

— A tko? 

— Perelka. 

Dohvati šešir. — Ala će mu grohotati kosti — ja 
ću ga smrvit! 

— Nemojte — ta još će nas više ogovarati. Molim 
vas, nemojte se u to miešat. Lucija zabrinuta uze ho¬ 
dati po sobi, lamajuć ruke i naričuć, a Alfred stajaše 
grizkajuć si ustne i gnječeć šešir. 

— Mogu T biti s gospodinom Gustavom? 

— A tko vam brani? odvrati hladno. 

— Idem dakle — prihvati Alfred, udilj stojeć na 
istom mjestu. 

— Izvolite gospodine. I on ode. 

Gustav sjedjaše i plakaše kao malo diete; oči mu 
se bijahu zacrvenile od suza: ne znajuć da je Alfred 
jur o svem obaviešten, poče se tužit na hunjavicu. 

— Meni je sve poznato, reče Alfred, hoteć doći 
na čisto. — Gustav ga prezirno pogleda. 

— Sve vam je poznato ? Dakle s Bogom! 

— Kako to? 

— Nadam se, da ne ćete više amo. 

— Zar ćete me iztjerat? 

— Sam biste se morao iztjerati, jer znadete, ko¬ 
liko nas stoji vaše poznanstvo. 

— A1 ima i tomu lieka. 

— To vam ništa ne vriedi. Ako mi ne učinite, 
kao što vam rekoh, bit će mi težko, — ako ću vas 
morat iztjerati kroz vrata ili bacit kroz prozor. 

— Vi se grozite. 

— Bit će tako. 

— Dakle na dvoboj! 

— Ja se ne pačam u takve ludorije; to bi još 
pogoršalo stvar. 

— Što? Vi mi dakle nieste voljan dati zadovoljštine? 

— Ne! Ja ću vam dati zadovoljštinu ali onakovu 
kakovu ja mogu dati — prihvati Gustav ravnodušno, 
uhvati ga za šiju pa ga izturi na polje. Alfred se bra¬ 
nio i vikao. — Gustav sjede uz peć, dohvati knjigu i 
uze nad njom roniti suze. 

Alfred, vičuć i grdeć poleti niz skaline, uzjaši konja 
i okrene kući. Sutra dan govoraše otac, da se je spre¬ 
mio na put u Švicu. 


XVI. 

Odlazak. 

Svatko će pojmit, kakova je bila iza toga dogodjaja 
sloga u kući, kakova iskrenost; izčezoše i oni sladki 
časovi, koji su — akoprem riedko — razsvietljivali 
tamno gdjekad obzorje bračnog života. 

Ludja bijaše ohola, jer se scienila nevinom; Gustav 
bijaše ohol, jer je bio uvriedjen; riedko su se salazili, 
a još se redje razgovarali; izprvice ohladniše — najzad se 
omrazi jedno drugomu.* Luciji bijaše dosadno kao nikad 
prije; iskaše zabava a na posljedku očitova mužu, da 
bi u kupke. 

— Dakako — a kamo? 

— U Baden. Zimovat ću u Beču. 

— Jako dobro! 

— U proljeće poći ću u Saksonsku. 

— Izvrstno! 

— Ljetovat ću u Porenju. 

— Krasno! 

— Na jesen ću u Švicu. 

— Zašto nebi? 

— A druge zime u Pariz. 

— A ja ću u proljeće u Italiju, zatim u Grčku, Egipat 
a dovršio bih u Americi; bit će najbolje da nas anti¬ 
podi diele. — Sretan put! 

Lucija ode i ne vrati se nikad više. 


XXII. 

Sretnici. 

Prodjoše ljeta — jesen se približi. I opet je bio Gustav 
sam samcat na ovom svietu, bio je bez roditelja, bez 
prijatelja, bez ikoga. Jedini mu bijaše posao i zabava 
mislit i čitat, ali srcu pjesnikovu to ne dostaje: usred 
bure gine za tišinom, a usred tišine čezne za burom. 
U vieku zbiljnosti bijaše Gustav onaj isti, koji bijaše u 
vieku mladosti — pun samih nada, nada, koje se niesu 
mogle izpuniti; bijaše poput stabla, koje u jesen pro¬ 
cvate. U ćelavoj njegovoj glavi vrvjele su udilj sanje, 
kojih niesu godine protjerale, gorjele su misli, plamtjeti 
su neugasivi ognjevi i akoprem nije buktio onaj vulkan, 
kao što je buktio u mladosti, to je ipak iznutar udilj 
gorio. • 

— Da sam ja shvatio život, kao što su ga oni 
shvatili, govoraše si Gustav, bio bih sretan s Marijom, 
u tihom kutiću, na malenom komadiću zemlje; sve sam 
žrtvovao duši, koje niesam zasitio, slavi, koje niesam 
postigao — a život sam izgubio. Šta su mi privriedile 
sanje i poezija? Ruglo i gorke uspomene! Htjedoh biti 
orlom te se vinut u visine, ali noge mi bijahu pune 
blata zemaljskoga, krila mi bijahu zaprljana kalom — 
digoh se i padoh. Zar je istina, da je svakomu čovjeku 
vatrene duše i zanositih misli biti nesretnim? Zar je 
istina, da su sanje pogubne, da valja sebe upriličiti ži- 

votu, a ne život sebi? Zar je istina, da je nezasitnost 
duše, koja gleda pred sobom nebo, dokazom viših joj 
ciljeva i drugoga života? 

I gorućimi dlani pritiskaše čelo, u kojem se je taj 
vir misli neprestance vijao; nujan, zapušten od ljudi, 
sam samcat, izcrpao branu iz knjiga, kojih nije mogao 
čitati — (sve što je bilo u knjigah, bijaše njemu puko 
opetovanje) — bludjaše s misli neznajuć, šta da počme. 
Nesretni Gustave! A oko njega bijaše toliko sretnika! 

1 taj kukavni plemenitašić, koji na svom jednom 
slogu sprovadja mirno život, koji ne osjeća velikih po¬ 
treba, koji nema vremena, da uzdiše i plače, kojemu 
dostaje njegova Magda, njegova djeca, kaša i siva 
kabanica. 

I taj gospodičić u zgrbljenoj kućici, koji lovi čitavi 
svoj život, komu je svaki zec douio sreću, koji uz 
vrč vina mudruje i ujedno zaboravlja na sviet i nje¬ 
gove patnje, komu je svaka Kata božicom, svaki školnik 
višim bićem, župnik mudracem nad mudraci, koledar 
knjiga nad knjigami a dvocievka le Paga najuzvišenijom 
sanjom, najsvetijom željom, najidealnijim idealom, me¬ 
zimcem duše i srca, jedinom zviezdom na nebu nad&! 

I taj gospodin, koji je zlatan grb namjestio na pro¬ 
čelje svoje kuće, koji je ogradio dvorište stupovljem, 
koji je pieskom nasipao puteve u vrtu, koji se je okru¬ 
žio čitavim rojem prilizica duboko mu se klanjajućih i 
govorećih: Velemožni gospodine! koji se ponosi šarenom 
livrejom, srebrninom, pod kojom se uvijaju stolovi, vi¬ 
nom dobavljenim iz Ugarske, koji si mogao sreću — 
barunstvo — kupiti za koju tisuću forinti. 

I taj veseli pijanica, koji se od jutra pa do mraka 
duši u vrču i pjeva pjesme svoje mladosti, komu 
je želja nad sve želje: ne imati razuma, a udilj piti 
piti i — pijan umrieti. 

I taj debeli, rumeni trgovac, koji je sretan kad 
vidi, da mu ima kćerka glasovir a sin novi frak, koji 
je sretan, kad poskupi robu i kad najzad postane ple¬ 
mićem. 

I to mlado momče, taj leptirić, koji lieće od žene 
do žene, od ljubakanja do ljubakanja, iz razkoši u raz- 
koš; kojemu je sva sreća u cjelovu, raj u zagrljaju, 
nebo na krilu ma kojegodjer žene. 

I taj posivjeli i ćelavi starko, koji je sretan, kad 
kod peći pripovieda unučadi zgode svog života, koji se 
zauhvano moli, koji umire spokojno, koji se je tako 
naužio svieta, da ne gine više za njim, da ne plače više 
za njim. 

I taj pozemni plazavac, sa kapljom vitriola u glavi 
a sa grudom leda u srcu, sa perom u ruci i sa papi¬ 
rom na kojem je ostavio svoje ludorije; taj plazavac, 
koji je izsisao svoju slavu iz mozga pokojnih marnika, 
koji je hvalio sama sebe, koji je sanjao o lovor-vier\cih, 
koji je umro slavljen od veće polovice svojih suvreme¬ 
nika (buduć da im se ulagivao), koji je drugu polovicu 
prezreo, pogrdio i zakaljao; riedki su ga razumjeli — 
izsmijali, — pogrdili, zaboravili; sretan je taj plazavac, 
jer je glup i nadut; on je slavan, kao što onaj jedno- 
oki kralj sliepaca. 

I taj, koji je u zabitnom kutku sproveo sa že¬ 
nom, koju je ljubio, život vedar, miran, koji je sproveo 
svoj život u radu, odpočinku, molitvi, koji je vjerovao 
u nebo a živio mišlju na zemlji, koji je ljubio zemlju i 
sreću; koji je dobio od zemlje nagradu: nadu na drugi 
život. 

I taj koji se je u samotnom samostanu, zaboraviv 
sviet, posvetio Bogu, obukao grubo ruho; koji seje od¬ 
rekao tiela i svih svjetovnih misli, te žive u mirnom i 
sjegumom nebu, štono mu je predsanjom drugoga vječ¬ 
noga neba. 

Pjesnik i sviet. 12 

Svi ti i mnogi ini bijahu sretni — samo on bijaše 
■epokojan; trapila ga vrućica, u oku mu udilj bila suza, 
koje niesu ni patnje čitavog mu vieka mogle osušiti, 
koju je sa djetinjimi sanci ponio iz mladenačkih ljeta, 
koja mu je bila simbolopi njegova udesa; jedino je on 
patio: nije razumio cilja svog života, sve mu je bilo 
crno, tegotno, gnjusno; okruživali ga ljudi, koji ga niesu 
razumjeli, žene, koje su ga držale vragom i to stoga, 
što su ga odbjegle dvie žene, okruživao ga sviet, koji 
ga je scienio ludjakom — jer ga nije usrećilo zlato. 

— Daj mi zlato, što ga imaš, govorahu u sebi za- 
vidnici, daj mi zlato, pa ću biti sretan, ni za čim neću 
više težiti, kupit ću si kuću, zaselak, ženu, bocu itd. 
pa ću biti sretan! 

Tako se je godilo Gustavu, takav mu je bio život. 
Biste li možda htjeli znati posljednji prizor te tragi¬ 
komedije života pjesnikova, prizor žalostan, prizor poni- 
štujući čovjeka? Evo ga! 

XXIII. 


Jošter bocu! Jošter bocu! Jošter bačvu! Jošter 
bačvu! Dajte mi lagav, dajte mi more, da ga izpijem! 
vikaše Gustav. Vino je sreća! u vinu je ini sviet, u vinu 
se zrcali sviet pjesnikov, a u vodi se zrcali vaš sviet, 
vi kukavice! Vina! Vina!! 

I uze piti, piti — i usnu! A oko njeg sjedili crveni 
ljudi: na pola otvorili oči, oborili glave pa uzeli hrkati. 
Gustav, kao što svaki pravi pijanica, nije mogao sam piti, 
pozivao dakle vinsku braću, nebi 1’ ga oni dotukli, ako 
ga vino nebi moglo dotući. U kasno doba, kad bi se 
napjevali nesramnih pjesama, kad bi se nasitili ne¬ 
slanih šala i nerazložitog pustog smieha, zaokupio bi 
ih punč i vino težkim snom; da ti je bilo zaviriti u 

te pušeće se glave — a bilo ih je sedam — opazio bi, 
kako im se vrte u snu čudnovate misli, takove misli, 
kakovih triezan sviet nije nikad danju vidio. 

U prvoj glavi pleše na lagvu rulja žen& sa čašami 
u rukfi: grudi su im nabujale i razgaljene, oči krvave, 
posmieh djavolski — tako se nasmješkuje prazna čašica 
punoj boci. 

Po drugoj glavi hodaju vrećice zlata: noge su im 
od mjedi a glave kao u sfing&; žagore, zveckajuć svojim 
zlatom, sjaju se i šire poput pauna svoje velike repove, 
satkane od samih dukata. 

U trećoj je gostba na stablu medju granjem: stablo 
je na vodi, voda je na ognju a oganj na zemlji. 

U četvrtoj je veseo sprovod i žalostno veselje; psi 
drže u šapah zapaljene svieće, vol ruči, svjetina plače, 
a u liesu nose praznu poličnu bocu: ruke su joj pre- 
krštene a oči zatvorene. Za koli idu plačući vrčevi i 
trgovci sa robom i vadičepi pa nariču — dočim ostali 
skaču, vrte se i valjaju po zemlji, po zraku, u vodi . . 
...... i sve pobjegne u pivnicu. 

U petoj sjede dva psa pa se igraju karata; karte 
su im od vestfalske šunke, sitniji novac od rezane sa¬ 
lame a umjesto bank& imadu perje od salate i kupusa. 
Za njimi i oko njih sjede veoma odlična lica: lovorovo 
lišće, orašci, bliedi i suhi cimet, zgrbljeni klinčac, kopar, 
salitra, štono se nasmješkuje ognju, i zbiljni, sjajni, 
hladni antimonij. 

Šesti imade gosti: oženio kćerku velikoga Mogula, 
koji ima zlatnu palaču, crvene brkove, kokošje noge a 
umjesto nosa sjedi mu kljun. Vjenčao ih .veliki Mogul 
sam glavom: vjenčao ih viencem od salitre, posipao ih 
crnikom, obliepio ih francezkim tiestom, te im namazao 
nos i usta raztopljenim maslom. Sve dvoranke imale 
kokošje noge a mužkarci žute ostruge na golih petah. 

Bračnu im postelju nastrlo na visokom plotu, koji je 

dielio ognjenu kuhinju velikoga Mogula od njegovih 
ribnjaka. 

U sedmoj je glavi — a ta je Gustevova — zviez- 
dami osuto mirno nebo, nebeski sklad, tisuće angjela, 
sila ljudi — tuj vam sjedi pjesnik a uza nj Marija u 
redovničkom ruhu, zatim njegova majka, njegov otac i 

svi, koje je ljubio.A na dnu dolje pakao a 

pjesnik opet u njem . . . oko njeg Lueija, Verner, Fran, 
Perelka i vragovi, koji mu čitaju pjesme i basne, tragedije 
i satire, heroide i ulomke starih romana .... 

Sve se okrenulo: iznovice bje vidjet silu ljudi i lovor- 
vienac. Gustav pošao po v'ienac i uzeo pjevat; svjetina, 
ganuta pjesmom, slušala ga mimo, zbiljno, slušala ga i 
— spavala! Probudiv se, ovjenča ga lovor-viencem i 
udari pljeskat i vikat — Prekrasno! Divno si pjevao, 
al kaži nam, što si pjevao? — mi smo spavali, niesmo 
te čuli — jer smo te slušali a niesmo te razumjeli. 

A Gustav baci prezirice njihov vienac i podje da¬ 
leko, daleko; tuj ga je razumio jedan čovjek — na¬ 
rugao mu se; ruzumio ga drugi — pošao dalje kimajuć 
glavom; razumio ga treći — žalio ga. I opet posta 
tamno, vruće, dimno i zagušljivo; po glavi mu hodale 
zmije, zmajevi, i ognjeviti salamandri; te su mu zvjerine 
gazile po mozgu, sisale misli, i pile krv a na srcu nje¬ 
govu sjedio pauk, hvatao ih u svoje mreže i gušio . . . 
. . Nesta svega a Gustav se probudi i uze iz nova piti. 

XXIV. ' 

Tuga za bielim ruhom. 

U toj mahnitosti i nesvjestici pale su gdjekad Gu¬ 
stavu na um — u jutro kad je otvorio oči i u veče kad 
je izlazio mjesec — uspomene iz nevine iijegove mladosti. 
U takovih je časovih briznuo plakat, te si krio izgorjele 

usne i lice, na kojem se je nacrtalo mnogo onih puteva, 
što ih je jadnik prevalio; plakao je i žalio, što se je, po¬ 
put želve, htio vinut nebu pod oblake pa je sa visoka 
jošte niže i dublje pao u blato. 

0 bielo ruho mladosti moje! vikaše sam sebi, kamo 
si se vrglo? Sviet te je blatom poprskao, krvlju i su- 
zami pokvasio, on te je zamrljao i razderao! Tielo je 
moje tlačilo dušu, ono ju je nekoliko puti upokorilo, 
ono ju je poživinčilo — zar ću tako okaljan u nebo? 
A ipak niesam počinio zla; ne grize me krivda i nepravda, 
život sam sproveo mirno i spokojno, ali zemlja i ljudi 
— to su vam sadja: dotakni.se ih samo, pa si se za¬ 
mrljao. Tko je pregazio more svojih godina te iz njeg 
izašao onako čist, kako je unj unišao? Pokažite mi ma 
jednoga! Pokazat ćete mi možda tisuće onakovih, koje 
ne možeš ničim okriviti — al imade takovih griehova, 
takovih mrlja, koje se kriju medju bogom samo i čovje¬ 
kom, kojih čovječje oko ne vidi, koje sjede u srcu, 
kao crv u voću, te grizu. 

Često su to samo misli, koje su okaljale dušu, 
češće rieči, gjekad želja, gdjekad čin; čine i rieči kazni 
pravda svjetska te ih tim iztire i polagano izpjjre, ali 
volja i misao ostaju u dubini duše te kaljaju cielu 
dušu; takovih misli i želja imade svatko i najčistiji 
čovjek, imadu ih pustinjaci u pustinji ma i molili, imadu 
ih žene, čiste poput angjela ma i najnevinije živjele, 
imadu ih djeca, koja ne znadu zla. Sretan je, koji ih 
zaboravlja; jao onim, koji ih pametuju; što si dječakom 
mislio, proganjat će te starcem na smrtnoj postelji. 

Tko će mi sada dati mladenačku svježost misli i 
čuvstva, tu baštinu duše, koju jednom samo imadeš 
i jednom samo izgubiš? U mladosti su čista usta, srce, 
misli neokaljane, udilj jošte vriedne svega onoga, što je 
na zemlji najčistije, najmanje zemaljsko; u mladosti 
nam se pričica da bismo, poletiv k nebu, mogli živjeti 

od hrane angjeoske, od spieva, molitve, svjetla, miomi¬ 
risa i ljubavi — al zatim, ah zatim, griesi nas naši 
svojim ogromnim tegom vuku za noge k zemlji pa kad 
nam misao pobjegne u nebo k angjelom, zamietimo u 
sebi, daniesmo zavriedili biti kod te gostbe: nam, koji 
smo se naužili žarkih zemaljskih raskoši, bila bi ta 
gostba dosadna. 

Vi ni toga ne razumijete, dvonožna živinčadi, vi 
ljudi Platonovi, koji biste bili, da se zaogrnete perjem, 
prave živine, ljudi, koji ste ravni onomu Diogenovomu 
pietlu, vi nemate ni mladosti ni biela ruha, ni djevi- 
čanstva ni čistoće, vi se, rodiste poput životinja, koje 
s mjesta, kako se rode, umiju plivati po vašoj kaluži, 
umiju tražiti vaše gnjusne hrane. I tiem se razlikujete 
od pravih ljudi: živine i vi nemate djetinstva; čovjek 
od iskre postane plamenom, pravi se čovjek sveudilj usa- 
vršuje, živinu je moći samo donekle uvieštiti; putevi 
su čovječji neokončljivi; čovjek počima ondje, gdje mu 
je predšastnik prestao, te gleda, kako bi gromadu zami¬ 
šljaju, misli, svoje duševno blago pomaknuo koji korak 
dalje, kako bi postao stepenicom ljestvi, kojom se penje 
na vršak svega, na vršak, koga nema na ovome svietu, 
jer mudrost vam je gora: uzalud se veru po njoj ljudi 
— ona stoji na zemlji ali vrh joj je u nebu. 

XXV. 

Nekrolog. 

(Iz novina.) 

Na Lipskom sajmu pala je ciena vuni i to za deset 
postotaka na dvadeset funti — niža je dakle od one, 
što smo ju oglasili u posljednjem broju. Vele, da je to 
stoga, što se je u Njemačkoj stalo sve jače i jače širiti 
ovčarstvo, i što nije Englezka na čistu s Amerikom i 
Kinom Gospodin Petri, glasoviti poznavalac i gojitelj 

ovaca, vratio se iz Španije, te je — kako se čuje — 
doveo veliko krdo španjolskih ovaca — Estantes — 
leonske pasmine. To bi osobito dobro došlo onim, koji 
se trude, da oplemene ovčju pasminu. 


Ne daleko odavle, u Vasilkovu, umro je gospodin 
Gustav N. N., imućan posjednik; dne 14. o. mj. kod 
stola medju prijatelji i gosti pade od kapi. Umro je 
ne ostaviv poroda; oplakuju ga svi znanci i prijatelji. 
Darovi, kojih mu nitko nije mogao poreći, utrnuše na 
svu nesreću i ne donesoše ploda. Sav svoj viek trudio 
se u raznih strukah nauke, ostavio je priličnu knjižnicu 
i nebrojeno rukopisi. Pjesme njegove izašle su jošte 
za života mu u dva svezka (in 12., cienu im snizilo 
na 50 kop.. — Dobit ih je kod uredništva.); imade u 
njih čuvstva — ali ne prenapeta —energije, 
i života (? ? ?). 

Mnogobrojna lica dodjoše na sprovod u župnu crkvu; 
sahranjen je na župnom groblju. G. Hydrocephalus 
Perelka, literat i pjesnik, bivši zemaljski sudac i vitez, 
inače dobro poznat iz mnogobrojnih članaka oglašenih 
u periodičnih listovih, čitao mu je na grobu ganutljivu 
elegiju, a tamošnji župnik rekao je nadgrobno slovo. 
Čuje se, da će nadgrobni spomenik doći iz inozemstva, 
za to da se je pobrinula neutješiva, oplakujuća ga žena. 

Tko bi htio kupiti dobro sačuvanu bečku putnu 
kočiju sa torbami i hamovi, zatim par liepih konja i 
glasovir, neka se najavi u velikoj ulici k. br. 385 k 
Margrofu. 

XXVI. 

Zaglavak. 

Znate 1’ sada, šta je pjesnik? Jeste 1’ odgonetnuti 
zagonetku njegova karaktera? Pjesnik je Protej; on je 

zapaljivo i šarovito stvorenje, u njega su svi karakteri 
i nijedan, on se umije svakomu prilagoditi, a ne održi 
nijednoga, on je sa svakim svačiji; tjeran nagonom da 
uči i promatra narav, on je sve redomice, on se prilago- 
djuje svakomu životu, kuša svaku strast, posljeduje 
svemu — ali ta radinost duše krije se u njegovoj nu- 
trinji, nije je vidjeti na vanjštini; na vanjštini je vidjet 
tek grozničave trzaje, kojih ljudi ne pojme. Ako je 
milostivan, to se umije svakomu umilit, svakomu pri¬ 
lagoditi ; ako je surov i mizantrop, to jadi ljude, pri- 
kazajuć im njihove karaktere izvrnute na opako. Stra¬ 
stven u svem i svačem, padne često iz ascetičnih razma¬ 
tranja u mutnu kalužinu svjetovnu, okusuje razkoši, 
kalja se i žali za svojim bielim ruhom, za svojimi svje- 
žimi misli mladenačkog vieka, za sanjami, koje su mu 
prikazivale nešta neponjatna, nešta nadzemna u stvarih 
prostih i mrljavih. 

Svaki pjesnik ne piše — neki ne umiju ni čitat; pje¬ 
snik je pjesnikom po svom karakteru, nadahnuću, žaru; a 
to, ako se pokazuje bilo u pjesmi, bilo u plastici, bilo 
* u životu, to je ono, po čem je pjesnik ono, što jest a 
ne po formi, u kojoj se njegov karakter, žar i misli 
kristalizuju. Stihovi ne stvaraju pjesnika: možeš biti (a 
takovih je sila božja) stihotvorcem a da nemaš ni iskrice 
poezjje; možeš biti pjesnikom a da ništa ne pišeš. 

Poezije imade u glasbi, u slikarstvu, u kiparstvu, 
u knjig&h, u misiih, u govoru, u životu, u naziranju, u 
najneznatnijih sitnica i mnogo je više imade tako raz- 
pršene, mnogo je više potroši čovjek u svojih svag¬ 
danjih poslovih, mnogo više, nego što je imade po- 
hranjene i posušene u knjigah. 

Nitko ne će dovoljno protumačiti života pravoga 
.pjesnika, koji je svedjer napola mahnit; njegovih osje¬ 
ćaja, zanosi, njegovih jada neće pojmit van onaj, koji 
je isto osjećao, koji se je isto tako zanosio, koji je iste 

jade ćutio; pjesnik bo je stvor ekscentričan, koji se 
samo tiem razlikuje od ludjak&, zatvorenih u ludnici, što 
se gdjekad na mahove vraća iz svog vidovitog života 
na zemlju te tuj samo kako tako prispaja prekinuti niz 
svjetovnih misli. Ne misli, da ćeš ga upotrebiti za obične 
svagdanje poslove, za hladne, puste njemu one ne po¬ 
znate poslove, koje on cieni, pojmi — ali se ne može 
do njih sniziti. Ono, što je Erazmo napisao o filozoflh 
na vlas pristoji braći njihovoj — pjesnikom. „To bi se 
dalo podnieti, piše on, kad bi se ti ljudi, nesposobni 
za javni posao, dali na što ino; ali oni su svemu ne 
sposobni. Od njih ništa pa ništa. Pozovi kojega njih na 
gostbu — to će neprestance šutiti ili će dosađjivati 
gostom pitanji kojim neće biti ni kraja ni konca. Umoli 
ga, da pleše — a on će ti se držat kao medved. U 
javnih će zabavah njegovo lice mutiti sveobće veselje 
a zbiljni će se Kato, ne mogav ni za časak odložiti 
svoje zbilje, morati na posljedku udaljiti. Dodje li u 
družtvo, gdje se uzelo veselo razgovarat — svi će 
umuknuti, kao da su opazili vuka. Treba 1’ štogodj 
prodat, kupit, uredit ili u obće učinit štogod za život, 
to će se ponieti kao ciepac, koji ne će ni sebi, ni rodu, 
ni svojim koristiti. Nevješt poprimljenim običajem, često 
protivan sveobćim nazorom i mnienjem, ne može a da 
ne izazove velikom tom razlikom osjećaji i života sve 
protiva sebi. Sve što čovjek učini, sve mora da je ne¬ 
zgrapno i ludo. Hoćeš li jednom glavom sastaviti tu 
bujicu, — u pusto ga radiš; bilo bi bolje da poput 
Timona podješ u pustinju, pa tuj da živeš sa svojom 
mudrosti.* 

To su rieči Erazmove, rieči pune istine. Erazmo, 
sam pun misli, znadijaše dobro, koja je razlika medju 
onim, koji žive tek u sebi, i medju onim, koji hvatajuć 
se svieta, žive tak u svietu. Onaj, je samotno stablo, 
ovaj je bršljan na stieni, ovaj se nikad neće oteti svo- 

jimi silami svagdanjemu životu, svagdanjim brigam 
đogadjajem. 

Nije to prvi opazio Erazmo, da niesu za ovaj ma¬ 
terijalni sviet ljudi, koji udilj misle; znali su to i prije 
oni, koji su pogledali filozofe i pjesnike. Antistenes, 
zaogrnut dronjci, iz kojih je virila njegova oholost, siro¬ 
mah a lienčina, odieljen od ljudi, koji su ga izbacili iz 
svog kola, stvorenje anormalno, pa zatim Diogenes, 
koji se je u svom lagvu sunčao, kojise je tvrdoglavo pro¬ 
tivio svim poprimljenim svjetovnim običajem — bijahu 
primjerom tomu i dokazom. Mnogi takovi, ne trebajuć 
najzad posve tudjih si ljudi, zakopaše se u pustinji, u 
kojoj su isto tako samotovali, kao što i u svietu, koji ih 
nije razumio, koji nije s njimi drugovao. Gdjekad štovani, 
kao vrači i proroci (jer ih niesu razumjeli) ili izbje¬ 
gavani, kao gubavci, ne nadjoše oni nikad smilovanja, već 
nedostatno poštivanje ili pako ne zasluženu pogrdu. 

Ti su ljudi tiem većma zavriedili, da ih sažaljujemo, 
što su i medju sobom u zavadi, što i medju sobom ne- 
mogu složno živjeti. Svaki njih imade posebno nebo, 
posebne krugove, poseban tiek misli. 

Povadimo iz groba tih ljudi kosti i pepeo — pa 
ćemo vidjet, što je pjesnikov život. 

Benvenuto Cellini podat će nam sve crte 
karaktera pjesnikova: srčanost, ljubav slobode, prezir 
bogatstva, putene omame (kad nije boljih), karakter ne¬ 
postojan, vatren, fantastičan. Sve ćete to naći u nje¬ 
govih znamenitih i punih čudotvori „Uspomenah“, u 
kojih se često prikazuje suhoparnim radnikom, a još 
češće nadahnutim pjesnikom. Nije ih uzalud Goethe 
preveo. Gledajte Benvenuta, kako brani kasteo Sant 
Angela, kako je namjerio top na kneza Oranskoga, 
kako je nevin dopao tamnice, kako zahtieva u Pavla III. 
nagradu za svoje zasluge, kako se je do tri puta ču¬ 
dnovato oteo tamnici i to s najvećom pogibelju, koju je 

prezro; gledajte ga, kako udilj misli na čudnovata sala* 
mandra i na više svoje opredjeljenje. Eto ga kašnje na 
gizdavom dvoru Frana I. usred gostbS, dvoboja, lju¬ 
bakanja; on je strastveni igrač, prosjak, bogataš, on je 
sve to redomice; stanuje u palači, gradi Fontainebleau 
takmi se sa Primatikom i knjeginjom d’ Etampes. Pa 
kako on zanosito tvori, njeguje i ljubi svoja djela! Kako 
on spašava svoga Jupitra od sjegurne propasti, kako 
posluje oko svog Perseja, na kojem počivaju nade nje¬ 
gove poetične duše! Kad lieva tu umotvorninu, smije 
mu se zavidna svjetinja; Cellini baca u forme svoje srebro, 
zlato, blago, sve, što ima, samo da salije Perseja: on 
bi ga poput Pigmalijona oživio svojom dušom. U taj 
odlučni čas, pada na koljena, moli se Bogu, prosi ga, 
zaklinje ga — da bi mu sretno pošlo za rukom saliti 
kip. Već to ga čini pjesnikom; hladni radnik ne bi bio 
žrtvovao svojeg bogatstva pukoj nadi, da će ostvariti, 
svoje misli, ne bi bio umio moliti — bio bi očajao! Cellini 
žrtvuje sve, Cellini se moli — jerbo je umjetnik i 
pjesnik! Sav život i slava i bogatstvo i štovanje nije 
moglo udovoljiti njegovomu srcu — eto vam drugog 
dokaza, da je pjesnik! Sav svoj život traži nove brane 
svojoj duši, nova zanimanja, nove nade; a kad je po- 
siedio i ostario, kad mu je bilo sedamdeset gedina, obuče 
samostanski habit pa se preda Bogu. Udilj jošter pjesnik! 
Umjetnik, vojnik, razkalašenik, obrati se i moli, jer 
osjeća da je i sviet i ljudi i slava i zlato, sve to, da je 
premalo za veliku dušu i srce pjesnikovo. 

Pa takav čovjek da zavriedi tek priprostu, plemeni¬ 
tašku, malenu srećicu ? Pa takovu čovjeku da zapovjediš 
da se zadovolji jednim jedincatim mjestancem, u kojem 
će živjeti, jednom jedincatom ženom, koju će ljubiti, 
jednim jedincatim predmetom, o kojem će misliti? Zar 
mu je moći bilo zabraniti poetičnu onu tvornost i onu 
vatru, u kojoj je živio poput salamandra, koji mu je bio 

simbolom? Zar mu je moći bilo zabraniti onu vječitu 
mienu osjećaja, ono kolebanje, onu nasladu u nadi, 
očekivanju, nepokojnosti, onu nasladu u patnjah za 
kojimi je ginula njegova duša, zar mu je moći za¬ 
braniti sve to, pa ga zatvoriti i prikovati mirnoj, do¬ 
maćoj tišini? Bi li se on uzdržao, bi li se on zadovoljio 
onom mirnom, plemenitaškom, zakutnom srećicom, što 
no ju uživaju mnoga poštovana, mlaka, debela gospoda 
poglaviti sudci, koji se žapaju onoga, za čim je on 
ginuo, koji bi se izpržili u onoj vatri, u kojoj je on : 

tako dobro živio? Možda ste pojmili, zašto je pjesnik, ! 

pravi umjetnik, tako Čudan u običnom životu, zašto je 1 

tako slabo stvoren za mir i pokoj, za vašu slabu hranu J 

i za tišinu našega svieta; zašto njemu — mš, mu s'viet 
i piramide digao — nikad neće dosta biti, njemu, koji 
je nezasitljiv, koji je udilj gladan hrane novosti, novoga 
života, novih misli, nove slave, u kojeg je bezdno ■ 
Danaidsko? Njegova duša ćuti neokončljivost i teži za 
njom — s toga se i udaljuje od vas! i 

Šta je ljubav u srcu pjesnikovu? Pogledajte Pe- . c 

trarku i Lauru. Francesco de Petrarca spajaše ■ 

u sebi dvije najčudnovatije sprotnosti: žestinu i vatru 8 

pjesnika pa radinost komentatora. Možda se je većoj 1 

slavi nadao od svojih nauka, nego 1’ od pjesama svoga 1 

srca — ali se je prevario. Ono, što je učiteljem, tumačem, 
učenjakom pisao, davno je jur zaboravljeno; ono, što je 1 

iz srca izlio, ostati će dugo, možda za uvieke. Izvor 1 

Vaucluse i Laura dadoše mu neumrlost, koje mu ja¬ 
mačno nebi bilo dalo ni Ciceronovo De Republica, 
pa sve da je to djelo sačuvao od propasti. 

Ljubav njegova bijaše odista poetična; Lauri ženi 
Huga de Sades, Avignonca, bijaše dvadeset godina, kad 
je prvi put vidjela Petrarku u crkvi svete Klare u 
Avignonu. Petrarka bijaše mladić od dvadeset i četiri 
godine. Zagledaše se prvi put pred žrtvenikom a ljubav 

njihova, posvećena u svom vrutku, osta čista, sjetna sve 
do smrti, osta neokaljana usprkos svim onim, koji ne će 
da vjeruju u ljubav, koja je daleka, u kojoj nije nade; 
i upravo zato potraja ona tako dugo, jer je bila tek u 
sanjah, jer se njih dvoje nije ni dotaklo, jer su se ljubili 
dušami. Da su se približili, bili bi ohladnjeli, — iz daleka 
su se ljubili. 

Pa kakova je to bila ljubav! Sva u poeziji, sva u 
sebi bijaše ona tako silna, da je nije mogao ni viek ni 
smrt premoći. Krasna Laura pjesnikova poruši se i 
ostari svomu mužu, ugasiše joj oči, koje su svietlile 
nad kolievkom djece, na tmastom domaćem obzorju — ali 
Petrarki bijaše udilj mlada i liepa. — Divili se mlakonje, 
videć, da joj lice probliedilo, divili se toj ljubavi jošte 
jače, kad je zemlja pokrila Lauru — Petrarka je udilj 
ljubio. 

Ali smjestimo Petrarku s Laurom u jednu kuću, 
posadimo ih k jednom stolu, okružimo ih brigami i sitni- 
eami svagdanjeg života, neka se staraju i misle na 
djecu, na kuću, na jelo i pilo; recimo im, da promišljaju 
o hladnom i suhom mekanizmu života, približimo ih 
tako, da će se udilj moći gledati — nestat će čara, 
utrnut će ljubav. 

Pa kakova je to bila ljubav! Petrarka je Jjubio, 
akoprem ta Laura, koja je umjela probuditi ljubav, 
nije bila vriedna njegove ljubavi. Pjesnik joj žrtvovao 
svoj život a ona njemu — ništa; sljubovni njezin muž, 
čudak, dosadnik, bijaše joj vriednijim od neumrlog Pe- 
trarke, koji joj je žrtvovao srce, dušu, život i neumrlost 
svoju. Šestnaest ga je godina bježala, šestnaest godina, 
koje su bile kušnjom njegove slave; bježala ga je, dok 
ga niesu ovjenčali na Kapitolu. Istom onda, kad je po¬ 
lovica toga vienca mogla pasti i na njenu glavu, istom 
onda prestala ga bježat, te ga nadarila možda, prvi put, 
osmiehom za tolike patnje. Pusti osmieh za suze ne- 

umrle privrženosti! 0 prokleta ženo! Htjela se je pro¬ 
dat, samo je čekala, dok ju je uzmogao platit!! 

Čitav život Petrarkin, boravak njegov na dvoru 
Roberta, kralja Napuljskoga, njegova izaslanstva, puto¬ 
vanja, kojimi je hranio nespokojnu i nezasitnu dušu 
pjesničku, sve, što je činio, sve je prelievalo mišlju na 
Lauru. Šta više, ni mrzlo bogoslovje, oko kojeg je radio, 
ni politika, taj kostur, o kojem visi sviet, ništa ga nije 
moglo izmamiti iz onih bajnih krajeva, u kojih je snivao 
o ljubavi i o Lauri. On joj osta vieran do kraja; kad 
je umrla, obuče ruho redovničko i dovrši život u samo¬ 
stanu. Eto njegovih vlastitih rieči, koje je jadnik na¬ 
pisao o Lauri, koje je napisao, ne pjesnikom već po- 
vjestnikom svoje ljubavi: 

„Laura, koja je sjajila tolikimi kru postmi, koju sam 
često opjevao u svojih pjesmah, prvi put se ukaza mojim 
očima dne 6. travnja u crkvi svete Klare u Avignonu. 
Za onda bio sam jošter mlad. U istom gradu, taj isti 
dan, taj isti sat, godine 1348. utrnu na nebu zviezda 
Laurina. Bio sam u Veroni, niesam ništa znao o svojoj 
nesreći. Ta žena, toli krasna, toli nevina, bje sahranjena 
isti dan, po večernji u crkvi Karmelićank u Avignonu. 
Vratila se u nebo, koje ju je samo posudilo ovoj zemlji. 
Na žalostnu uspomenu toga toli težkog gubitka, upisah 
ju u ovu knjigu — veseo i čemeran. Smrt mi je Lau¬ 
rina opomenom, da i ja neću dugo živjeti; sada, gdje 
mi se uzao mog života razvezao, nadam se u Boga, da 
ću se lahko odreć ovoga svieta, u kojem sam se toliko 
puti prevario, koji podaje puste i prazne nade." 

Takova valja da je ljubav pjesnikova, hoće li da 
mu bude stalna! Njegova sanja da je daleka, čista, 
angjeoska, u njoj da nije van djetinji zagrljaj, jedan 
nevini poljubac, mnogo uzdaha, suza, vatre, sprotnostt 
i boli: jer patnje dižu ljubav u nebo a kad se ona za- 
siti, sruši se na zemlju, razbije se o nju. 

Od pjesnik&-slikar&, ne znam da li je koji u svom 
životu razvio energičniji i življi karakter odSalvatora 
Rose. Uzalud je otac odlučio, da bude pravnikom; že¬ 
stoko naklon umjetnostim a najpače slikarstvu, ubog i 
dugo neznan, bijaše u svih tih neprilikah zanesen za 
svoju umjetnost, za koju je bio rodjen; a osim neza¬ 
hvalnog kista, koji mu dugo nije htio privriediti slave 
ni novca, imadjaše toliko obilje života i vatre u svojoj 
duši, da ga je izlievao u glasbu, u pjesme, kojimi je 
izmjenice tumačio svoje bujne, vatrene, čudne misli. — 
Ali nepoznanu bijaše težko mjeriti se sa slavnimi sli¬ 
kari, težko mu bijaše proslaviti se i dati ocienit; 
sviet nije mario za nj — s toga odluči godine 1639. 
izkazat se na karnevalu u Rimu. Tu izidje na pozo- 
rište, kao ujedljivi nasliednik Paskvina i Marforija pod 
' krinkom Formika i Koviela satirom i pecavimi šalami. 

Treba znati, što je karneval u Rimu, — a onda ćete 
istom pojmit na kakovom se je pozorištu Salvator prvi 
put pokazao. Ništa ludjeg ne možete pomisliti; zbilj¬ 
nost staroga Rima, oprečita toj djetinjoj ludoriji, podaje 
karnevalu osebiti karakter. Taj posljednji tjedan po- 
klada, oglašen zvonom sa kapitola i topom sa kaštela 
San Angelo, imade takova pučka svečanost, kakove nije 
indje vidjet. Sva svjetina grne u veliku ulicu, zvanu 
Corso; s obje strane ulice stoje velike i bogate palače, 
djela Palladiš,, Michael Angela, Berninš,; ulica počima 
kod vratA del Popolo a dočima na trgu zvanom Piaza 
Venezia! Kočije pune čuvida, nebrojene hrpe čuvida! 
Policinelle, Pantaloni, vragovi, angjeli, samostanci, go¬ 
spoje, djeca — sve to vrišti, bježi, pozdravlja se, na¬ 
bacuje se sladkiši, sve, kao da se pozna. 1 tako pro¬ 
lazi dan za danom sve do posljednjeg utorka, sve u 
najvećem veselju, koje dostaje stanovnikom rimskim za 
čitavu godinu. Tom zgodom stupi Salvator godine 1639. 
prvi put pred sviet i tu ubra prve lovorike za svoje 

dosjetke u kojih nije štedio nijednoga staleža, nijedne 
strasti, nijedne ludorije. — Nu čim je skinuo krinku — 
nestade mu te časovite slave; ona je trajala tako dugo, 
dok se je luda svjetina zabavljala na razvalfnah koliseja 
i kapitola. Iza toga uredi Salvator kazalište: sam je 
bio i dramatikom i glasbenikom i dekoratorom; tako 
ga je opet upoznao sviet. Izkazav se i proslaviv u 
Rimu, ode u Napulj, gdje je dio svoje energije potratio 
u buni, kojom htjelo promieniti vladu. Budući članom 
družtva nazvanoga društvom smrti, pobježe nazad 
u Rim, gdje je radio sve do smrti, osvećujuć se udilj 
oštrom satirom svojoj domovini, iz koje je morao po¬ 
bjeći. Pjesnički mu se karakter vidi toli u njegovom pu- i 
stolovnom i nemirnom životu, koli u djelih, koje nam 
pokazuju žestinu njegova kista i vatru njegovih misli. , 

U pjesnika je sve pjesničko; on je udilj žestok, 
ma i zapeo srcem za zemlju, za nezahvalnu zemlju, 
koja ga ne može cienit, koja često zahtieva od njego- i 
vih krila, da ponesu ono, što bi mogla poniet grba 
dromeđara; u ono, o što se zadjene pjesnik, ulije svu 
energiju svoje duše, svu svoju pjesničku silu. Česa se 
nije prihvatio Rembrandt van Rhin, slavni slikar 
i bakrorezac, pribiv se strastno srcem uz zlato, samo 
da strpa što više zlata! Kako je strastno preziruć sav ! 
rod jjudski, volio zlato, nego ljude, jer je znao, da je 
moći ljudi dobiti za zlato. Mnogoj se je on domislio 
prevari, samo da što skuplje proda svoje mjedoreze, 
da proda mjedoreze pod risarije, stare pod nove. Sinu 
si naloži, da mu kriomice tobož prodaje tvorine; žena 
mu se imala zaodjeti u crno, samo da pukne glas, da 
je umro — da tim laglje poskupi svoja djela. 0 kako 
je taj potišteni pjesnik morao proklinjati na samrtnom 
času sviet, koji gaje prisilio, da u zlatu traži blago! 

Te strasti, koju evo navedoh, da nam bude primje¬ 
rom, kako daleko mogu zaći strasti pjesnikove, ako 

skrenu sa svoje staze, te strasti naći je najredje u 
pjesnika. Račine, jedannajprozajičnijih pjesnika, tako 
je slabo mario za novac, da je Despereaux, hladni 
kritik i anatom, poviknuo sav u čudu: kako bih mo¬ 
gao biti tako hladan spram tisuće luidora! 

Akoprem su Racinove pjesme mlake i jednostavne, 
to je ipak kraj svega toga imao pjesničku narav. Opo- 
sljedovanje urtnu u njem žar i nadahnuće. Njegove de¬ 
klamacije, što ih deklamovao u vrtovih Tuilleria, okru¬ 
žen množtvom radnika, koji su ga držali za mahnita, a 
kojih on nije vidio, jer ga je posve zanio Mitridate, — 
njegove deklamacije mogle bi vriedit za pjesnički zanos, 
da u njih hladni Račine ne pokazuje, da misli više na 
budući triurof, nego li na pjesnički uzhit. 

Blistavi a u istinu hladni karakter Francez&, kojim 
se strasti tek površjem srca oklizuju, opazit je i u 
njihovih pjesnicih i pjesmah, u kojih je težko naći že¬ 
stinu duboka čuvstva i pravoga pjesničkoga naudahnuća. 
Poštovani La Fontaine, koji je samo basne pisao — 
basne i nipošto poetične, buduć veoma dosjetljive pri¬ 
čice, jer znamo, da su dosjetka i poezija najveće pro¬ 
tivnice — La Fontaine bijaše ipak pjesnik. On bijaše 
udilj raztresene pameti, življaše udilj u sebi, ne znadi¬ 
jaše za sviet, što ga je okruživao, pjevaše poput ptice, 
koja ne zna zašto pjeva, koja pjeva po nagonu — a 
to. nam pokazuje, da je bio pjesnikom u duši. Zavirimo 
li dublje u njegov karakter, osvjedočit ćemo se o tom 
jošter jače. La Fontaine bijaše čitavi svoj život djete¬ 
tom pjesnikom, trebaše udilj dadilje, ne znadijaše ama 
o ničem, što se je oko njeg zbivalo. Oženili ga proti 
njegovoj volji; nije znao, da imade ženu; kad ga nago- 
voriše, da podje iz Pariza pa da si posjeti ženu, koja 
mu bila na ladanju, učini to, vrati se natrag i odgo¬ 
vori onim, koji su ga o tom pitali: Niesam bio sa že¬ 
nom — bila je na misi. Sina si nije ni poznavao; po- 

I^jtsnik i griat. 13 

kazali mu ga u nekom družtvu te mu rekli, da je to 
njegov sin. — Osobito me veseli, odgovori La Fontaine. 

Nije moći navesti svih dokaza njegove raztresenosti, 
njegovog samotnog misaonog života. Niesu mu mogli 
razumjeti života, pa su ga držali za glupost. Znamenito 
je, kako je posjetio nekoga svoga znanca, komu je bio 
na sprovodu. Vratar ga sjeti, da je gospodar prije osam 
dana umro. — Zbilja? upita ga odlazeć. Meni se je 
činilo, da nije tomu tako davno! Gospoja Sablićre, 
njegova prijateljica, nazva ga veoma zgodno un fablier; 
od prilike isto tako, kao što se voćke zovu šljive, ja¬ 
buke, kruške; jer kao što voćka rodi voćem, tako je i 
on pisao basne; on si toga nije bio svjestan, on je slie- 
dio prirodjeni si nagon. Ne ću da reknem koju oCor- 
neillu, koji je, kraj svog francezkog karaktera imao 
priličan dielak prometejske vatre, iz koje se stvaraju 
pjesmice — neću govoriti o mahnitom Scarronu — 
njegova mahnitost nije ni pošto poetična. Scarro nam 
je čovjek, na kog ne ćete pogledat a da se ne sgrozite; 
njegova bolest, njegova žena, njegova veselost okružiše 
ga nekim paklenim zrakom. Ubožtvo i kraljica, ulozi i 
dosjetke — to vam je život Scarronov, život odista 
veoma čudnovat al nipošto poetičan. 

Hoćete 1’ vidjet Franceza i pjesnika, a vi glednite 
naVerneta, koji se dao privezat uzjarbo, da promatra 
uzburkano more, kojega je zaniela bura na nebu i .na 
zemlji, koji je vidio samo ruku božju i veličajnost pri' 
rode ondje, gdjeno ini vide bliedu stravu i sebičnu po- 
gibio. Taj vam je imao dušu pravog pjesnika, taj vam je 
duboko osjećao svoje zvanje, to vam je bio revnik, koji 
je tražio hrane svojim maštam u onih zgodah, koje željeznom 
svojom rukom pritištu duše običnih, svagdanjih ljudi, koji 
nemaju višega cilja u svom životu, koji ne vide u buri 
ni poezije ni prirode, već strah samo i smrt. Život 
Camoensa, pjesnika, koji nije oslabio iotančio, napisav 


Digitized by 


Google 



195 

o epopeja — podaje nam novo pravilo za život pravog 
e. pjesnika, pravilo, koje se ponekle razlikuje od ostalih, 
ti. Prognanik domovine, vojnik na brodovlju Gibraltarskom, 
i tražaše on sreću, koja se neda naći, u vojnah, u bitkah, 
to n tudjem svietu pače i pod istim žarkim Indijskim sun- 

i cem. Njegova Luisiada dodje na sviet u Goi a s njom 

a se rodi čitav roj satiričnih pjesama, kojimi je Camoens 

je obasuo svoje neprijatelje — a i podkralja dopade nešto, 

e. Protjeran iz Goe, dospje na Kinezku granicu u Makao, 

r: Tu dovrši Luisiadu. 

ja Od tog vremena življaše jedino u svojoj pjesmi i 

' i u svojoj budućnosti. Razbio se brod, njemu i njegovoj 
ie- neumrlosti bijaše poginuti — a on uze svoje blago, 

)[■ baci se s njim u more i spasi ga. Krasan je to primjer, 

,ao kako se žrtvuje pjesnik za svoje djelo, koje krije u sebi 

iju najbolju čest njegova života i duše. 

Proctie šestnaest godina i Camoens se vrati u đo¬ 
ni movinu. Pjesmotvor njegov ugleda sviet, primiše ga po¬ 
le: hvalami ali samo pohvalami — Camoens dovrši od gladi 

u bolnici! Nije 1’ to udes svilene bube: njezine niti rabe 
jr kraljevom za odjeće a ona, koja ju izprede, pogine 

zavita u te niti, — pogine ne znana? 

Po smrti, po smrti u bolnici, u nevolji, po smrti 
i te od gladi i očajanja, po smrti pjesnika, kojega nije sviet 

jj razumio, kojega je sviet zapustio, po. smrti digoše se 

, 9 spomenici a na grobu niče lovorika, 
rj. Prikriše nevoljnika mramorjem; obasuše slavom i 

j. veličanjem domovinu onoga, koji je tako daleko morao 
j ( tražiti šačicu zlata, koje bu više cienili nego njegov 
ji veleum. 

D Imade sila božja primjera poetičnoga života i misli 

j, medju slikari; tko ih ne vidi u čudnovotoj oporuci 

i slikara Heimskeka, koji je utemeljio glavnicu, iz koje 

t bi se imala svake godine po jedna djevojka opremiti, 

( uz tu pogodbu, da mu mladenci plešu na grobu. Odista 

* 

poetično dobročinstvo! Isto je tako poetičan život 
Tintoreta slavnoga takmaca Tizianova; ne htjede pri¬ 
miti reda svetog Mihovila, poklanjaše slike, koje bi mu 
mogle namaknuti liepa novca, učaše flamanske slikare, 
slikaše vatreno ili pako nehajno ženijalno — to sve 
odkriva dušu poetičnu, koja živi jedino u sebi i u 
svoiih djelih. 

Minuti ćemo škrtoga Rembrandta, koji je svu 
energiju svoje duše posvetio skupljanju zlata, minut 
ćemo ponositog Rubensa, kralja svihkoloristš, čudno¬ 
vatog Salvatora, koji se je svojim kistom i svojimi 
misli veoma često svraćao prizorom iz razbojničkog 
života — pa ćemo na posljedku pripovjedit koju o 
pjesniku-slikaru, koji je u istinu slabo poznat, ali koji 
je uza sve to u koječem izbilja velik. 

Adri an Broor, siromašan dječak, od malenih nogu 
slikaše na komadičkih platna cvieće i ptice; rftajka, 
koja je to prodavala, življaše od toga. Prirodjeni mu 
darovi ne umakoše svietu. Hals, prilično vješt slikar | 
uze ga k sebi, tobože da će ga izučit a u istinu, kako k 

je bio lakom i škrt, htjede se okoristiti njim. Davao I 

mu raditi, pazio ga, bio mu -uviek za ledji, morio ga | 
gladom a biedni Broor u prnjah, gladan, ozebao, morao 
dan i noć izradjivati slike, koje je Hals potajno pro¬ 
davao za veoma-veliku cienu. Domišljati taj učitelj do¬ 
tjera tako daleko, da ga je zatvarao u osamljenu komo- 
ricu, da ga ne bi ništa bunilo u poslu. 

Ali Broor imadjaše znanaca, prijatelja i drugova 
još iz djetinjih godina, kad su se igrali u pjesku, u 
▼odi; ovi zabrinuv se za nj, domisliše se, dodjoše, po- 
peše se i žačudiše se, opaziv kroz prozorčić da je ■; 
Broor slikar. 

Pozdraviše ga i naručiše si u njeg sličice, koje bi 
imale prikazivati dvanaest mjeseca i pet sjetila, pogodiv 

se, da će mu nekoliko groši dati za komad; a Broor 
se poveseli, što si je mogao kriomice nešto privređiti. 

Nu do mala poskoči ciena njegovim sličicam, a 
učitelj i njegova žena navališe na nj poslovi tako, da 
mu najzad nije dostajalo vremena, da si štogod zasluži. 
Biedni dječak, osamljen, zatvoren, ogladnio, pobježe na 
posljedku pomoćju svojih drugova iz te uze; ali šta će? 
Gol, gladan, nepoznat, nije ni sam znao, što da počme 
sa svojom slobodom. On si pomože — na pjesničku i 
djetinju: kupi si za nekoliko groši, što ih je imao, pa¬ 
prenjaka i kolača i podje s tim te se nastani na crkve¬ 
noj pjevnici. 

Tu ga prepoznalo i odvelo k učitelju, koji, sav 
prestravljen, što je izgubio kokoš, koja mu zlatna jaja 
nesla, obeća, da će mu u buduće biti bolje. 

I održa rieč! S mjesta mu pokloni bogati otrcani 
prnjak svojega odiela pa ga nahrani ostanci, štono pre¬ 
ostali od čitavog tjedna. Veseo, da neće trpjeti gladi, 
da se neće tresti od zime, prihvati se Broor jošte 
gorljivije posla. Hals je skupo prodavao njegove sliktrije 
a njemu nije ništa davao, izgovarajuć se, da mu mora 
biti zahvalan, što mu daje jelo i staro otrcano odielo! 

Dugo to potrajalo — a Adria# doznav na posljedku, 
koja je ciena njegovim, slikam, izmače po drugi put iz 
uze i pobježe u Amsterdam, sam samcat, bez probite 
pare, sa jednim odielom na tielu, pa sa glavom i 
rukom. 

Slučimice se namjeri na prodavaoca slika i taj ga 
uze k sebi. Tu opazi na svoje čudo, da i u Amsterdamu 
poznaju njegove slike, i da su prilično cienjene. Da je 
samo čuo o tom, bio bi možda dvojio ali kad mu je 
neki ljubitelj slika dao za jednu novu sliku 100 žutih 
dukata — uze novce, rasu ih po krevetu pa se zače 
kao lud valjati po zlatu, radujuć se kao ozebao suncu. 
Nesretni dječače! 

Za tim podje sa kesom novaca, pokupi po ulicah 
prijatelje i ode, okružen odrpand, uličnjaci, izmetom tc 
ljudskim, iz kojeg je on nikao poput cvieta iz crne (v 
zemlje — ode, zatvori se u krčmu i zapi, rasu svoje 2 
blago — sve do posljednje pare, a zatim se vrati natrag 
trgovcu. 

— A gdje su ti novd? 

— Riešio sam ih se, odvrati. Čemu da mi dosadjuju! 

Čudna li odgovora! U njem je ona nemirna pohlepa SV( 
za užitkom, koja mu je dozvolila radit istom onda, kad do 
već nije mogao biti bez rada; u njem je ona nespo- 
kojnost čovjeka, kojemu je dosele bio život, trpkom za¬ 
gonetkom rada i patnje, a kojemu je sada šaka zlata pro- svi! 
mienila život u rieku razkošnih omama. A takav bijaše 
sav njegov život: dok je bio ubog, radio je; kad se je 
pomogao, trošio je i rasipao; često je iz krčme slao, nen 
da mu prodadu slike — samo da plati, što je za ne¬ 
koliko dana popio. 

Ma nemojte misliti, da je on radio bez nađalmuća! 
Brobr se je neizmjerno gorljivo laćao posla. Čuli su ga, sie' 
kako razgovara sa onimi lici, koja je stvarao njeg'f^r 
kist. Ta djeca njegove duše bijahu njemu živa; katPn_ 
je stvarao, razgovarao.se snjimi, slušao njihove odgovofc '*' f 
— a možda ga je jedino taj svjet razumio. Tuj je bila" put 
duša tog vatrenika, oduševljenika, pjesnika — ostalomu i $ 
svietu smijao se Broor kao i sviet njemu. mo, 

A kakova raznolikost, kakov nemir bijaše u nje- - 
govom jednostavnom životu: tučnje, svadje, pijanke, 
vinska prijateljstva, ulične ljubavi, plesovi, ludorije ma- drž 
skarade a nasred tog tamnog tla — kao sjajne zviezde po 
na nebu — oni časovi rada, kojemu se je prisilice po- pot 
dao, u kojem je jedino živio. Preostatak života bijaše die 
njemu neponjatna sanja, nije znao što bi od njeg učinio, krt 
bacao ga po krčmab, ulicah, utapao ga u vrčevih, spavanju koj 
i ludorijah. I po. 

Vidite ga, kako ide u kazalište u toj bogatoj odori, 
koja je bila prije nekoliko časova prlj ava. Naslikao ju 
cviećem, nakitio ju i načičkao! — Udje u kazalište — 
a sve se začudi njegovoj odjeći, sve se zapanji. 

— Ala su bujne masti! 

— Kako je sve to svježe! 

— Krasne mi odore! 

A Broor se otajice smije a sve se ogleda za njim, 
poblet sve se ogleda, hvali, zavidi Adrianu Brooru. — Igra se 
dovrši — Broor stupi na pozorište. 

De $; — Oda šta je moja odora? viče gledaocem. 

M5 — Ah prekrasna odora! Krasno cvieće! Bit će od 

svile! viču žene. 
v t,jji — Persijska tkanina. 

^a;. — Skupocjena odora! nadovezuju trgovci. Takove 

ge j]j nema u nijednom dućanu u Amsterdamu. 

, aJ — Po što si ju kupio? 

— Gdje si ju našao? 

ah® — Tko ti ju je dao? pita ga mladež, a oči joj 
i SD : sievaju. 

B jSvi hvale, svi se dive. Broor stoji i šuti; nasmija 
]Jl l 6 orko i poteže namočenom spužvom po odori, izbrisa 
]go(p'-,6će i jednim mahom ruke promieni ju u traljavi komad 
je fplatna! Tako će velji talenat uresit sve, česa se dotakne 
stalo® > samo talenat će znati, što je učinio i samo talenat će 
.moći pokvariti, potrieti i uništiti — gorko se smijuć 
„nj— svoje djelo. 

jjjjjb U Antverpi, za vojne — sjedi Broor u tamnici; 
jj C f držali ga za uhodu. Posjeti ga Rubens, prepozna ga 
^eU-po djelu, izvadi ga iz nevolje, nastani ga kod sebe, 
l ce pfponudi mu svoje prijateljstvo i drugovanje. Ali šta će 
^ diete ulica i krčama stanovat s Rubensom, s ljubimcem 
u -j, # kraljeva, sa čistim, urednim, bogatim, mlakim čovjekom, 
)aTal jikoji štuje sviet i novac kao i ostali! Broor ne može 
podnašati tiesne, svjetle, čiste sobe i tiesne a hladne 

uljudnosti tih ljudi — njemu treba onog zraka, što je 
u krčmah, njemu treba dima luli, zveketa boca, brb¬ 
ljanja, kletava i omama; Broor se sjeti prvoga svoga 
skrbnika — i pobježe od Rubensa. ; 

Bijaše svedjer poderan, zamazan, izdrapan, s toga ; 
ga stali prezirat rodjaci pače i najbliži rodjaci. 

Ej! pomisli on, približit će se oni meni, čim si 
ja kupim liepu odoru: oni hoće odoru a ne čovjeka! 

Ode i kupi krasno baršunasto odielo, obuče se i 
izleti, smijuć se, na ulicu. A na ulici okružili ga prija- j 
telji i uzeli hvalit njegovu odjeću. I rodjaci došli, ru- ] 
kovali se s njim, promatrali njegovo baršunasto, odielo, I , 
a jedan od njih pczvao ga u gosti. Pa Broor tako čisto ; 
odjeven! Čudnovato! 

Adrijan se zlobivo potajice smijao pa pošao u gosti; ] 
kad je bilo usred objeda, a on dohvati zdjelu i polije : 
umakom svoju novu baršunastu odjeću. : 

— A šta radiš? zavikaše. 

— Šta radiš? šta radiš? 1 

— Ta hranim svoju odjeću, odvrati im porugljivo * 
Broor, ta vriedna je da se užije gosti, u koje s^ j«^ 
pozvali. ' t i 

I udari u smieb, baci odjeću u oganj i podje opet* i 
u krčmu. A rodjaci su veoma žalili .... njegovu bar- J 
šunastu odjeću. | 

Najzad mu dotuža taj pustinjački život medju ljudmi, ; 
od kojih se nijedan nije s njime svezao svezom prija¬ 
teljstva, svezom srca. Broor zače tražiti srce, težko mu . 
je bilo bez njega; najzad ga nadje. Stanovao je u ne- i 
koga pekara: njega je naučio slikati a ženu mu ljubiti. 

I bijaše svoj trojici dobro — al na jednom Broor se * 
nešto posvadio i morao pobjeći. I opet lutajuć i pro-, 
sjačeć ode u Antverpu, gdje je drugi dan umro u bolnici. 

Rubens mu priredi sprovod a grad nadgrobnu ploču. *’ 
Pokoj vječni nespokojnoj duši Adrijana Broora! i 

i 

Občuvao vas bog od svakoga zla i od poetične duše! 
Privriedili biste mnogo slave po smrti i mnogo suza u 
životu! Majke bi morale moliti nad koljevkom djeteta: 

Gospodine! Učini ga čim hoćeš, samo ne pjesni¬ 
kom! Bolje je biti biednikom, bolje je biti glupakom, 
bolje je biti niemim, gluhim, sliepim nego P pjesnikom! 
Bolje biti grbavim, ćoravim, čukljavim, šepavim, bolje 
je biti policistom, Židovom nego V pjesnikom. Pjesnik na 
ovome svietu jest biljka presadjena iz Afrike na ledeni 
stožer. Ona se podigne i usahne pod mrzlim dahom 
svieta, pod hladnom rukom Jiskimovaca, koji će ju 
hvalit ali je neće ogrijat, neće je razumjeti. Uzalud će 
izgledati svoje* sunce i svoje nebo; mrazi, mašina, me- 
djedi i tuljnevi obružit će ju, oni će ju njuškat, kušat, 
— dok je ne unište. Pjesnik je vampir: on je na svietu 
ali nije od ovoga svieta; on ustaje, da trpi i pati, on 
straši ljude, govori gluhim, prosjači surilovanje nepo¬ 
znatim im jezikom, a šta će mu bučni Requiem i 
oni vienci po smrti, koje bacaju hladne ruke kao milo¬ 
stinju, koje nebi rado udielile! 

| Pokoj njihovim dušam u grobu, 

f jer ga niesu imale na ovome svietu! 

Izvadak iz pravilft „Matice hrvatske". 

Smjer i sredstva. 

§. 1. Dosadanje družtvo „Matica ilirska* zvat će se „Matica 
tska“, na koju prelaze sva imovinska prava i obveze „Matice 
ce“, te kojoj je poglaviti smjer: 

) širiti koristile nauke, na koliko ne spadaju na strogo znan¬ 
stvenu i pučku knjigu; 

) unapredjivati hrvatsku liepu knjigu (beletristiku); a uza 
to prema dosegu sredstva: 

) unapredjivati glas benu i likovnu umjetnost (slikarstvo i 
kiparstvo); 

) podpomagati domaće zaslužne pisce i umjetnike, a ponaj¬ 
prije članove ovoga družtva na književnom radu i na ne- 

volji;. .... 

) namicati pomoć njihovim uđovicam i sirotam. 

§. 2. Sreastva su „matici hrvatskoj 44 : 
a) kamati od glavnice; b) godišnji prinosi članova radnika 
nosnika; č) prihodi od razprodaje izdanih knjiga, od čitaćih 
igih zabava; te napokon d) darovi. 

Članovi, njihova prava i dužnosti. 

§. 3. Članovi su „Matice hrvatske": 

) Zakladnici (utemeljitelji), koji na jedanput ili na deset ro¬ 
kova za pet godina platiše ili plate u družtvenu blagajnu 
50 for. a. vr. ili ako su juristične osobe, 100 for. a. vr. 

) Radnici, koji ako nisu zakladnici, plaćaju svake godine 
3 stot. prinosa, te koji se osim toga obvežu unapredjivati 
J^mjer družtva svojom književnom ili ungetničkom radnjom, 
nfcitanjem na zabavah, zajedničkim radom u strukovnih od- 
j jborih ili inim načinom prama ustanovam §. 1. 

A Prinosnici, koji plaćaju svake godine 3 stot. prinosa, a ni- 
»/kakve se druge dužnosti ne podhvaćaju. 

/ Počastni članovi, koji nisu ni zakladnici ni plaćujući rad- 
t nici, ni prinosnici „Matice hrvatske 44 , ali se ipak odlikuju 
? književnim ili umjetničkim radom, ili kojim drugim nači¬ 
nom u pomoć pritječu ovomu đružtvu, te koji se na pređ- 
, log književno-umjetničkoga odbora u glavnih skupštinab 
1 imenuju. 

§. 6. Zakladnici koji nisu voljni svoga prinosa na jedan put 
ititi, a i radnici obvezuju se pismeno, da će se ustanovam 
. odužiti. 

§. 10. Zakladnici, radnici i prinosnici dobivaju dok živu, a 
itične osobe dok kao takove obstoje, sve knjige, koje družtvo 
im troškom izdaje, bezplatice; samo ako bi troškovi izda- 
a bili veliki, platiti će matičari dielomičnu kupninu, koju za 
u knjigu ustanovi zajednički odbor. Trošak odpreme namirivat 
ni matičari, koji tim putem dobivaju knjige. 

V Opazka. Da se olakša pristup u družtvo, imade Matica 
ih ve^ih mjestih svoje povjerenike, kojim se prijaviti 
i, uf opredieljeno vrieme prinos uplatiti. 

Članovi dobivaju svekoliki, Maticom izdane knjige preko 
povjerenik^, kojim treba razmjerno da nadoknade poštarinu, 
ičanu 8 pošiljkom. 

Nakladom „Matice hrvatske 11 


izišle su i dobivaju se pod znatno smanjenu cienu 
deće knjige: 

1. Djela Stanka Vraza: I. Diulabije for. -j 

II. Glasi iz dubrave Žerovinske ,, 

III. Razlike pjesme.„ — 

IV. Pjesnički prevodi.. 

V. Život i dopisi 

Opazka. Vrazova djela mogu se dobiti i u sjajnom vezu u zl. 
rezu, te stoji vez za svaki svezčć 50 nove. — Član 
Matice dobivaju ova djela uz znatno sniženu cienu. 

2. Osvetnici: I. Obrenov . ..for. 

III. Boj na Graliovcu ......... „ 

3. Kolo, Časopis literarno-zabavni V., VI., VIII ukupno . „ 

4. Jukić: Bosanski prgateli III.‘ „ 

5. Mesić: Život Nikole Šubića Zrinjskoga.„ 

6. Šulek: Biljarstvo.. „ 

7. Književnik god. III. sv. 1—4.. 

8. Šenoa: Antologija pjesničtva hrvatskoga i srpskoga „ 

9. „ 0 poetici (posebni otisak uvodia k antologiji) „ 

10. Jules Verne: Put na mjesec i okolo mjeseca . . . ,. 

11. „ „ Put oko zemlje za 80 dana. 

12. Andersen: Izabrane priče.„ 


Ostale nakladom „Matice 4 * izišle knjige već suj 
razprodane. ^ 


„Matica hrvatska “ uzela je ljetos izdavati 

Beletrističku knjižnicu, 


koje svezčić od pet araka stoji 25 novi. Knjige^ 
dva, tri, četiri itd. svezčića, stoje 50 novč. ? 75 novi 
1 for. itd. * 


Svaka knjiga može se kupiti na pose! 

«Do sad izišle su ove knjige: v 

Svezčić 1. Bernardin de Saint-Pierre : Paya£ i Virginijh 


2. i 3. George Sand: Nahod Franjo. 

4—6. Kraszewski : Pjesnik i sviet. 

7—11. Pfleger Moravski : Iz maloga švieta 


Dalji su svezei pod tiskom 


Upravo je izišlo djelo: y 

PRIRODNI ZEMLJOPIS H ; 

sa 8 slika na tonu i 32 slike u tel k 
kartom, od prof. Vjekoslava 1 j j 

